
Viena uitase de revoluţia românilor din Transilvania. Palatul 
imperial părea învăluit în liniştea aceea deosebită, totală, la care 
numai marii stăpinitori ai lumii aveau dreptul. Demnitarii 
împărăției căutau alte noduri pe care să le dezlege cu 
îngăduinţa şi la sfatul celui care-i alesese să-i fie nu numai de 
folos, ci, mai ales, deplin credincioşi. Cei care-l înconjurau pe 
losif nu bănuiau, nu simțeau că umbra lui Horea străbate, din 
cînd în cîjid, sălile palatului, că se aşază ca-n vis înaintea 
împăratului, cerîndu-i nu neapărat socoteală pentru că şi-a căi- * 
cat cuvîntul, ci un semn de înţelegere pentru românii prinşi încă 
în jugul tiraniei de cei puţini şi bogaţi şi puternici. Observau 
demnitarii că, în cîte o dimineaţă, losif al II-lea se trezea ca şi 
cum n-ar fi închis ochii toată noaptea, îl vedeau ursuz dar 
puneau aceste întîmplări pe seama vreunei boli ascunse, de 
care nici chiar Maiestatea Sa nu voia să ştie. 

Într-o astfel de dimineaţă, împăratul ceru să i se aducă din 
nou scrisoarea franţuzului, cartea aceea blestemată. Vocea lui, 
mai dogită ca alte daţi, părea a unui călugăr ce se ruga în chilia 
sa pentru iertarea păcatelor săvirşite cu voie sau fără de voie. 
losif se lăsă într-un jilţ şi, în vreme ce gindurile îi zburau aiurea, 
o umbră puse pe măsuţa din faţa lui o tavă de aur pe care se 
aflau cîteva zeci de foi de hîrtie. Umbra dispăru, ca şi cum ar fi 
intrat în pămînt. losif, rugîndu-se parcă în şoaptă, îşi spuse 
pentru a mia oară că era, într-adevăr, cel mai bun şi cel mai 
înţelept şi mai milostiv împărat al tuturor vremurilor de la 
facerea lumii şi pînă la el, că niciodată, în nici un alt imperiu 
oamenii n-au trăit aşa de mulţumiţi şi de fericiţi precum supuşii 
imperiului al cărui cap era Viena. Luă apoi hiîrtiile de pe tava de 
aur şi, oarecum mai înseninat, începu să citească a doua 
scrisoare pe care i-o adresa francezul acela ce făcea pe filozoful, 
după ce se împărtăşise cu neruşinare din scrierile lui Locke şi 
Rousseau, francezul acela obraznic, infatuat, care, în loc să-i 
trimită scrisoarea cu un mesager special (ar fi suportat el, 
împăratul, spezele), a publicat-o, vrînd, desigur, ca toată Europa 
să-l blameze pe el, cel mai bun şi mai drept împărat al tuturor 
vremurilor. începu să citească şi i se părea că o citeşte pentru 
întîia oară. Citea şoptind fiecare cuvînt, să-l înţeleagă mai bine, 


să-l memoreze şi nu-i venea să creadă că un oarecare parizian 
„din Dubllin", care nu-şi trăda numele, cuteza să-i tulbure 
liniştea, liniştea pe care numai el ştia cu cîtă trudă şi-o ciştigase, 
liniştea de care avea nevoie ca de apă vie pentru a putea dirigui 
cu dreptate treburile imperiului şi, de ce nu, ale Europei. Dacă 
francezul ar fi fost de faţă, losif al II-lea, îndirjit cum era împo- 
triva lui, ar fi poruncit, cu siguranţă, să fie tras pe roată, 
asemenea românului pe care-l apăra, cu umbra căruia se 
asociase ca să-i tulbure nopţile şi visele. 

„Vin la altă cestiune, — scria francezul şi şoptea împăratul 
— şi mai importantă decît cea precedentă — care se referea la 
dreptul de emigraţiune — adică la cestiunea care s-a născut din 
faimoasa revoluţiune a românilor al căror căpitan Horea a făcut 
atita zgomot prin ziare. Astăzi revoluţiunea s-a risipit şi acest 
nefericit, dimpreună cu cîțiva căpitani ai săi, au murit sub tor- 
tură. Eu voiesc să examinez aici dacă supliciul acesta a fost just. 
Această analiză mă conduce la examinarea ces-tiunii generale." 

Împăratul se opri din citit şi oftă. Şi nu-i venea să creadă că 
el, losif al Il-lea, omul de aur al imperiului, poate ofta în faţa 
unor rînduri injurioase. în momentul acela ar fi dat oricît numai 
să-l poată avea pe francez în preajma lui, nu să-l ucidă, — 
renunţă la condamnarea la moarte prin tragere pe roată, a 


filozofului — ci să discute pe îndelete, cuvînt cu cuvint, 
învinuirile ce-i erau aduse. Se gîndi să-l confrunte pe francez cu 
înţe- 

lepţii Curţii sale. Rise. Supuşii te adoră şi te respectă atit'a 
vreme cit te ştiu deasupra lor, undeva sus, aşezat pe un tron 
intangibil. Cum ai coborit între ei, nici nu te mai bagă în seamă. 

Continuă să citească. „Ce este o revoluţiune? Au Principii 
dreptul să pedepsească pe cei revoltați? Şi dacă-l au, trebuie să 
aplice asupra lor o pedeapsă de moarte; şi trebuie să inventeze 
suplicii rafinate?" 

Împăratul începu să se enerveze. Mina care ţinea 
„Sscrisoarea"  franţuzului începu să tremure. Buzele i se 
învineţiră. Ceva ca de piatră, care-i făcea greață, i se lăsă în 
stomac. începu să tuşească. Era singur şi simţea nevoia să 
ţăndărească liniştea aceea laşă din salonul acela blestemat. Lovi 
tava de aur care căzu fără zgomot pe covorul turcesc. încercă 
să-şi amintească figura lui Horea. Nu izbuti. Țăranul acela a 


rămas în memoria lui ca o umbră. Hotări să-l pedepsească aspru 
pe supusul său care i-a vorbit de această „Seconde Lettre d'un 
Defen-seur du Peuple ă l'Empereur Joseph II...", supus al său pe 
care-l socotise mai credincios ca un cîine şi care, acum constata 
împăratul, o făcuse înadins ca să-l mîhnea'scă pe el, să-i strice 
tihna, să-l abată de la treburile măreţe ale împărăției. Nu, nu-i 
va răspunde franţuzului. Nu se cade ca un împărat să 
polemizeze cu un oarecare muritor de rind. Ce dacă-şi zice 
filozof. Dar scrisoarea trebuie oricum s-o citească din nou, pînă 
la capăt, şoptit, ca pe-o rugăciune. Pentru ultima dată. Oftă din 
nou şi începu să caute rîndul la care rămase, paragraful cu care 
începea o nouă acuzaţie. îl găsi ca din întîmplare, ca şi cum, de 
fapt, nici măcar n-ar fi dorit acest lucru. 

„Toţi aceia care au scris despre revoluţiunea românilor se 
pare că au conspirat în contra nefericitului popor, ca să te 
încurajeze, Principe, să pedepseşti cu suplicii oribile pe capii 
revoluţiunii şi să strîngi lanţurile poporului. Am văzut eu însumi 
scriitori care glumeau despre roţile pe care a trebuit să-şi 
sfirşească zilele demagogul Horea (cum îl numeau ei) — 
Demagogul e numele ce-l dau aristocrații şi despoţii, ori mai 
bine zis scriitorii lor mercenari, la capii poporului, care voiesc să- 
| scape de opresiune. E ridicol a vedea pe aceşti timizi servitori 
ai despotismului tămiindu-l pe demagogul Washington, fiindcă a 
reuşit să-i învingă pe tirani şi trimiţindu-l pe de altă parte la 
supliciu pe un alt demagog sau apărător al poporului, fiindcă a 
sucombat. Dacă Horea ar fi reuşit, atunci ei puneau o coroană 
de lauri pe capul lui. Dar departe de mine doctrina abominabilă 
a acestor monştri care-şi prostituie condeiele lor pentru 
nefericirea popoarelor. Dare-ar cerul ca într-o zi să cadă pe 
capetele lor toate ororile servitutii pe care diînşii le predică cu 
atita blestămăţie... Nu trebuie, aşadar, să credem, în relatările, 
cel puţin suspecte, ale gazetarilor. Greşelile românilor se vor fi 
exagerat, rezistenţa lor se va fi travestit în atac, se vor fi 
calculat toate, se vor fi combinat toate, numai ca să-i facă 
criminali şi să justifice pe acei iluştri Nobili care i-au tiranizat si 
administratiunea care 

a dat mină de ajutor oprimării lor. Oî dacă aş avea în mînă 
actele acestui proces, dacă aş fi observat citva timp soarta 
acestui popor, dacă l-aş fi urmărit în lucrările sale, precum l-am 


urmărit în torturile lui, dacă aş fi trăit în colibele sale, în sinul 
pămîntului care i-a fost deseori singurul azil, dacă aş fi fost de 
faţă la conspi-raţiune, dacă aş fi fost martor la rugările lui către 
suveran, ca să-l scape din starea de mizerie, ori la luptele lui 
cînd voia singur să-i pună capăt; — cu cîtă veritate şi energie l- 
aş apăra eu! Dar departe de teatrul acestui răzbel şi neavînd în 
privinţa acestor lupte decit nişte detalii seci şi mincinoase ale 
gazetarilor, singur, aproape, fără de lumină şi fiind susţinut 
numai de zelul care mă împinge să apăr poporul peste tot locul, 
unde-l văd bătăcălindu-se sub cuțitul opresiunii, ce pot face 
altceva decît să probez chiar cu relatările părţii ce a triumfat, că 
românii au avut dreptul să se revolteze?" 

Oprindu-se din nou din citit, împăratul se încruntă. 
Francezul ăsta pafcă delirează, îşi spuse el. Scrie ca un orb 
despre un lucru pe care nu-l vede şi ca un surd despre o 
simfonie pe care n-o aude. Şi-şi mai dă aere de filozof. Ce 
măgărie! Francezii ăştia n-au pic de bun simţ. Cred chiar că 
lumea începe şi sfirşeşte cu ei. Dacă n-aş fi fost în Transilvania, 
dacă n-aş fi stat eu însumi de vorbă cu românii din partea aceea 
a imperiului, dacă nu m-aş fi convins că n-o duc tocmai aşa de 
rău pe cit se pling, aş putea fi tentat să-l cred pe francezul care- 
mi 

3 osîndeşte loialitatea faţă de adevăr, dreapta.mea judeca- 
tă. Sigur, nemulţumiţi au fost în toate vremurile şi-n toate 
imperiile. Cum poate un împărat, oricît de blind şi de omenos ar 
fi, să-l mulţumească pe fiecare supus în parte şi pe toţi laolaltă? 
Şi-apoi, eu m-am tot străduit, în inima mea, ţăranul a stat faţă-n 
faţă cu nobilul pe aceeaşi treaptă. Desigur, fiecare cu virtuţiile 
sale, cu meritele sale. Că doar nu ţăranul dă strălucire unui 
imperiu. Ci nobilul. Țăranul este zidul, nobilul tencuiala, turnul. 
Şi ce admiri într-un palat: zidul, cărămida, sau tencuiala şi 
frumuseţile cu care fiecare salon este decorat? Dar dacă 
francezul are totuşi dreptate? Deşi sînt mai mulţi decit toţi 
ungurii, saşii şi secuii la un loc, de ce oare românii n-au fost 
admişi ca a patra naţiune din Transilvania? N-au vrut nobilii! 
Tencuiala asupreşte zidul. De ce? Deşi unii români s-au lepădat 
de credinţa ortodoxă acceptind tutela Papei, cuminţindu-şi 
sufletele, apropiindu-le de ale noastre. Franţuzul omite aceste 
chestiuni. Bine că nu i-au ajuns la urechi. Dar eu, eu ce ştiu 
despre Horea şi despre revoluţiunea românilor? Am ordonat să-i 


omoare pe căpitani, să liniştească po-pdrul şi m-am bucurat cînd 
mi s-a adus la cunoştinţă că toa-te-s în bună regulă? 

Îşi propuse apoi să studieze cu mai mare atenţie dosarele 
revoluţiei şi să tragă, în tihnă, concluziunile. Poate că va scrie, 
pe marginea lor, o carte, un fel de răspuns franţuzului-filozof. 
Aşa s-ar cuveni. Dar nobilii, ce-ar zice nobilii? Nu s-ar dezice de 
mai marele lor? Nu l-ar batjocori? Nu l-ar împinge pe prăpastia 
pierderii tronului şi împărăției? Otrăvindu-l sau făcîndu-l să cadă 
cu pieptul într-o suliță. Chiar dacă nu va scrie concluziunile sale 
pe marginea revoluţiunii românilor din imperiul său, va trebui 
neapărat să cerceteze şi să afle mai multe amănunte despre 
cum s-au petrecut lucrurile. Are el în Ardeal oameni de 
încredere. Notarul Mediaşului care l-a însoţit cînd a umblat prin 
satele săseşti şi româneşti pare un om de onoare. Unul ce nu 
minte. N-ar avea nici un interes să falsifice adevărul. Dar cum va 
putea ajunge el la notar şi notarul la adevăr fără să mai afle şi 
alţi demnitari. Ştia el împăratul că spionii tronului roiesc 
pretutindeni, că Viena este păzită pe o rază de sute de kilometri. 
Doar lui i se aduceau rapoartele secrete. Doar el dispunea ce şi 
cum să se facă într-o situaţie sau alta. Şi tot el se minunase încă 
de pe vremea cînd nu era împărat cum de puteau ajunge 
românii la Viena, cu plingerile lor, trecînd prin atitea cercuri de 
spioni. Că doar n-aveau bani ca să-i mituiască. De multe ori 
răbdau de foame. Dormeau pe cîmp. Şi spionii nu-i descopereau 
decit după ce românii, cu jalbele-n miini, treceau pragul 
palatului imperial. Care om îşi riscă viaţa dacă n-are dreptate? 
Oricare din românii plecaţi la Viena cu plîngeri puteau muri pe 
drum, cugetă, trist, losif al II-lea. îl cuprinse un fel de milă faţă 
de români. Gîndul îi era la notarul Mediaşului. Uitase de 
scrisoarea franţuzului pe care o aşeză pe măsuţa aflată 
dinaintea jilţului în care şedea de o bună bucată de vreme. Uşa 
salonului se deschise şi cel ce-i aduse tava de aur intră să-l 
întrebe dacă nu are vreo dorinţă ce trebuie imediat împlinită. 
împăratul îi făcu semn, cu mina, să plece şi umbra se retrase 
fără zăbavă. losif, socotindu-se oarecum cu sufletul curat în faţa 
judecății franţuzului, începu să citească, tot şoptit, în continuare, 
scrisoarea acestuia. 

„Principe, soţii tăi se jucau altă dată cu viaţa supuşilor lor: 
lumea a văzut monarhi care osîndeau pe oameni din propria lor 
autoritate, singur, numai din cauză că nu le plăcea de ei. Istoria 


a înfierat numele acestor Principi. Ei sînt în clasa ordinară a 
tiranilor. Tu însă ai vărsat sîngele numai la doi oameni. Dar ei 
pot să fie nevinovaţi ca asasini si sînt nevinovaţi ca răsculați. Eu 
cel 

dintii vin şi clamez asupra cenuşii lor şi chiar pentru cenuşa 
lor. Este datoria mea şi am dreptul să o fac. Deoarece atunci 
cînd poporul nu mai are nici un apărător, este de datoria 
filozofului să vegheze asupra magistraţilor poporului, să 
analizeze sentinţele lor şi să cerceteze dacă aceia pe care îi 
judecă ei merită să fie pedepsiţi sau să fie răzbunaţi. Este 
datoria ta, Principe, să asculţi reclamaţiunea mea şi să supui la 
o cercetare mai aprofundată acest proces, judecat, probabil, 
după principiile eronate ale vechii jurisprudenţe monarhice. Eu 
sînt cel dintii care apără, încă, cauza românilor ce au fost vic- 
timele forţei în această insurecţiune şi repet că românii 

au dreptul să se revolteze pînă cînd vor fi sclavi şi nefericiţi. 
A-i pedepsi pentru exercitarea acestui drept, înseamnă a-i 
pedepsi fiindcă sînt oameni. Sau că tu eşti convins de adevărul 
acesta sau că nu crezi în el; în cazul dintii nu trebuie să pierzi un 
singur moment ca să restitui românilor libertatea şi să le acorzi 
o proprietate. Dacă însă tu eşti de părere că trebuie să respecţi 
uzurpaţiunea nobililor săi, dacă nu voieşti să le restitui ceea ce li 
se cuvine, atunci este un mijloc simplu să faci dreptate tuturor... 
Dacă nobilii aceştia se opun cu forţa umanelor tale planuri, 
atunci lasă ţara aceasta în voia ei, lasă pe sclavi să se înarmeze 
contra tiranilor săi şi cearta se va termina îndată. lar dacă tu nu 
eşti convins de adevărurile acestea, atunci e datoria ta să citeşti 
acest discurs pentru libertate. Şi dacă această apărare te pune 
la îndoieli, atunci consultă pe jurisconsulţii şi oamenii tăi politici, 
dar te fereşte a-i consulta numai în secret, fiindcă ei foarte 
adeseori au dus pe monarhi pe căi rătăcite, atunci cînd n-aveau 
a se teme de lumina zilei. Să-şi publice opţiunea lor ca să poată 
fi discutată, să-şi declare numele şi eu mă ofer a intra în arenă, 
ca" să răspund la obiecțiile lor. Ce zic, o mulţime de spirite vor 
apare îndată ca să apere drepturile umanităţii şi ale libertăţii". 

Foile ce cuprindeau scrisoarea franţuzului căzură din mîna 
împăratului ca nişte aripi ale unor păsări moarte. Covorul 
persian se pătă parcă. Foile se preschimbară în cenuşă. losif al 


II-lea se lăsă cuprins de o ciudată mi-nie. Franţuzul, luîndu-şi 
drept martori Adevărul şi Dreptatea, îl provoca la duel pe el, 
împăratul unui imperiu invidiat de toată Europa, pe el împăratul 
celui mai civilizat imperiu, pe el care, cu amîndouă mîinile, 
împărțea piine şi sare, deopotrivă, săracilor şi bogaţilor, pe el 
care trudea numai pentru ca şi supuşii lui să poată trăi în 
fericire. Nu, nu-i va răspunde! Şi nici nu-şi va cerceta 
colaboratorii. Să putrezească în ţărină mănuşa aruncată de 
filozof. El n-o va ridica. El este împărat. Dădu să se ridice, dar 
simţi cum două miini, neobişnuit de puternice, de grele îi apasă 
umerii. Oftă. Auzul i se umplu de vorbe româneşti pe care nu le 
înţelegea. Le desluşea doar. îi păru rău că notarul Mediaşului nu 
era 

lîngă el să i le traducă. Horea sau numai umbra lui Horea 
trecu prin faţa lui cerîndu-i îndurare, ameninţin-du-l cu o 
cumplită răzbunare şi împăratul se cutremură. Nu i-am făcut 
acestui om nici un fel de rău. Am aplicat doar legea pe baza 
rapoartelor de anchetă întocmite de Jankovich — gîndi el, 
spălîndu-şi parcă mîinile în literele 'scrise de conte. Credinţa lui 
în dreptatea după care fusese judecat capul răscoalei începu să 
se clatine. Horea i se mai arătase de citeva ori şi în vis. Un 
munte de om. împăratul nu mai ştia cum să scape de obsesia 
acestui român căruia îi promisese ajutor. Dar el, românul, ne- 
învăţat cu vorbele împăraţilor, nu înţelesese atunci, cînd fusese 
pentru ultima oară la Viena, la împăratul, că ajutorul însemna 
condamnarea sa la moarte. losif al II-lea încercă să-şi închipuie 
un proces al judecătorilor lui Horea, al celor care semnaseră 
sentinţa de condamnare la moarte prin tragere pe roată, să-i 
judece împreună cu francezul în numele Adevărului şi nu al 
intereselor şi să-i pedepsească dacă se vor dovedi vinovaţi. Se 
cutremură şi alungă aceste gînduri care nu erau ale lui. Nu, el 
împăratul losif al II-lea, despre care întregul imperiu nu vorbea 
decit de bine, căruia, după cite i se adusese la cunoştinţă de 
către spionii anume plătiţi, supuşii îi spuneau cel mai genial 
monarh din dinastia Habsburgi-lor, un principe care guvernează 
după deviza că nu poporul este pentru monarhie, ci monarhia 
este pentru popor, el care se autointitulase un fel de patron al 
țăranilor, el, împăratul nu trebuia să pună la îndoială credinţa 
celor care-i erau apropiaţi, care-l înştiinţau de trei ori pe zi 


despre cîte se petrec sau nu se petrec în imperiu şi în Europa, 
despre liniştea ce s-a lăsat peste Ardealul guvernat de baronul 
Brukenthal după ce căpitanii răscoalei fuseseră executaţi în faţa 
miilor de ţărani români aduşi cu de-a sila din toate satele să- 
nveţe odată pentru totdeauna cine-i cel mai mare şi cel mai 
tare, de partea cui se află adevărul şi dreptatea. De fapt, gindea 
împăratul, nici n-ar mai fi avut rost o asemenea judecată. Poate 
doar ca să-i dea satisfacţie franţuzului. Satisfacţie pe care 
acesta n-o merita. Morţii, reabilitaţi sau nu în mod oficial, tot 
morţi rămîn. Şi-apoi, de ce să rişte el aşezîndu-l pe Horea între 
nevinovaţi? Nu, aşa ceva nu 

se poate. Un împărat nu poate face asemenea compro- 
misuri. Mai ales un împărat cum este el, losif al II-lea, care 
munceşte optsprezece ore pe zi, care vrea să schimbe totul, 
despre care, cu invidie, alţi monarhi spun că este cel mai mare 
în lucrurile cele mai mărunte în aceeaşi măsură ca şi cel mai 
activ în cele mai mari, voind a le îndeplini singur pe toate. Se 
gîndi să întreprindă o nouă călătorie în Transilvania. Renunţă, pe 
moment, la acest gînd, amintindu-şi că adversarii îl critică 
acuzîn-du-l, în batjocură, desigur, că-şi cîrmuieşte împărăţia din 
diligentă. Şi totuşi, pentru el, Transilvania era încă nodul gordian 
pe care nu izbutise să-l taie, deşi contele Jankovich, ascultîndu-i 
poveţele, a anchetat riguros cauzele răscoalei, asigurîndu-l pe 
împărat de loialitate şi de faptul că pedepsele au fost date pe 
merit. Lui losif al II-lea nu-i puteau ieşi însă din minte ceea ce-i 
spusese în 1773, baronul Samuel Brukenthal, cînd, la Sibiu, dis- 
cutaseră un proiect de constituţie: „Românii din Transilvania, îi 
spusese atunci guvernatorul, în înţelesul legilor nu constituie o 
naţiune, ci sînt numai o plebe sau un popor tolerat, excluşi de la 
toate drepturile şi libertăţile celorlalte naţiuni, că domnul feudal 
este cel dintîi judecător pe moşia sa şi poate, în unele cazuri, să 
condamne chiar la moarte, asistat de ciţiva judecători ai comita- 
tului şi că, în fine, ţăranul nu are nimic afară de ceea ce diînsul 
poate să cîştige prin munca sa." 

Işi reproşa acum, că fusese laş, că n-avusese atunci nici o 
obiecţiune, deşi i se spusese că totuşi, cei mai numeroşi 
locuitori ai principatului Transilvaniei sînt românii. Ar fi trebuit, 
îşi spunea el, să*-şi dea seama că la mijloc se afla un fel de 
neînțelegere, că nu poţi face abstracţie de români, că aceştia nu 


pot fi alungaţi din satele pe care ei înşişi le-au întemeiat, aşa 
cum i-au cerut saşii din Aţei şi din alte sate, mai ales că şi nota- 
rul Mediaşului, Heydendorif, îi spusese, fără prea multă jenă, că 
toţi saşii ştiu vorbi româneşte întocmai cum ştiu vorbi în limba 
maternă, pentru că toată ziua au de a face cu românii. 
Scrisoarea franţuzului îl tulburase. Nu ştia ce trebuie să facă. 
Dosarul Horea şi, implicit, al răscoalei românilor nu era nici pe 
departe închis. O întrebare răminea fără răspuns: de ce s-au 
răsculat romă 

nii în numele lui, a împăratului? Nu-şi amintea să-i fi 
îndemnat la aşa ceva. Ce-i drept, le-a promis că-i va avea în 
grijă. Dar, bieţii de ei, n-au mai avut răbdare. Ura împotriva 
nobililor, care-i împilau, a fost mai mare. Şi losif îşi aminti că 
este capul unui imperiu. 

II 

Contele Jankovich era omul de încredere al împăratului. Cu 
ajutorul lui, losif al ll-lea spera să lumineze întîmplările 
petrecute în Transilvania, să restaureze în Marele Principat 
ordinea şi liniştea de care imperiul avea atîta trebuință. îl 
socotea integru, cu sînge rece, neînduplecat, cu judecată 
sănătoasă, drept şi prea puţin implicat în viaţa pe care-o duceau 
nobilii vremii. Fost judecător la Tabla septemvirală, Jankovich 
cunoştea temeinic Constitutio criminalis teresiana, Codul penal 
şi de procedură penală în vigoare, după care trebuiau judecaţi, 
cu toată asprimea, cum glăsuia porunca împăratului, capii 
răscoalei. Scrisori secrete circulau între losif şi ju-decătorul- 
anchetator şi Jankovich păstra cu stricteţe instrucţiunile mai 
marelui imperiului,  neîngăduind nimănui să asiste la 
interogatorii, iar pe cei ce încercau să-l ademenească la 
confidente îi refuza categoric şi fără să facă uz de prea multă 
politeţe. 

Silit de împrejurări, la 14 februarie 1785, contele Jankovich 
pronunţă sentinţa peste cadavrul lui Crişan. Privirea lui era 
parcă de gheaţă. Buzele i se mişcau ca şi cum ar fi citit într-o 
limbă ce nu-i era cunoscută. Obrazul îi era aureolat parcă de 
bucuria că-i aduce şi-n acest fel un prinos de mulţumire 
împăratului pentru încrederea ce i-a acordat-o, pentru puterea 
cu care l-a investit, triumfind asupra guvernatorului 
Transilvaniei însuşi, asupra favoritului fostei împărătese, asupra 


baronului ridicat în rang de Măria Tereza, asupra vicleanului Sa- 
muel Brukenthal. Contele citea sentinţa ca şi cum ar fi povestit 
un basm. Nici măcar bătăile inimii nu i se în 

tetiseră. Poate şi pentru că sentinţa se referea la un mort, 
la unul care-şi pusese singur capăt zilelor, luînd cu sine 
secretele pe care nimeni nu trebuia să le afle. | se părea chiar 
ciudat să pronunţe o condamnare la moarte împotriva unui 
decedat, împotriva unui hoit. Aşa ceva nu i se mai întîmplase 
niciodată în cariera lui de judecător. Cei de faţă îl ascultau cu 
capetele plecate, asistind parcă la cuvîntul de rămas bun al 
celor rămaşi în viaţă faţă de cel plecat în lumea umbrelor, cuvînt 
rostit de vreun preot sau de vreun prieten al mortului. Se 
gindeau, catolici fiind, că totul se aseamănă cu trecerea din 
infern în purgatoriu cînd, pentru fiecare, cineva trebuie să 
rostească o sentinţă, să depună o garanţie. 

„|n urma ordinului  onorabilei comisiuni  cesaro-regale 
instituite din partea Maiestăţii Sale pentru cercetarea şi 
înfrînarea turburărilor ivite între ţăranii din Marele Principat al 
Transilvaniei, s-a pronunţat la data mai jos însemnată 
următoarea sentinţă, în contra unui făcător de rele, care a fost 
supus cercetării dimpreună cu alţi capi ai revoluţiunii, anume în 
contra lui George Crişan din comuna Cărpiniş, în comitatul Albei, 
în etate de 52 de ani, de religiune veche şi iobag al fiscului, ale 
cărui crime s-au constatat prin depoziţiunile martorilor juraţi, 
dar care încă mai înainte de a i se pronunţa sentinţa, s-a sinucis, 
singur, în închisoare. 

George Crişan, cu ocaziunea unui tîrg de ţară din comuna 
Brad, a avut înţelegeri secrete cu poporul, care se adunase 
acolo, apoi a invitat pe oameni să se adune la biserica din 
Mesteacăn ca să iee o decisiune definitivă, spunîndu-le să 
comunice aceasta şi acelora care n-au fost prezenţi la tîrg. Şi, ca 
să poată înşela pe oameni cu mai multă siguranţă, ca să 
dobîndească încrederea lor nebună Şi să dobindească printre ei 
aderenţi mai mulţi, s-a dus şi dînsul la Mesteacăn cu o cruce în 
mînă şi acolo s-au înţeles că crucea aceea să le servească în 
viitor ca semn după care să meargă trupele lor, apoi, sub 
pretext că la Alba lulia iobagii se vor face militari, a amăgit 
poporul să-şi iee merinde suficientă şi să-l urmeze pe căi lătu- 
ralnice şi prin munţi. în noaptea de întîi dînsul a rămas cu 


poporul la Curechiu şi aici a permis oamenilor să ucidă pe doi 
funcţionari şi pe doi gornici, dintre magis 

traţii şi servitorii comitatului care, după cum le-a fost 
dorinţa oficială, voiau să-i împiedice în drumul lor. lar în ziua 
următoare, după ce au săvirşit acest fapt criminal, a dat ordin să 
ucidă în mod crîncen pe iobagul credincios Petru Cară din 
Curechiu, cel ce, după cum i-a fost datorinţa, denunţase 
autorităţii comitatului tulburarea care se începuse. Apoi a 
înduplecat poporul să pătrundă cu dînsul tot mai adînc în ţară, 
să ucidă pe toţi magnații, pe toţi nobilii (...), să le prădeze şi 
devasteze toate averile. Deciziunile acestea le-a executat dînsul 
în persoană, în modul cel mai crîncen şi neuman în comunele 
Crişcior, Brad, Ribiţa, Cîmpeni şi în alte locuri. Astfel, au urmat, 
apoi, după cum se ştie, devastări şi incendieri înfiorătoare şi 
diferite omoruri şi acestea în înţelegere totodată cu căpitanii şi 
corifeii, anume Horea, numit altminteri şi Ursu Nicola şi cu lon 
Cloşca. Şi cu această ocasiune dinsul n-a cruțat nici chiar 
trupele ce-saro-regale ce au fost trimise să restabilească liniştea 
publică, din contră, a ordonat să le atace, să le maltrateze şi 
nimicească. Prin faptele acestea, George Crişan, ca unul care a 
tulburat liniştea publică cu intenţiune şi într-un mod maliţios, ca 
agitator şi amăgitor al poporului de jos, ca aprinzător scelerat şi 
omoritor crud, dînsul s-a făcut vinovat de crimele cele mai grave 
şi de neiertat, atit în ce-i priveşte persoana proprie cît şi pentru 
crimele ce le-a comis poporul pe care dînsul l-a revoltat: şi, în 
fine, ca să poată scăpa de severitatea meritată a justiţiei s-a 
făcut omoritoriul său propriu. 

Cu toate că asupra sa, dacă nu se substrăgea de la 
pedeapsa prin sinucidere, s-ar fi aplicat o penalitate mult mai 
severă şi mai evidentă, totuşi pentru a da o icoană şi un 
exemplu de oroarea acestei pedepse, corpul mort al acestuf 
criminal principal să fie tirit la locul de supliciu şi acolo, în 
conformitate cu codul criminal carolin şi terezan, articolul 
despre ofensarea Maiestăţii civile, despre revoluţiune şi articolul 
despre pedepse în general, gidele să-i taie capul şi să-i despice 
corpul în patru bucăţi, capul să i se pună în ţeapă la locul domi- 
ciliului său în Cărpiniş, iar celelalte patru bucăţi să se pună pe 
roată, anume o parte de sus a corpului la Abrud, o parte de jos 
la Bucium, în comitatul Albei de Jos, a 

doua parte de sus la Brad şi a doua parte de jos la Mi- 
hăleni, în comitatul Hunedoarei. 

Aceasta sentinţă s-a pronunţat la Alba lulia în 14 februarie 
1785, pentru dînsul ca o pedeapsă binemeritată, iar pentru alţii 
asemenea lui ca să le fie de exemplu şi de spaimă. 

Contele Antoniu Jankovich" 

Judecătorul răsuflă uşurat., îl încercă totuşi o undă de 
regret. Dacă ar fi fost de faţă şi împăratul, era convins că s-ar fi 
ales nu numai cu o meritată felicitare dar şi cu alte semne pe 
care losif le dăruia cu mărinimie supuşilor săi credincioşi. 
Oricum, însă, contele-judecător trăia cu convingerea că rostise 
cea mai dreaptă sentinţă din viaţa sa. în ochii lui se iviră două 
lacrimi. Nu de durere. De necaz că cel condamnat era mort, că 
sentinţa lui n-a fost auzită tocmai de cel în cauză. Şi o voce îi 
şoptea parcă, acuzindu-l că săvirşise o blasfemie. Cum să 
condamni la moarte un cadavru? Alungă  insinuarea 
presupusului filozof, ceru apă, să-şi spele miini-le, şi se retrase, 
lăsîndu-l pe Crişan în seama gidekii. Mai avea de trecut un prag 
şi misiunea lui la Alba lulia se încheia. Făcuse ceea ce-i ceruse 
împăratul. Adusese pace şi linişte în Transilvania. Pace şi linişte 
pentru încă o sută de ani. Aşa credea el. Şi din acest punct de 
vedere era un fanatic. Pacea şi liniştea izvorite din supliciu, din 
hoitul pe care a poruncit să-l împartă între răsărit, apus, miazăzi 
şi miazănoapte. Şi, pentru a-şi spăla şi sufletul, se retrase în 
camera secretă şi reciti interogatoriul lui Crişan. 

Întrebare cu întrebare, răspuns cu răspuns. Şi-n vreme ce 
citea, încerca să-şi imagineze cum ar fi reacţionat Crişan 
auzindu-şi sentinţa. Asta era plăcerea judecătorului. Citind 
sentinţele, să privească, pe ascuns, victimele. Şi să se bucure. 
Dacă victima se înspăimiînta, însemna pentru el, pentru 
Jankovich că judecata şi sentinţa au fost drepte. Dacă acuzatul 
asculta cu indiferenţă, dacă se gindea la altceva, judecătorului 
începea să-i tremure vocea. Şi, niciodată, în asemenea 
împrejurări, nu-şi dăduse seama unde greşise, deşi făcuse mari 
eforturi în acest scop. Şi-atunci, în compensație, spre a-şi spăla 
păca- 

2 — Roata fără sfîrşit 

tele, ca un bun catolic ce era, îmblinzea anume urmă- 
toarele cîteva seminţe, alegind împricinaţii aşa fel ca să nu 
mîngiie un tîlhar cu un reproş cînd el trebuia tras în ţeapă. Şi-n 
timp ce răspundea cu voce tare în locul lui Crişan, mulţumit că 
totul se petrece după voia sa, cum nici nu şi-ar fi închipuit, se 
gîndi la ce va zice împăratul auzind că unul din corifeii revoluţiei 
s-a spînzurat. | se făcu negru înaintea ochilor. Mai trebuia căutat 
un vinovat. Cel care, păzindu-l de miîntuială, i-a îngăduit lui 
Crişan să-şi pună capăt zilelor. Sau, poate, l-o fi ajutat. Desigur, 
împăratul va trece cu vederea acest accident — se consolă 
judecătorul şi continuă să răspundă în locul condamnatului. 
Piesa era într-un singur act, cu un singur personaj, iar el era 
actorul. Şi nu putea intra, cum ar fi vrut, în rol. Făcea un fel de 
repetiţie, convins că împăratul îl va pune să-i citească 
interogatoriile. Lui losif îi plăcea să-i asculte pe alţii şi să-i 
corecteze. întrebările erau şi ele ciudate. Unul întreba, altul 
traducea, totul fiind consemnat în scris. „Cum îl cheamă?" 

„Crişan, alias Marcu Giurgiu, locuitor în Cărpiniş, în etate de 
52 ani, iobag cameral". „Pentru ce se află în arest?" 

„Fiindcă s-a adunat cu ceva popor la biserica din Mesteacăn 
şi cu acest popor pentru luarea de arme a voit să meargă la 
Alba lulia." 

„Cum, unde, cu cine şi prin cine a fost prins, ce a avut la 
dînsul şi pentru ce folosinţă?" 

„El a fost prins singur în Mogoş, într-o casă, prin doi oameni 
şi un popă din Lupşa căruia îi lipseşte un ochi... şi a fost legat." 

„Unde l-au condus aceştia mai departe?" 

„Din această easă a fost condus pe un deal nu departe de 
sat, unde erau alţi oameni; aceştia l-au preluat şi l-au dus pînă 
la Abrud. O trupă de soldaţi a mers la o oarecare depărtare mai 
înainte. Afară de hainele sale n-a avut nimic la dînsul." 

„El a spus la început că pentru aceea e în arest fiindcă s-a 
adunat cu poporul la biserica din Mesteacăn; prin urmare să 
spună cine a ordonat această adunare a poporului?" 

El însuşi a ordonat această adunare a poporului." "în ce fel 
a realizat această adunare a poporului?" "Cu ocazia tirgului de la 
Brad s-a întîlnit cu mulţi oameni din diferite sate care i-au spus 
că este timpul ele a se lua arme din Alba lulia şi că el să le fie 


conducătorul lor. După aceasta, i-a convocat pe toţi pentru vi- 
itoarea duminică la biserica din Mesteacăn'. 

„Dacă oamenii s-au adunat atunci şi s-au consfătuit si ce au 
hotărît la biserica din Mesteacăn?" 

„S-au adunat la biserica din Mesteacăn mai mult de o sută 
de oameni, cînd el a apărut după-masă în faţa poporului cu o 
cruce frumos pictată; poporul l-a primit cu bucurie, cu care 
ocazie s-a hotărit ca crucea adusă acolo să servească tuturor loc 
de steag şi că marşul spre Alba lulia să nu treacă peste Brad, 
fiindcă acolo locuiau mulţi nobili şi aceştia îi vor opri, ci peste 
Vaca, Zdrapţi, la Curechiu, acolo să stea peste noapte. După 
aceea drumul lor să fie continuat prin munţi pînă la rîul Ampoiu 
şi pe urmă pe drumul principal la Alba lulia şi, în sfîrşit, acolo să 
devină soldaţi grăniceri şi să ceară puşti." „Ce s-a mai hotărit 
altceva?" «> 

„încă aceasta: dacă li se va da puşti în Alba lulia, el să facă 
instrucţia cu poporul în limba română la început, pentru ca 
acesta să priceapă mai bine cea făcută în limba germană, 
pentru aceea a hotărît poporul astfel, fiindcă el a fost soldat la 
regimentul Contele Gyulay. Pentru osteneala lui să-l 
răsplătească fiecare comună." 

„Dacă în urma acestei adunări a ajuns la Alba lulia?" 

„Nu, poporul a ajuns numai pînă la Curechiu, fiindcă acolo li 
s-au opus cîțiva vicejuzi, care aveau cu ei doi sau patru soldaţi şi 
doi gornici; poporul a fost atacat de aceştia cu arme şi poporul a 
rezistat atacului lor şi, după cit ştie el, au fost omoriţi doi 
vicejuzi şi un gornic." 

„După ce i s-a pus în cale lui şi adunării această piedică, ce 
a hotărît şi ce s-a dispus după aceasta?" 

„S-a hotărît ca, după ce (cum i-a învăţat această în- 
țimplare) nobilii se opun să se îndeplinească hotărîrea 
împăratului ca poporul cel înscris să primească arme in Alba 
lulia, poporul urmează să meargă înapoi să-i 

ridice pe nobili, să-i ducă cu ei la Alba lulia şi să se lase 
confruntaţi cu aceştia." 

„Dacă el şi poporul adunat în conformitate cu hotă-rirea 
luată au luat cu sine pe nobili la Alba lulia? Şi dacă altceva s-a 
mai întîmplat?" 


„Nu au fost luaţi nobili, fiindcă oriunde i-au întil-nit, aceştia 
au refuzat să vină cu ei şi nobilii au tras cu puşca în ei; întrucît 
poporul adunat a observat că nu poate să-i ducă pe nobili cu ei 
şi că aceştia, în cazuri serioase, deschid focul asupra lor, 
răsculații români au împuşcat, jefuit, incendiat şi au nimicit tot 
ce aparţinea nobililor." 

„Unde s-a făcut începutul asasinatelor, incendierii, jefuirii şi 
dacă a participat şi dînsul?" 

„în Curechiu, Crişcior, pe urmă în Brad, în Ribiţa, în care 
localităţi el a fost totdeauna prezent.* 

(Auzind şi acest răspuns rostit clar, fără ezitări, vă-zîndu-l 
pe Crişan cum îi priveşte în ochi fără sfială, ca şi cum el ar fi fost 
puterea, cei doi, Friedrich von Eck-hard, interpret al comisiei de 
anchetă şi contele Jankovich se uitară unul la altul oarecum 
îngrijoraţi. Nu, asemenea întîmplări nu le-au mai ieşit, pînă 
atunci, în cale. De obicei, interogaţii încercau în fel şi chip să-şi 
justifice faptele, să se eschiveze de la nişte răspunsuri exacte, 
recunoşteau faptele şi se comportau astfel încît să te cuprindă 
mila văzîndu-i şi auzindu-i. Nu, ei nu-l înțelegeau pe acest 
român, nu înțelegeau ce-l îndeamnă să aibă atita curaj încît să-şi 
clădească singur, cu spusele sale, eşafodul. Contele îşi şterse 
fruntea  îmbrobo-nită de sudoare. Interpretul comisiei de 
anchetă, om bolnav, milos din această pricină, se gindea cum 
să-i şoptească învinuitului să nege măcar o singură acuzaţie. Să 
poată consemna măcar un singur afront al celui interogat. 
Contele ar fi vrut şi el ca lucrurile să se petreacă astfel pentru a- 
i dovedi împăratului care, sigur, va citi acest interogatoriu, cît de 
viclean a fost românul şi cît de ingenios s-a dovedit el, 
procurorul, punîndu-i întrebări din ce în ce mai grele, făcîndu-l 
să se simtă astfel pe marginea unei prăpăstii, adică fără 
scăpare, obligin-du-l să renunţe la frondă şi minciună. Se şi 
temea ca împăratul să nu creadă că acest căpitan al lui Horea a 

17 

fost torturat pentru a-şi dezvălui faptele, losif al Il-lea 
atenţionîndu-i să nu-i tortureze pe cei prinşi pentru că siia el ce 
moarte îi aşteaptă. Băură cite un pahar cu apă si-l întrebară pe 
Crişan dacă nu-i este sete. Acesta nu le răspunse. întrebarea nu 
făcea parte din interogatoriu. Cei doi se priviră din nou, înainte 
de a continua. îşi zimbiră. Aşa ca să facă ceva într-o fracțiune de 
timp. Nu-şi dădeau seama că acuzatul se află mult deasupra lor, 


că în ziua aceea, în camera aceea din cetatea Băl-gradului se 
înfruntă puterea şi adevărul, că adevărul, desi în lanţuri, are 
îndrăzneala să sfideze puterea în spatele căreia se aflau soldaţii 
şi legile şi poruncile împăratului. De fapt, nici nu-i interesa acest 
lucru. Ei erau slujbaşii împărăției, erau plătiţi pentru ceea ce 
făceau şi grija lor cea mai de preţ era să adune cît mai multe 
date potrivnice interogatului, cît mai multe capete de acuzare 
pentru a-i mulţumi pe împărat şi, desigur, pe nobilii care nu 
aşteptau decit moartea capilor răscoalei. Aceste lucruri le erau 
foarte clare şi pentru împlinirea lor trudeau. Contele propuse să 
se continue interogatoriul. Perceptorului cameral Eckhard, în 
chiar clipa \ir-mătoare, i s-a făcut rău şi a cerut permisiunea să 
iasă afară. Contele îi îngădui cu un zîmbet amical, păstrînd 
totuşi distanţa care-l separă pe un nobil de un perceptor 
cameral. Crişan oftă. Se gindea nu la moarte, ci la cite 
nedreptăţi şi suplicii vor fi supuşi românii de atunci înainte. îi 
cunoştea pe asupritori, pe nobili, pe baroni, ştia că aceştia nu le 
vor ierta nici după a treia generaţie îndrăzneala de a fi pornit 
lupta împotriva lor şi ale nedreptăţilor ridicate de ei la rang de 
legi. Măcar de nu i-ar fi prins pe Horea şi pe Cloşca, să poată 
începe din nou, în primăvară, revoluţiunea. Şi dacă-şi dorea 
ceva in acele momente, era să-l revadă măcar pentru o clipă pe 
Horea, să-şi vorbească măcar din priviri, să-şi mulţumească unul 
altuia pentru tot ceea ce săvirşiseră, să se despartă ca doi 
oameni care, după ce-au rînduit împreună o treabă, îşi vede 
fiecare mai departe de drumul sau. Şi pe Cloşca ar fi vrut să-l 
vadă, pe tînărul căpitan împreună cu care jură în faţa lui Horea, 
înainte de revoluţie, să lupte pentru stirpirea nobililor şi-a tirani- 
ei- Să lupte chiar dacă preţul acestei lupte va fi viaţa 

lor. Să nu trădeze, chiar dacă preţui trădării ar fi fost viaţa 
lor. Crişan oftă din nou. Contele nu-l înţelegea. Credea că 
oftează de durerea pricinuită de lanţurile cu care-l legase 
puterea. Intră Eckhard şi interogatoriul reîncepu, mizîndu-se pe 
descoperirea unor fapte senzaţionale.) 

„Intrucît a fost prezent, să spună sincer ce s-a făcut în 
fiecare din aceste localităţi." 

(Crişan zîmbi conspirativ, deşi nu intenţiona să ascundă 
nimic. Gîndurile lui se aflau departe, dincolo de pereţii camerei 
în care se desfăşura interogatoriul. îşi mută greutatea corpului 


de pe un picior pe altul, obosise de atita stat în picioare, 
lanţurile îl enervau, se prefăcu, încruntîndu-se, că încearcă să-şi 
amintească totul, pînă-n cele mai neînsemnate amănunte.) 

„în Curechiu nu s-a întîmplat nimic, afară de omori-rea a doi 
vicejuzi şi a unui gornic. în Crişcior au fost prădate şi jefuite 
toate curţile domneşti şi lucrurile ce le aparţineau şi cinci sau 
şase nobili au fost omoriţi. în Brad au fost jefuite toate curţile 
nobililor pînă la ultima, însă nici una nu a fost incendiată. Au fost 
omorîţi doi sau patru nobili. în Ribiţa au fost jefuite şi devastate 
toate curţile nobiliare. O curte în care au fost soldaţi şi una în 
care au fost împuşcaţi şapte români răsculați au fost incendiate. 
Soldaţilor li s-a dat salvum conductum spre Baia de Criş, însă 
nobilii au fost toţi omoriţi; dacă omorul acestora s-a întîmplat în 
casele lor sau pe cînd se refugiau, nu ştie." 

(Contele Jankovich îşi frecă miinile mulţumit. Adresă lui 
Crişan un zimbet de învingător. Urma o întrebare decisivă. Era 
sigur că acuzatul se va eschiva să dea un răspuns direct, că va 
încerca să se strecoare. Să scape de această întrebare 
terorizatoare.) 

„Fiindcă a fost prezent la atîtea omoruri şi jafuri, să spună 
ce a jefuit şi pe cine a omorît?" 

(Crişan îl sfredeli cu privirea. Ochii lui parcă scîn-teiară ca 
două stele ivite deodată, pe bolta cerului, co-borit jos, aproape 
de pămînt, într-o noapte de smoală. Şi-i răspunse contelui 
înghițind în sec, a părere de rău. 

Jankovich asculta dezamăgit mărturisirea acuzatului pe 
care Eckhard i-o traducea cuvînt cu cuvînt.) 

nici n-a jefuit, nici n-a omorît pe cineva; peste a avut numai 
atita parte că a primit de la un locui-din Cărpinis, cu numele 
Vasile, al cărui nume de familie nu-i vine în minte, o cămaşă, o 
pereche de izmene si două perine." 

(Contele fu tentat să insiste dar se răzgîndi convins ca în 
următoarele zile, cu prilejul altor înfăţişări, Crişan va spune mai 
multe, recunoscîndu-se criminal.) 

„Unde au ajuns lucrurile jefuite din curţile nobililor, din 
moment ce n-a primit în afară de lucrurile mărturisite nimic 
altceva?" 

(Crişan ridică din umeri.) 


„Toate lucrurile din curţile nobililor au fost duse de acolo de 
răsculați." 

„Ce fel de haine a avut în timpul răscoalei şi cu ce şi-a 
acoperit capul?" 

(Crişan zîmbi batjocoritor.) 

„A avut haine obişnuite, româneşti şi şi-a acoperit capul cu 
pălăria lui proprie." 

„în timpul jefuirilor amintite, cît de mare era numărul 
răsculaților care îi erau credincioşi?" 

„Cam o sută şi cincizeci." 

„Fiindcă a mărturisit că a fost capul acestor jefuitori, pentru 
ce a îngăduit să se întîmple atitea jafuri şi omoruri?" 

„După ce au început fărădelegile, nu l-a mai ascultat 
nimeni." 

(Contele şovăi înaintea următoarei întrebări. Nu-l credea pe 
inculpat. Pentru prima oară avea îndoieli asupra bunei credinţe 
a omului care-i stătea în faţă.) 

„Dacă în afară de el, la ai săi, a mai fost încă altcineva 
conducător al răsculaților?" 

(Crişan ar fi vrut să-i răspundă că un fost soldat în armata 
împăratului putea conduce cinci sute de oameni. Ştia însă că, 
prin trădare, toate faptele vor ieşi la lumină.) 

„Cei numiţi de el însuşi, în calitate de căpitani: astfel lon 
Faur din Tomnatic şi Vasile din Cărpiniş, pe urmă Toma din Vaca 
ale căror nume de familie nu-i vin în minte." 

(Masca mulţumirii acoperi din nou obrazul nobilului. 

Orice nume nou de răsculat, descoperit de el, făcea parte 
din meritele sale. Şi meritele trebuiau răsplătite. Cunoştea grija 
împăratului faţă de preacredincioşii săi supuşi. Nu le rămînea 
niciodată îndatorat. Dimpotrivă.) 

„După ce au fost terminate toate jefuirile şi omorurile în 
Ribiţa, unde s-a îndreptat cu poporul său?" 

(Lui Crişan îi plăcu întrebarea. Era doar vorba de poporul 
său, de români. Era o recunoaştere, fie ea verbală şi 
neînsemnată, a poporului său.) 

„După ce a rămas cu poporul patru zile la Ribiţa, s-a dus la 
Valea Bradului, pe urmă la Zdrapţi, pe urmă pe drumul ţării la 
Mihăleni, Blăjeni şi, în sfîrşit, la Cîm-peni." 


„Ce s-a întîmplat în toate aceste localităţi amintite la 
început?" 

(Din nou, Crişan îl privi batjocoritor. Şi cît n-ar fi dat el ca în 
locul nobilului să se fi aflat împăratul. Lui să-i răspundă la 
întrebări şi să-i spună că din toate promisiunile făcute românilor 
s-a ales praful.) 

„în aceste localităţi nu s-a întîmplat nimic fiindcă erau deja 
jefuite de către alţii; în Cîmpeni oameni străini, pe care nu-i 
cunoaşte, au întreprins jefuirea casei camerale şi aurul l-a luat 
Lupu Draju din Tomnatic care, după cum a auzit, l-a restituit. 
înaintînd mai departe din Cîmpeni, s-a întîlnit cu Horea şi Cloşca 
pe un cîmp deschis." 

(Eckhard traducea fără prea mult chef.) 

„Cine erau aceşti Horea şi Cloşca?" 

(Dacă ar fi fost liber, cu sabia la cingătoare, după această 
întrebare, Crişan ar fi retezat capul contelui. Lanţurile au zornăit 
prelung ca şi cum curgeau prin vinele sale în loc de sînge. îşi 
muşcă buzele. întrebarea era o sfidare adresată Crăişorului, 
omul, românul care, în trei rînduri, a stat de vorbă cu împăratul, 
la Viena, în palatul acestuia, nu oareunde, la cine ştie ce 
încrucişare de drumuri şi oarecum, ca din întîmplare, ci numai şi 
numai pentru că Horea a dorit acest lucru, Horea românul care 
vorbea în numele românilor din Transilvania asuprită de nobili.) 

„Aceştia erau acei oameni care au fost la Maiestatea Sa la 
Viena." 

(Jankovich era mulţumit văzindu-l pe inculpat că se 

frămîntă, că-şi iese din fire, că puterea de-a rezista im- 
pasibil începea să-l părăsească. învățase bine legile in- 
terogatoriului şi Ştia cînd să profite de momentele psihologice 
pentru a-l determina pe cel cu care stătea de vorbă sâ spună nu 
neapărat adevărul ci, şi mai ales, ceea ce el voia să afle.) 

„Ce s-a înţeles cu Horea şi Cloşca cu ocazia întîlnirii şi cine 
a mai fost de faţă?" 

„Horea şi Cloşca au fost singuri, însă s-au înţeles ca cl şi 
Horea să prindă vechii juzi, iar Cloşca să meargă la corniţele 
suprem aflat la Galda şi să ceară extrădarea rezoluţiilor 
preaînalte; acesta a plecat spre Cricău, iar el şi acuzatul au 
plecat după el." 


(Răspunsul nu-l mulţumi pe nobil. | se păru nu numai 
confuz dar cam pe-alături de adevăr. Insistă:) 

„El a declarat la punctul 3 din interogatoriul preliminar ce i 
s-a luat în Abrud, la 30 ianuarie a.a, că după ce s-au întîlnit ei 
trei: el, Horea şi Cloşca, în valea satului Ponor, numită Valea 
Turcului, au fost făcuţi toţi trei conducători, cu înţelegere ca 
rebeliunea să fie lăţită în întreg principatul şi întreprinderile 
hotărite întrel ei să fie îndeplinite în modul convenit de ei; 
acuzatul să spună cu privire la aceasta adevărul." 

(Crişan simţi că nobilul încearcă un alt fel de atac. îl făcea 
mincinos, obligîndu-l, credea el, să se dezlănţuie. Dar n-a prea 
fost aşa. Crişan nu-şi ieşea din calmul său. Aparent, desigur. în 
sufletul lui se dezlănţuise o mare furtună. Demult, încă de pe 
vremea cînd era tînăr. Şi nimeni şi nimic n-au putut-o potoli. 
Dimpotrivă. Cu trecerea timpului, ea s-a tot întețit. Nici nu se 
putea altfel de vreme ce poporul său, cel mai numeros din 
Transilvania, era şi cel mai asuprit.) 

„El a vorbit în Abrud astfel: Horea n-a fost prezent şi 
întilnirea a avut loc pe un munte şi nu într-o vale; acolo n-a fost 
nimeni căpitan, fiindcă el şi Cloşca erau numiţi conducători de 
către răsculați; n-a vorbit în Abrud nimic de lăţiri, ci numai că 
loan Cloşca urma să meargă la Galda pentru a pretinde 
rezoluţiile împărăteşti, prin urmare s-a întîlnit de două ori cu 
Cloşca: în Cîmpeni şi Pe acest munte; cu Horea, pînă în acest 
timp despre care «orbeşte acuma, numai o singură dată, în 
Cîmpeni". 

(Pe-un munte, rise bătrînul conte şi vru să-l întrebe pe 
acuzat dacă nu cumva, asemenea lui Moise din Biblie, s-au 
întîlnit acolo şi cu Dumnezeul românilor sau cu vreun trimis de- 
al lui care să le fi înmînat poruncile pentru răscoală. Se abţinu 
însă, pentru că, admiţind un Dumnezeu al românilor, trebuia să-i 
recunoască şi pe români ca atare. Or, imperiul depusese 
susţinute  străduinţe pentru a-i aduna pe românii din 
Transilvania în jurul Dumnezeului recunoscut de Papă. Continuă 
interogatoriul cu o altă întrebare ce i se păru firească în 
contextul de pînă atunci.) 

„Dacă s-a îndeplinit hotărîrea luată, juzii au fost luaţi 
prizonieri şi au fost pretinse rezoluţiile împărăteşti de la comite 
ori s-au petrecut alte întîmplări?" 


(Crişan scrişni din dinţi a neputinţă. Cite n-ar fi trebuit ei să 
săvirşească în timpul răscoalei şi n-au izbutit din multe pricini. 
Poate că şi Cloşca a greşit cînd a pactizat, la Tibru, cu armata, 
dîndu-le nobililor răgaz să se adune, să se întărească şi să se 
dezlănţuie. Dacă nu i-ar fi atacat pe ei la Curechiu şi-ar fi avut 
vreme, aşa după cum s-au înţeles, să pregătească revoluţia cum 
trebuie. Altul ar fi fost sfîrşitul. Poate că el l-ar fi interogat, 
atunci, pe contele din faţa lui. Şi cu siguranţă că l-ar fi 
condamnat la moarte pentru tot răul pe care-) făcuseră 
românilor el şi tot neamul lui. Dar a fost să nu se întîmple aşa. 
Pentru că cel dintii şi cel mai mare trădător a fost împăratul. El i- 
a întăritat, el a ridicat neputincios din umeri la plîngerile 
românilor şi tot el a asmuţit nobilii şi armata împotriva lor, după 
cum tot el se va spăla pe miini cu sîngele lor. Pentru că, din lan- 
ţurile în care-i legaseră nobilii, altă scăpare, decît prin moarte, 
nu mai exista.) 

„Această hotărîre nu s-a dus la îndeplinire fiindcă dincolo 
de satul Cricău, pe un cîmp deschis, le-a ieşit în cale un ofiţer cu 
care a vorbit Cloşca; totodată a auzit că urmează să li se predea 
rezoluţiile preaînalte, deci oamenii să se liniştească. între timp 
Horea a prins pe juzii din Gura Negrei, Gura Albacului, Vidra şi 
multe alte localităţi." 

„Dacă acest ofiţer a venit singur, sau cu soldaţi?" 

„El avea cu sine 20 de oameni." 

"Unde s-au dus el cu răsculații după ce au primit această 
informaţie?" 

Deoarece localitatea fusese deja jefuită de răsculații lui 
Cloşca, a plecat fiecare spre casa lui." 

(Şi din nou o întrebare care să-l submineze, moral, pe 
acuzat.) 

„în instrucţia care a avut loc cu el la Abrud, a declarat la 
punctul 6 că atit el cît şi Horea şi Cloşca au plecat din Valea 
Turcului pentru jefuirea localităţii Cricău; că Horea s-a îndreptat 
spre Bucium, Cloşca spre Mogoş, iar el a rămas în Cricău, 
deoarece chiar el trebuie să vadă deosebirea între declaraţiile 
sale, să spună purul adevăr." 

(Fără să ezite, Crişan replică apăsînd pe fiecare cuvînt, nu 
pentru a fi crezut, ci pentru că rostea adevărul.) 


„El n-a spus în Abrud că Horea a fost împreună cu el şi cu 
Cloşca. Cloşca a plecat prin satul Mogoş spre casă, fiindcă 
drumul lui mergea pe acolo; el însuşi n-a rămas în Cricău, ci a 
mers la Cărpiniş; acolo n-a rămas de frica să nu fie prins de 
soldaţii care sosiseră, ci a mers la Criş." 

„Pentru ce i-a fost teamă că va fi arestat de soldaţi?" 

„Fiindcă şi-a dat seama că a făcut rău şi de aceea a fugit cu 
cei mai mulţi răsculați." 

„EI însuşi spune că împreună cu poporul celălalt a făcut rău; 
ce l-a determinat să săvirsească aceste fărădelegi?" 

(Crişan oftă ca apăsat de o mare greutate. Ca unul care 
suferea şi nu voia să se plingă oricui. Se reculese în cîteva clipe 
şi perceptorul cameral traduse:) 

„Greutatea serviciului la domni, fiindcă iobagii au trebuit să 
lucreze vara de la o duminică la cealaltă fără să primească cea 
mai mică bucăţică de piine; în celelalte anotimpuri au trebuit să 
lucreze cîte patru zile pe săptămînă; afară de asta li s-a luat şi 
zeciuiala, pe deasupra acestora contribuţiile erau prea mari; 
acei care n-aveau pămînt, trebuiau să plătească anual 4 pînă la 
5 florini; acei cu pămînt, 15 pînă la 20 florini şi dintre oi, afară 
de zeciuiala mieilor, tot astfel dintre porcii graşi trebuiau să dea 
al zecelea." 

(In toată lumea-i aşa, gîndi Jankovich. Unii se nasc să 
muncească, alţii să stăpînească. Altminteri, lumea n-ar fi lume. 
Şi, pentru că se simţea deosebit de obosit, pentru că, de fapt, şi 
timpul pentru care era plătit era pe sfirşite, pentru că urmau 
alte dezbateri pe marginea interogatoriului din ziua aceea, se 
grăbi să-l încheie. Trebuia să-i lase acuzatului un timp mai lung 
de gîndire, chiar de reculegere şi de aduceri aminte pentru ca la 
următoarea şedinţă, fără ca să fie silit de torturi, acesta să 
răspundă la toate întrebările în lumina adevărului Maiestăţii Sale 
losif al II-lea. Altminteri, tot cu o moarte s-ar fi ales, gîndi nobilul 
şi se porni pe ris, de unul singur, ca un nebun. Observindu-l pe 
căpitan că-l priveşte cu dispreţ, se opri brusc din ris şi puse 
întrebarea imediat, fără s-o mai socotească.) 

„Dacă în calitate de iobag cameral trebuia şi era con-strîns 
să plătească cele de mai sus?" 

„Aceste dări şi munci nu trebuiau plătite de iobagii 
camerali, numai de aceia care se înrolau în armată." 


„Pentru ce au încercat să exopereze micşorarea şi uşurarea 
dărilor şi muncilor pe o cale aşa de sălbatică şi n-au aşteptat 
rezoluţiile preaînalte în linişte?" 

(Sufletul lui Crişan se răzvrăti din nou şi din nou se încruntă 
şi toţi muşchii i se încordară, după cîtă putere se mai afla în 
fibrele lor, gata să sară ca o fiară flămîndă şi hăituită asupra 
altei fiare, şi ea flămîndă şi hăituită. Acuzatul îşi dete seama că 
Jankovich făcea pe neştiutorul, că-l incita anume să-i macine 
nervii, să-l aducă în stare apropiată cu nebunia cum mai 
păţiseră şi alţi acuzaţi în vremuri nu prea îndepărtate pe care el 
îi cunoştea şi le cunoştea foarte bine. Vorbi răstit.) 

„Pentru că nobilii şi funcţionarii comitatului n-au voit să 
facă cunoscute poporului sărac rezoluţiile preaînalte pe care le 
aveau deja în mînă." 

„De unde putea şti că rezoluţiile preaînalte au ajuns în 
mîinile nobililor şi funcţionarilor comitatului şi sînt ascunse de 
aceştia?" 

„Chiar Horea i-a spus aceasta", tălmăci în grabă Ek-hard, 
căruia i se făcuse din nou rău. 

Prima zi de interogatoriu luă astfel sfîrşit. Crişan fu luat în 
primire şi dus în arestul său. 

Citind răspunsurile acuzatului la întrebările sale, contele 
Jankovich nu păru de fel mirat. Toate coincideau, în general, cu 
ceea ce ştia şi el de la alţi martori ai răscoalei Era satisfăcut 
totuşi că acuzatul recunoştea faptele pe care le săvirşise. Şi, 
împreună cu ceilalţi membri ai comisiei, se sfătuiră asupra altor 
întrebări, astfel ca următorul! interogatoriu să fie mai aspru, să-l 
prindă în plasă pe Crişan cu mai multe fapte săvirşite atît de el 
cît mai ales de Horea şi Cloşca, ceilalţi doi corifei ai răscoalei, 
care nu recunoşteau nimic, nici măcar faptul că îl cunosc pe 
Crişan. 

Contele încerca să peticească ancheta, s-o aducă la un 
anumit numitor comun favorabil instrucţiunilor primite de la 
împărat, instrucţiuni care prevedeau în mod expres pedepsirea 
exemplară a celor trei căpitani, făcîn-du-se uz de cele mai 
severe suplicii, spre ştiinţa şi luminarea poporului, pentru 
înfricoşarea, o dată pentru totdeauna, a celor care-ar mai 
îndrăzni să atenteze la liniştea imperiului condus de cel mai 
înţelept împărat din toate timpurile, cum îi plăcea lui losif al Il- 


lea să se socotească şi să se ştie cunoscut şi recunoscut în 
Europa. De aceea Jankovich nu admitea nimănui din afară să 
pătrundă dincolo de bariera anchetei pe care-o conducea, 
refuzînd nobili, baroni, guvernatori, păstrind secretul fiecărui 
cuvînt, al fiecărei declaraţii, vrînd ca, la sfîr-şit, să poată spune, 
privind în ochii împăratului fără să clipească, zimbind mulţumit, 
că singurii săi tovarăşi în toată această perioadă n-au fost decit 
adevărul şi dreptatea, că slujise puterea cu credinţă. 

1 

Guvernatorul Transilvaniei, baronul Samuel Bruken-thal era 
indignat. Toate demersurile sale pe lingă împărat eşuaseră. 
Dacă i s-ar fi lăsat mînă liberă, altfel Proceda el cu mai marii 
răscoalei. în primul rînd i-ar fi 

tratat ca pe nişte fiare. Aşa cum doreau, de altminteri, şi 
nobilii. Regreta vremurile împărătesei Măria Tereza cînd el, unul 
din favoriţii ei, avea cuvint şi era luat în seamă de Viena. Doar 
ea l-a ridicat în ranguri, ea a fost cea care l-a înnobilat, care l-a 
gratificat cu titlul de baron pe el, fiul judecătorului regesc Mihai 
Brukner din Nocrich, pe el care zăcuse o vreme la Sibiu ca 
simplu vice-notar. Invidioşii au insinuat fel de fel de întîmplări 
petrecute între el, bărbat frumos şi iubitor de artă, şi 
împărăteasă. A trecut cu indiferenţă peste toţi şi peste toate. 
Puterea cu care era investit, tot mai mare la cîțiva ani odată, o 
folosea pentru a-şi pune la punct adversarii. Şi-apoi, cînd a ajuns 
în fruntea piramidei, i-a încurajat pe cei ce-i descopereau calităţi 
de care el n-avusese ştiinţă, pe care, de altminteri, nici nu le 
avea, convingin-du-se, autosugestionîndu-se în tot mai mare 
măsură că le posedă spre binele său şi al supuşilor săi. Era 
măgulit cînd i se vorbea despre spiritul său pătrunzător, etiche- 
tat ca genial, despre adîncile sale prevederi politice, pe care nu 
le dovedea însă, deşi i se spunea că de multe ori el se află 
înaintea timpului său, cînd era lăudat despre lucrările sale 
organizatorice care însemnau de fapt reducerea contribuţiunilor 
districtelor săseşti şi preluarea acestora de către iobagi. Oricum, 
era convins că istoria îl va aşeza între guvernatorii de seamă ai 
Marelui Principat. 

Cînd împăratul losif al II-lea vizită Transilvania, îl primi cu 
onorurile cuvenite, îl ascultă cu răbdare, dar nu făcuse nimic 
pentru a-i împlini poruncile privitoare la starea iobagilor. Să nu 


se pună rău cu nobilii, cu spuma Transilvaniei, cu onoarea 
Principatului, mai ales că se simţea şi el pe de-a-ntregul baron şi 
socotea că trebuie să fie în toate de partea celor de-un rang cu 
el. Numai că evenimentele petrecute nu-i îngăduiră să stă- 
pînească în linişte. Cînd auzise, în 1782, despre cele în-tîmplate 
la Cîmpeni, fără să stea pe gînduri, fără să se întrebe măcar de 
partea cui se află dreptatea, porunci tribunalului din Aiud să 
pedepsească cu moartea pe capii ţăranilor răsculați. Adică pe 
bieţii ţărani români umiliţi şi înjosiţi care izbucniră atunci pe 
neaşteptate. Nici o remuşcare pentru moartea unor oameni 
nevinovaţi. Nici 

o ingrijorare pentru cauzele care i-au îndemnat pe ro-mani 
atunci, în tirgul de la Cîmpeni, să taie picioarele celor care-i 
călcau fără milă, care-i jefuiau pur şi sim-plu de viaţă. La 
temeliile castelelor sale se aflau lacrimile şi sudoarea acestor 
iobagi. Dar suspinele şi blestemele, şi rugăminţile, şi protestele 
lor nu ajungeau piînă-n sălile lucrate de meşteri aleşi. Şi chiar 
dacă le-ar fi auzit se prefăcea surd. Refuza să înţeleagă limba 
celor oprimaţi. Era baron şi un baron nu poate cobori în mizeria 
unei colibe. Nici măcar din curiozitate. 

Cînd curierul trimis de comitatul Hunedoarei ajunse la Sibiu, 
în dimineaţa zilei de 4 noiembrie, Samuel Bru-kenthal nu avea 
nici o grijă. Poate că-şi privea într-o oglindă venețiană chipul 
încă frumos, peste care vremea trecuse cu indulgență, fără a-l 
însemna cu riduri, cu ştiuta oboseală a oamenilor care n-au 
somn din pricina necazurilor supuşilor săi. Luă scrisoarea din 
mîna omului de încredere, cu indiferenţă. La poarta palatului 
său aşteptaseră destui curieri speciali. Şi-i aduseseră veşti fără 
importanţă prea mare. Ordinele sale erau scurte şi drastice. Cei 
vinovaţi să fie pedepsiţi şi, dacă era cazul, după cum suna 
legea, să piară. Judecata s-o facă, la faţa locului, corniţele 
asistat de doi martori. Care nobil a dat vreodată socoteală de 
moartea iobagilor săi? lar el, baronul se hrănea cu intransigenţa 
nobililor, care nobili de-prinseseră din tată-n fiu meşteşugul de 
nobil, meseria de a trudi pentru a-l supune pe cel sărac, pentru 
a-i stoarce şi trupul şi sufletul în folosul său. „Şi cum ar arăta 
această frumoasă şi bogată ţară a Transilvaniei fără nobili? Fără 
această castă superioară tuturor celorlalte pături, fără sîngele ei 
albastru? Ca o cîmpie fără flori. Ca un rîu secat. Ca un munte 


despădurit." Aşa gîndea baronul, fericit şi mulţumit de soarta sa 
în clipele-i de profundă meditaţie. Care nu erau puţine. Căci el, 
Samuel Brukenthal, ca iubitor de artă, îşi îngăduia multe aseme- 
nea clipe de meditaţie. Era doar propriul său stăpiîn. Viena era 
departe şi avea problemele ei. împăratul aşişderea. lar 
Transilvania — ştia el, baronul — n-a fost niciodată mai mult 
decit un fel de sac fără fund din care imperiul scotea mereu, 
fără să pună, săturindu-şi foamea. 

28 

Citind mesajul comitatului Hunedoarei, se  încruntă. 
„Imposibil!" zise şi deveni guvernator. Uită chipul zîm, bitor al 
celui ce se privise în oglinda venețiană. îşi îmbrăcă imediat 
pielea de baron, împlătoşată cu briliantele puterii. Şi-n cîteva 
clipe hotări să-i zdrobească fără milă pe răsculați. Gîndul îl purtă 
şi mai departe. Să-i înmormânteze pe toţi la un loc, să-nalţe 
peste ei un fel de deal şi, deasupra, să aşeze o statuie a lui şi o 
placă pe care să scrie istoria acelor zile şi istoria măreției sale. 
Puse. Ceru să se întilnească imediat cu generalul Preiss, co- 
mandant al trupelor imperiale staționate în Transilvania, omul 
care avea la dispoziţia sa armata. 

Îşi strînseră mîinile ca doi duşmani ce trebuiau totuşi să 
colaboreze pentru nimicirea celui de-al treilea duşman, 
primejdios pentru amindoi în aceeaşi măsură. De multă vreme 
ei se aflau într-o continuă stare de adversitate. Fiecare îl 
considera pe celălalt un nimic, un protejat al Curţii, un ins care, 
fără protecţia împăratului, n-ar fi prețuit nici un florin. Colaborau 
în silă şi numai atunci cînd era absolut necesar. Rapoartele 
militarului, un fel de şef al poliţiei imperiale pentru Transilvania, 
trimise la Viena, nu-l lăudau în nici un fel pe guvernator. 
Dimpotrivă. Mai ales după vizita împăratului în principat, cînd 
ordinile sale, în loc să fie îndeplinite întocmai şi la timp, erau nu 
numai neglijate, dar chiar defăimate. Ba mai mult, în cercuri 
intime, unde Preiss avea oamenii săi, losif era luat în deridere, 
acuzat fiind că nii cunoaşte situaţia Transilvaniei, că patentele 
pe care le-a dat parcă le-ar fi citit dintr-o carte fantastică. ŞI 
baronul Preiss ţinea neapărat să-i dovedească împăratului că 
este nu numai un militar de onoare, dar şi un supus crecjincios. 

„Răscoală în Hunedoara şi Zarand!" zise guvernatorul ca şi 
cum generalul ar fi fost vinovat de întimplă-rile cuprinse în 


scrisoarea pe care Brukenthal o ţinea îif mînă ca pe un obiect de 
preţ. 

Preiss tresări. Se aşeză într-un fotoliu. „Ce cursă îmi mai 
întinde ăsta, pentru a mă compromite?" gîndi el. 

„Avem cite-un glonte pentru inima fiecărui răsculat? întrebă 
guvernatorul crezîndu-se stăpiîn pe situaţie. 

În sfîrşit, îl avea la mînă pe general. De cînd aştep- 

tase el acest moment! Să-i demonstreze că totuşi, el, ba- 
ronul Brukenthal, este stăpînul Transilvaniei, că el, Preiss nu-i 
decit un intrus, un venetic, un spion vienez care n-are nici în clin 
nici în minecă cu Transilvania. Doar că mănîncă aici o pîine albă, 
că-i ferit de primejdiile războiului care se anunţa cu Ţările de 
Jos. 

„N-avem!", răspunse generalul, apăsînd pe fiecare cuvînt. 

„Dumneata  glumeşti!", replică Brukenthal. ".Gloanţele 
ostaşilor mei se află la Viena", rise Preiss. "Trimitem să le 
aducă", ripostă guvernatorul. „N-avem destule care şi căruțe", 
răspunse ironic militarul. 

„N-am timp de glume!" se înfurie Brukenthal. 

„încă n-am aflat exact despre ce-i vorba, baroane", se 
scuză Preiss. 

„lobagii români din Hunedoara şi Zarand s-au răsculat. Au 
ucis o mulţime de nobili. Au dat foc castelelor şi s-au pus pe jaf. 
Trebuie să-i potolim. Dacă-i cazul, să-i împuşcăm. îi vom trage 
şi-n ţeapă şi pe roată, le vom tăia capetele. Mila nu încape în 
judecarea lor", explică Brukenthal cum se prezintă lucrurile. 

Pentru cîteva clipe, Preiss amuţi. „Dacă voi proceda cu 
severitate împotriva răsculaților, urmînd îndemnul baronului, 
împăratul mă va socoti vinovat şi mă va acuza că i-am împuşcat 
supuşii; dacă n-o fac, se poate întîm-pla un rău şi mai mare, 
doar este vorba de nobili şi averile lor şi tot eu cad vinovat", 
gîndi el neştiind, pe moment, cum să iasă din impas. într- 
adevăr, pentru prima oară de cînd se afla în Transilvania, de 
cînd fusese trimis să şi colaboreze cu guvernatorul, acesta Îl 
avea în mînă. Şi Brukenthal nu era omul care să scape prada 
după care alergase cîțiva ani. Preiss ştia acest lucru. Era însă un 
om liniştit, deşi militar, cu vederi clare, cu judecată, avind 
destule cunoştinţe de organizare şi administrare. Pe cînd 
Brukenthal era cunoscut nu numai ca un iubitor de artă şi 


ştiinţă, cum se autointitula în cercurile sale intime şi nu numai 
acolo, ci un caracter dur, pasionat de mărire şi măreție, ambițios 
— calităţi cultivate de împărăteasă şi care-l marcaseră definitiv. 

„Să aşteptăm ordinele de la Viena", 11 înfruntă Preiss. 

3 - Hoatk fărt Bflrsit 

„Eu am nevoie de ajutor militar, nu de Viena", ripostă din 
ce în ce mai enervat guvernatorul. 

„Se poate... Eu vă propun ca pînă la sosirea ordinelor clare 
de la împăratul, guvernul să încerce cu alte mijloace decit 
gloanţele să potolească răscoala... şi-apoi, ştirea este destul de 
confuză... şi, dacă-i vorba să intervină armata, unde crede 
guvernul că trebuie să acţioneze, cine asigură încartiruirea şi 
hrana militarilor?" zise Preiss, vorbind ca un înţelept aflat pe 
post de consultant. 

„Deci refuzaţi să acordaţi ajutor guvernului?" încercă 
Brukenthal să forţeze nota, să se impună în faţa militarului care, 
aşa socotea el, pur şi simplu îl sfida. 

„N-ar fi mai bine să-i întrebaţi pe iobagi de ce au început 
răscoala şi să-i liniştiţi făcîndu-le dreptate?" răspunse generalul. 

Nici el şi nici Brukenthal nu ştiau, de fapt, la ora aceea, ce 
se petrece în Zarand şi Hunedoara. Preiss credea că-i vorba de o 
neînsemnată revoltă a unor iobagi de pe moşia vreunui nobil 
care-i tiranizase peste măsură. Guvernatorul, neinteresat de 
proporţiile răscoalei, voia moarte pentru moarte. Legea celui 
mai tare trebuia aplicată. Nu-i scrisese oare lui împărăteasa cînd 
îl numise guvernator să facă ordine în Transilvania? Şi cum să 
faci ordine? Aruncind cu piine în răsculați, în cei care se 
împotrivesc puterii? Pe de altă parte, Preiss avea ordin de la 
Viena că, afară de cazuri urgente, să nu facă nici o intervenţie 
militară fără ştirea Consiliului de Război de la Viena. lar revoluţia 
românilor nu-i inspira nici o grijă. Ea nu afecta dinastia, nici nu 
era împotriva împăratului şi nici măcar a statului. Ţăranii se 
răscula-seră împotriva nobililor, împotriva celor care, de fapt, se 
aflau într-un fel” de opoziţie faţă de împărat, care nu-l 
recunoscuseră pe" losif al II-lea rege legal al Ungariei fiindcă nu 
jurase şi nici nu voia să jure pentru păstrarea imunităţii şi 
obiceiurilor nobililor. Ei se revoltaseră împotriva sistemului care- 
i socotea animale şi nu oameni. Pe de altă parte, Preiss era 
încurcat şi de faptul că ţăranii îi executau pe nobili în numele 


împăratului. Ceea ce i se părea în afara legii. „Numai judecătorii 
pot rosti, în numele împăratului, condamnări la moarte. Şi acest 

hicru după îndelungi anchete, judecăţi şi dezbateri. Nu doar 
ridicînd sabia, rostind numele împăratului şi tăin-du-' omului 
capul. Oricine ar fi fost el. Ce s-ar întîmpla dacă fiecare şi-ar face 
dreptate?" 

Cei doi se despărţiră fără să-şi stringă mîinile, ca nişte 
adversari pe care un om de bună credinţă, un prieten comun, a 
încercat să-i împace şi n-a reuşit. Deşi interesele lor erau 
comune. 

A doua zi, guvernatorul îi e ceru, cu şi mai multă insistenţă 
lui Preiss, ajutor militar, spunîndu-i că, de cînd s-a pornit 
revoluţia, situaţia a devenit foarte critică. De astă dată 
„discuţia" s-a purtat în scris. Militarul i-a transmis guvernatorului 
o notă prin care-l încunoştinţa că s-a hotărît să dizloce o parte 
din trupele sale către locurile unde se desfăşoară revoluţia. îl 
avertiza însă că nu va începe nici o acţiune militară contra 
ţăranilor răsculați, punînd totuşi la îndoială veridicitatea ştirilor 
ajunse la Sibiu, acuzindu-i pe cei ce le transmiteau că exage- 
rează. Nu ştia baronul Preiss că răsculații şi ocupaseră întreg 
Zarandul, că ajunseseră pină-n Ţara Hategului, că devastaseră 
Cîmpeniul şi Abrudul, că intraseră în comitatul Sibiului, că 
nobilimea se afla în pragul unui nemaicunoscut dezastru. 
Vicecolonelul Karp şi maiorul Stoja-nich fuseseră numiţi în 
fruntea companiilor trimise în zonele răscoalei. 

Guvernatorul, neliniştit de impasibilitatea generalului, ceru 
să se întilnească din nou. Preiss acceptă. 

„Răspunsul şi modul în care acţionaţi, nelinişteşte gu- 
vernul", zise Brukenthal fără altă introducere. „De faptele mele 
eu răspund", se apără Preiss. „Situaţia este dramatică, de ce nu 
vreţi să înţelegeţi, domnule general? Doar sînteţi baron, viţă de 
nobil... sau poate...", atacă Brukenthal cu şi mai multă furie. 

Neputinţa de-a fi ascultat îl scotea din sărite. Şi, din toată 
Transilvania, Preiss era singurul care nu numai că nu-i era 
supus, dar îl şi sfida, îl şi ignora, îl şi suspecta. Ba, din cînd în 
cînd, în scrisorile informative către împărat, îl mai şi defăima. 

„încerc să vă înţeleg, dar chiar dacă răscoala va lua 
proporţii mult mai mari, eu cu armata mea nu vom acţiona 
împotriva supuşilor împăratului fără ordinul Maies 

taţii Sale. Eu sînt militar, domnule guvernator, şi sînt obligat 
prin jurămînt să respect ordinele pe care le-am primit... Cît 
priveşte titlul meu de baron, l-am moştenit de la străbunii mei... 
al dumneavoastră este ceva mai nou... dacă nu mă-nşel, l-aţi 
primit cadou.. răspunse Preiss, cu voce sigură, în sinea lui, însă, 
fiind încercat de mari îndoieli. 

„Nobilimea din Transilvania este ameninţată de o mare 
catastrofă. Răscoala o poate face să dispară. Aşa ceva este de 
neadmis!" continuă guvernatorul. 

„Nobilimea nu dispare aşa uşor! Încă n-au fost pe pămînt 
revoluţii care să-i distrugă pe cei puternici, pe nobili şi baroni... 
şi dacă au fost, aceştia au renăscut din propria lor cenuşă, ca 
pasărea Phoenix, domnule guvernator... noi, nobilii, sîntem 
nepieritori...", încercă generalul să-l liniştească pe Brukenthal. 

„Glumele dumneavoastră sînt sinistre... mă voi plin-ge 
împăratului", ameninţă guvernatorul. 

„Dreptul dumneavoastră, fiecare cu dreptul lui în faţa 
Maiestăţii Sale... şi cu răspunderile sale", vorbi calm Preiss, ca şi 
cum ar fi discutat la gura sobei, într-o seară de iarnă, despre o 
răscoală pomenită în legende. 

„Transilvania are o constituţie, baroane, care vă dă dreptul 
să proclamaţi stare de război şi să daţi ordin ca nobilii şi 
comunităţile libere să se ridice împotriva răsculaților", sugeră 
guvernatorul o soluţie de compromis. 

Preiss nu-i răspunse imediat. Rămase citeva clipe pe 
gânduri. „Aştia urmăresc cu tot dinadinsul decimarea supuşilor 
împăratului", gîndi el. Şi apoi răspunse: 

„Dacă o sabie însîngerată va fi transportată de-a lungul 
ţării, dacă se vor pune semnale de foc pe toate dealurile, cum 
se făcea de regulă această convocare, dacă se va ridica 
nobilimea cu toţi iobagii care-i mai sînt credincioşi încă, dacă vor 
pune mîna pe arme şi comunităţile oraşelor şi cele două naţiuni 
libere, secuii şi saşii, se vor produce multe încurcături politice de 
care împăratul n-are trebuinţă. Europa nu trebuie să-l arate cu 
degetul pentru asemenea lucruri. Şi aceste lucruri depind de noi 
şi, în primul rînd, de guvern..." 

Baronul Brukenthal îl mustră cu privirea. Dacă i-ar fi stat în 
putere, l-ar fi expulzat sau l-ar fi arestat pe 

acest general şi-ar fi preluat el conducerea armatei şi 
Doamne ce lecţie de bună purtare le-ar fi dat el răsculaților 
puturoşilor de iobagi care umblau cu jalba cînd la Sibiu, cînd la 
Viena, în loc să-şi vadă de treburile lor, să-şi asculte stăpiînii şi 
să-i miluiască, după datină şi lege, cu truda lor, cu sudoarea 
frunţii lor aşa cum le-a fost scrisă soarta-n frunte! Giîndurile 
guvernatorului erau din ce în ce mai tulburi, intenţiile tot mai 
dîrze, ura împotriva românilor răsculați, tot, mai înveninată. Şi 
totuşi trebuia să găsească o soluţie. O soluţie cu care generalul 
să fie de acord s-o pună în aplicare. 

„Cereţi trupe din Ungaria", propuse guvernatorul. Preiss nu 
căzu nici de astă dată în cursă. Ştia că discuţia cu Brukenthal 
era de fapt o discuţie purtată cu nobilii din Transilvania, cu 
guvernul susţinut şi ameninţat de ei. 

„Doriţi un război al românilor împotriva armatei suveranului 
nostru? întrebă calm militarul şi continuă: Nici nu prea există 
motive de îngrijorare pentru a provoca o insurecţiune generală 
cu participarea nobililor care va costa mult şi care nu se ştie 
cum se va termina. Şi cine are interesul ca războiul de la graniţa 
Ţărilor de Jos să se strămute în Transilvania? lar dacă 
revoluţiunea românilor va ajunge să fie generală, atunci nobilii 
şi oamenii liberi, în interesul lor propriu, cu siguranţă că vor 
putea rezista pînă cînd va interveni armata... dar asta-i doar o 
presupunere", îşi încheie Preiss pledoaria. 

Şi această întrevedere se încheie fără nici un rezultat. 
Brukenthal era disperat. Dacă n-ar fi fost la mijloc duşmanul lui 
de gînduri şi de acţiune, baronul Preiss, poate că s-ar fi gîndit să 
demisioneze. Dar nu putea să-i dea satisfacţie unui astfel de om 
care, pus de împărat în slujba Vienei, în loc să acţioneze în 
consecinţă, face ceea ce-l taie capul. In faţa nobililor, 
guvernatorul se dovedise slab, o altă putere asuprindu-i 
puterea, legînd-o în nişte lanţuri de hirtie pe care însă nu le 
putea rupe cu nici un preţ. Veştile pe care le primea de pe scena 
răscoalei îl indignau. Armata imperială asista impasibilă la 
atrocitățile comise de răsculați fără să tragă măcar un foc de 
armă. Şi românii, încurajați de acest lucru, continuau luPta. Ba 
mai mult, ei vedeau în acest lucru un ajutor 

din partea împăratului. Erau şi mai convinşi că bunul losif al 
II-lea se află de partea lor, că vorbele lui Horea n-au fost vane, 


că marele căpitan, Crăişorul lor se baza pe acest adevăr. 
Baronul Brukenthal miză atunci pe viclenia ce şi-o masca în 
multe împrejurări. încercă o conspirație cu nobilii, fără ştirea lui 
Preiss, fără să-l anunţe pe împărat. îi va pune în faţa faptului 
împlinit, va potoli răscoala, vor muri, desigur, cîteva sute de 
iobagi, dar imperiul tot bogat va fi. lar împăratul, pus în faţa 
faptului împlinit, nu va mai avea ce spune. în cel mai rău caz îi 
va certa printr-o scrisoare adresată de părinte fiilor săi pentru că 
au fost obraznici, pentru că nu l-au întrebat cum să împartă 
binele şi răul. Ce altceva va putea face? La nobili, la ajutorul lor 
nu va putea renunţa în nici un caz. Şi-apoi avea el alte treburi 
mult mai importante. Şi nu era oare dorinţa lui perpetuă de a 
avea linişte în imperiu? întotdeauna nobilii, apărîndu-şi cauza, 
au cîştigat. Şi baronul Brukenthal rise în sinea lui gîndindu-se la 
baronul Preiss pe care, era convins, îl va învinge. 

IV 

Apă şi piine. Aşa suna porunca. închisoarea nu-i loe de 
petrecere. Tortura foamei nu era interzisă. Şi paznicii lui Crişan 
o aplicau cu severitate. Fuseseră parcă aleşi unul şi unul, 
oameni sadici, care se bucurau cînd vedeau că cel pe oare-l 
aveau în pază, răsculatul, suferea. Sau se prefăcea că suferă. 
Avea Crişan miîndria lui şi nu îngăduia ca alţii să i-o calce în 
picioare. Cu nici un preţ. Ostaşii care-l păzeau, secui aduşi 
anume de prii» părţile Ciucului, erau convinşi că românul suferă. 
El însă era indiferent la tot ce se petrecea în jurul său. Ştia ce-l 
aşteaptă. Pentru el, ca şi pentru Horea şi Cloşca, altă sentinţă 
decît condamnarea la moarte nu putea fi. Mal ales că şi 
împăratul, trecînd în mod tacit de partea ne 

hi lilor ordonase cele mai severe pedepse pentru cei ce u 
condus pe români la răscoală. Ei juraseră pe crucea d3 aur pe 
chipul împăratului şi acesta îi trădase. Poate - sta să fi fost 
marea lor durere. Trădarea împăratului... d După primul 
interogatoriu, Crişan încercă să-şi amintească întrebările şi 
răspunsurile. Să şi le reamintească exact Păru mulţumit. Nu 
pricinuise nici un rău tovarăşilor săi de luptă şi de suferinţă, lui 
Horea şi Cloşca. Şi nici altor căpitani mai mici ai răscoalei numiţi 
de el în diferite sate. îşi asumase, cu fruntea sus, fără şovăire, în 
consens deplin cu caracterul său integru, toate faptele pe care 
țăranii răsculați le săvirşiseră sub comanda sa. Nu era o tactică 


anume. Cu Horea şi Cloşca nu se mai în-tîlnise din vremea 
răscoalei. După ce l-au prins şi pe el, nu i-au îngăduit să-i vadă. 
Măcar din ochi să-şi poată vorbi, să jure că n-au de gind să 
asmuţă trădarea unii împotriva celorlalţi. Aşa că toate se 
petreceau, acum, după bunul său plac. Adică, anchetatorii 
atacau cu viclenie, gîndind fiecare întrebare astfel ca fiecare 
răspuns să se adauge ca argument fatal la actul de condamnare 
la moarte care-i era sortită; el, Crişan răspundea fără, să aibă 
răgaz să gîndească, răspundea exact, negind doar ceea ce nu 
săvirşiseră nici el şi nici ţăranii care-l aleseseră căpitan. Şi-n 
acest fel, socotea Crişan că-i sfidează pe tirani, că le mai dă o 
lecţie, pe lîngă multele pe care le-a dat, despre ce înseamnă ca 
adevărul să înfrunte puterea, despre curajul de-a le cere 
anchetatorilor să te privească în ochi atunci cînd te-ntreabă 
ceva, după cum şi tu îi priveşti în ochi atunci cînd le răspunzi. 
Altminteri, cum s-ar putea crede că şi întrebările şi răspunsurile 
au fost cîntărite cu aceeaşi balanţă nemăsluită? li sfida pe cei 
care nici în ceasul al doisprezecelea nu cercetau cauzele ce i-au 
îndemnat pe români să se răscoale, nu-l cercetau şi pe 
împăratul care le promise în atitea rînduri, dacă nu deplină 
izbăvire, măcar o altă rînduială a relaţiilor dintre ei şi nobili. Şi 
nu-i cercetau pe aceştia din urmă care, fără milă, fără ruşine, 
după ce le-au luat pămîntul i-au şi batjocorit, i-au înlăturat dintre 
naţiunile Transilvaniei, deşi ei, românii formau partea cea mai 
numeroasă a populaţiei, dintotdeauna şi întotdeauna cea mai 
numeroasă. 

Uşa celulei se deschise larg şi soldatul intră ca tre-cînd pe 
sub un arc de triumf ridicat în cinstea lui. Crişan nu-i dădu 
atenţie. Nici măcar nu-l interesă că uşa s-a deschis. Ştia că 
evadarea era imposibilă. Secuiul se opri în faţa lui şi, rînjind cum 
rinjeşte puterea cînd se vede nu înfruntată ci nebăgată în 
seamă, ofensată, cu orice risc umilită, îl întrebă dacă mai 
doreşte ceva, dacă nu-i este poftă de-o mincare mai ca lumea, 
că el, dacă ar fi fost în locul lui Crişan, ar fi protestat şi ancheta- 
torul şef, contele acela venit de la Timişoara, i-ar fi îndulcit viaţa 
pentru cîte zile mai avea de trăit. Crişan scuipă cu greață. 
Secuiul îl provoca. Şi-i făcu semn să iasă afară. Cu mîna. Voia să 
fie singur. Doar el şi sufletul său. Să-şi poată aduna gîndurile. La 
ceas de cumpănă dintre viaţă şi moarte. Să ceară iertare pentru 


ceea ce n-a făcut bine şi răsplată pentru binele ce-l izvodise 
după mintea şi puterile lui întru folosul neamului său. Aşa se 
cuvenea. De ce să moară ca un tilhar de drumul mare? 
Recunoştea. Şi el tilhărise. Dar tilhărise puterea, cu aprobarea 
împăratului, stăpînul absolut al puterii. Dacă cineva ar judeca cu 
dreptate lucrurile, ei nici n-ar fi fost găsiţi vinovaţi. Nu-l acuza 
pe Horea că prea se în-crezuse în stăpînul puterii, deşi — cugeta 
Crişan în celula în care era închis — după patru drumuri la 
Viena, după trei înfăţişări înaintea împăratului, după atitea pro- 
misiuni care nu s-au împlinit, trebuia măcar să bănuieşti că 
suveranul dacă nu-i trădător, atunci, cu siguranţă este laş sau, 
poate, viclean. Gum de n-a observat Horea că împăratul avea 
mîinile legate de cei care slujeau puterea, de credincioşii şi 
necredincioşii înălţimii sale? Doar gura îi era slobodă. Şi mintea, 
că era-n stare să judece şi să gindească şi să hotărască. Dar 
mîinile, făptuitoarele gindurilor, poruncilor şi vrerilor erau 
legate. Oare n-a fost un fel de trădător sau laş, ca şi stăpînul lui 
împăratul, generalul Preiss care-i invitase la Alba lulia să le dea 
arme, să-i facă grăniceri, adică slujbaşi direcţi al împăratului, 
aşa cum doreau şi ei românii şi, ajunşi la Alba lulia, nu s-au ales 
nici măcar cu praf de puşcă? Dacă n-ar fi fost Preiss, revoluţia ar 
fi început la sorocul stabilit şi, poate, cine ştie, adevărul, 
dreptatea ar fi biruit, puterea ar fi fost înfrîntă iar stăpînul puterii 
silit 

că recunoască acest lucru nu numai ca pe un fapt împlinit 
ci ca pe unul necesar. Crişan închidea ochii, amăgin-du-şi 
mintea şi se vedea împreună cu Horea şi Cloşca, atunci cînd cei 
doi, care-l cunoşteau şi pe împărat, i-au cerut lui, fost soldat în 
armata imperială, George Giurgiu să fie al treilea, să fie adică, 
împreună cu Cloşca, vicecăpitan al lui Horea. Doar o clipă s-a 
îndoit de buna credinţă a celor doi, apoi a primit şi-a jurat că nu 
va trăda. Moarte sau libertate. Nu, libertatea nu se inventase 
încă. Moarte sau eliberare din jugul nobililor. Soarta de pînă 
atunci nu mai putea fi suportată. Crişan a propus ca unul dintre 
ei să facă un drum pînă la Blaj, auzise el că acolo s-ar afla clerici 
români cu multă ştiinţă de carte. Să se sfătuiască. De ce să nu 
încerce? Să le spună şi învăţaţilor români de la Blaj cum, revenit 
de la Viena, Horea îl trimise pe Cloşca la Sibiu, la guvernator, cu 
semnătura şi cuvîntul împăratului în traistă şi cum domnii le-au 


promis de toate şi nu s-au ţinut, după obiceiul lor, de cuvînt. Să-i 
întrebe cam ce să facă, dacă nu-i potrivit să pornească în 
numele dreptăţii, cu moarte asupra lor. Horea a fost împotrivă. 
Aia-s vînduţi, au lre-cut de partea papistaşilor ca să ne înjuge 
pentru vecie la carul blestemat al robiei. N-avem ce lecţie afla la 
Blaj! Ne aprindem paie-n cap. Dacă ar fi ţinut cu noi, românii ăia 
învăţaţi de la Blaj, ne-ar fi căutat, să vadă cum trăim şi ne-ar fi 
ajutat măcar să scriem cărţile către împăratul, fu de părere şi 
Cloşca. Un om învăţat îi altfel ca unul ca mine, se resemna 
Crişan. Nu ţinea cu tot dinadinsul să-şi impună punctul de 
vedere. Adevărat, era curios să afle părerea învăţaţilor de la 
Blaj. Dar, dacă Horea îi cunoştea ca pe nişte trădători, mai bine 
să nu-i caute. Şi nici nu le-ar fi putut povesti tot ce voiau ei să 
facă decit sub jurămiînt. Şi-ar fi jurat un învăţat faţă de un fost 
soldat, cum era el? Dacă s-ar fi dus Horea, el era mai învăţat, 
putea vorbi cu ei nemţeşte ori chiar latineşte, altfel s-ar fi putut 
înţelege cu măriile lor. Dar tot nu le-ar fi putut spune ce-au de 
gînd să facă. Doar să-i întrebe ce părere au despre nobili. Bună, 
le-ar fi răspuns ei, că doar cine le dă şi lor mîncare dacă nu tot 
nobilii. Şi-apoi, dacă s-au lepădat de vechea credinţă, înseamnă 
că nici n-au pe ce jura. Că unu-i dumnezeul lor 

şi altu-i al nostru. Aşa că renunțară la sfatul învăţaţilor 
români de la Blaj. Şi el, Crişan, se văzu, ca-n vis, ple-cînd spre 
Ţara Zarandului. Aşa-i spusese Horea: îţi dăm un cal şi pleci, 
dacă nu găsim calul, pleci pe jos; ştii bine că la Brad, în ultima 
joie din octombrie îi tîrg mare; vin oameni din o sută de sate; 
găsi-vei un loc, o ascunzătoare unde să stai şi vorbeşti cu ei. Să- 
i aduni duminică în vreun sat din apropiere. La Mesteacăn. îi 
aduni la biserică şi le spui care-i treaba. Şi luni porniţi peste 
munţi, prin Curechiu, către Alba lulia. Poate ne întîlnim la 
Zlatna. Pînă atunci noi, eu şi Cloşca şi feciorul meu ăl mare, 
umblăm prin satele de la munte. Să ştie oamenii că împăratul îi 
de partea noastră, că guvernul de la Sibiu nu-i nici de partea 
noastră şi nici de partea împăratului, că ţine cu nobilii, cu tiranii, 
să afle şi să vedem ce-i de făcut. Pînă ajungi tu la Zlatna, eu oi 
mai vorbi cu vreo cîţiva juzi de încredere. Gornicii îs cumpăraţi. 
Dacă-ar fi putut, de mult mi-ar fi săpat groapa. Şi, ca să nu 
avem vorbe: voi porunciţi de la voi în jos, eu poruncesc de la 
mine pînă dincolo de voi. El şi Cloşca încuvinţară că n-au nimic 


împotrivă. Horea era doar cel mai înţelept dintre ei. Şi cel mai 
învăţat. Şi-apoi, nu fusese el de patru ori la Viena? Nu trăise el 
luni şi ani de zile cine ştie pe unde, azi la unul miine la altul, azi 
într-un sat, miine-n altul, ba ajunse şi prin părţile Huedinului și- 
ale Ciucei, numai şi numai ca să nu-l prindă şi să-l nimicească. ŞI 
nu de el se rugau amăriţii satelor să plece la Viena şi să ceară 
îndurare împăratului? Za-randul trebuia neapărat încunoştinţat 
despre ordinele primite de Horea de la losif al Il-lea după ultima 
călătorie a românului la Viena unde petrecuse cîteva luni, din 
postul Crăciunului pînă după Paşte. Zarandul trebuia înarmat, ca 
şi Ţara Hațegului şi satele din partea Clujului. Să aibă în 
primăvară cu ce porni răscoala. Că nu poţi sta în calea tunului 
cu furca. Nici măcar cu lancea. Două săptămîni i-a îngăduit 
Horea pentru drumul acela pînă la Brad. Să poată merge pe 
poteci ascunse de gornicii care abia aşteptau să predea 
autorităţilor pe încă unul care-i „contra" şi să-şi încaseze darul 
pentru trădare. 

Porni la drum pe jos. Cu calul s-ar fi putut afla In 

primejdie. De unul singur se putea ascunde mai uşor, putea 
căuta cărările pe care numai fiarele umblau, pe buze de 
prăpăstii, pe creste de munţi, prin păduri fără nume. Nu-i 
spusese lui Horea că se va abate pe la Bră-nişca, Horea l-ar fi 
oprit. N-ar fi acceptat nici un fel de risc. De ce să intri singur în 
gura lupului? l-ar fi întrebat Horea; şi Cloşca, după obicei, ar fi 
aprobat dînd din cap, sau adăugind şi el ceva la vorbele 
căpitanului. Dar el, Crişan, trebuia neapărat să treacă pe la 
Brănişca, pe la curtea nobilului Antoniu Josika şi a contesei Măria 
Teleki, să le-arunce aşa într-o doară citeva vorbe despre pirjolul 
pe care-l pregăteşte şi care, cu siguranţă, va cuprinde şi moşia 
nobilului din Brănişca. Om mîn-dru şi răsfăţat de avere, baronul 
Antoniu Josika, la cîte un pahar de vin, în cercul său de prieteni, 
se lăuda că strămoşii lui fuseseră români din Caransebeş, că 
luptaseră ca nişte viteji de neînlocuit sub steagurile lui lancu de 
Hunedoara, că acesta, drept răsplată, i-a înnobilat, obligîndu-i 
însă, ca să-i facă pe voie mamei sale, catolică, să se lepede de 
credinţa lor şi să treacă la catolicism şi, o dată cu asta, să-şi 
maghiarizeze şi numele. Aşa s-au născut Kendefi din Cîndea, 
Kenderesi din Cândreş, Borbat din Bărbat, Ursuly din Ursu, 
Brady din Brad şi alţii şi alţii, ridea baronul. Crişan trecu pe la 


Brănişca în fugă, îi spuse lui Josika ce avusese să-i spună şi ple- 
că, în plină noapte, către Brad. Era mulţumit. Răsplătise binele 
pe care baronul i-l făcuse cu ani în urmă cînd l-a pus pe picioare, 
după ce la Miercurea îl prinsese o boală grea. Numai că, mîndru 
cum era, baronul n-a pus preţ pe vorbele Cerşetorului în pielea 
căruia intrase Crişan. 

Soldatul care-l păzea intră din nou în celulă, să-l întărite, să- 
i macine nervii, după cum primise ordin, pînă la următorul 
interogatoriu. Crişan nici nu-l observă. Şi-apoi, învățase să-şi 
stăpînească bine nervii. Numai şi numai pentru a nu-i da puterii 
satisfacţie. Era singura lui grijă. Să mai învingă o dată puterea. 
Doi civili intrară împreună cu soldatul. Unul ca să-l picteze, să-i 
deseneze chipul spre ştiinţa posterităţii şi altul ca să-l studieze 
din punct de vedere psihologic. Cei doi au fost invitaţi de 
contele Jankovich să-l ajute în ancheta pe care 

o făcea, curios să afle dacă părerile sale în ce-i priveşt» pe 
cei trei capi ai răscoalei corespund cu ale unor specialişti. La 
sfîrşit, citind, mai ales, părerile psihologului, rămase cam 
decepţionat. Voindu-se imparţial, admira totuşi curajul şi tăria 
de caracter a celor trei, pe cînd psihologul i-a prezentat ca pe 
nişte criminali de rînd. Probabil după cum auzise vorbindu-se de 
ei la curţile nobililor unde fusese găzduit pînă să ajungă la Alba 
lulia. Pictorul n-a avut încotro şi i-a zugrăvit aşa cum erau. 
Figurile lor erau prea bine cunoscute ca să fie schimonosite. 
Crişan se uita la cei doi oameni ai stăpînirii cu un fel de milă, ca 
şi cum ei ar fi fost acuzaţi că au încercat să distrugă ordinea 
publică. Nu-l mai interesa cine intră şi cine pleacă din celula în 
care se afla. Gîndu-rile lui erau departe, aproape de satul său 
natal, de Vaca, pe malul Crişului Alb, printre zărăndenii veniţi la 
tirg la Brad să vindă, să cumpere şi să afle noutăţi. Stătea 
ascuns sub podul Crişului să nu-l descopere slujbaşii împărăției 
sau ai nobililor şi, cu ajutorul unor prieteni de demult, chema la 
el oameni din toate satele. Le vorbea în numele lui Horea despre 
care auziseră toţi, pe care toţi îl socoteau mai marele lor în 
treburile şi socotelile ce-l priveau pe împărat. De fiecare dată 
cînd pleca la Viena, traista Crăişorului era plină cu fel de fel de 
jalbe din multe sate de pe Criş şi Arieş. El era omul lor de în- 
credere şi de legătură cu dreptatea Curţii de la Viena în care 


mai credeau ca nişte blinzi şi naivi supuşi ce erau. Ura lor se 
resfringea doar asupra nobililor în stă-pînirea cărora se aflau ei 
şi copiii lor şi cimitirele în care zăceau bătrînii şi străbătrînii lor. 

De la Brad, la „spartul tirgului", după ce pusese la cale 
întîlnirea de la Mesteacăn, ostenit şi bucuros deopotrivă, 
întinerit parcă, socotindu-şi încheiată cu bine misiunea pină-n 
ziua aceea, Crişan se duse la Vaca să mai doarmă o noapte 
două în casa părintească, ascuns de ochii gornicilor. De sîmbătă 
seara, pînă duminică-n zori cînd porni către biserica unde-l 
aşteptau oamenii, n-avusese parte de somn. Nu închise deloc 
ochii. Fusese militar, apoi iobag în Cărpiniş, era ager la minte 
dar nu vorbise încă niciodată unei mulţimi de oameni adunată 
anume ca să-l asculte pe el, trimisul lui Horea. Stînd In 

celulă, zimbea ciudat, zimbetul acela al lui multiplicat în 
zeci de zimbete „rostite" deodată, amintindu-şi ce neliniştit era, 
cîte griji nu-şi făcuse. De fapt, ceea ce-l macină pe el atunci era 
începutul vorbirii. îi povesti însă preotului ce griji îl frămîntă şi 
acesta-l învăţă ce şi cum să vorbească. Trebuia să fie 
convingător. Oamenii să-l urmeze fără a-i pune întrebări, fără a-i 
cere dinainte socoteală pentru ce se va întîmpla cu ei dacă, 
ajunşi la Alba lulia, în loc să li se dea arme, vor fi care bătuţi la 
tălpi, care duşi la temniţă. La biserica de la Mesteacăn se 
adunaseră ca la vreo cinci sute de români. Unii, ce-i drept, 
veniră mai mult din curiozitate. Pînă la urmă se alăturară cu trup 
şi suflet celorlalţi. Toţi voiau să facă o treabă bună. Şi erau 
convinşi că aşa se va întîmpla. După ce discută cu popa, Crişan 
ieşi în faţa mulţimii — slujba religioasă fusese scurtă, de ochii 
lumii, un fel de paravan pentru întîlnirea cu poruncile împă- 
ratului. Crişan scoase din traistă o cruce strălucitoare, ca de aur, 
o arătă iobagilor, spunîndu-le că este semnul primit de Horea de 
la losif al lIl-lea, oare le îngăduie să-şi facă singuri dreptate 
împotriva voinţei nobililor. Le^mai arătă şi un fel de scrisoare 
pecetluită şi scrisă de unul care avea, desigur, multă ştiinţă de 
carte. Jurară pe adevărul lor, pe drepturile lor, pe crucea aceea 
de aur să se supună fără cîrtire poruncilor sale, care porunci, de 
altminteri, sînt de la Horea, ba şi mai de sus, de la împăratul. Şi 
ele trebuie urmate fără cîrtire. Să nu creadă careva că 
jurămîntul poate fi retras. Nu. De vreme ce şi preotul l-a 
binecuvîntat, înseamnă că el trebuie respectat chiar cu preţul 


vieţii. Că nişte drepturi nu se cîş-tigă numai cu vorba, cu 
rugăciunea. Nobilii se lasă greu înduplecaţi să dea înapoi ce-au 
furat de la strămoşii noştri. Şi, tot timpul cît a durat răscoala, i- 
au stăruit în auz vorbele unuia dintre cei mulţi: mai bine în 
mormînt decit să tot robim! Se-ntreba el, stînd în celulă, 
nedumerit încă, ce forţă aşa de mare i-a împins pe oameni să-l 
asculte şi să-l urmeze fără şovăire? Nu găsea cel mai potrivit 
răspuns. Le mulţumi cu zîmbetul acela ciudat, izvorit de undeva 
din adincul sufletului, cu zimbetul acela cu care înfruntase 
moartea pe vremea cînd fusese militar. Cu zimbetul acela pe 
care unii l-au socotit parşiv, 

viclean, care nu-i îngăduia celui ce-i era adresat să pro- 
testeze faţă de porunca sa, care hipnotiza omul, împie-trindu-i 
propria voinţă. 

Retrăi, cu emoție, întîmplările petrecute în satul Curechiu 
unde se adunaseră sute şi sute de iobagi, hotăriţi să ajungă cu 
orice preţ la Zlatna, unde-i aştepta Horea şi mai departe, la Alba 
lulia, unde-i aşteptau oamenii generalului Preiss să le dea arme, 
să-i facă militari, să-i scoată de sub puterea nobililor, să-i pună 
în slujba împăratului. Prin faţa ochilor săi, ieşind parcă dintr-un 
perete al celulei şi pierzîndu-se în celălalt, trecu Petru Cara, 
trădătorul, omul care-a vrut să-l prindă şi să-l predea nobililor, şi 
zimbi la fel de mulţumit ca atunci cînd oamenii săi se năpustiră 
asupra lui şi-n dangăte de clopot tras în dungă îl trimiseră pe 
lumea cealaltă. Atunci a înţeles pentru prima oară ce înseamnă 
puterea celor mulţi, puterea iobagilor care-şi răzbunau părinţii şi 
moşii, toate asupririle pe care le îndurară pînă atunci gîn-dindu- 
se la răzbunare. Şi cît de mult se bucură el văzin-du-şi oamenii 
credincioşi jurămîntului lor, hotăriţi să moară pentru dreptatea 
în care credeau. Şi totuşi, după noaptea aceea pătată cu sînge, 
unii iobagi se speriară. Ce s-ar fi întîmplat oare dacă el, Crişan, 
n-ar fi avut un moment de mare inspiraţie? Răscoala se curma 
atunci, iar nobilii s-ar fi răzbunat ca să-i înveţe minte să li se 
împotrivească. Aşa însă, el îi adună la biserica din sat şi le 
spuse, citindu-le parcă o poruncă împărătească: deoarece nobilii 
se opun plecării lor la Alba lulia să primească arme, adică se 
opun voinţei împăratului şi dorinţei lor, a iobagilor, ei trebuie să- 
| urmeze neapărat, să stirpească viţa nobililor pentru ca averile 
acestora să poată fi împărţite între ei. Sutele de români din faţa 


lui păreau ciopliţi din piatră. Aşa ceva nu fusese cuprins în 
jurămîntul lor. Şi nici nu ştiau ce anume înseamnă să stirpească 
nobilii. Şi-n grija cui vor rămîne familiile lor, se întrebau alţii. 
Crişan, încruntat dar cu zîimbetul pe buze, cu zîmbetul acela 
care nu permitea vreo replică, proclamă răscoala. Să cucerim 
Ţara Zarandului şi s-o stăpînim sănătoşi în numele împăratului. 
Şi împăratul era şi legea şi dreptatea şi adevărul. Dacă se 
vorbea în numele său, însemna că împăratul este de partea lor, 
că-i 

II 

va ajuta la nevoie. Aşa-i spusese lui Horea la Viena, în- 
demnîndu-l să facă dreptate cum va crede el de cuviință. Şi- 
apoi, sămînța răzbunării începu să încolțească în sufletele 
iobagilor. Ce altă şansă ar mai fi avut ei să se slobozească din 
robie? Şi-l urmară pe Crişan. întiia oară în viaţa lui, fostul soldat 
al împăratului se văzu stăpîn peste o aşa mulţime de oameni, 
peste un fel de armată care îl asculta pe el ca pe un general, 
armată care lupta după tactica şi strategia stabilite de el. In 
sfîrşit, vocaţia lui de militar putea fi demonstrată. Cu graiul 
faptelor. Ca şi vocaţia lui de pradă a nedreptăţilor şi asupririi pe 
care le îndurase scrişnind din dinţi şi blestemând. Nobilii se aflau 
acum la dispoziţia lui. Ce-o face oare Antoniu Josika din 
Brănişca? încă n-au ajuns pînă la el ştirile privitoare la răscoală. 
Şi dacă ar fi ajuns, nu era el omul care să se sperie. Avea doar 
puşcă, avea şi slugi credincioase, la nevoie le înarma şi pe ele. 
Şi-apoi, între el şi răsculați se afla Mureşul. Castelul său era ca o 
cetate. Care ţăran ar fi cutezat să se gindească ori să viseze că-l 
poate înfrînge pe Antoniu Josika, vestitul baron de la Brănişca? 
Luat de treburile răscoalei, Crişan uită de baron. Nu înainte de a 
hotărî să aibă şi el aceeaşi soartă ca toţi nobilii asupra cărora se 
va abate el cu oastea sa. Căci sutele de ţărani ce-l urmau 
primiră numele de oaste. Oastea lui Crişan. Oare, dacă toţi 
țăranii ar fi avut atunci arme, s-ar mai fi aflat el acum închis în 
celula cu pereţii din piatră, din cetatea Bălgradului? Gîn-durile i 
se tulburau. Şi zimbetul acela începu să se sub-ţieze şi pentru 
cîteva clipe dispăru. Oaste fără arme. Geaba ai comandanţi buni 
dacă n-ai cu ce trage în duşman. Aşa a fost să fie! se resemna 
el. Şi se văzu iarăşi în fruntea oastei sale pornind în josul Crişului 
către Crişcior. Aici stăpînea nobilul Kriscsori, strănepotul lui Vlad 
Balia, român de obirşie, îmbogăţit şi înnobilat de regele 


Sigismund. Drept recunoştinţă faţă de bunătatea regelui, Vlad 
trecu la catolicism şi, pentru că moşia cea mai mare se afla în 
satul Crişcior, unde-şi avea şi castelul, îşi luă numele de nobilul 
Kriscsori. Urmaşii săi uitaseră toate aceste lucruri. Ba mai mult, 
ţineau la mare secret obirşia lor dintii. Crişan n-avea de unde să 
ştie aceste date despre nobilul asupra căruia pornise, marţi 
dimineaţa, la 2 noiembrie, cu oastea sa. Nici nu-l interesau. Ştia 
că-n război, după ce soldatul prinde gustul prăzii, luptă mai cu 
tragere de inimă, gîndindu-se la foloasele pe care le-ar putea 
trage din ocuparea fiecărui oraş, după fiecare pas făcut înainte. 
La ceasul prînzului, bastionul lui Kriscsori fusese cucerit. Averea 
nobilului, cu aprobarea lui Crişan, fusese împărţită între ţăranii 
iobagi care, zicea un bătrîn, trudiseră de fapt pentru ea. Popa 
Costan se alătură răscoalei, spunindu-le oamenilor că n-o să mai 
fie iobagi, că şi el are porunci împărăteşti privitoare la nimicirea 
puterii nobiliare. 

Stind în celulă, aşteptind clipa unui nou interogatoriu, 
Crişan îşi amintea fiecare întîmplare prin care trecuse, fiecare 
amănunt, fiecare poruncă. Ca o furtună s-au năpustit ţăranii 
asupra castelelor. Şi furtuna n-are lege. Loveşte fără milă tot ce 
întîlneşte în cale. Fără milă. Ar fi vrut ca nobilii să i se opună. 
Dar nu s-a prea întîmplat aşa ceva. Lucrurile nu s-au petrecut ca 
într-un război adevărat unde duşmanul, copleşit de puterea 
adversă, ridică steagul alb şi se predă, rămînînd astfel în viaţă. 
Oastea lui — era convins — n-ar fi ţinut seama de steagul alb. 
lobagii nu erau militari. Nu cunoşteau regulile jocului de-a 
războiul. Ei porniseră să recucerească ceea ce pierduseră moşii 
lor. Cu mijloacele pe care le aveau la îndemiînă. Ajutindu-se de 
foc şi de furci, şi de securi, şi de sape. Urmărind un singur scop. 
Vrînd astfel să-i facă şi împăratului pe plac. Crişan le-a spus doar 
că între împărat şi nobili s-au iscat neînţelegeri. Că nobilii nu vor 
să-l ajute pe împărat să apere graniţele. Şi fără armată, cum să 
aperi un asemenea imperiu? De aceea generalul Preiss dăduse 
apă la moara iobagilor accep-tînd conscripţiunea, promiţindu-le 
că-i va înscrie în armata imperială. Generalul era omul de 
încredere al împăratului. 

„Ce facem?" îl întrebară pe Crişan mai mulţi ţărani, după ce 
Crişciorul intrase pe miinile lor. Puteam opri, oare furtuna? Nu. 
Deşi s-ar fi cuvenit, poate, să-l întreb pe Horea. Dar el era 
departe şi ţăranii puşi pe răscoală. Nu-şi imputa nimic. Totul s-a 


desfăşurat aşa precum prevăzuse el. Deşi uneori n-a fost întru 
totul de acord cu răsculații. S-a gîndit cîteva clipe sau s-a pre« 

făcut că se gîndeşte şi le-a răspuns: jumătate la Mihă-leni, 
jumătate către Brad. Ce altă plăcere mai mare putea să aibă 
ţăranul iobag decit să-l vadă pe nobil, pe fostul său stăpîn, pe 
temutul său stăpîn, pe înfricoşătorul său stăpiîn, fugind din faţa 
sa, implorîndu-l să-l ierte, cerşindu-i milă iar el să-i răspundă 
arătîindu-i semnul morţii, călcîndu-i mîndria şi puterea în 
picioare. Ce mîn-dru era el atunci, înaintînd către Brad ca într-un 
fel de marş forţat, el, comandant de armată, ascultat şi prețuit 
de oamenii ce-i jurară credinţă, el, care a şi cucerit două 
importante redute din Zar and. Ce mîndru era el cînd, cîte unul 
sau mai mulţi deodată, îi cereau sfatul, îi cercetau gîndurile, 
părerile. Sau cînd poruncea iertare pentru vreun nobil sau 
pentru vreo ramură de-a acestuia. Că un comandant trebuie să 
fie şi milos. Nu numai neînfricat. Stătea în celulă şi i se părea că 
fiul său se află împreună cu el şi-l întreabă cum a fost şi el, căpi- 
tanul Crişan, cel de al doilea om de încredere a lui Horea 
povesteşte. Păcat însă că povestea n-are un sfîrşit pe placul său. 
Nu că i-ar fi fost teamă de moarte. Cu mai multă chibzuinţă, 
dacă s-ar fi sfătuit în mai multe rîn-duri ei, căpitanii răscoalei, 
dacă ar fi ţinut o mai bună legătură, lucrurile puteau lua o altă 
întorsătură. Şi împăratul ar fi fost obligat să-i ajute, nu să pună 
preţ pe capetele lor. Dar aşa a fost să fie. Furtuna se potoleşte 
cînd nu te aştepţi. Dispare precum a şi apărut. Din nimic, în 
nimic. Se miîndrea că-ntr-un răstimp aşa de scurt cucerise mai 
multe sate şi castele decit în toţi anii aceia mulţi cît fusese în 
slujba împăratului ca soldat. Care general s-ar fi descurcat mai 
bine decit el? Nu regreta nimic. Doar faptul că răscoala nu se 
sfirşise cum ar fi vrut el, cum a presimţit el. Pentru prima oară în 
viaţă l-au înşelat presimţirile. Măcar au văzut şi iobagii că, la o 
adică, nobilii nu preţuiesc doi bani. Ce gîndeşte, în palatul lui de 
aur, împăratul despre noi? Era un gînd ce-l frămînta. jucase doar 
pe mina lui losif al II-lea. S-ar fi cuvenit, după regula jocului, să- 
mpartă-n două şi paguba şi cîştigul. Dar, se vede treaba că 
împăratul uitase de ei. îşi retrase mîna din joc şi-o altă mînă luă 

locul mi:inii sale imperiale. O mînă învățată să trişeze. Mina 
împăratului minţea doar. Aşa a fost să fie, îşi spuse, încercînd să 
pipăie cu degetele miinilor întunericul care pătrundea în celulă 
pe furiş parcă, asemenea iobagului care intrase pentru prima 
dată în castelul stăpi-nului său. | se păru că noaptea era umedă, 
lipicioasă. Scuipă să-şi alunge greata. închise ochii şi începu să 
respire rar, tot mai rar. Dar, ca şi-n nopţile de pînă atunci 
petrecute în celulă, somnul se depărta de el. Soldatul care-l 
păzea intră ţinînd un opaiţ într-o mînă. Intră şi ieşi imediat. 
Prizonierul era la locul lui. Crişan oftă a părere de rău. I se părea 
că aude tropăitul calului care-l purta pe omul său de încredere, 
peste şi printre munţi, la Horea, să-i dea de ştire despre cele 
întîm-plate la Curechiu şi la Crişcior, să-i spună despre planurile 
căpitanului Crişan de cucerire rapidă a Zarandului, despre 
deplasarea unor cete către Mureş, în comitatul Hunedoarei, să-l 
avertizeze că răscoala a început, că şi el şi Cloşca, acolo pe 
valea Arieşului trebuie să pornească cu oamenii la luptă. Nobilii 
trebuiau derutaţi şi în-frînţi pentru ca poporul şi împăratul să fie 
mulţumiţi. Tropăitul calului se pierdu în bezna care inundă 
celula din podea pînă-n tavan. Şi-n noaptea aceea tot mai adiîn- 
că, tot mai cuprinzătoare, Crişan văzu cum ard castelele. Şi 
murmurele mulţimii, strigătele de izbindă ale iobagilor se 
revărsau asupra lui ca valurile unui rîu ce nu mai ţineau seama 
de maluri, învolburate, răzbunătoare, aducătoare de pierzanie. 
Şi i se păru c-o aude pe nevas-tă-sa îndemniîndu-l să se roage 
pentru ca Dumnezeu să-i ierte păcatele, pentru ca urmaşii săi să 
nu trăiască aplecaţi sub blestemul celor loviți de moarte de 
mîna lui sau de porunca lui. Înjură. Dumnezeul lui murise o dată 
cu prăbuşirea răscoalei. La ce bun să-i mai ceară ajutor. Greşise, 
alegindu-şi un Dumnezeu neputincios. Dar oare Dumnezeul 
nobililor mai trăia? Zimbi mutîndu-şi gîndul într-altă parte. Şi-un 
fel de teamă i se cuibări în suflet. Teama pentru urmaşii săi. Nu 
mai cerea nimic de la viaţă decit să nu-i piară neamul. 

V 

Guvernatorul Transilvaniei, baronul Samuel von Brukenthal 
nu-şi găsi liniştea pînă cînd nu-l prinse pe generalul Preiss în 
cleşte. Cleştele îl descoperi aşa din-tr-odată, stînd de vorbă cu 
nepotul său Michael von Brukenthal, numit comisar al 
guvernului pentru liniştirea răscoalei. 


„Îl vom acuza pe general de trădare", zise guvernatorul. 

„Nu înţeleg", răspunse Michael. Şi nici nu înţelegea cum 
omul numărul unu al împăratului în Transilvania poate fi acuzat 
de trădare. Era o aberaţie. 

Samuel zimbi, liniştindu-l. Apoi, continuă: 

„N-a fost Preiss acela care a incitat oamenii, iobagii să vină 
la Alba lulia să le dea arme, să-i facă soldaţi ai împăratului, să-i 
desprindă de nobili, de stăpînii lor dintotdeauna? Oare împăratul 
ştia despre faptele generalului? Eu nu cred că ar fi acceptat o 
asemenea acţiune, deşi are nevoie de soldaţi ca de piine şi de 
apă? Transilvania este altceva decit oricare altă provincie a 
imperiului. Aici nobilii au rădăcini adinci. Şi-ntre ei şi împărații 
Vienei au fost încheiate nişte acorduri ce trebuie respectate. Şi 
de-o parte şi de alta." 

„Dar dacă Preiss a primit instrucţiuni secrete de la losif?" 
zise Michael dus pe ginduri. 

„Am şi eu agenţii mei, le-aş fi aflat, dacă nu a doua zi, în 
ziua a treia cu siguranţă. N-am lucrat eu oare cu împărăteasa de 
bună memorie, Măria Tereza? N-am învăţat de la ea cum se 
anulează un spion cu un alt spion? Răspîndeşte zvonul că Preiss 
este cumpărat de răsculați, că de aceea a interzis trupelor sale 
să intervină şi vei vedea rezultatul. în cîteva zile, cu ajutorul 
nobililor, desigur, răscoala va fi o tristă amintire", îl îndemnă Sa- 
muel pe nepotul său de frate. Acesta îl privea întrebător: 

„Oare n-ar fi bine să-i opreşti pe nobili... să nu pornească 
împotriva ţăranilor? Va fi masacru mare. Eu cred că dacă punem 
preţ mare pe cei trei capi ai răscoalei, se vor găsi trădători care 
să-i prindă. Morți sau vii." 

4* 

51 

„Lasă nobilii în seama mea, răspund eu de faptele lor; 
împăratul nu mai vrea să audă de răscoală. Tu pune-l pe general 
pe jar. Preiss trebuie compromis. Şi astfel, obligat să acţioneze 
la ordinele noastre." 

„Aşa voi face", promise Michael. Guvernatorul umplu două 
păhărele cu coniac franțuzesc şi cei doi închinară pentru 
victorie: „Şoarecele de Preiss a căzut în cursă. General de paie. 
Cum de-a îndrăznit să-şi pună inteligenţa la concurenţă cu cea a 
unui guvernator înnobilat de fosta noastră împărăteasă care l-a 
înfruntat pînă şi pe luminatul Iosif al Il-lea. Ba mai mult, care n-a 


catadi-xit să împlinească poruncile împăratului, socotindu-le 
nepotrivite pentru Transilvania. Explicîndu-i că românii de aici 
nu sînt un popor, decit iobagi de care şi nobilii şi împărăţia au 
nevoie pentru a-şi spori averile. Ştiu eu... losif vrea să dea cu o 
mînă şi să ia cu două. Nu-i el atît de liberal pe cît pare. Sîngele 
Măriei Tereza curge prin vinele sale. Doar dacă nu s-a subţiat, 
dacă nu s-a amestecat cu apă." 

Michael îşi admira unchiul. Samuel intrase în pielea de 
baron ca şi cum neam de neamul lui, pînă atunci, ar fi fost 
numai şi numai nobil. II admira socotindu-l un bun tactician. 
Nobilii de viţă veche ştiau că baronia lui Samuel este un fel de 
surogat, dobindită în saloanele şi dormitorul împărătesei. Şi 
totuşi, îl acceptau. Şi-l ascultau. Pentru că baronul le făcea jocul. 
Baronul înfrunta iobagul cu legi aspre. Şi tot el, baronul, cuteza 
să nesocotească, în favoarea lor, unele decrete imperiale. Altfel, 
guvernînd în lumina legii, nobilii s-ar fi unit şi, cine ştie, poate ar 
fi izbutit să-l înlăture de la putere. Mai ales după ce împărăteasa 
a trecut în lumea celor drepţi. Samuel umplu din nou paharele 
din cristal de Boemia, cu coniac franțuzesc.“ Simţea nevoia să 
bea şi să se destăi-nuie. Şi-l socotea pe nepotul său om de mare 
încredere. 

„Ce-o fi zicînd împăratul cînd a auzit ce-au făcut în Zarand 
şi Hunedoara şi-n Alba şi-n Cluj, bunii lui iobagi? Conduşi de 
amicul său Horea", rise Michael. 

„Prăpădul lumii", hohoti şi guvernatorul. 

„Noi trebuie să-i prindem pe capii răscoalei", reveni, la 
problemele curente, Michael. 

„Dacă baronul Preiss a căzut în cursă, cum n-or să cada 
nişte ţărănoi fără ştiinţă de carte, nişte aventurieri, oameni de 
nimic", îl linişti guvernatorul, sigur pe sine, ca si cum Horea şi 
Cloşca şi Crişan s-ar fi aflat deja la poarta castelului său, în 
genunchi, cerîndu-şi îndurare. „Şi-am să-i zdrobesc să mă ţină 
minte Transilvania cît o fi ea pe pămînt. Ticăloşii! Pe ăl cu 
drumurile la Viena, pe Horea, l-aş fi putut scurta de cap de zeci 
de ori. N-am făcut-o crezînd că. se linişteşte. Le-am spus doar 
să-şi vadă de treburile lor, că rinduielile sînt bune asa cum sînt. 
Dar descreieratul ăla de Crişan s-a pus pe jaf. Şi după el şi 
Horea şi Cloşca. Mari comandanţi de oşti", se înfurie Samuel. 


„Ne-au făcut destule necazuri, nobilii vor cere despăgubiri", 
zise Michael, după ce sorbi din paharul de cristal o înghiţitură de 
coniac franțuzesc. 

„Să le plătească împăratul. Doar în numele lui s-au pornit 
iobagii pe tilhării", zise guvernatorul ca şi cum ar fi fost 
preşedintele unei curţi de judecată privind plata suferințelor 
nobililor. 

„Numai că visteria imperiului s-a cam golit", rise Michael. 

Guvernatorul umplu din nou paharele. Avea chef de băut şi 
de vorbă: 

„Ce-or fi vrut să cucerească ţărănoii ăştia de iobagi? Stăpîni 
au avut, de lucru li s-a dat, unde să doarmă la fel, mîncare pe 
săturate", se miră Samuel. 

„Vom afla dacă-i vom prinde pe cei trei crai." _ 

„Nu cred că vom scoate mare lucru de la ei. li prindem şi-i 
condamnăm. Eu nici măcar nu i-aş mai judeca. Pentru 
asemenea fapte nu sînt nici legi şi nici pedepse. Moartea este o 
suferinţă prea uşoară. li scăpăm de grija de-a trăi. Unde-i 
inchiziţia cu legile sale draconice? împăratul va avea un cuvint 
de spus, sînt sigur că nu-i va lăsa în mîinile noastre şi-ale 
nobililor din Transilvania." 

„Spion contra spion." 

Băură din nou. Samuel se ridică, semn că întrevederea s-a 
terminat. Nu uita în nici o împrejurare că este guvernatorul 
Transilvaniei. Şi ţinea mult ca istoria să-i consemneze domnia, 
să nu-l omită niciodată. 

VI 

Viena îşi vedea de treburi, nestingherită prea mult de 
războiul cu Ţările de Jos, la graniţa cărora, din ordinul 
împăratului losif al II-lea, lăudat de apropiații săi ca mare strateg 
militar, se adunaseră vreo 80 000 de soldaţi din toate colţurile 
imperiului. Şi, pentru a le dovedi supuşilor şi Europei că, într- 
adevăr, este un militar desăvirşit, împăratul îşi propuse şi 
miniştrii îl aclamaseră, să conducă personal ostilitățile, să 
dirijeze luptele şi să guste la faţa locului din cupa victoriei. Toate 
pregătirile necesare erau făcute. Nici un amănunt nu fusese 
scăpat. Dar, la 12 noiembrie 1784, sosi la Viena solia 
guvernatorului Transilvaniei. Drumurile grele o împiedicară să 
ajungă mai repede. Auzind ce se petrece în cea mai frumoasă şi 


bogată „ţară" a imperiului, losif al lIl-lea păli. Nu-i venea să 
creadă că românii, oamenii aceia care-l căutară la toate 
răspîntiile în timpul vizitelor sale în Transilvania, care-i cerură 
îndurare, cărora el le răspundea „oi vedea", oamenii aceia 
blajini, supuşi, care-l aclamaseră fără rezerve, oamenii aceia 
care aduceau venituri importante visteriei imperiale, s-au 
răsculat, avînd în fruntea lor pe cel pe care el, losif îl primise în 
audienţă, căruia-i acordase marele privilegiu de a-l vedea pe el, 
împăratul în chiar palatul său de la Viena. In sinea lui, îi dădea 
dreptate mamei sale, împărătesei Măria Tereza, care i-a ţinut la 
distanţă respectabilă pe iobagi, înfruntîndu-i fără milă cînd 
ridicau capetele. Dar el voia să fie un împărat modern. Voia să 
schimbe din temelie rînduielile imperiului, să rămînă în istorie ca 
un împărat cum n-a mai fost altul în lume pînă la el. Ştia că 
nobilii din Ungaria şi Transilvania, mai* ales, s-ar bucura dacă pe 
cîmpul de luptă, vreun glonte i-ar căuta inima. Nu, nu le va da el 
o asemenea satisfacţie. Moartea se afla departe de tronul său. 
Intîi le va da răsculaților o lecţie de bună purtare, şi-apoi, 
nobililor, o lecţie de istorie. Să ştie toată suflarea imperiului că 
el este nu numai cel mai mare, cel mai puternic, ci şi cel mai 
înţelept: „Ei nu pricep că i-aş putea strivi ca pe nişte ploşniţe!" 

Vreme de trei zile, împreună cu apropiații săi, împăratul 
cercetă starea de lucruri din Transilvania. Avea prea puţine date 
la îndemînă pentru a dicta măsuri radicale. Oricum însă, 
răscoala trebuia grabnic lichidată, conducătorii săi pedepsiţi 
exemplar, iar iobagii lăsaţi să-şi vadă de treburi pentru a 
contribui la refacerea visteriei. Cauzele răscoalei nu-i interesau 
încă. Efectul trebuia lichidat pentru ca Viena să trăiască liniştită 
sau, cel puţin, doar cu gîndul la cucerirea liberei navigaţii pe rîul 
Schel-de pe care Ţările de Jos, îndărătnice, ca de obicei, îl re- 
fuzau marelui imperiu. In a treia zi, după ce reţinuse părerile 
fiecărui demnitar, împăratul se aşeză la masa de lucru şi începu 
să scrie ordinele către cei ce urmau să pună capăt răscoalei. 

Întîi îi scrise baronului Brukenthal: 

„Trebuie să se pună capăt, foarte repede şi în mod serios, 
întîmplărilor neplăcute, triste şi fatale ale revoluţiei ţăranilor 
români, atrocităților şi devastărilor pe care aceştia le comit. 
Orice administraţie bine organizată trebuie să aibă în vedere ca 
dreptul privat şi siguranţa supuşilor să fie garantate în stat, atit 


în ce priveşte persoanele cît şi averea lor. Şi, întrucît amîndouă 
aceste lucruri au fost atacate într-un mod atit de neplăcut, dom- 
nia ta te vei înţelege imediat cu comandantul general şi 
împreună veţi da ordine comitatelor ca dinsele să dea tot 
ajutorul necesar pentru liniştirea acestor tulburări. Şi, fiindcă 
procedura legii statului trebuie să servească în astfel de cazuri 
ca un exemplu şi spectacol public de teroare, domnia ta vei 
dispune să plece cu trupele şi cîţiva funcţionari ai comitatelor, 
fie vice-juzi, fie asesori, parte ca dinşii să dojenească pe 
răsculați în limba lor, parte ca, după o cercetare sumară ce o 
vor face, să ţină jtfdecată statarială asupra agitatorilor şi a 
persoanelor ce vor opune rezistenţă şi pe cei condamnaţi să-i 
execute pe loc cu gidele ce-l vor avea la îndemiînă. Se înţelege 
însă că nu trebuie să se comită nici un abuz cu măsura aceasta 
şi în modul acesta să fie trataţi numai sceleraţii cei mai 
renumiţi. De asemenea vei invita preoțimea de religiune 
grecească să-şi dea cea mai scrupuloasă silinţă ca să convingă 
pe oamenii aceştia înfuriaţi despre rătăcirea în care se află şi să- 
i aducă iarăşi la linişte. Şi 

fiindcă liniştirea acestor tulburări îmi zace foarte mult la 
inimă, domnia ta îmi vei înainta rapoartele dumitale detaliate 
prin cancelaria aulică. Pe capul conducătorului revoluţiunii să se 
pună un premiu de 300 de galbeni în favoarea persoanei sau 
persoanelor care vor da pe mîna autorităţii pe căpitanul acesta 
sau pe alţi căpitani mai de frunte şi premiul acesta să se aducă 
la cunoştinţă publică peste tot locul. De altminteri, domnia ta 
vei avea grija cea mare să-mi înaintezi cît mai în grabă un raport 
amănunţit despre împrejurările cum s-au născut tulburările 
acestea, prin ce au fost provocate, cum s-au extins şi, în fine, 
cum stau lucrurile pînă la ora aceea. îndată ce domnia ta îmi vei 
putea da informaţii sigure şi detaliate asupra acestor întîmplări, 
sau dacă în privinţa aceasta vei avea nevoie de noi ordine, să- 
mi trimiţi iarăşi înapoi pe curierul acesta." 

Împăratul reciti scrisoarea şi, mulţumit, o semnă. Îi şi vedea 
pe capii răscoalei condamnaţi la cele mai mari suplicii. Auzea 
parcă mulţumirile pe care i le adresau nobilii. „Cu o singură 
lovitură am cîştigat două războaie", gîndi el. Oftă ca pentru a-şi 
oferi răgaz să-şi poată aduna din nou gîndurile risipite în tot 
imperiul, muie pana în cerneală şi începu a scrie o altă 


scrisoare, adresată baronului Preiss, omul său de încredere din 
Transilvania. Scria fără grabă, cîntărind parcă fiecare cuvint, 
fiecare poruncă. Să nu rămînă în urma lui decit lucruri demne de 
laudă. „Că posteritatea este obişnuită să-şi mai şi blameze 
predecesorii... eu, ca împărat, trebuie să fiu, deopotrivă, bun şi 
drastic. Altfel imperiul meu ar ajunge mîncarea preferată pentru 
celelalte imperii care nu numai ne înconjoară, dar ne şi 
invidiază. Şi cum să nu in-vidiezi un imperiu bogat şi cult, şi 
înţelept, un imperiu care seamănă cu împăratul său ca două 
picături de apă? Oare n-avea dreptate contele X care susţinea 
cu onoarea lui că scînteia răscoalei din Transilvania a fost adusă 
din capitala vreunui imperiu vecin?" 

Scria un cuvînt şi cugeta sau presupunea sau îşi amintea de 
sfatul cutărui ori cutărui conte ori demnitar. 

„Nu mă îndoiesc — îi scria împăratul baronului Preiss — că 
domnia ta... vei fi luat totuşi măsurile cele mai potrivite ca să 
împiedici revoluţiunea ţăranilor din Tran 

silvania şi, în caz contrar, să execuţi numaidecit dispo- 
ziţiunile acestea şi cu toată seriozitatea. Fiindcă impresia cea 
mai puternică asupra mulţimii o fac în astfel de cazuri tunurile, 
domnia ta vei da imediat ordin prin curierul acesta la Alba lulia, 
ca să trimită de acolo şi de la Sibiu cîteva tunuri de cite trei funţi 
împreună cu soldaţi de artilerie şi cu muniţiunea necesară şi să 
le transporte ziua şi noaptea cu cai pregătiţi din distanţă în dis- 
tanţă, acolo unde se află trupele şi să le distribuie pe la 
batalioane şi diviziuni. Pe lîngă aceasta, am dat ordin şi 
comandantului general din Ungaria ca, îndată ce liniştea se va fi 
restabilit acolo, să trimită la domnia ta pe generalul 
Koppenzollern cu două regimente de infanterie, De Vins şi 
Kâroly, de asemenea şi pe generalul Sturm cu dragonii din 
regimentele Wiirtemberg şi Berlichingen şi domnia ta să 
întrebuinţezi trupele acestea acolo unde vei crede, ca să-i prinzi 
pe răsculați între două focuri. Dacă liniştea în părţile de acolo 
încă nu va fi restabilită, atunci precauţiunea cere ca regimentul | 
român de graniţă, care e compus din soldaţi cam nedisciplinaţi, 
să fie retras îndată, companie cu companie, şi ţinut în ordine 
sub In-specţiunea ofiţerilor superiori şi subalterni, aşa fel ca 
orice excese să fie evitate. lar în caz că poporul acela răsculat 
nu va putea fi înduplecat să se împrăştie şi să dea pe agitatori 


pe mîna autorităţilor, atunci este nevoie să întrebuinţezi forţa, 
dar nu trebuie continuat mai mult decît pînă trupele ţăranilor se 
împrăştie şi se retrag. De altminteri, domnia ta te vei înţelege 
împreună cu guvernul de acolo, aşa încît ordinele mele să fie 
urmate întocmai şi liniştea să se restabilească cît mai în grabă 
peste tot locul. Despre toate acestea domnia ta vei raporta în- 
continuu Consiliului aulic de Război în măsura în care lucrurile 
se vor îmbunătăţi sau se vor agrava. îndată ce-mi vei putea da 
informaţii sigure şi detaliate despre întîmplările acestea sau vei 
avea nevoie de noi ordine să-mi trimiţi pe gardistul acesta iarăşi 
înapoi." 

Un adevărat plan de bătaie. Ca şi cum s-ar fi înfruntat două 
armate echipate la fel şi nu cîteva sute de ţărani înarmaţi cu ce 
găsiseră pe-acasă, cu armata imperială. Recitind scrisoarea, să 
nu-i fi scăpat cumva vre» greşeală, împăratul încercă să-şi 
amintească relieful Tran- 

silvaniei, reconstitui drumurile străbătute de el, îşi ima-gina 
dealurile, vaile, satele şi oraşele şi constată cu sa- 

satisfactie ca nu-i scăpase nici un amănunt. „Cînd vor trage 
tunurile mele, toţi munţii aceia de aur vor tresări. Şi cînd vor 
porni la atac soldaţii mei, urmă de revoluţiune nu mai rămîne." 
Răscoala îi oferi un bun prilej de a face o repetiţie generală 
pentru un eventual război în care, luat prin surprindere, ar 
trebui să acţioneze rapid şi eficient. Dacă n-ar fi fost împărat, ar 
fi ajuns un general genial. Numai că lui nu-i plăceau războaiele! 
„Dacă le-ai da tunurile Măriei Tale, oare ce-ar face ţăranii 
răsculați, cu ele?" îl întrebă o voce numai de el auzită, o voce 
care venea de foarte departe. împăratul tresări, speriat. „Cum 
să tragi cu tunurile în nişte oameni care nu au tunuri?" continuă 
să-l întrebe vocea aceea pe care n-o mai auzise pînă atunci. ŞI-I 
încercă pe losif un mare regret. Scrisorile cu ordinele sale 
constituiau capete de acuzare împotriva înţelepciunii sale. Dacă 
le-ar fi avut în faţă, le-ar fi rupt. Dar ele se aflau deja în drum 
spre Sibiu şi Alba lulia. „De ce nu mi-ai venit în ajutor înainte de 
a le scrie?" întrebă împăratul. Vocea nu-i răspunse. losif se 
înfurie. Neputinţa de-a revoca un ordin pe care-l dăduse deja îl 
punea la grele încercări sufleteşti. Niciodată el n-a fost împotriva 
ţăranilor, împotriva iobagilor. Nici pe faţă, nici în spate. 
Dimpotrivă, ţinea mult să-i despovăreze de jugul iobăgiei. în 


favoarea imperiului, desigur. Dar lupta cu nobilii, cu cei care-şi 
făcuseră din fiecare moşie un fel de împărăție a lor era dură, era 
o luptă de aşteptare, de pîndă reciprocă. „Oare de ce nu faci 
abuz de puterea "supremă pe care o ai?" interveni, în gîndu-rile 
sale, din nou, vocea aceea ciudată, pornită, poate, din cartea 
cine ştie cărui filozof al vremurilor de mai demult sau pe care le 
trăia el, losif al II-lea, împărat al Austriei, rege al Ungariei şi 
principe al Transilvaniei. „Cu atît mai mult cu cît puterii tale i se 
asociază, în această chestiune, şi dreptatea, şi adevărul", 
continuă vocea aceea să-l apese tot mai mult cu întrebările ei 
nefireşti de clare, întrebări pe care poate şi el, împăratul şi le 
pusese, de care uitase însă, prins de alte şi alte treburi cu care 
se confrunta imperiul. „Sigur, pe supuşi trebuie să-i ţii în mînă, 
dar mintea şi uneori chiar inima trebuie să lumineze faptele 

miîinii. Căci mîna ta are mii de degete şi, dacă le laşi in 
seama firii, dacă nu controlezi ce şi cum lucrează fiecare întru 
binele popoarelor tale, poţi ajunge un tiran pentru moartea 
căruia se va ruga, zi şi noapte, toată împărăţia. Chiar şi nobilii. 
Chiar şi demnitarii şi consilierii prea supuşi Maiestăţii Tale care 
prin bunăvoința şi voinţa ta au fost dăruiţi cu ranguri şi onoruri", 
îl întărită vocea aceea care, culmea, i se păru împăratului că nu 
mai vine chiar aşa de departe, că,.dimpotrivă, seamănă foarte 
mult cu propria sa voce. M-am lăsat copleşit de evenimente! se 
justifică el. Şi continuă: „Prea multe şi înspăi-mîntătoare fapte 
au săvirşit sceleraţii aceia de ţărani. Dar oare de ce s-au 
răsculat? Nu i-am promis eu românului ăla ele Horea că voi 
vedea şi le voi rezolva plîngerile? N-am dat ordin: supuşii mei să 
fie conduşi cu dreptate? Şi atunci? Adevărat că baronul 
Brukenthal, ca parvenit ce este între nobili, face de multe ori 
abstracţie de ordinele mele. Ba mă şi contrazice. Ca şi cum nu 
le-aş fi judecat îndelung, ca şi cum n-as fi fost să văd starea de 
lucruri din Transilvania. Şade în braţele nobililor şi nu se teme 
de mînia mea. Numai de nu s-ar abate asupra lui. Chiar dacă se 
mai laudă încă, făţarnicul, că a fost favoritul mamei mele. Se 
bizuie că-i om de cultură, că s-a înconjurat de cărţi şi picturi, că 
în jurul lui roiesc înţelepţii. Voi vedea. Voi întoarce scrisorile pe 
dos cu alte scrisori. In cîteva zile voi primi alte veşti despre 
revoluţiune şi voi hotărî. Oricum, nu poţi trage cu tunurile în 
nişte oameni care n-au tunuri!" 


Şapte zile s-a agitat împăratul gîndindu-se în ce fel să 
revoce ordinele dintii, trimise la Sibiu şi Alba lulia. Intre timp, 
primise rapoarte secrete şi din partea armatei care-i comunicau 
cu lux de amănunte declanşarea unei insurecţii a nobililor care-i 
execută pe ţărani fără judecată. Şi, ajutat de vocea aceea 
lăuntrică, indignat de faptul că nobilii au luat pe cont propriu 
judecarea răsculaților fără să ţină seama de lege, împăratul 
adresă o nouă scrisoare baronului Samuel Brukenthal. O 
scrisoare dirză, amenințătoare, chiar. 

„losif al II-lea... Dintr-un raport care ne-a sosit am înţeles cu 
neplăcere că un număr oarecare de nobili adunaţi şi care nu 
puteau să constituie nici chiar o adunare 

ordinară a comitatului au cutezat într-un mod arbitrar să 
execute numaidecit, în două locuri, prizonieri, fără nici o 
cercetare, după dreptul statarial şi anume într-un loc vreo 60 de 
inşi şi în alt loc vreo 40 de inşi. Fiindcă actele acestea desigur 
nu numai că iritează şi mai mult pe oameni, dar, de altminteri, 
nici nu folosesc nimănui, iar pe de altă parte, deşi purtarea 
poporului, în realitate, s-ar putea privi ca un fel de răzbunare şi 
atrocitate, totuşi, poporul trebuie adus la calea cea bună mai 
mult prin convingeri şi prin recunoaşterea greşelilor pe care le-a 
comis, aşa că pentru scopul acesta graţierea şi liberarea 
prizonierilor din închisori va avea o influenţă mult mai salutară 
de cît pedepsele cele mai severe. Fiindcă severitatea subjugă, 
ce-i drept, poporul, dar nu-l convinge şi prin urmare focul poate 
să irumpă din nou la cea dintii ocaziune. Această purtare umană 
faţă de popor trebuie să o imprimaţi bine în inimile nobililor, 
oricît de greu au fost dînşii de atacați de răsculați, pentru că alt- 
minteri dînşii nici o dată nu vor putea spera să fie siguri, ci din 
contră vor fi expuşi la un pericol şi mai mare la cea dintii 
ocaziune. De asemenea trebuie să ordonaţi în modul cel mai 
sever şi funcţionarilor comitatului să nu arate faţă de oameni 
nici un fel de neîncredere, căci altcum ţăranii, văzînd că 
funcţionarii se tem de dînşii, vor deveni şi mai cutezători. Prin 
urmare este necesar ca procedura sumară să fie iarăşi 
suspendată, iar ţăranii care se află în închisori să rămînă 
deţinuţi pînă va veni la Deva comisiunea ce am numit-o noi ca 
să facă cercetările ce sînt necesare în privinţa celor aflaţi în 
culpă, înainte de toate trebuie să vă daţi silinţa ca fiecare să se 


întoarcă pe la satele lor şi celor care se află prin păduri să le fie 
permis a se întoarce iarăşi pe la locuinţele lor, dacă promit că 
vor rămîne liniştiţi. Acesta este singurul mijloc şi totodată cel 
mai sigur pentru a restabili iarăşi ordinea şi liniştea, deoarece 
afară de devastarea curților nobilitare micşorarea populaţiei şi a 
culturii este încă o pagubă prin care răul se face şi mai mare, 
fiindcă ţăranii români, pradă fricii de a se întoarce acasă, sau se 
vor decide să emigreze, sau vor rămîne prin păduri şi în felul 
acesta vor neglija cultura pămîntului. Dar lucrul cel mai rău este 
că aţi voit să provocaţi o insurec 

tiune generală a nobilimii şi, cu toate că aţi căzut în ră- 
tăcirea aceasta, credem însă că veţi fi venit la o judecată mai 
sănătoasă. Ca să provocaţi o astfel de insurecţiune, voi nici nu 
sînteţi îndreptăţiţi fără preaînaltul nostru ordin sau fără voia 
noastră şi aşa trebuie să luaţi în con-sideraţiune intenţia 
aceasta, ca obrăznicia cea mai mare şi care ar putea să aibă 
pentru viitor urmările cele mai triste, fiindcă numai nouă ne 
aparţine dreptul şi noi avem la îndemînă mijloacele ca să 
restabilim ordinea şi liniştea, pe cînd în modul arătat mai sus se 
cauzează numai o iritaţiune şi mai mare şi, în fine, desigur, s-ar 
putea provoca un rezbel intern naţional sau poate chiar şi un 
rezbel de religiune, al cărui sfîrşit şi urmări nici nu se pot 
prevede. Dacă voi v-aţi fi lăcomit aşadar să ne faceţi 
propunerea aceasta, atunci am trata cu cea mai mare severitate 
pe aceia care într-adevăr şi-ar fi permis aşa ceva. Dar ne place 
să sperăm contrariul şi tot ce e mai bine, anume că veţi fi 
revenit la o judecată mai bună. Aceasta este preaînalta noastră 
voinţă, acesta este ordinul nostru care vi-l aducem şi vi-l dăm de 
ştire, ca de aici' înainte să suspendaţi orice procedură mai 
departe a dreptului statarial şi, din contră, publicînd o amnistie 
generală şi instruind poporul, să faceţi ca fiecare să se întoarcă 
pe la casele sale. Totodată sîntem siliţi să dezaprobăm chiar şi 
numai ideea ce-aţi avut-o ca să ordonaţi o insurecţiune fără să 
ne întrebaţi pe noi mai înainte, fără de ştiinţa şi fără aprobarea 
noastră prealabilă şi vă declarăm că o astfel de propunere ar 
deştepta numai nemulţumirea noastră cea mai mare şi ar cauza 
o pedeapsă simţitoare. De altminteri nu putem să vă ascundem 
surprinderea noastră că voi, de la începutul acestei fierberi a 
poporului, ne-aţi înaintat numai un singur raport. Vă ordonăm 


aşadar prea grațios că despre toate evenimentele ce vor urma 
să ne informaţi fără întîrziere din timp în timp şi de altminteri vă 
rămînem binevoitori cu graţia şi favoarea noastră regală şi de 
mare principe." 

„Şi cl!ine-i va judeca pe ţăranii răsculați? îl întrebă aceeaşi 
voce. Nobilii? împăratul trebuie să-i judece, prin omul său de 
încredere, răspunse tot vocea. Care-i omul de încredere al 
împăratului?" losif al II-lea căzu iar pe gînduri. Nu ştia, în acel 
moment, cine-i şi unde se află 

omul său de încredere. Examen la care nu se giîndise. Dar 
pe care trebuia să-l promoveze. Şi deodată, ca o revelaţie, îi 
veni în minte numele contelui Antoniu Jankovich din Banat. Da, 
el este unul din cei mai credincioşi şi de încredere oameni ai săi, 
potrivit pentru cercetarea şi judecarea răscoalei şi a corifeilor ei. 
„Singur Jankovich va putea să-mi dezvăluie lucrurile pe care 
trebuie să le fac în Transilvania pentru ca să nu se mai întîmple 
o altă asemenea tragedie sub înţeleaptă şi nobila mea domnie". 

VII 

Noaptea de unu spre doi noiembrie 1784 care se lăsase şi 
peste satul Curechiu din Zarand, sat în care trăseseră, în drum 
spre Alba lulia, ţăranii iobagi conduşi de Crişan, pentru a primi 
arme şi a intra în armata împăratului, noaptea aceea care a 
rămas în istorie, părea mai neagră, mai tristă, mai împovărată 
de taine decit nopţile de pînă atunci, înstelate, străluminate de 
lună. întindeai mîna şi nu vedeai virfurile degetelor; ţăranii îşi 
căutaseră culcuşuri care pe unde-au putut, cei mai mulţi însă, 
ră-mînînd în cîmp, la marginea satului, lîngă focuri de strajă. Nu 
le venea a dormi. Discutau de toate, despre familiile lor, despre 
nobili, despre porunca împăratului de-ai scăpa de iobăgie. 
Aveau încredere în Crişan, ba chiar începuseră a-l îndrăgi ca pe 
un conducător hotărit ce era. Se şi vedeau militari, înarmaţi, 
învăţaţi de George Giurgiu, fost soldat, cum să mînuiască 
armele. Şi se bucurau. Scăpa-vom şi noi şi pruncii noştri de 
robie. Greul l-am purtat pînă duminică, la Mesteacăn, cînd am 
primit slobozenie. Ce s-or face nobilii fără noi? Arză-i focul, să-i 
arză... Să mai pună şi ei mîna pe coarnele plugului, pe sapă şi 
pe seceră, că prea au fost învăţaţi să poruncească rşi să 
primească. Mulţi se întrebau unde o fi Horea, bărbatul acela 
curajos care-a stat în faţa împăratului ce 

rîndu-i îndurare pentru români, omul care l-a trimis la ei pe 
Crişan cu poruncile aduse de el de la Viena. Le-ar fi plăcut să-l 
aibă în mijlocul lor, să-l asculte şi să-i mulţumească pentru 
binele pentru care şi-a riscat de atitea ori viaţa, să-i jure că-l vor 
asculta fără cîrtire. fiecare şi-l închipuia altfel. Cite unul, mai 
bătrîn, care-l cunoscuse în cine ştie ce împrejurare, le spunea, 
să treacă noaptea, că om ca Horea nu-i în tot principatul Tran- 
silvaniei, înţelept şi viteaz şi plin de îndrăzneală şi cu cugetul 
curat ca lacrima. 

Cu ajutorul judelui din Curechiu, Crişan fu găzduit la o casă, 
să se poată hodini ca lumea, că zilele de-acum înainte vor fi 
grele, drumul pînă-n Alba lulia nu-i uşor. Nimeni nu bănuia că 
trădarea pindeşte, că şi-a scos colții, că, adăpostită de beznă, 
umblă să-l prindă pe cel pe care oamenii adunaţi din 
nenumărate sate din Zarand l-au aşezat în fruntea lor, 
recunoscîndu-l drept conducător al lor din ziua aceea de unu 
noiembrie şi pînă la iz-bînda în care credeau cu tărie, care le 
descreţise frunţile şi le înseninase sufletele. Dacă adevărul, 
dreptatea şi împăratul erau de partea lor, izbînda de partea cui 
să fie? Doar n-o umbla norocul după nobili ca umbra după om. 

Petru Cara, gornic în Crişcior, intră în Curechiu pe furiş. 
Cunoştea satul. Fuse'se de nenumărate ori ba cu o treabă, ba cu 
alta, ba numai aşa ca să vază şi să audă ce fac şi ce zic oamenii. 
Era doar omul de încredere al nobililor şi trebuia să plătească 
într-un fel prețuirea de care se bucura în faţa stăpinirii. „Dacă îl 
prind pe Crişan, om m-am făcut. Pe viaţă!" îşi şoptea, sieşi, 
gornicul, rugîndu-se parcă. Ajunse la casa judelui. Se uită pe fe- 
reastră şi nu văzu decit un prunc care se juca. Intră şi-l tortură 
pe bietul copil, încercînd să scoată de la el unde se afla taică- 
său şi Crişan. Ars cu vătraiul înroşit în foc, copilul i-a dezvăluit 
secretul. Bucuros că obținuse destul de uşor ceea ce vojse, „că 
nu se întîlnise cu nimeni pe ulițele satului, Petru Cara se pierdu 
în beznă. Cu gîndul la argintii ce urma să-i primească. 
Socotindu-şi fapta ca un gest de mare credinţă faţă de mai marii 
săi. Convins că deja Crişan se află în mîinile sale şi că românii 
iobagi vor putea fi întorşi din drum. Gloata fără căpitan îi ca un 
om fără cap. 

Satul ca şi tabăra ţăranilor începură să se scufunde în 
linişte. Cei care nu puteau adormi, povesteau în şoaptă, stînd în 
jurul focurilor de strajă, păzind „parcă sosirea zilei care, aşa li se 
părea lor, venea încet, foarte încet. Miezul nopţii se ivise printre 
oameni şi case fără să fie luat în seamă. Şi-n urma lui, avîndu-l 
călăuză pe Cara, cîteva umbre zoreau pe uliţa mare a satului. 
Noaptea îi ascundea cum nu se putea mai bine. Doar liniştea nu 
putea fi mituită. Paşii lor, cînd grăbiţi, cînd hotăriţi, cînd 
şovăitori, deconspirau umbrele: vicejuzii Mihai Gâl din Baia-de- 
Criş şi Wolfgang Nalăczi din Brad, împreună cu cîțiva soldaţi. 
Ceata,de umbre se furişa către casa în care se odihnea Crişan. 
Omul pe care gornicul Cara îl şi vedea pus în lanţuri. Căpitanul 
era însă păzit şi umbrele neglijaseră acest amănunt. Mizau pe 
viclenie şi putere. 

În odaia în care dormea Crişan intră o femeie. întunericul îi 
acoperea faţa ca un voal ţesut din fir subţire, bine îndesit. 
„Crişane, scoală-te!" zise femeia în şoaptă, s-o audă numai cel 
ce dormea. Bărbatul tresări şi, auzind că-n preajma lui se află o 
femeie, întinse mîna, cum făcea acasă cînd nevastă-sa îl trezea 
înainte de vremea cînd el obişnuia să se scoale sau cînd vreo 
treabă urgentă îl chema la drum înainte de revărsatul zorilor. 
Femeia făcu un pas înapoi şi zise, din nou: „Crişane, scoală-te şi 
fugi! Vin vicejuzii cu cătanele şi gornicul Cara să te prindă. Şi ce 
s-or face bărbaţii noştri fără tine!" 

Crişan sări din pat ca muşcat de şarpe. Nu se dezbră-case. 
Uită să mulţumească femeii. Deschise fereastra şi sări afară. 
Duşmanii erau în curtea casei. Crişan începu să fugă, să se 
piardă în noapte. Vicejuzii, văzînd că le scapă, ordonară 
soldaţilor să  tragă.Şi liniştea satului fu  ţăndărită de 
arme..Crişan ajunse între ai săi, urmărit de Cara, de vicejuzi şi 
de soldaţi. Oamenii începură să chiuie, să tragă clopotele 
bisericii în dungă şi ţăranii aflaţi în jurul focurilor de strajă 
dădură năvală în sat, să afle ce s-a întîmplat şi ce trebuie să 
facă. Soldaţii primiră ordin să tragă asupra mulţimii care-i 
înconjuraseră din toate părţile. Nu mai exista scăpare. Şi nici 
milă. Armele nu luară foc. Umiliţi şi răzvrătiți deopotrivă de 
porunca vicejuzilor, ţăranii, care cu bite, care cu pietre năvăliră 
asupra celor doi şi-i omorîră. Petru Cara fu şi el prins 

si, din porunca lui Crişan, executat imediat pentru trădare. 
Soldaţilor li s-au luat armele. Răscoala fusese aprinsă. Crişan, 
privind în!josul Crişului, jură să aducă sub stăpînirea ţăranilor 
iobagi care-l urmaseră întregul comitat al Zarandului, să 
nimicească nobilii care, ca nişte.căpuşe, au supt şi-au itot supt 
şi sînge şi sudoare de iobag, îmbogăţindu-se, îmbuibîndu-se, 
nesocotind legile şi poruncile împăratului. în doi noiembrie, 
tăvălugul răscoalei, trecînd peste curţile nobiliare din Crişcior, 
ajunse după-amiază la Brad. Din Brad, fluviul răsculaților se 
împărţi ;în mai multe braţe astfel că în cinci noiembrie 
întreg.Zarandul se afla în mîinile acestora. 

„în comitatul Zarandului... astăzi domnesc numai Horea cu 
rebelii săi şi aşa că l-au închis din toate părţile, că nimeni nu mai 
poate străbate acolo şi nici nu mai există în comitatul acesta nici 
un fel de administraţiune, ca şi 'cum nu s-ar ţine de 
Transilvania", scriau nobilii în memoriul lor adresat contelui 
Jankovich. 

La Brad, 'ţăranii se cam speriară de faptele lor, de puterea 
lor nebănuită. N-ar fi arezut, dacă cineva le-ar fi spus-o dinainte, 
că pot aduce ţara la porunca şi sub sta-pinirea lor. Şi nici că 
nobilii sînt aşa precum i-au văzut ei, oameni slabi în faţa morţii, 
laşi, trădători şi umili în faţa puhoiului dezrădăcinat din multele 
veacuri trecute pînă la ei. N-aveau ştiinţă nici de scrisoarea 
foştilor stă-pîni adresată împăratului losif, în 'care ei, nobilii se 
plin-geau: „Casele noastre au fost prefăcute în cenuşă sau în 
ruine mizerabile, toată averea noastră a fost prădată şi în 
această situaţiune care nu se poate descrie, cînd inimile noastre 
erau aproape să se fringă de durere ne văzurăm ajunşi într-o 
stare cu mult mai amară decit însăşi moartea. Sufletele noastre 
au'fost forţate să primească vechea lor religiune grecească, iar 
noi supuşi la cea mai tristă stare de sclavi şi în această 
situaţiune şi'mizerie am tjrebuit să petrecem mai mult de patru 
săptămîni fără nici un ajutor sub mîinile servitorilor şi ţăranilor 
noştri." 

Nu, nu aminteau nobilii în scrisoarea către împărat că de 
veacuri, „ţăranii lor" erau supuşi la cele mai grele suplicii. 'Şi nici 
că nu i-au ascultat poruncile pentru a uşura, cît de cit, starea 
iobagilor. Mîndria lor era grav 

rănită. Şi castelele lor dărimate. Şi condiţia de nobil aşezată 
pe aceeaşi treaptă" cu cea de ţăran. 

La Brad, înainte de a porni către Ribiţa, Crişan ţinu sfat cu 
căpeteniile ţăranilor numite de el, oameni de nădejde care-i 
jurară credinţă şi care, fireşte, erau ascultați de ceilalţi iobagi. 
„V-a plăcut cum i-am adus între noi pe nobili?" întrebă Crişan 
zimbind a mulţumire. „Plăcut!" răspunse un bătrîn. „Numai de 
nu i-am scăpa din mînă!" zise altul. „Pînă azi, mîna noastră îi 
mare şi tare — căută Crişan să-i liniştească. Numai că trebuie să 
se întindă peste toate satele, să coboare către Deva, s-o ia în jos 
şi-n sus pe Valea Mureşului. Dacă om putea lovi şi cetatea din 
Deva, nu ne mai scapă nici un pui de nobil. Şi împăratul va trece 
pentru totdeauna de partea noastră. Că, după cum i-a spus lui 
Horea, el n-are trebuinţă de nobili. Şi, dacă noi hotărîm să-l 
ascultăm şi să plătim ce-avem de plătit, treaba-i oablă." 
Oamenii ascultau duşi pe gînduri. Explicaţiile lui Crişan erau 
logice, vorbea în numele adevărului, dar ei, ţăranii încă nu erau 
obişnuiţi cu puterea, nu ştiau s-o mînuiască, să se folosească de 
ea. „Şi dacă împăratul va trece de partea foştilor noştri stăpiîni?" 
întrebă acelaşi bătrîn. Eu unul n-am chef să fiu tras în ţeapă de 
dragul lui losif!" „Cine gîndeşte în felul acesta, îi mai bine să se 
întoarcă acasă!" hotărî Crişan, apăsind pe fiecare cuvint, 
înăsprindu-şi glasul, anume ca să se ştie că nu glumeşte. 
„Lucrarea noastră n-are nevoie de iepuri!" Chipurile ţăranilor se 
luminară. Crişan vorbea cu dreptate. „Şi, după ce isprăvim cu 
toţi nobilii, ce-om face?" „Ne va spune el împăratul!" „După ce-i 
vom linişti de tot pe nobili, Horea se va duce la Viena să capete 
noi ordine. Guvernatorul va fi nimic pe lingă Horea. Poate că 
vom muta Sibiul la noi. Fără baroni şi fără nobili şi fără conți. 
Destul ne-a minţit pe noi Sibiul. Veneau scrisorile de la împărat 
şi guvernatorul le ascundea. Şi noi sufeream şi aşteptam în 
zadar. Şi ei chefuiau pe banii noştri. Acuma bucuraţi-vă, oameni 
buni, c-a venit şi vremea noastră. Bucurămu-ne, destul şi noi şi- 
ai noştri că plătitu-le-am cu virf şi îndesat toate datoriile! De- 
acuma, că ne-om despărţi pentru o săptămînă, două, că eu voi 
pleca în munţii Abrudului, să-l ajut pe Horea 

cu oastea mea, să clădim lucrarea aşa cum trebuie, după 
legea noastră şi porunca împăratului, vă invit să porniţi cu toată 
încrederea mai departe, fără frică şi să puneţi suflet în tot ce 


faceţi. Aripile nobilimii le-am tăiat. Să-i tăiem şi grumazul. 
Cercetaţi cetatea de la Deva, luaţi-o în stăpînire şi-nchMeţi între 
zidurile ei pe toţi aceia care ne-ar putea fi de folos. Că tare drag 
mi-ar fi să înjugăm la plugurile noastre nobili mîndri şi făţarnici 
şi, în vreme ce ei vor ara pămînturile noastre, noi le-om citi 
poruncile împăratului pe care le-au ţinut ascunse de vederea 
noastră, batjocorîndu-ne şi pe noi, batjocorind şi împărăţia!" 

VIII 

La un moment dat, Crişan trăia un sentiment de ură faţă de 
el însuşi. Era convins că Horea ar fi putut intra în Cîmpeni şi 
Abrud la fel de triumfător şi fără sprijinul oastei zărăndene şi că 
locul său ar fi trebuit să fie pe malul Mureşului, în fruntea 
răsculaților care atacaseră cetatea Deva. N-a avut cine să-i 
comande, că de mulţi erau cîtă frunză şi iarbă. Ce-i drept, le-au 
lipsit şi armele. Ce faci cu.furca sau cu sapa sau cu securea în 
faţa unor ziduri din piatră, groase cît o veşnicie? îl frămînta mult 
acest bun pierdut. Altă întorsătură ar fi avut revoluţia dacă 
cetatea Deva, cuibul nobililor din comitatul Hunedoarei, ar fi 
căzut în mîinile noastre. Eram stăpînii Principatului. De la Deva 
pînă la Sibiu, un pas de loc. Eu pe la Orăştie şi Sebeş, Horea pe 
la Alba lulia, guvernatorul ar fi stat azi în locul meu. Şi, Doamne, 
ce judecată i-aş fi făcut! în numele tatălui meu şi-al moşului 
meu şi-al copilului meu şi-n numele tuturor nenorocirilor pe care 
le purtăm în spinare de cînd neamul nostru se 'ştie pe lume şi-n 
numele mişeliilor pe care le-au asmuţit ca pe nişte lupi flămînziţi 
anume, împotriva noastră. Şi-n numele împăratului. Să se ştie 
că noi sîntem legea cea mare şi dreaptă. Dar n-a fost să fie aşa. 
La Deva 

ne-a trădat şi împăratul, adică legea. De ce s-o fi dat oare 
de partea nobililor? Doar în palatul lui din Viena nimeni nu-i 
putea face nici un fel de rău! L-au cumpărat. Aştia-s în stare să- 
şi vîndă părinţii şi să-l cumpere pe împărat. Sau l-au ameninţat 
cu puterea altui împărat. Prea s-au înmulţit împărații în lumea 
noastră. Ca şi cum, fără ei, noi am rămîne pe drumuri, muritori 
de foame. Privi zidul din faţa lui „şi scrişni din dinţi. Era neputin- 
cios. Altminteri ar fi izbit zidul acela cu pumnii lui de fier, l-ar fi 
dărîmat şi-ar fi fugit în munţi, ar fi fugit către primăvara în care 
sperase atit de mult şi el şi Horea şi Cloşca. De ce n-a oprit 
armata împăratului pornirea turbată a nobililor? De ce le-a 


îngăduit să-i pună pe bieţii iobagi să-şi sape singuri gropile în 
'care să putrezească, să-i aşeze în genunchi, pe marginea lor, 
amirosind a ţărină, cu capetele plecate ca la liturghie şi să 
asmuţă asupra lor călăul cu securea ascuţită. Făcea călăul un 
pas, cădea în şanţ un cap de iobag român. Şi tot aşa pînă cînd s- 
au prăpădit cinzeci ori şaizeci de oameni, ori poate că şi mai 
mulţi. Cum să te fi purtat blînd cu astfel de nobili care omorau 
fără judecată oameni lipsiţi de apărare? Crişan nu regreta nimic 
din cîte făcuse în timpul revoluţiei. Dimpotrivă. îi părea rău că n- 
a chibzuit îndeajuns cum să acţioneze după ce Zarandul se afla 
la picioarele sale. Prea se grăbise către Cîmpeni. Să-l ajute pe 
Horea, dar să şi fie lăudat de Horea pentru vrednicia faptelor 
sale. Şi să se înţeleagă încotro să îndemne oamenii. Era.sigur că 
la Cîmpeni parte din oastea lui va primi ceva arme. Dar şi 
oastea lui Horea era săracă. Oricum, greşise că nu pornise 
împotriva cetăţii de la Deva. Şi nu-şi ierta această greşeală 
fatală. Să ai o oaste şi să ai şi o cetate. Putea ierna liniştit. îşi 
aminti de ultimatumul lui Horea adresat cetăţii din Deva, 
nobililor ascunşi după zidurile ei. Ultimatumul.transmis de 
Crăişor din om în om pînă să ajungă să fie scris de fuincţionarul 
de la saline, în Şoimuş, pe nume Carol (Briineck. în ziua de 11 
noiembrie. Sub ameninţarea cu moartea. Funcţionarul se temea 
deopotrivă de răsculați „şi de nobili. Şi numai scuzele adresate 
la începutul scrisorii l-au salvat. Dacă l-au salvat. Nimeni nu s-a 
mai interesat de soarta lui după ce Deva a ciştigat 'şi a doua 
înfruntare cu iobagii răscu 

laţi. De fapt, nu Deva ciştigase bătălia, ci trupele împă- 
ratului bine hrănite şi bine înarmate. Şi nobilii care s-au întrecut 
în a culca sub copitele cailor cîţi mai mulţi români «răsculați. 
Atunci au înţeles ţăranii că împăratul îşi luase mîna de pe ei, că-i 
lăsase pradă nobililor. Dar cine-i poate porunci împăratului? se 
întrebau ei, dezamăgiţi. Poate doar un alt împărat mai mare şi 
mai tare decit losif. Nimeni însă nu ştia unde s-ar fi putut afla un 
asemenea împărat. Carol. Briineck scria cu mină tre-murîndă..Şi 
nu ştia că, de fapt, scrie unul din cele mai importante 
documente ale revoluţiei: „In situaţiune destul de dureroasă şi 
tristă a ajuns o parte  din.nobila noastră patrie în 
urma.revoluţiunii ţăranilor (...) Dar acum, cuprins de frică şi ca 
să-mi scap viaţa, sînt silit să aduc următoarele la cunoştinţa 


Măriei Tale şi a onorabilei nobile Table, căci altfel viaţa mea va fi 
pierdută după cum mi-au declarat dînşii. Astăzi au venit la mine, 
din Crişcior, George Marcu, lon Abrudeanu şi Petru Abrudeanu 
din Ruda, toţi trei primişi ca deputaţi din partea căpitanului lor 
cu numele Horea, spunîndu-mi să scriu Măriei Tale şi onorabilei 
nobile Table care sînt intenţiunile amintitului căpitan şi ale 
poporului său, căci altminteri viaţa mea, după cum am amintit 
mai sus, desigur va fi pierdută, în urma acestora am isocotit şi 
eu că de.nu voi comunica lucrurile aceste Măriei Tale şi 
onorabilei nobile Table, atunci Măriile Noastre, nefăcînd nici o 
dispozi-ţiune, veţi fi atacați cu forţa, eu, dacă nu voi scrie, încă 
voi fi pierdut şi fiscul încă-va avea să sufere pagube în urma 
incendiilor, iar Măriile Voastre veţi rămîne fără nici o pregătire şi 
din această cauză rog cu supunere pe Măriile Voastre să.nu luaţi 
în nume de rău sila în care mă aflu.în prezent, din contră să o 
consideraţi cu o graţioasă bunăvoință. Cererile comandantului 
lor amintit mai sus cu numele Horea şi ale poporului său plebeu 
sînt următoarele: 1. Ca nobilul comitat dimpreună cu toţi 
posesorii şi cu toată seminţia lor să presteze jurămînt sub cruce; 
2. Nobilime să nu mai fie, ci fiecare nobil, dacă va putea -să 
capete vreo funcţie împărătească, să trăiască din aceea; 3. 
Posesorii nobili să părăsească pentru totdeauna moşiile 
nobiliare; 4. Că nobilii încă să plătească impozite întocmai ca 
poporul contribuabil plebeu; 

5. Pămiînturile nobililor să se împartă între poporul plebeu, 
în conformitate cu ordinul ce-l va da Maiestatea Sa împăratul; 6. 
Dacă Măria Ta şi onorabila nobilă Tablă, cum şi nobilii posesori, 
primiţi condiţiunile acestea, ei vă promit pace şi în semnul 
acestei păci dînşii cer să ridicaţi steaguri albe în prăjini cît se 
poate mai lungi atit pe fortăreață cît şi la capetele oraşului 
Deva, cum şi în alte locuri. De altminteri, cei trei deputaţi din 
ordinul căpitanului lor fixează un termen la toate condiţiunile 
acestea, anume ca răspunsul Măriei Tale şi al onorabilei nobile 
Table şi al nobililor Posesori să se trimită pe duminică seara în 
14 a lunii acesteia la Popa Dănilă din Crişcior, fiindcă altfel, după 
cum ameninţă dînşii, vor pune jurămînt şi cu toată puterea lor 
dimpreună cu căpitanii îşi vor da silinţa să nimicească oraşul 
Deva." 


Cu mînă tremurîndă, privindu-i pe furiş pe cei trei care îl 
obligaseră să scrie ultimatumul, Carol Briineck, după ce-şi ceru 
iarăşi scuze nobililor, semnă scrisoarea, numindu-se supus 
servitor. 

Crişan nu cunoştea amănunte despre cum a ajuns 
scrisoarea în mîinile nobililor din Deva. Nici nu aveau 
importanţă. „Tunurile au hotărît şi Mureşul a fost martorul 
loviturii decisive primită de răsculați! Poate că a fost singura-mi 
poruncă pe care românii mei n-au putut-o împlini", încerca el 
mereu, de cîte ori îşi aducea aminte, să se consoleze. Şi să 
regrete că n-a fost la faţa locului. „Oare merită împăratul să mor 
pentru el?" se întrebă, deodată, Crişan. Şi-i veni să urle de 
durere. Că-n suflet i se strecură, pe nesimţite, o durere mare, 
cum nu mai cunoscuse pină atunci. „Dar oare eu mor pentru îm- 
părat sau pentru iobagii mei, pentru oastea mea, pentru casele 
şi copiii românilor ce n-au mai putut îndura umilinţa şi 
batjocura? Că, de le era bine, care m-ar fi ascultat? Pentru ei 
mor. Cit despre împărat, dacă aş putea scăpa de-aici şi mi-aş 
mai aduna o altă oaste, aş porni împotriva lui. Nu să-l omor. Să-i 
duc plocon toate furcile noastre şi toate securile noastre şi toate 
bitele noastre şi toate sapele noastre, să-şi înarmeze armata lui 
cu ele şi să cîştige războaie. Trădătorul! Pune el preţ pe capul 
meu şi pe capul lui Horea şi pe capul lui Cloşca. Pune el 
sudoarea şi sîngele nostru, stors în galbeni, preţ 

pe capetele noastre? Ce.altă ticăloşie mai mare s-o fi 
săvirşit în lumea asta?" Lanţurile zornăiră prelung. A nebunie. 
Horea nu luase în calculele sale trădarea împăratului. Tot 
ce ,săvirşise pentru ai lui se risipise ca fumul, ca poruncile 
împăratului care, poate, nici n-au fost. 

Noaptea petrecută la Vaca, înaintea adunării de la 
Mesteacăn, îi reveni în minte. Adică discuţia purtată în noaptea 
aceea cu bătrînul Nicolae levuţan, la care trăsese, ferindu-se de 
cei care l-ar fi putut prinde şi preda autorităţilor. „Tu pui paie pe 
foc", i-a zis bătrînul, privindu-l neîncrezător. „Horea a venit cu 
porunci de la împărat", i-a răspuns Crişan. îi lipseau alte 
argumente. „Cu ce fel de porunci?" îl cercetă bătrînul, umplind 
ulcelele din faţa lor, cu ţuică. „Să ne facem dreptate. Să luăm 
arme. Să ajungem grăniceri şi să scăpăm de nobili". „Treaba n- 
ar fi rea, zise bătrînul în şoaptă, numai că nobilii nu dau doi bani 


pe poruncile împăratului şi pe jelaniile voastre. Eu, de cînd mă 
ştiu, tot aştept soarele să răsară şi el tot în ograda nobilului se 
opreşte". „L-om aduce noi şi-n ogrăzile săracilor. Că al nostru a 
fost. Ei ni l-au furat." „Bine, bine, dar toată treaba s-o chibzuiţi 
cum trebuie. Să nU ră-miînă jale în urma voastră. împăratului 
nici că-i pasă de noi. Chiar dacă a dat ordin să ni se mai ia unele 
poveri de pe umeri. El tot împărat rămîne. Şi nobilii tot nobili se 
vor fi numind." „Noi sîntem hotăriţi să lovim. Şi vrem să lovim 
tare, cu forţă. Să nimicim nobilimea. De ce şi pînă cînd să tot 
slugărim la alţii? Oare nu vom fi în stare să ne stăpînim noi pe 
noi? Sîntem oare noi un neam de oameni mai proşti ca nobilii? 
N-aş crede. Cît am fost în solda împăratului am văzut multe şi- 
am auzit multe şi-am învăţat multe. S-ar zice că pe la cincizeci 
de ani şi mai bine omul ajunge înţelept. Aşa-s şi eu. Dumneata 
ce-ai fi făcut în locul meu dacă Horea ti-ar fi dat poruncă să-l 
ajuţi pe el şi poporul din care te tragi?" „Poate că l-aş fi ascultat, 
poate că nu. M-aş fi gîndit. Că, gloata, odată întăritată, îi ca un 
puhoi pornit din munte după nişte ploi năpraznice. Nu-i stau în 
cale nici copacii şi nici rădăcinile lor. Pustieşte tot ce-ntilneşte în 
cale". „Aşa-i, cum zici. Dar auzit-ai dumneata ca vreun aseme- 
nea puhoi să fi fost pedepsit?" „Ba, dar nici binecuviîn 

tat n-a fost. Eu vin cu tine la Mesteacăân. Că mi-e dragă 
dreptatea. Şi tu porţi în ochi scăpărări ce nu izvoresc din 
minciună. Vin cu tine să aflu exact ce-ai de gînd. Şi, dacă 
trebuie, merg cu voi şi mai departe, la Alba lulia. Is bătrîn, dar 
nu-s încă fără minte!" „La Mesteacăn vom da cu banul. Să le 
arătăm ţăranilor că şi norocul se află de partea noastră, nu 
numai puterea. Să creadă că trebuie să urmeze drumul drept, 
că eu le voi fi cea mai bună şi mai credincioasă călăuză. Că 
Horea nu-i un oarecare." „Nu-i destul să dai cu banul, zise 
bătrînul. Nici să-ţi iasă pajura, dacă vei alege pajura. îţi trebuie 
şi alte dovezi. Numele lui Horea este cunoscut. Dar nici acest 
lucru nu-i deajuns. Omul nu-şi părăseşte casa şi pruncii şi 
muierea de dragul pajurei sau de dragul lui Horea. El face lucrul 
ăsta de dragul binelui pe care-l doreşte pentru el. Aici trebuie 
dusă lupta la Mesteacăn. Fiecare să creadă că tu împărţi binele. 
Că împăratul le vrea binele." „Om vedea. Joi, la Brad, oamenii nu 
s-au împotrivit poruncilor mele..." 


„Cum de-am ajuns în temniţă cînd am avut în mîinile mele 
atita putere?" se întreba Crişan aşteptind să fie chemat la 
interogatoriu. Era hotărît. Nu va ascunde nimic. Dar nici nu va 
subscrie la faptele pe care nu le-a săvirşit, pe care acuzatorii vor 
încerca, desigur, să i le atribuie, cumpărind şi martori şi 
declaraţii. Bănuia că va fi pus faţă-n faţă cu anume ţărani. Poate 
chiar cu cei care i-au fost mai apropiaţi. Ca să scape cu viaţă, 
omul se-nfruptă şi din trădare. Oare nu tot trădare se numea 
steagul alb pe care soldaţii înfricoşaţi de moarte îl ridicau în faţa 
duşmanilor numai şi numai ca să scape cu viaţă? Nu-i interesa 
ce se va întîmpla cu ei după aceea. Importantă era viaţa. Crişan 
renunţase de mult la steagul alb, la puterea lui miraculoasă. Nu 
s-a umilit o viaţă de om, cît a trăit şi nu se va umili nici în faţa 
contelui Jankovich. Dar soarta şi-o va hotărî singur. Nimănui nu-i 
va îngădui să dispună de zilele sale. Nu ştia încă în ce fel va 
proceda, însă acesta era singurul gînd care nu-i dădea pace, 
care-l încolţise şi-l forţa să caute firul care să-l scoată din 
labirint. Cu atît mai mult, cu cît moartea nu l-a înspăimiîntat 
niciodată. 

Aducînd martori, contele Jankovich nu voia neapărat să-l 
umilească pe Crişan. Deznodămiîntul îi era cunoscut, împăratul 
nu avusese nici o reţinere în privinţa condamnării la moarte a 
căpeteniilor răsculaților. El avea obligaţia să justifice ordinul 
împăratului, să-l aşeze pe baze legale astfel încît moartea 
corifeilor să poată fi încadrată în cele mai aspre pedepse. Să nu 
se creadă, cumva că nobilii au făcut presiuni şi că ei au 
determinat comisia să hotărască pedeapsa capitală. Şi nu orice 
fel de moarte. Ci una înspăimîntătoare. Să le fie tuturor iobagilor 
un fel de lecţie de istorie. Să afle şi să nu uite neam de neamul 
lor că puterea nu poate fi învinsă de adevăr. Că dreptatea nu-i 
decit o prostituată care doarme în patul mai marelui puterii. 

In ziua de cinci februarie 1785 se prezentară la comisia 
aulică trei ţărani din Crişcior, trimişi de comitat să depună 
mărturie, după ce, mai înainte, la întîi februarie li se luaseră 
declaraţii scrise. Cei trei ascultau fără nici o remuşcare cele 
declarate, traduse în limba română şi faţă de Jankovich 
recunoscură că tot ce-au spus la comitat este adevărat, că pot 
sta şi faţă-n faţă cu acuzatul dacă este nevoie de aşa ceva. 
înconjurat de soldaţi secui, Crişan a fost scos din celulă şi adus 


în faţa comisiei aulice. Lanţurile de la miini şi de la picioare îi 
aminteau în fiecare clipă că nu poate fugi. Şi nici nu voia să 
fugă. Numai acuzatorii lui se temeau de o eventuală evadare. 
Contele făcu un semn şi în camera unde se desfăşura inte- 
rogatoriul fu adus un ţăran. 

„Îl cunoşti?" îl întrebă Jankovich pe Crişan. 

„Nu, niciodată nu l-am văzut", zise acuzatul privin-du-l în 
ochi pe iobagul-martor. 

„Eu te cunosc, din Crişcior şi din Curechiu, din toamnă cînd 
ai început răscoala. Am fost de faţă. N-am omorît şi nici n-am 
pus foc. M-au silit alţii să fiu de faţă. Altminteri m-ar fi prăpădit. 
Şi am copii de crescut!" 

Contele îi făcu semn să tacă. Ca om al legii nu su 

porta vorbele de prisos. Formula întrebări scurte şi pre- 
tindea ca şi răspunsurile să fie la fel. 

„Ai trimis şi la Crişcior poruncă să vină şi de acolo trei sau 
patru oameni în duminica următoare la biserica din Mesteacăn?" 

„Da, am trimis şi la Crişcior poruncă. Doară şi-acolo sînt 
nobili şi iobagi", răspunse fără să ezite nici o clipă, Crişan. 

„Cum de-a putut amăgi sceleratul ăsta atita amar de 
mulţime?" se întrebă contele invidios pe ţăranul din faţa lui care, 
ştiindu-se în pragul morţii, avea totuşi curajul să-l înfrunte. L-ar 
fi vrut laş, umil, aştepta ca acuzatul să cerşească îndurare şi el 
să-i spună că, pentru faptele ce le-a săvirşit, nici împăratul nu-i 
poate acorda clemenţă. 

„La Mesteacăn ai poruncit ca oamenii să se adune în ziua 
următoare, adică luni, la Curechiu şi să aibă cu ei mîncare 
pentru patru zile, cît să le ajungă pînă la Alba lulia unde-i 
aşteaptă ordine împărăteşti?" întrebă contele, cu ajutorul 
interpretului. 

„Da, eu am dat porunca asta şi oamenii m-au ascultat. Erau 
sătui de nobili şi de purtarea lor neomenească." 

„Ce rost mai au martorii, cînd sceleratul ăsta recunoaşte 
toate faptele? Mai bine-i lăsam acasă", îşi spuse iarăşi contele, 
bucuros, totuşi, că interogatoriul decurge în bune condițiuni, că, 
spre deosebire de Horea care negase totul pînă atunci, Crişan 
nu ascunde nimic. îi era silă de activitatea sa, dar porunca 
împăratului, în grațiile căruia se afla, trebuia împlinită. 
îmbătriînise împărțind dreptate după cit îi îngăduiseră legile şi 


puterea şi era hotărit să se retragă la castelul lui, să-şi petreacă 
bătri-neţea în tihnă. Dar pentru a-şi atinge acest scop, trebuia 
neapărat să-l mulţumească pe losif. 

„Spune-ne dacă la Curechiu, după ce cei doi vicejuzi şi un 
gornic au fost omoriţi, ai poruncit pentru marţi dimineaţa 
oamenilor să se adune la o cruce ridicată la marginea satului şi 
le-ai făcut cunoscut că, după întîm-plările din noaptea trecută, 
poporul să te urmeze pentru ca toţi nobilii să fie omoriţi şi 
averile lor jefuite?" 

„Nimeni altul decît eu am dat aceste porunci şi m-am 

sitrăduit să le şi împlinesc", răspunse Crişan ca şi cum 
contele i-ar fi pus o întrebare mai mult decit firească. Giurgiu 
Adam, martorul acuzării, ceru şi el să vor-bească. Jankovich îi 
îngădui, făcîndu-i semn cu capul, Crişan îl privi cu scîrbă. Cum 
de nu-l văzuse el la Cu-rechiu sau la Crişcior? Sigur şi-ar fi dat 
seama că-i un trădător şi l-ar fi pus cu botul pe labe. Se simţea 
oare-cum jignit că adevărurile rostite de el erau puse la în- 
doială, că trebuie confirmate de nişte oameni fără că-pătii, de 
nişte slugoi ai nobililor! „La Curechiu, zise martorul, Crişan 
Giurgiu a poruncit ca oamenii adunaţi de prin toate satele de pe 
Criş să-l omoare pe gornicul Petru Cara, om de treabă din 
Crişcior, fiindcă a condus vicejuzii la casa unde căpitanul 
răsculaților îşi petrecea noaptea." 

„Petru Cara a fost omorit după porunca ta?" întrebă contele 
de formă, convins fiind că acuzatul nu va nega ceea ce spusese, 
cu destul zel, martorul. 

„Da, eu am poruncit să fie omorit Petru Cara pentru 
trădare. Trădarea se pedepseşte cu moartea. A vrut să mă vindă 
vicejuzilor cărora le-a spus că la Curechiu se pregăteşte o 
răscoală cînd de fapt noi ne-am adunat să mergem la Alba lulia 
după arme, la porunca împăratului." 

Lui Jankovich nu-i venea la îndemină nici o întrebare cu 
care să-l încuie pe Crişan. Considera că întrebările de pînă 
atunci au fost banale, că nu l-au obligat pe acuzat la nici un fel 
de efort, dovadă că fiecare răspuns a urmat firesc, acuzatul 
cunoscînd parcă întrebările mai înainte de a fi fost rostite. Nu, 
aşa ceva nu i s-a mai întîmplat! Şi nici cum decurgea 
interogatoriul lui Horea, nu-i plăcea contelui. Unul tace, altul 
spune totul. Nu găsea nici un fel de logică în aceste două 


comportamente. Şi era furios. Bine că nu i-a îngăduit lui Michael 
Brukenthal să asiste. S-ar fi compromis. Ar fi contribuit la 
demonetizarea prestigiului de care se bucura comisia aulică pe 
care cu competenţă, cu onoare şi credinţă o conducea. 

„De la Curechiu ai condus mulţimea la Bucureşci şi la 
Crişcior unde aţi omorît nobili şi-aţi jefuit castelele", zise 
contele. 

„Cu dreptate vorbiţi. La Crişcior s-au făcut omoruri şi jafuri. 
La Bucureşci, nu. lar dacă s-au făcut, eu h-am avut şi nici nu am 
ştiinţă de ele." 

„Unde aţi pus puştile pe care le-aţi luat de la nobilii şi 
gornicii şi vicejuzii şi soldaţii veniţi la Curechiu?" 

„Puştile au fost luate de mulţime... oamenii voiau arme, să 
se apere şi să se răzbune... cine i-a putut controla... şi nici de 
oprit n-au mai putut fi opriţi..." 

Contele ceru ca martorul Giurgiu Adam să plece şi să fie 
adus, faţă-n faţă cu Crişan, Marcu Giurgiu. Criş-cioreanul intră ca 
un hoţ, furişindu-se parcă pe uşă. „îl cunoşti?" întrebă Jankovich, 
arătîndu-l cu mîna pe Marcu Giurgiu. 

„Nu", zise Crişan după ce se uită cu aceeaşi scîrbă la noul 
intrat. 

„Eu te cunosc, eşti Crişan Giurgiu, tu ai poruncit să se 
adune oamenii la biserica de la Mesteacăn." 

„Cînd am zis eu că n-am poruncit acest lucru?" se înfurie 
Crişan. 

„La Mesteacăn le-ai spus oamenilor că în Alba lulia se va 
publica hotărîrea pentru uşurarea contribuţiei şi a muncilor 
domneşti şi ai vorbit în numele lui Horea, care avea ordinul 
împăratului ca să-i omoare pe toţi nobilii şi curţile lor să fie 
jefuite", acuză Jankovich ştiind dinainte răspunsul. Interogatoriul 
lui Crişan devenise pentru el un fel de joc. Punea întrebarea 
doar de formă. Să aibă un dosar de anchetă cît mai voluminos. 
Să lase posterităţii cit mai multe detalii. Şi mai ales, să-l salveze 
pe împărat. Să-l ajute să creadă că pedeapsa pe care a poruncit- 
o pentru capii răscoalei a fost mai mult decit dreaptă. Nu se 
cuvenea ca losif să aibă mustrări de conştiinţă. 

„La biserica din Mesteacăn am adus în mod public la 
cunoştinţa oamenilor că la Alba lulia vor deveni grăniceri, vor 
primi arme, uşurarea contribuţiei şi serviciilor domneşti, fiindcă 


Horea mi-a spus că în privinţa asta are în miinile sale rezoluţii de 
la Majestatea Sa. La Valea Bradului le-am poruncit oamenilor cu 
de la sine putere să-i omoare pe nobili. Că nobilii sînt duşmanii 
noştri de moarte." 

Contele nu găsea replică. Drept urmare, ceru ca şi al doilea 
martor să plece şi să intre Turciu Mihai, ultimul martor trimis de 
comitat să depună mărturie îm 

potriva lui Crişan. Omul intră cu inima strînsă. Căci una este 
să dai o declaraţie acuzatoare şi alta să o mentii în faţa celui pe 
care, vrei nu vrei, îl trimiţi la moarte. Şi-apoi, mai există 
remuşcarea ce te poate urmări o viaţă întreagă. Şi mai sînt 
pruncii care vor purta această ruşine cît vor trăi. Şi nepoţii şi 
strănepoţii. Căci cine ştie în ce fel se va păstra numele tău 
printre celelalte nume ale oamenilor din sat, semnătura ta pe 
actul de condamnare a unui om pe care nu-l ştii vinovat, alături 
de care poate că' ai fost, dacă nu cu fapta atunci cu ghidul şi 
care, dacă ar fi izbutit să nu piardă puterea, te-ar fi scăpat de 
iobăgie. 

„Îl cunoşti pe omul ăsta?" rosti plictisit Jankovich. 

„L-am văzut în Crişcior, dar nu ştiu cum îl cheamă". 

„El este Crişan Giurgiu, l-am văzut şi-n Curechiu şi-n 
Crişcior", zise Turciu Mihai, grăbindu-se să scape din chingile în 
care se simţea tot mai strîns. 

Contele repetă întrebările puse lui Crişan de faţă cu Giurgiu 
Adam. Acuzatul dădu aceleaşi răspunsuri. Nici o eschivă în 
logica sa. Nici o tresărire a muşchilor feţei. Jankovich întrerupse 
interogatoriul. Era obosit. Acuzatul fu condus în celula sa. Cei 
trei martori au fost instruiți să păstreze tăcere asupra celor 
petrecute. Altminteri, vor fi pedepsiţi. Crişan triumfă pentru 
ultima dată. Reîntors în celulă, se simţi istovit. Nu mai trăise de 
mult o asemenea stare. Dindu-şi seama că totul este pierdut, că 
împăratul s-a lepădat de ei, că jertfele au fost zadarnice, încercă 
să nu se mai gindească la nimic. Nu mai avea nici un rost să 
reconstituie anumite evenimente din timpul răscoalei, să le 
întoarcă pe toate feţele, să le judece, să descopere unde a 
greşit şi de ce a greşit pentru a nu mai repeta, la o adică, 
greşelile care au costat vieţi de oameni şi timp şi, de ce nu, 
izbînda. Tresări. | se păru că l-a strigat cineva. Recunoscu vocea 
lui Horea. Părere. Horea zăcea şi el legat în lanţuri ca şi Cloşca. 


Ar fi dat orice să-l vadă pe Horea numai preţ de cîteva clipe. Să- 
şi ia rămas bun de la cel mai vrednic dintre ei. Să-şi ceară 
iertare pentru că, atunci şi atunci şi atunci... nu l-a ascultat. Sau 
să-i spună că atunci şi atunci şi atunci... ar fi trebuit să fie mult 
mai dîrz şi mai fără milă şi mai fără de încredere. Să-i spună că 
mila n-are 

71 

ce căuta printre cei ce-şi fac singuri dreptate. Şi nici 
încrederea în stăpinire. Că stăpînirea este puterea. Şi puterea 
nu poate fi biruită decit tot de putere. De o putere mai mare. Şi 
ce altă putere mai mare decit poporul există în lume? Poporul 
oprimat veacuri la rînd. Poporul explodind la prima scînteie 
iscată ca din întîmplare. Poporul în stare să moară pentru 
libertatea lui, pentru adevărul lui, pentru mai binele lui. Ar fi vrut 
să se sfătuiască şi cu Horea şi cu Cloşca asupra testamentului 
pe care cei trei ar fi trebuit să-l lase urmaşilor. Să le spună 
acestora că ei, cu oastea lor ar fi putut înfrînge puterea nobililor. 
Să le dăruiască un alt plan de luptă. Mai bun, mai exact, în care 
să fie prevăzute toate variantele posibile şi să le spună că nu 
trebuie să se încreadă decit în propriile lor puteri. Crişan se 
luptă cu el însuşi pînă după miezul nopţii. Apoi, cu fruntea sus, 
cu zimbetul acela al lui şi numai al lui pe buze, fără să şovăie, 
trecînd peste vigilenţa secuiului care-l păzea, cel mai dirz 
căpitan al răscoalei, cel mai nepreţuit ajutor al lui Horea se ală- 
tură iobagilor cărora la Deva şi-n alte locuri li s-au tăiat, fără 
milă şi fără judecată, capetele... 

X 

In fruntea cancelariei ungaro-transilvane se afla, în acea 
vreme, contele Francisc Eszterhâzy de Galantha, căruia nu-i 
displăcea să se contrazică mereu cu losif, să-i combată ordinele 
sau să le facă uitate. Sprijinit de nobili, cancelarul obţinu cîştig 
de cauză într-un prim duel cu împăratul. Astfel, losif renunţă să 
amnistieze capii revoluţiei, aşa după cum hotărî întiîia oară. 
Urmă apoi o lungă polemică între cancelar şi împărat privind re- 
voluţia şi urmările ei. Primul, jucînd pe mîna nobililor, cel de-al 
doilea, pe dorinţa de a uşura starea românilor din Transilvania. 
Eszterhăzy urmărea o răzbunare totală şi fără scrupule. Aşa cum 
nobilii o doreau înfăptuită de 

ei înşişi. Dar cum poţi condamna la moarte şi executa un 
popor întreg? Dialogul dintre cei doi s-a purtat la sfîrşitul lunii 
noiembrie, cînd deja contele Jankovich îşi intrase în atribuţiuni, 
cînd deja, ca reprezentant al împăratului, reuşise să oprească 
execuțiile în masă ale răsculaților prinşi de nobili şi pregătite de 
aceştia nu numai cu mult fast dar şi cu multă ură. 

„Revoluţia sau se micşorează peste iarnă şi se linişteşte, 
sau, ceea ce nu putem crede, va creşte şi mai mult, presupunea 
cancelarul. Şi tot el: în primul caz, trebuie să avem în vedere că 
nobilii şi-au pierdut toate averile, mai mult, dînşii nu au pentru 
timpul de iarnă nici chiar case de adăpost şi mulţi dintre ei şi-au 
pierdut copiii, părinţii şi rudele. Aşadar, ar trebui ca în această 
privinţă să luăm ceva măsuri." 

Replica împăratului a fost neprevăzută. Abil în astfel de 
riposte, losif a încercat să închidă o eventuală poartă de 
comunicare dintre el şi nobili, poartă al cărei cerber era 
Eszterhăzy. Fără să se gindească prea mult, mai marele 
imperiului hotărî: „Pierderea ce au suferi,t-o nobilii este o 
nefericire care a căzut asupra dînşilor şi în privinţa aceasta nu 
se poate face nimic pentru ei, cum nu se poate face nimic nici 
pentru aceia care printr-o întîmplare oarecare au suferit o 
pagubă în averea lor. Aşadar, revoluţia a fost o întîmplare, 
susţine împăratul, şi împotriva întîmplării nu există arme". 

Contele Eszterhâzy, oarecum indignat, nu cedă, dimpotrivă, 
insista. Nu-i era teamă de împărat. El a fost ales de nobili şi se 
comporta ca atare. îi reprezenta cu fidelitate la rău şi la bine. 
încearcă, deci să-l înduioşeze pe losif: „deoarece în ţinuturile de 
acolo, din Transilvania, călcate de răscoală, au fost arse toate 
bucatele, vinul şi celelalte băuturi vărsate şi ca atare este lipsă 
de toate, ar trebui luate măsuri să se aducă bucate din Banat 
pentru nobili şi pentru alţi locuitori din satele şi oraşele 
respective." 

Împăratul nu se lăsă prins în plasă. El cunoştea de-a-cuma 
mult mai multe amănunte despre revoluţie şi urmările ei, despre 
faptele ţăranilor şi ale nobililor. El ştia că n-au fost arse sate 
întregi deoarece n-au existat sate locuite în exclusivitate numai 
de nobili, ştia că răscula 

ţii s-au năpustit cu ură şi fără teamă numai asupra co- 
nacelor, de aceea, drept răspuns cancelarului, după ce-i aminti 


aceste amănunte foarte importante, îi îngădui să spere într-un 
liber transport al bucatelor, inclusiv din Banat în Transilvania. 

Pierzind încă un duel, cancelarul Eszterhâzy încercă să 
recîştige teren. Nimic nu-l înduioşa. El vroia să vadă oameni 
spînzuraţi, drept pedeapsă pentru că au participat la revoluţie, 
pe toate drumurile Transilvaniei. El vroia să le ofere ţăranilor o 
lecţie de istorie cum n-a mai fost alta în lume. Cum a îndrăznit 
un iobag nu numai să-şi înfrunte stăpînul, dar să-l şi omoare, să- 
| şi jefuiască, după ce acesta a fost aşa de îndurător cu el de nu 
l-a lăsat să piară de foame? Şi asta de nu se ştie cîte generaţii. 
Țăranul român trebuie să uite că pămîntul şi ţara au fost cîndva 
ale strămoşilor săi, că nobilii i-au jefuit pe aceştia, avînd, atunci 
ca şi acuma, la îndemină puterea. Şi să-i pară bine iobagului că-i 
este îngăduit să respire, adică să trăiască. Datoria lui este să-l 
slujească pe nobil. De aceea încercă din nou să facă opoziţie. 
Sperînd ca, pînă la urmă, să-l determine pe losif să-i dea, dacă 
nu ascultare, cel puţin dreptate. Să recunoască, adică, logica sa 
ca reală şi bazată pe ceea ce, de fapt, se petrece şi există în 
Transilvania. în acest sens, baronul Brukenthal era şi el de acord 
cu cancelarul. Mai puţin contele Jankovich care, deşi se socotea 
fără doar şi poate viţă de sînge albastru, încerca totuşi să se 
detaşeze, să privească evenimentele petrecute în Transilvania 
cu ochiul unui om cît se poate mai obiectiv. Că i-a condamnat la 
moarte pe corifeii revoluţiunii, era o altă poveste. Respectase 
întrutotul ordinul stăpînului său. Dacă losif i-ar fi dictat să-i 
graţieze, împotriva tuturor nobililor, i-ar fi grațiat. Eszterhăzy 
puse deci pe tapet o altă probleniă prin care încerca să sondeze 
părerea împăratului despre reformele de care vorbeau tot mai 
mulţi demnitari ai curţii. Şi cancelarul propuse: „în privinţa 
amnistiei, ar mai trebui să se adauge că această clemenţă 
imperială nu se extinde şi asupra căpitanilor revoluţiunii şi că 
amnistia va avea loc numai în cazul în care oamenii se vor 
întoarce la casele lor şi vor restitui lucrurile ce le-au răpit. Dacă 
acest lucru nu se 

intîmplă, atunci tilharii sînt recompensaţi pentru tîlhă-riile 
lor, iar funcţionarii şi nobilii persecutați vor fi pedepsiţi de două 
ori şi nu vor mai putea fi siguri de casele lor." 

Impăratul simţi imediat unde voia să-l aducă Eszterhâăzy. îi 
era lehamite de crimele săvirşite de nobili împotriva ţăranilor. 


Ştia că muriseră mult mai mulţi români decit nobili şi 
funcţionari. Deşi nimeni n-a avut interesul să-i comunice cifre 
exacte. Toţi îi arătau cu degetul pe iobagi. Deci nu putea 
îngădui un masacru cum nu se mai petrecuse în nici un alt colţ 
al imperiului său. Şi-i răspunse cancelarului cu acelaşi calm, cu 
aceeaşi logică: In afară de cei doi inşi care au fost prezenţi la 
con-vorbirea ce-au avut-o cu vice-colonelul Schultz, deosebirea 
între capii revoluţiunii şi între cei care au alergat numai după ei 
este aşa de dificilă, încît pentru a re-stabili liniştea şi a-i face pe 
oameni să se întoarcă la ca-sele lor, trebuie ca amnistia să fie 
generală şi apoi, sub alt pretext, să fie traşi la răspundere numai 
căpitanii care vor fi confirmaţi prin investigaţiunea ce se va 
face, fiindcă alminteri mulţimea va rămîne totdeauna împreună 
şi nu se va împrăştia." Un şiretlic folosit de împărat pentru a 
salva oameni nevinovaţi care puteau fi acuzaţi la întîmplare şi la 
bunul plac al nobililor? Poate. Cert este că losif tînjea după 
linişte. Revoluţia îl tulburase. Numele şi renumele său fuseseră 
pătate. Europa îl arăta cu degetul. Impărăţia lui era socotită ca 
un fel de închisoare a popoarelor. Şi el era convins că este cea 
mai luminată împărăție. 

Eszterhâzy nu cedă aşa de uşor. El dorea ca spusele 
împăratului să fie cît mai concrete. El vroia definiţii exacte. Cine 
poate fi acuzat drept fost căpitan şi cine poate scăpa de această 
gravă acuzaţie? Nobililor nu le place să se joace de-a cuvintele 
frumoase. De aceea cancelarul îi cere lui losif să se folosească 
de contele Jankovich ca de-o unealtă. Şi-i propuse: „Ar trebui ca 
să se ordone contelui să vorbească cu oamenii aceştia pe un ton 
serios şi energic, fiindcă dacă acesta se prezintă înaintea lor cu 
promisiuni şi cuvinte frumoase, atunci le întăreşte şi mai mult 
convingerea şi credinţa în rătăcirea lor, că bine au făcut 
răsculîndu-se. Şi împărăţia nu 

poate decit să piardă mult din autoritatea sa." Eszterhâzy 
acuza. îi acuza şi pe împărat şi pe Jankovich. Fără menajamente. 
Cunoştea că între cei doi s-a stabilit un punct de vedere comun, 
că-şi comunicau unul altuia părerile, că, lucru foarte grav, 
contele se agita să afle cauzele care i-au îndemnat pe iobagi să 
se răscoale. Cauzele adevărate. Nu declaraţiile culese de la 
nobili şi  comiţi. Şi nici cele bazate pe argumentele 


guvernatorului Brukenthal. Pentru că Iosif, nefiind un mărinimos, 
vroia totuşi să facă ordine în imperiu, să le acorde drepturi ţă- 
ranilor, să-i scoată de sub dominaţia nobililor. Zvonurile circulau 
în tot imperiul. Şi ajungeau, adevărate sau nu, şi la urechile 
cancelarului. Ca şi la cele ale nobililor. Şi erau înfricoşătoare. 
Cum să dai mînă liberă iobagilor? 

Pus sub acuzare, împăratul nu-şi pierdu cumpătul ci, 
viclean, descifra o nouă regulă a jocului pe care-o aduse la 
cunoştinţa cancelarului în termeni nu tocmai joviali: ,.Tonul 
contelui Jankovich trebuie să fie tonul omului imparţial şi 
echitabil, a omului trimis din partea regelui, adică sever cu aceia 
care nu-şi recunosc şi nici nu regretă greşelile lor, convingător 
ca să-i smulgă din rătăcirea în care se află, zelos ca să 
descopere adevărul şi compătimitor ca să pună capăt abuzurilor 
şi asupririlor de mai înainte şi să arate ţăranilor prin fapte că ce 
este echitabil va face pentru dînşii, de asemenea să ceară şi din 
partea lor linişte şi supunere fără nici o indulgență". împăratul 
vrea linişte. Pentru el şi pentru imperiu. Linişte poleită cu 
dreptate. Contele Jankovich pare să fie un aurar priceput în a 
polei totul astfel încît să fie mulţumite toate părţile implicate în 
conflict, dar mai ales împăratul. De ceilalţi, fie ei nobili sau 
iobagi, îi pasă mai puţin. Deşi, nu numai în sinea lui, cauzele 
revoluţiei le pune în seama nobililor. Deşi este neîndurător cu 
aşa-zi-şii căpitani ai revoluţiei. Pentru că aşa i-a cerut losif să fie. 
lar el, ca slujbaş vechi, ştie ce înseamnă voia împăratului. Şi o 
împlineşte cu orice risc. Riscă să fie denigrat de nobili. Riscă să 
condamne la moarte fără re-muşcare. Riscă orice. Mai presus de 
toţi şi de toate, în faţa lui, se află împăratul. | s-a acordat 
încrederea şi i s-au cerut fapte. Şi el se supune. S-a dezobişnuit 
să mai privească înapoi. Nici înainte nu se prea uită. Il intere- 

75 

sează cu precădere prezentul. Locul şi rolul său se află 

n prezent. împăratul va studia trecutul şi va dispune cum să 
arate viitorul. 

Cancelarul Eszterhăzy se impacientă. împăratul nu-i dădea 
nici o satisfacţie. Mereu îl îndepărta de Transilvania şi de 
problemele ei ca şi cum nu le-ar cunoaşte, ca şi cum nu l-ar 
interesa decit întîmplător, ca şi cum n-ar avea dreptul să 
dispună şi el în asemenea situaţie. 


ncearcă să-l îmblinzească pe losif. Se prefăcu interesat de 
soarta satelor româneşti şi exclamă: „Casele împrăştiate prin 
munţi ar trebui concentrate şi formate din ele comune la poalele 
munţilor. Zîmbi şiret. Ţăranii, ca să 

ie ţinuţi în frîu, trebuie aduşi cît mai aproape de cazarmă, 
de armată." 

losif îl supuse din nou cu argumente ciudate: „Concentrarea 
caselor, cu deosebire în ţinuturile muntoase, unde pămînturile 
cultivabile sînt aşa de împărţite, ar 

epărta pe oameni aşa de tare de ocupaţiunile lor, fiind un 
lucru foarte greu de realizat, de aceea, propunerea se 
anulează." 

Lovitura era destul de puternică, dar cancelarul insistă: 
„Trebuie să se înfiinţeze cît mai multe şcoli româneşti în 
ţinuturile de acolo, ca să putem face cetăţeni ai statului din 
oamenii aceştia care sînt asemenea fiarelor sălbatice." 

Din nou Eszterhăzy încerca să afle gîndurile ascunse ale 
împăratului. Dar losif nu căzu nici de astă dată în capcană. 
Dimpotrivă. Anulează şi atacă. Singurul său sfătuitor de 
încredere în problema Transilvaniei este contele Jankovich. 
Ceilalţi nu vor decit să-i forţeze mîna, să poată pune în căpăstru 
pentru încă cine ştie cită vreme, cel mai numeros popor din 
Transilvania. Şi losif cunoaşte, într-o oarecare măsură, starea de 
fapt existentă în acest Mare Principat. Notarul din Mediaş l-a pus 
la curent cu multe lucruri pe care cancelarul nu le cunoaşte. Pe 
care baronul Brukenthal, chiar dacă le ştie, se preface a nu le 
vedea şi auzi. Şi asta numai şi numai de dragul nobililor. Iosif 
răspunde: „Ce-i drept, şcolile lipsesc, dar chiar situaţia 
împrăştiată a caselor face ca introducerea lor să fie dificilă şi 
ineficace." împăratul se eschivează. Sau înadins îi răspunde 
astfel 

cancelarului. Apoi continuă: „Poate că tot cu acelaşi succes 
s-ar putea transforma fiarele acestea sălbatice, dacă cel puțin 
domnii peste pămîntul acestor români ar căpăta prin şcoli nişte 
principii mai bune." 

Eszterhâzy nu reveni asupra nici unui răspuns. Ca şi cum nu 
ar fi întrebat, ca şi cum n-ar fi propus. Cu fiecare frază părea că 
abia începe dialogul. Nu-i plăcea să fie umilit. Şi cum pe împărat 


nu-l putea umili, se prefăcu că discuţia are zece, o sută, o mie 
de capete. El este dator să încerce. Nobilii aşteaptă de la el 
multe. Neputinţa îl scotea din sărite. Dorinţa lui este să rămînă 
în istorie ca un om cu pumnul de fier şi cu mintea ageră. Şi losif 
îl tratează ca pe un supus oarecare. Nu i-o va ierta. Va sta la 
pîndă, aşteptind momentul prielnic, şi se va răzbuna. îl va 
surprinde el pe losif singur, fără coroană şi fără sceptru şi fără 
grai. Va striga după ajutor şi nu-i va răspunde nimeni. Prea 
departe a mers în a umili un nobil ungur care, pe deasupra este 
şi cancelar al Ungariei şi al Transilvaniei. Şi Eszterhâzy aduse în 
discuţie reglementarea urbariului: „Introducerea reglementării 
urbanului şi anume chiar în aceste timpuri neprielnice va avea 
urmări dintre cele mai rele. Dar mai tirziu, după restabilirea 
liniştii şi ordinei peste toată Transilvania, astfel ca să se poată 
spera într-o stabilitate a lor, atunci poate va fi şi timpul pentru 
lucrarea aceasta. Pentru că, dacă reglementarea urbariului i se 
va părea poporului bună, atunci el va crede că tot ce doreşte va 
putea obţine cu foc şi sabie, iar dacă nu-i va plăcea, va-stirni 
tulburări şi mai mari. Şi fiindcă tulburările au început în 
domeniul fiscal, cuibul lor fiind tot acolo şi astăzi, iar pe de altă 
parte după cum se constată din rapoartele autorităţilor 
montane, ale ofiţerilor şi ale altor oameni imparţiali, cu canaliile 
astea s-au unit chiar şi mineri şi oameni liberi numai ca să poată 
prăda şi în acest scop au alergat spre dînşii popor din Banat şi 
Ungaria, cu un cuvint din toate părţile, şi deoarece iobagii din 
domeniul Zlatnei au trimis peste tot emisari cu ameninţări de a 
pune foc, ca să-i facă pe oameni a se uni cu dînşii, aşa se pare, 
că e lămurit de-ajuns şi într-un mod sigur, că adevărata cauză a 
tilhăriilor acestora a fost severitatea nobililor şi, prin urmare, 
regle- 

mentarea urbanului nu va ajuta cu nimic, decit că va 
produce neplăceri." Eszterhăzy nu uită să susţină cauza nobililor 
încereînd să-i apere cu argumentul experienţei invocat 
asemenea unui martor invizibil. 

Hotărîrea împăratului nu mai putea fi scoasă din matcă. îl 
enerva însă nu atit lipsa de tact a cancelarului Eszterhăzy pe 
care-l socotise, pînă atunci, un bun diplomat, cît insistența 
acestuia, comportarea lui asemenea unui ins mituit pentru a 
face ceva interzis de lege. „Nobilii pot cumpăra şi împărați, nu 


numai cancelari!" rise losif înciudat că este obligat totuşi să se 
sprijine şi el pe umerii celor cu care se înfrunta. Cît n-ar fi dat el 
să poată fi altfel, să emită un decret nu pentru abolirea iobăgiei 
ci pentru desfiinţarea titlului de nobil, pentru ca fiecare cetăţean 
al imperiului să se bucure de aceleaşi drepturi. Acesta a fost 
visul său din tinereţe, vis care se transformase într-o utopie, 
într-un lucru absurd, imposibil de descris, la care nici nu mai 
merita să se gîn-dească. Iosif nu realiza că, de fapt, se luptă cu 
mori de vînt, că ordinele sale, dispoziţiile sale, părerile sale, 
dacă nu erau luate în deridere, atunci erau uitate ca nişte lucruri 
fără importanţă sau, şi mai rău, ca nrşte lucruri fără trebuinţă. 
Nu degeaba îi imputa cancelarului Eszterhăzy cît de rea este 
constituţiunea Ungariei, cît de rele sînt instituţiile ce există în 
comitate... De aceea, răspunsul său la temerile cancelarului a 
fost, ca de obicei, categoric; „Toată lumea ştie că de zece ani de 
zile toţi iobagii din Transilvania şi cu deosebire românii s-au 
plins cu insistenţă împotriva robotelor; s-a constatat din acte că 
încă Maiestatea Sa împărăteasa de preafericită memorie dăduse 
cele mai energice ordine pentru reglementarea serviciilor 
urbariale şi că toate aceste ordine au fost în permanenţă 
zădărnicite şi consecinţa firească este că, acolo unde există 
asupriri şi unde dispare orice posibilitate de îndreptare, acolo 
nici liniştea nu poate să domnească; în fine, sînt lucruri 
cunoscute, care nu se pot nega, că în domeniul Zlatnei au 
existat o mulţime de asupriri excesive şi prin urmare plingeri în 
contra lor şi că Tezaurariatul Minier de aici care se află cu totul 
pe sub pămînt, niciodată n-a făcut ca asupririle acestea să 
înceteze, ci din contră, autorităţile acestea, orbite de 
funcţionarii lor, voiesc încă să le ascundă; sînt fapte dovedite că 
plingerile se află nerezolvate din luna aprilie şi că tot astfel se 
procedează şi în celelalte oraşe montane, cu deosebire la Baia 
Mare, unde un frate al consilierului aulic Mitis face pe tiranul, iar 
fratele lui de aici îl acoperă. Fără îndoială aşadar, contele 
Jankovich are să facă cercetări în domeniul Zlatnei, să pună 
capăt plingerilor acestora şi să pedepsească pe cei vinovaţi. Dar 
totodată trebuie să introducă şi urbariul care, după atitea 
prelucrări, a fost în fine aflat echitabil atît din partea guvernului, 
cît şi din partea cancelariei şi în modul acesta să se facă 
dreptate acestor oameni, anume, că întocmai precum românul 
rebel a fost spinzurat, decapitat şi puşcat sau condamnat la alte 


pedepse grele, tot asemenea să se pună capăt şi plingerilor sale 
şi se introduce un urbariu onorabil, urbariu care prin puterea 
regelui se impune să-l observe într-o formă atit domnul cit şi 
iobagul. în modul acesta reglementarea nu va face deloc acea 
falsă impresiune pe care o presupui Domnia ta şi de care te 
temi." 

Şi el, ţăranul român, iobagul român nu ştia că se află între 
împărat şi cancelar ca între ciocan şi nicovală, nu ştia că 
revoluţia pornită la îndemnul lui Horea şi sub directa lui 
conducere nu reuşise să-l scoată teafăr la lumina adevărului şi 
dreptăţii. Dimpotrivă, reprezentanţii puterii stăteau în jurul lui 
aşteptind să moară sau, dacă nu, să fie omorit. Nu ştia bietul 
iobag că împăratul este la rîndul său robul altor puteri, că nu 
există vreunul mai mare în afară de popor care, adunat laolaltă, 
reprezintă cu adevărat puterea de neînvins, puterea supremă. 
Pentru că, atunci cînd se porneşte ca o avalanşă, poporul luptă 
pe moarte şi pe viaţă. Cale de mijloc nu-şi alege. Cum nu şi-a 
ales nici Horea, nici Cloşca şi nici Crişan şi nici mulţi, mulţi alţi 
români condamnaţi după înăbuşirea revoluţiei. Eszterhâzy ştia 
toate aceste lucruri. Poate că şi losif le cunoştea dar nu voia să 
se recunoască sclavul altor puteri. 

Cancelarul încercă din nou să-l incite pe împărat: „Prezenta 
conscripţiune ar trebui amînată pînă cînd fo 

cul se va stinge cu totul şi aceasta cu atît mai mult cu cit 
chiar conscripţiunea în unele comune a dat naştere la tulburări. 
De asemenea, ar trebui suspendată şi con-scripţiunea pentru 
separarea iobagilor de către grăni-ceri, deoarece şi aşa 
populaţia din Ţara Hațegului s-a împrăştiat prea tare..." 

losif se declară iarăşi împotrivă. începuse să zică „nu", pînă 
cînd nici nu termina cancelarul de propus. lar Eszterhăzy atacă 
frontal, cerînd retragerea unor prerogative ale puterii contelui 
Jankovich încredințate de împărat, pentru ca nobilii să redevină 
imuni. împăratul se întrebă de ce oare îi lipseşte curajul. 
Altminteri contele Eszterhăzy ar fi fost demult surghiunit la 
castelul său şi ţinut mereu sub urmărire. Nu-şi putea justifica în 
nici un fel lipsa de fermitate în ce priveşte pedepsi-ea celor care 
nu-i respectă ordinele. îndrăzni însă să-l nfrunte din nou pe 
cancelar. Poate şi pentru că, după vizitele făcute în Transilvania, 


a început să-i simpati-eze pe români, renunțând să-i mai 
socotească copiii vi-regi ai imperiului. Şi nu permitea nimănui să 
se înd6-ască de buna credinţă a contelui Jankovich. 

Şi totuşi Eszterhăzy îndrăznea. Ba şi mai mult, îşi )ermitea 
să-l ironizeze pe împărat, subtil desigur, atit cît să nu poată fi 
acuzat, la o adică, de lezare a Maies-ăţii Sale. împăratul se 
întrecea cu gluma şi el nu putea uporta aşa ceva. Cum adică, el, 
cancelarul, să nu fie nici măcar consultat, deşi ar fi avut drept 
de veto cu jfivire la unele măsuri pe care împăratul le dirija, prin 
contele Jankovich, în Transilvania, măsuri prin care >arcă-şi 
cerea scuze iobagilor români pentru toate cele ntimplate, pentru 
toate dreptăţile şi nedreptăţile săvir-site la lumina legilor 
imperiale. Aşa ceva nu mai putea | tolerat. împăratul să-şi caute 
un alt cancelar sau, dacă nu, cancelarul va reuşi să-şi găsească 
un alt împărat. Că-i plină Europa de împărați fără tronuri. De 
cancelari, multe guverne duc lipsă. De cancelari pricepuţi, se- 
nţelege. Drept urmare cancelarul îşi ia inima-n dinţi şi-l somează 
pe losif: „Contele Jankovich a fost trimis în Transilvania numai 
pentru liniştirea şi cercetarea tulburărilor. Dar înălţimea voastră 
i-aţi extins puterile atît de mult că dînsul poate să destituie 
funcţionari numind alţii în locul lor după bunul său plac şi afară 
de aceasta, mai trebuie să-şi dea părerea şi asupra urbariului. în 
urma acestor noi dispoziţiuni, trebuie ca toate comitatele să fie 
puse sub ordinele contelui Jankovich, iar guvernului să-i fie luată 
toată activitatea şi deoarece chestiunea aceasta este în 
legătură cu toate instituţiile politice, economice şi în parte şi cu 
cele juridice, aşa este aproape imposibil să nu se nască o 
confuziune şi să nu se nimicească toată viaţa guvernului care, 
mai ales în momentele acestea, trebuie susţinut. lar punerea 
funcţionarilor noi se pare a fi pentru contele Jankovich o 
chestiune cu totul imposibilă, deoarece dînsul nu cunoaşte 
persoanele din Transilvania. De asemenea nu putem spera de la 
dînsul nici aprecierea în fond a urbariului, fiindcă pentru aceasta 
ar trebui să cunoască ţara şi dinsul n-a văzut niciodată 
Transilvania şi cu atît mai puţin o cunoaşte. Ar trebui aşadar ca 
misiunea contelui Jankovich să se restrîngă numai la cercetarea 
cauzelor revoluţiei în înţelesul primei propuneri şi totodată să fie 
invitat ca să procedeze în înţelegere cu guvernul." 


Cancelarul credea că împăratul nu va găsi cea mai potrivită 
replică. Insinuarea nu era deloc subtilă. Din contră, suna 
răspicat şi clar, ca s-o poată înţelege toată lumea. 

Numai că, din nou, losif a refuzat să accepte argumentele 
cancelarului şi a decis în consecinţă: „In tot cazul trebuie să i se 
lase contelui Jankovich autoritatea ca să poată destitui pe 
funcţionarii comitatelor şi ai fiscului pe care îi va afla vinovaţi şi 
să pună alţii în locul lor. lar modul cum se Ara introduce urbariu! 
trebuie să i se comunice astfel ca dînsul să instruiască poporul şi 
pe funcţionarii domeniului în privinţa asta." 

Greu a mai ajuns contele la unele cauze reale care au 
provocat revoluţia. Prea multe ziduri i-au fost aşezate în cale. 
Prea multe porţi erau ferecate cu lacăte ale căror chei au fost 
declarate pierdute. Şi puterea nobililor încă mai era nemăsurată. 

XI 

„Să trudim ca-n toamna asta să punem mîna pe arme", zise 
Horea. 

„Şi cît o fi iarna de lungă i-om instrui pe ţărani să ştie să 
tragă, atunci cînd li se porunceşte", adăugă ho-târit Crişan. 

„împotriva nobililor ne vom ridica la primăvară, după ce dă 
colţul ierbii, să avem răgaz să-i nimicim pînă la vremea 
zăpezilor", vorbi din nou Horea, privind undeva departe, 
încercînd să aducă-n raza ochilor săi întraga Transilvanie. 

„larna-i nepotrivită pentru revoluţiune", intră în vor-)ă şi 
Cloşca. 

„Zici că împăratul ne-a dat mînă liberă", se adresă Crişan 
lui Horea. 

„împăratului îi trebuie bani şi cătane şi, după cit am nţeles 
eu, stă cu noi la masă, abia aşteaptă să-i ospă” ăm pe nobili cu 
gloanţe, să le plătim tot răul pe care i l-au făcut nouă şi alor 
noştri de veacuri", vorbi Horea sigur pe sine. 

„Poruncile lui Iosif îs limpezi ca apa de izvor", zise Cloşca. 

„Trebuie să ajungă la urechile iobagilor", îşi dădu Crişan cu 
părerea. 

„Nu-i chemăm noi la Alba lulia, arătîndu-le crucea e aur şi 
iscălitura împăratului?" se agită Horea. 

„Şi dacă nu vom avea sorţi de izbîndă!" întrebă Cri-an, 
mereu susceptibil, obsedat de acţiune. 


„Noi respectăm porunca împăratului. Dacă alţii n-o vor 
respecta, după cum v-am mai spus, ne-om face sin-uuri 
dreptate. Alminteri, ne-or înjuga la plugurile lor şi mai a dracului 
şi-or ara pînă şi cimitirele noastre. Şi cui nu-i pasă de aşa ceva?" 
zise Horea. Vorbi răstit, ca să-şi impună şi-n acest fel punctul de 
vedere. 

„Noi îţi sîntem alături şi ca noi mai sînt multe mii de ţărani, 
de amăriţi care te-au trimis, în numele lor şi-a dreptăţii, la 
Viena, la împăratul", îl susţinu Cloşca. 

„Răul cel mare îi altul, dacă stau bine şi mă gîndesc", oftă 
Crişan. 

„Să nu şovăim!" încercă Horea să-l oprească din drum. 

„Nu şovăim, dar furca şi coasa nu pot înlocui armele", 
continuă Crişan. 

„Am zis că luăm arme de la Alba lulia... aşa după cum ne-a 
promis împăratul şi după cum s-a învoit şi generalul Preiss care 
a şi început să facă înscrierile", îi aminti Horea. 

„Unuia ca tine, fost soldat în oastea imperiului, nu trebuie 
să-i fie frică de nişte lepădături, că nobilii nu-s decit nişte 
lepădături", intră în vorbă Cloşca. 

„Mie nici de nobili, nici de împărat şi nici de moarte nu-mi 
este frică, aşa să ştii", răspunse Crişan, supărat parcă pe 
vorbele tovarăşului său mai tînăr. 

„Baza revoluţiunii îs oamenii care, după cum bine zice 
Crişan, trebuie să aibă arme... la nevoie şi furcile şi coasele sînt 
bune... om da porunci către fierarii satelor să facă lănci şi 
sulițe..." căută Horea să-şi liniştească ortacii. 

„Eu, unul, abia aştept să se pornească vilvătaia", rise 
Cloşca. 

„O pornim, noi, la vremea potrivită... n-or scăpa nobilii nici 
în gaură de şarpe de miînia noastră!" zise Horea apăsînd pe 
fiecare cuvint. 

„De la bun început, oamenii trebuie îndiîrjiţi... să le spunem 
că nobilii nu-s făcuţi din brînză, că-s şi ei puternici, dat că noi ne 
aflăm deasupra lor... cu noi îs şi adevărul şi dreptatea şi 
poruncile împăratului... şi morţii noştri tot de partea noastră se 
află", grăi Crişan. 

„Tu pleci în Zarand să aduni crişenii... noi aici, pe valea 
Arieşului... eu cît va fi mai mare puhoiul, cu atît nimic nu-i va 


putea sta în cale... venit-a ceasul socotelilor... şi de-atitea sute 
de ani de robie, am învăţat a le face cumsecade!" hotărî Horea, 
adresîndu-se lui Crişan. 

Cei trei îşi strinseră mîinile şi jurară să lupte pe viaţă şi pe 
moarte pentru a-i slobozi pe iobagi din robie, pentru a-i stîrpi, 
pînă la unul, pe nobili. Se aşezară 

apoi pe iarbă, Cloşca scoase din desagi mîncare, o sticlă cu 
ţuică, se ospătară mulţumindu-se cu puţinul pe care-l aveau. 
Nimeni nu-i mai putea opri din drumul pe care porniseră. Erau 
convinşi că izbînda va fi de partea lor. 

XII 

Omul de încredere trimis de Crişan descăleca şi, lu-îndu-şi 
căciula de pe cap, se apropie de Horea, care-l privea cu ochi de 
Sfinx. 

„Vaca", zise Mihuţ şi căpitanul îl recunoscu. 

„Pune căciula la locul ei", porunci Horea şi ţăranul îl ascultă. 
Mina se ridică şi ţăranul îşi acoperi capul. 

„Vorbeşte", zise Horea nerăbdător, acum, să afle ce s-a 
întîmplat în Zarand unde-l trimisese pe Crişan să adune oamenii 
şi să pornească împreună cu ei către Alba lulia. 

„S-a urnit furtuna", zise şoptit, ca şi cum ar fi vrut să nu-l 
audă vreun duşman ascuns pe undeva pe aproape, solul trimis 
de Crişan. 

„Cum s-a urnit"? întrebă Horea. 

„La Curechiu, zarvă mare, şi la Crişcior şi la Brad. Am 
prăpădit mulţi nobili. Crişan zice că ar trebui să vă întilniţi la 
Blăjeni şi de-acolo să cuprindeţi tot principatul. Că ne merge 
bine. Să isprăvim pînă- la Crăciun!" 

Horea îl asculta înmărmurit. înseamnă că Giurgiu n-a avut 
încotro, altminteri ar fi aşteptat primăvara, gîndi el şi-l privi pe 
Cloşca. 

„S-O pornim şi noi!", zise acesta, ca şi cum ar fi ghicit 
gîndurile lui Horea. S-o pornim, dară... oamenii noştri de 
încredere să plece în sate, să le spună ţăranilor că-i aşteptăm la 
Cîmpeni ca să asculte poruncile împăratului şi să le împlinească. 
Lucrul ăsta trebuie să-vîrşit în mare grabă. Peste două zile om fi 
la Blăjeni, iar peste încă o zi, vom intra în Cîmpeni. Am zis", po- 
runci Horea. 

Cloşca şi lon, fiul căpitanului, instruiră oamenii de 
încredere. Răscoala era proclamată şi pe valea Arieşu-lui. Şi, 
după cum au plănuit, în patru noiembrie s-au întîlnit cu Crişan şi 
oastea lui la Blăjeni. Aici, toţi prestară jurămînt de credinţă, 
jurămiînt straşnic pentru nimicirea tuturor nobililor. Şi-n ziua de 
cinci noiembrie, răsculații, în frunte cu Giurgiu Crişan, intrară în 
Cîmpeni. De aici, după ce ascultară poruncile împărăteşti, 
oastea ţăranilor porni, sub conducerea lui Cloşca şi Crişan, către 
Abrud. Sîmbătă, în şase noiembrie, oameni din 29 de sate din 
Zarand şi din 16 sate din domeniul Zlat-nei forţau porţile 
Abrudului. 

Horea plecă în munţi să pedepsească juzii satelor pentru 
nedreptăţile pe care le-au făcut ţăranilor, juzii fiind credincioşi 
despoţilor. 

„Devastările întîmplate la Abrud, scrie comisarul gu- 
vernului, Michael Brukenthal, întrec toate închipuirile. Toate 
casele nobililor au fost distruse." 

Edificiul fiscului şi casieria fiscală rămaseră neatinse, 
acestea fiind proprietatea împăratului, după cum porunciră 
căpitanii. losif al II-lea nu trebuia să aibă argumente... 

XIII 

Horea îl privea nepăsător pe contele Jankovich. Se hotărî să 
nu recunoască nimic. Cu orice risc. Orice îi vor promite 
anchetatorii, el nu va renunţa la hotărîrea sa. Va trece în mdarte 
cu fruntea sus. împăratul a trădat. El însă n-o va face. Nu va 
rosti nici un nume de om. 

„Pentru ce te afli în arest?" a fost prima întrebare care i s-a 
pus de către contele Jankovich în ziua de 28 ianuarie 1785, la 
Alba lulia, lui Nicola Urs, alias Horea, locuitor din Rîul Mare, cam 
de 54 de ani, iobag cameral. 

„Nu ştiu de ce m-aţi arestat, zise Horea şi vorbele 

sale răsunară în camera aceea ca un protest. Ştiu însă că 
de vreo patru ani sînt tot urmărit pentru că am fost la împărat şi 
m-am plins, în numele iobagilor români, pentru cîte fărădelegi 
săvirşesc nobilii şi cei care ne stă-pinesc." 

Jankovich îşi scarpină tîmpla stingă. „Va merge greu cu 
sceleratul ăsta", gîndi el şi formulă o nouă întrebare: „Unde, 
cum, cu cine şi de către cine ai fost prins, ce ai avut asupra ta şi 
pentru ce folosinţă?" 


Horea nici măcar nu tresări. Nici un muşchi al feţei nu se 
mişcă. Obrazul acuzatului era împietrit parcă. Anchetatorii nu-i 
cunoşteau încă puterea. Nu ştiau că nici sub torturi, Horea nu va 
spune nimic despre răscoală. Se înarmase cu tăcere şi nici o 
putere n-ar fi fost în stare să-l dezarmeze. Răspunse firesc, ca la 
o întrebare oarecare, banală: 

„Am fost prins împreună cu Cloşca pe cînd şedeam la foc, în 
pădurea Albacului, pe un munte şi anume la locul numit Cusdie. 
Au venit peste noi şase gornici domneşti de pădure din Riul 
Mare, pe numele lor Matieş Nut, Trif Ştefan, Matieş loan şi 
fratele său şi Nicula George care, de fapt, nu era gornic. Aceştia 
ne-au legat, pe mine doar la o mînă, pe Cloşca la amîndouă 
mîinile. Apoi ne-au dus în casa lui Matieş loan şi ne-au predat 
soldaţilor care ne-au purtat la Zlatna şi, de aici, la Alba lulia. Am 
avut la mine o puşcă mică şi o secure. Puşca o purtam mai mult 
de fală, fără un scop războinic, iar securea îmi era de trebuinţă 
pentru a tăia lemne, să facem foc. Altceva n-am mai avut 
asupra mea." 

Jankovich făcu semn unui membru al comisiei de anchetă şi 
acesta aduse în faţa acuzatului o lancie de fier şi o raniţă. Horea 
privi lucrurile cu indiferenţă. Contele îl întrebă: 

„Recunoşti că lancia şi raniţa şi lucrurile ce se află în ea sînt 
ale tale, mai bine zis au fost ale tale?" 

„Lancia asta n-a fost a mea niciodată. Raniţa este a mea. N- 
au fost însă în ea nici sigiliul, nici condeiul, nici creionul, nici 
scriptele astea şi nici plumbul. Adevărat, am avut în raniţă 
cîteva rezoluţii împărăteşti, dar mi-au fost luate de gornicii care 
m-au prins." 

Contele ceru să i se arate acuzatului scriptele una 

cîte una. Printre ele se afla şi o rezoluţie împărătească, dată 
la Viena la 13 aprilie 1784, în care se ordonă ca deputaţii 
localităţilor care au fost la losif în audienţă să nu fie urmăriţi 
pînă la elaborarea definitivă şi rezolvarea chestiunilor aduse la 
cunoştinţa împăratului. Deputaţii sînt sfătuiţi să se întoarcă 
acasă şi să aştepte, în linişte, rezultatul plîngerilor lor, deoarece 
prezenţa lor la Viena nu foloseşte la nimic. Horea se uită la 
documente ca şi cum le-ar adulmeca. Apoi răspunde: 

„Da, sînt ale mele, dar am avut şi originalele care trebuie 
să fie la Matieş Nuţ." 


„Dacă împăratul v-a sfătuit să aşteptaţi rezoluţiile sale, de 
ce n-aţi făcut-o?" îl iscodi Jankovich cu o nouă întrebare. 

Horea zimbi amar. îi cunoştea foarte bine pe nobili şi pe 
guvernatorul Brukenthal. Ca şi contele, dealtfel. Nu-i veni să 
răspundă. O făcu, totuşi, în silă: 

„De cinci ani trudim pentru ca ordinele împăratului să se 
împlinească. Dar guvernul ne-a fost împotrivă. Am tot fost luaţi 
în deridere. închişi, condamnaţi, biciuiţi, omoriţi!" 

Argument facil, gîndi contele. „Omul este dator să aştepte. 
Şi iobagul tot om se cheamă că este. Şi trebuie să se supună 
mai marilor lor, stăpînilor, nobililor. Cine le îngăduie să-şi facă 
singuri dreptate? Nici o lege nu permite supusului să se 
răzvrătească împotriva stăpînu-lui. De aceste lucruri contele 
Jankovich era pe deplin convins." De aceea îl întrebă pe Horea: 

„Pentru ce, totuşi, aţi început tumultul aşa de repede, cînd 
ultima rezoluţie împărătească a fost dată la Paşti şi-a fost adusă 
în vară?" 

Această întrebare a fost, de fapt, cheia care l-a închis pe 
Horea în imperiul tăcerii. Se uită la conte, pre-făcîndu-se uimit. îl 
ţintui cu privirea cîteva clipe, apoi răspunse: 

„Nu ştiu să fi provocat nici un tumult." Şi-n sinea lui: „Ori 
scap şi pornesc din nou la luptă, că oamenii mă aşteaptă, ori 
mor pentru dreptate!" 

Contele se socotea unul din cei mai abili anchetatori ai 
imperiului. Convingerea sa fusese întărită şi de încrederea ce i-a 
acordat-o împăratul în ce priveşte judeca 

nea capilor răscoalei şi stabilirea cauzelor care au deter- 
minat-o. îşi amintea cu plăcere de scrisoarea pe care losif i-o 
adresă la 19 noiembrie 1784. O citise de ne-numărate ori, cum 
citeşti o poezie pe care vrei s-o înveţi pe de rost. O reciti, în 
gînd, cu nostalgie; încercă să-şi amintească fragmente şi din 
alte scrisori ale împăratului, corespondenţa pe care o purtase cu 
losif, în această perioadă, fiind foarte bogată. 

Reveni printre membrii comisiei de anchetă, cerînd lui 
Horea să-i spună ce a făcut la Mesteacăn. Chipul acuzatului se 
lumină. Interogatoriul se desfăşura oarecum la întîmplare. 
„Contele vrea să afle de la mine ceea ce nu ştie, îşi spuse el. 
Oare cîte bănuieli cad asupra capului meu?" Răspunse degajat: 
„în viaţa mea n-am fost acolo." 


Jankovich se arătă mulţumit de răspuns. încearcă să-l 
surprindă pe acuzat cu o altă întrebare: 

„Oare nu ştii că la Mesteacăn s-a ţinut o adunare şi o 
consfătuire? Ce s-a pus acolo la cale?" 

Horea ridică din umeri. Făcea eforturi să pară indiferent, să 
se arate comisiei ca unul care nu numai că nu fusese căpetenia 
răscoalei dar nici măcar n-a participat la ea. în sufletul său se 
dădea o mare luptă. îi era greu, nespus de greu să nege 
lucrarea la care trudise cu atita sîrg. Pe de altă parte însă, 
credea într-o posibilă scoatere de sub acuzare. lobagii mai 
aveau nevoie de el. Cine altul cunoştea mai bine drumul pînă la 
Viena şi înapoi? Şi, nu în ultimul rînd, sconta pe mărinimia 
împăratului, miza chiar pe o întîlnire cu acesta pentru a-i 
destăinui, între patru ochi, felul în care s-au petrecut lucrurile. 
N-avea cunoştinţă că losif îl renegase, că pusese mulţi galbeni 
pe capul lui, că îl condamnase deja la moarte. îi răspunse 
contelui: 

„Nu, eu nu ştiu nimic despre cele petrecute la Mesteacăn. 
Nici n-am fost acolo, nici n-am auzit ce s-a în-timplat acolo. Şi 
nici nu prea ştiu unde se află satul ăsta. N-am trecut prin el, 
mergînd la Viena. Şi nici nu m-am ascuns acolo de ochii puterii 
care mă urmărea." 

„Pe Crişan Giurgiu, îl cunoşti?" încercă Jankovich să 
lovească măcar odată în plin. 

Horea simţi că-l încearcă un fel de sufocare. Trebuia să se 
dezică pînă şi de unul dintre cei mai apropiaţi şi credincioşi 
colaboratori ai săi, de Crişan, de bărbatul care pornise tumultul, 
care venise cu 26 de sate din Zarand, care făcuse tot ce i-a stat 
în putinţă pentru a-i asculta şi respecta ordinele, pentru a-i 
nimici, pînă la unul, pe nobili. Poate că a fost una din cele mai 
lungi şi grele clipe trăită de el în timpul procesului. Dar nu mai 
putea da înapoi. „Oare pe unde şi-o petrece vremea, Crişan?" se 
întrebă el. Nu-şi răspunse, încercînd să şi-l închipuie pe Giurgiu 
asemenea unei mulţimi de români care-l aşteptau pe el, 
Crăişorul, să pornească din nou la luptă. Şi-n faţa lui, dincolo de 
zidurile camerei în care se afla, văzu parcă o mulţime de iobagi, 
fiecare semănînd aidoma cu Crişan. Şi fiecare om din mulţime 
era cu degetul la gură făcîndu-i lui, lui Horea, Crăişorului, semn 
să tacă, să nu spună, să nu divulge secretele răscoalei. Vor- 


bele-i ieşiră din gură ca trase cu cleştele: „Nu, nu-l cunosc pe 
Giurgiu Crişan!" 

Contele zimbi ca unui animal dresat. Sentința era dată. Ca 
atare, continuă să-l întrebe ca şi cum ar fi stat de vorbă la 
castelul său cu un om venit de departe, curios să afle ce se mai 
întîmplă în lumea mare. 

„Cum au început tulburările?" zise Jankovich. Calm, 
răbdător, apăsindu-şi, ca din întîmplare, timplele cu amîn-două 
mîinile. Nu, nu i se mai întîmplase, în toată cariera sa, un caz 
similar, să ancheteze şi să judece un caz rezolvat, sentinţa 
împăratului fiind sfîntă. 

„Ce-ai ordonat, în scris sau verbal, în timpul tumultului?" 
continuă el, încercînd să evite, pe cît îi era posibil, cuvîntul 
revoluţiune. 

„N-am ordonat nimănui nimic. Nici în scris, nici verbal, în 
vremea desprş care sînt întrebat cum mi-am petre-cut-o, am 
discutat cu oamenii doar despre călătoria mea la Viena. Altceva 
nici nu m-a interesat decît respectarea poruncilor împărăteşti", 
răspunse Horea ferm, fără ezitare. 

„Ce rol ai avut tu în timpul răscoalei?" Contele zise tumult, 
traducătorul greşise însă. 

„Eu n-am avut nici un rol", răspunse Horea, prefă-cîndu-se 
din nou surprins de întrebare. 

„Ai fost la Muşca în timpul răscoalei?" „M-au trădat", gîndi 
Horea şi sîngele îi înroşi obrazul. Oftă. Fără să vrea, ca aflindu- 
se în stare de inconştienţă, oftă. El, care şi-a propus să nu dea 
nici un semn de slăbiciune. Să fie de piatră chiar şi-n clipa 
morţii, dacă aşa i se va hotărî soarta. Şovăi. Răspunse cu voce 
mai scăzută, mai puţin sigur pe el: 

„La Muşca? Am fost, dar cu patru ani în urmă. Am şi uitat. 
Cine ţine minte pe unde a umblat cu patru ani în urmă? Mai ales 
că pînă la Viena am trecut prin sute de sate. Şi-apoi, cît timp m- 
am tot ascuns iarăşi am trecut prin multe sate." Nu-i plăcu nici 
lui răspunsul pe care l-a dat. Dar nu găsise altul mai bun. ŞI 
dorinţa lui era să scape cît mai repede de tortura interogatriului. 

(Crişan declanşase răscoala. Dar sutele de oameni care i se 
alăturaseră, nu constituiau, totuşi, o armată. Horea a încercat 
organizarea iobagilor. în ziua de 9 noiembrie, apărat de o gardă 
formată din 30 de călăreţi înarmaţi, seara tirziu, ajunsese în 


comuna Muşca. Se opri în faţa unei case care-i inspira mai multă 
încredere. Nici el, nu ştia de ce. Bătu la poartă. Stăpiînul casei 
întrebă: „Cine-i?" „Oameni buni!" răspunse Horea. Țăranul 
deschise poarta. Horea cobori de pe cal. „Care ţi-e numele?" 
întrebă un om de-al lui Horea. „Vasile Macavei", răspunse 
muşca-nul. începuse să-i fie frică. Prea mulţi oameni călări se 
aflau în faţa casei sale. Cu ce gînduri or fi venit? Nu-şi aminti să 
fi făcut nimănui nici un fel de rău. „Ce-o fi, o fi!" îşi spuse el 
aşteptind să audă ce vor acei oameni necunoscuţi de la el. 
Sărac era, harnic era, pe împărat nu-l suduise niciodată în gura 
mare şi nici pe vreun nobil, aşa că încercă să-şi alunge teama. 
„Ai auzit de Horea?" îl întrebă cel ce se afla în fruntea 
călăreţilor, cel ce descăleca primul lăsîndu-şi calul în grija altuia, 
cel care părea să fie căpitanul celorlalţi. „Auzit, cum să nu fi 
auzit, dar nu l-am văzut, nu ştiu cum arată", răspunse Vasile 
Macavei crezind că noii veniţi îl caută pe Horea, pe cel cunoscut 
de el din auzite, pe care-l ştia delegatul lor perpetuu la împărat. 
„Ce fărădelegi o fi făcut omul ăsta, numit Horea?" se întrebă 
ţăranul. Şi mintea i se lumină. „Eu sînt Horea!" zise cel ce se 
afla în faţa lui. 

7 — Roata fără sfîrşit 

Vasile Macavei oftă, ca şi cum cineva i-ar fi luat de pe 
umeri şi de pe suflet mari poveri. „Dacă-i aşa, atunci fiţi 
bineveniţi în casa mea!" se bucură stăpiînul casei. „Ne primeşti 
să înnoptăm la tine?" îl întrebă Horea. „Numai că n-am atitea 
laviţe!" se plînse omul. „Acoperiş să avem să nu se aşeze bruma 
pe noi!" îl linişti Horea şi intră în curte. Pînă după miezul nopţii 
discută cu Vasile Macavei şi cu alţi ţărani chemaţi de acesta 
despre treburile răscoalei. A doua zi, adună tot satul să asculte 
poruncile împărăteşti. Horea vorbea rar, aşa fel ca fiecare să 
priceapă ce vrea să spună, ca toţi să-l asculte şi să-l urmeze. 
„Pentru ca izbînda să fie de partea noastră, îi nevoie să vă 
alegeţi un căpitan", propuse Horea. Mulțimea murmură. Ţăranii 
se priviră unii pe alţii şi-l propuseră pe Toma Pe-truţă. Horea 
consimţi, îi luă jurămîntul de credinţă şi mai numi pe lîngă dînsul 
trei ţărani în calitate de căprari. Mulțimea murmură prelung, 
semn că aprobă lucrarea lui Horea. Apoi, acesta ceru să fie 
iarăşi ascultat cu luare aminte astfel ca nicicare să nu poată zice 
că n-a avut cunoştinţă de ceea ce trebuie să facă. „Pentru că 


pedeapsa pentru trădători este una singură: moartea!" Vorbind 
rar, apăsind pe fiecare cuvint, Horea zise: „Căpitanul Toma 
Petruţa să pună străji în jurul satului şi să nu lase să intre în 
comună nici o trupă de-a nobililor şi nici soldaţi. lar pe voi, dragii 
mei, pe voi care sînteţi şi săraci şi iobagi vă asigur că, de azi 
înainte, nu veţi mai plăti nimănui nimic, vă şterg datoriile şi 
restanţele de contribuţiune dominiale şi vă spun că nu mai aveţi 
a face robote şi tot de acum nu.vom mai suferi în ţară picior de 
nobil. Aveţi poruncă de la mine şi de la împăratul să stîrpiți 
nobilii. Puterea îi în mîinile voastre. S-o stăpîniţi cum se cuvine. 
lar dacă nu veţi asculta poruncile mele şi nu vă veţi supune 
ordinelor mele, căci vă voi da şi anumite misiuni, veţi fi 
pedepsiţi crîncen, iar casele voastre vor fi prefăcute în cenuşă. 
lar acum, apropiaţi-vă să vă arăt poruncile împărăteşti pe care 
însuşi prealuminatul losif al II-lea, singurul nostru stăpîn, mi le-a 
dat, aşa fel ca şi românii din Transilvania să-şi aibă drepturile 
lor, să fie aşezaţi la locul cuvenit între celelalte naţiuni din Tran- 
silvania. Eu voi umbla peste tot. Şi cînd vă voi porunci să veniţi 
la mine, să şi porniţi la drum, să ştiţi că-i trebuinţă de mîinile 
voastre, de puterile voastre. Aşa să ne-a-jute Dumnezeu." 
Murmurul mulţinii se preschimbă în vuiet şi trecu dincolo de 
dealurile ce împrejmuiau satul. Horea plecă spre Lupşa.) 

Contele atacă din nou. Experienţa lui nu putea fi înşelată: 
„Îl cunoşti pe Petruţa Toma din Muşca?" 

„Eu nu trădez. Mai bine mor eu decît să moară sute de 
români care poate, pînă la urmă, vor ajunge la izbînda. Că 
adevărul şi dreptatea nu pot fi ţinute, pînă la sfirşitul lumii, cu 
căluşul în gură şi cătuşe la miini", gîndi Horea şi răspunse că nu- 
| cunoaşte pe Petruţa Toma din Muşca. 

„Oare nu tu l-ai făcut pe Petruţa Toma din Muşca, în timpul 
răscoalei, căpitan peste oamenii din sat?" rînji satisfăcut 
Jankovich, deşi îşi propuse să fie sobru, cioplit din aceeaşi piatră 
cu acuzatul. Numai că el nu era legat în lanţuri. Şi nici nu era 
condamnat la moarte. El era stăpinul vieţii lui Horea pînă la 
executarea sentinţei al cărei termen se apropia cu trecerea 
fiecărei zile, furişîn-du-se ca un hoţ în cetatea Alba lulia. 

„Nu l-am făcut căpitan în Muşca pe Petruţa Toma, deoarece 
eu n-am fost de patru ani la Muşca", răspunse Horea neştiind că 
fostul său tovarăş de idealuri, cel care-i jurase credinţă, se afla 
pe aproape, că declarase deja cum s-au petrecut lucrurile. 


Contele făcu un semn şi după cîteva minute, Petruţa Toma 
fu adus în faţa acuzatului. Redevenit de piatră, Horea nici măcar 
nu tresări. Fostul căpitan, galben ca ceara, se uita la Horea cu 
teamă. Ameninţările rostite atunci de căpetenia răsculaților îi 
stăruiau în minte, scrise parcă cu litere de foc. Se temea ca nu 
cumva vreunul din apropiații lui Horea, scăpat de urmărire, să-i 
aprindă casa, să-i omoare nevasta şi copiii, să-l azvirle şi pe el în 
prăpastie cum auzise că se întîmplase cu judele din Vidra. 

„îl cunoşti pe omul acesta?" întrebă Jankovich, arătînd cu 
mîna către Horea. 

„îl cunosc. A fost la noi, la Muşca şi m-a făcut căpitan. El 
împreună cu altul cu chivără roşie. De la noi au trecut muntele 
la Lupşa", răspunse Petruţa Toma, repe-tind apoi ordinele pe 
care le-a primit de la Horea. 

Contele jubila. Asemenea lovituri numai el ştia să 

aplice. Perspicacitatea sa era cunoscută şi recunoscută în 
toată împărăţia. Silabisind aproape fiecare cuvînt, îl întrebă din 
nou pe Horea dacă-l cunoaşte pe fostul său căpitan, Toma 
Petruţa. Crăişorul se învălui parcă într-o piatră şi mai dură. 

„Nu, nu-l cunosc!" zise el răspicat, privindu-l în ochi pe 
martorul acuzării. 

„Cum poţi spune asemenea neadevăruri? se prefăcu mirat 
contele. Doar l-ai numit căpitan." 

Petruţa îşi muşca buzele. Se ruga pămîntului să se deschidă 
sub picioarele lui şi să-l înghită. Nu mai putea suporta. Simţea 
cum îl părăsesc puterile. 

„Nu l-am numit căpitan!" insistă Horea, în a nu recunoaşte 
faptele care i se imputau. 

„Spune-ne dacă ai dat ordine acestui căpitan şi dacă ai 
ameninţat ţăranii din  Muşca, făcîndu-le şi promisiuni 
înveninate?" continuă Jankovich să-l întrebe cu acelaşi prefăcut 
calm al omului care n-are ce pierde, care nu se grăbeşte. 

„N-am habar despre asemenea ordine şi nici de ame- 
ninţările şi promisiunile de care a vorbit omul ăsta", rămase 
Horea neclintit pe poziţie. 

„Cine a fost omul cu chivără roşie, militară, cu două 
pistoale şi o sabie lungă, ungurească, împreună cu care ai fost 
prezent la adunarea de la Muşca?" voi să afle contele. Ţinea 


mult să dezlege taina acestui necunoscut care, după ce răscoala 
luase amploare, dispăruse fără ca prezenţa lui să mai fie 
semnalată în vreun sat. De acest om era îngrijorat împăratul 
temîndu-se ca nu cumva vreo putere străină să se fi amestecat 
în treburile imperiului, îndemnîndu-i pe români să se răscoale şi 
sprijinindu-i totodată. Şi împăratul trebuia să fie liniştit şi din 
acest punct de vedere. Altminteri ar fi trăit mereu cu grijă în 
aşteptarea unei noi răscoale pe care, în nici un caz, n-ar mai fi 
tratat-o cu aceeaşi indulgență. 

„Dacă n-am fost în Muşca, nu pot şti nici cine a fost omul cu 
chivără roşie!" replică Horea. 

„Oare nu acest om l-a luat pe Toma Petruţa de mînă 
sperîndu-i să asculte porunca împărătească, atunci cînd rostul 
căpitan le-a zis că nu vrea să se amestece în treburile 
împăratului şi-ale nobililor, că nu ştie ce înseamnă 


să fie căpitan şi nici la ce poate folosi o răscoală pornită în 
pragul iernii", continuă Jankovich să-l iscodească pe inculpat. l- 
ar mai fi dat o zi de viaţă condamnatului dacă acesta i-ar fi 
dezvăluit taina necunoscutului. Horea refuză propunerea. La ce 
i-ar mai fi fost de folos o zi de viaţă? Cum să se lase umilit în 
asemenea hal de un conte? Ţăranii erau de-acuma lipsiţi de 
putere. Nu se mai încumetau să se adune şi să intre în Alba 
lulia, să-l elibereze. Poate că se şi temeau de numele lui. Poate 
că-l uitaseră. De teamă, desigur. Să nu fie bătuţi sau 
întemnițați, sau chiar omoriţi. 

„Nu ştiu nimic despre această întîmplare!", zise Horea. 

Petruţa Toma era uimit. Nu mai văzuse un asemenea om. 
Să mergi cu ochii deschişi în calea morţii şi s-o înfrunţi astfel, 
este ceva supraomenesc. Eu aş cerşi milă şi îndurare. El cere 
moarte. Vorbeşte ca şi cum moartea n-ar fi decît un somn de 
cîteva ceasuri. Doamne, ce putere zace în sufletul ăstui om! Și 
eu l-am trădat. Şi blestemul se va abate peste tot neamul meu, 
peste copiii copiilor mei! , 

„La Muşca n-ai dormit la Vasile Macavei?" îl sicîi iarăşi 
contele, încercînd să-i demonstreze că ştie mult mai multe 
lucruri despre activitatea sa în timpul răscoalei decit ar fi bănuit. 

Horea îl privi cu aceeaşi nepăsare şi-i răspunse că, de- 
oarece n-a fost la Muşca, n-a putut dormi în casa aşa-zi-sului 


Vasile Macavei. Jankovich, ca şi cînd n-ar fi auzit răspunsul, 
interveni cu o altă întrebare: 

„Trupa ta de oameni cu care ai fost la Muşca, a avut şase, 
şapte puşti, furci, securi şi bîte?" 

„N-am fost nici singur şi nici cu vreo trupă la Muşca!" 
răspunse Horea biciuindu-l pe Toma Petruţa cu privirea sa 
înfricoşătoare. 

Alţi doi martori ai acuzării, Ignat Urs şi Dumitru Man, de loc 
din Muşca, au clacat şi ei în faţa lui Horea care a negat toate 
acuzaţiile ce i le-au adus. Contele nu-şi pierdu însă cumpătul. 
Porunci să-l aducă şi pe Vasile Macavei în casa căruia a dormit, 
la Muşca, Horea şi omul cu chivără roşie. Martorul zicea da, 
acuzatul zicea nu şi confruntarea n-a dus la nici un rezultat. 
Omul cu chivără roşie rămînea şi pe mai departe, învăluit în 
aceeaşi taină de 

nepătruns. Jankovich pregăti alte întrebări. Ţinea cu orice 
preţ să dezlege limba corifeului răscoalei, să-i poată furniza 
împăratului amănunte la care nimeni nu se gin-dise, să 
demonstreze că Horea a fost cu adevărat primul căpitan al 
răscoalei şi, în acelaşi timp, că românii s-au răsculat cu de la 
sine putere, îndemnați de asuprirea pe care n-o mai puteau 
răbda, fără să fie îndemnați de vreo putere străină şi ostilă 
imperiului vienez. 

„Avem informaţii că în timpul răscoalei ai fost la Bucium", 
zise contele. 

„Am fost", recunoscu Horea şi Jankovich se bucură. 
Prinsese un capăt al firului. Cel puţin aşa credea el în clipa 
aceea. Horea devenise dintr-odată mai înţelegător, mai 
maleabil, dispus să colaboreze cu anchetatorii. Aşa credeau şi 
ceilalţi membri ai comisiei aulice. 

„De unde şi cînd ai venit la Bucium?" întrebă contele, grăbit 
ca nu cumva acuzatul să se răzgindească şi să nege afirmaţia 
dintii. 

Horea nu era însă un oarecine şi vicleniei lui Jankovich îi 
răspundea cu aceeaşi monedă. Alungase compromisul şi 
trădarea din conştiinţa sa. Gîndurile îi erau limpezi. Ca cleştarul. 
Şi nici teamă nu-i mai era. De fapt, teamă nu i-a fost niciodată şi 
de nimic. Ba, nu, s-a temut întotdeauna de trădare. Şi trădători 
l-au biruit. 


„La Bucium am plecat de la casa mea din Rîul Mare. Am 
fost singur acolo şi anume în ziua de luni după Si. Dumitru stil 
vechi", răspunse Horea. 

„Ce-ai făcut acolo?" se interesă contele. 

„M-am dus să iau un privilegiu de la cei din Bucium care 
aparţine comunei unde trăiesc eu, Rîul Mare." 

„La Bucium ai fost prins şi legat", îl acuză Jankovich. 

„Da, acolo am fost prins, dar n-am fost legat ci numai închis 
în casa lui Băieşanu Macavei", recunoscu Horea. 

„Cine şi de ce te-a arestat şi de către cine ai fost pus în 
libertate şi de ce?" insistă contele să lovească fierul cît mai era 
cald. 

Horea îşi umezi buzele. Il cuprinse o sete ciudată, ca şi cum 
s-ar fi aflat într-un cuptor, neîncălzit încă, şi asista la aprinderea 
focului. Şi printre cei care umblau cu lemnele şi cu jarul, se afla 
şi Jankovich. Parcă visa. Il cuprinse şi un fel de somn. Nu era 
vorba de oboseală. 

Trecuse peste pragul critic. Se obişnuise cu oboseala cum 
se obişnuise cu foamea şi cu gîndul că va muri. Răspunse ca şi 
cum ar fi vorbit în somn: 

„Nu cunosc motivul pentru care am fost prins şi eliberat la 
Bucium. Şi nici nu ştiu cine m-a prins şi nici cine m-a eliberat. 
Oameni răi ca şi oameni de omenie se găsesc în fiecare sat. 
Cine-i poate deosebi şi cine-i cunoaşte? Ei se ivesc aşa, ca din 
întîmplare, ca nişte păsări, care de pradă, care asemenea 
porumbeilor." 

' „Ah, dacă n-ar fi insistat împăratul să-l descopăr cît mai 
bine pe acuzat, n-aş insista atîta. Cu dovezile pe care le am, ar fi 
fost demult trimis pe lumea cealaltă!" gîndi contele şi trimise 
după Giurca Petruţa şi Costinaş Onu, alţi martori ai acuzării. 
Ancheta, respectiv, rezultatele anchetei trebuiau bine garnisite 
cu depoziţiile martorilor care l-au văzut şi l-au auzit pe Horea 
poruncindu-le răsculaților să n-aibă milă faţă de nobili; desigur, 
socotea Jankovich, împotriva dorinţei împăratului şi ale legilor ce 
domneau în imperiu. Cei doi se înfăţişară smeriţi în fata comisiei 
aulice. Horea se uită la ei ca la nişte străini pe care atunci îi 
vedea pentru prima oară. 

„li cunoşti pe aceşti doi oameni?" întrebă contele. „Nu-i 
cunosc", răspunse Horea fără şovăire. „Cum nu-i cunoşti? Doar 


ai poruncit oamenilor tăi să jefuiască casa lui Giurca Petruţa cel 
tînăr ca şi casele lui David lon şi Giurca Petruţa cel bătrîn, care 
te-au prins, iar casa lui Costinaş Onu ai cruţat-o pentru suma de 
50 fiorini!" se răsti contele, mînios că Horea se încăpăţi-nează 
să nege faptele pe care el şi oamenii săi le-au să-virşit în timpul 
răscoalei. 

„N-am jefuit casele ăstor oameni şi nici n-am primit cei 50 
de fiorini de care se vorbeşte", negă Horea. 

„Ai fost prins de unul singur, sau împreună cu alţii?" se 
interesă Jankovich. 

„Singur", răspunse Horea tot mai sigur pe el, mai de 
neînvins. 

Contele se înfurie. Era convins că martorii spuneau 
adevărul. 

„Cum poţi minţi în halul ăsta cînd aceşti oameni ţi-au spus 
în faţă că ai fost prins împreună cu unul cu chivără 

roşie militară, cu pistoale şi sabie şi cu încă vreo treizeci de 
răsculați?" 

„Unde-o fi Chivără Roşie? se întrebă Horea. Unde-o fi omul 
în care mi-am pus multă nădejde? M-a părăsit şi el. Cum a văzut 
că răscoala nu merge aşa precum a visat el, a dispărut. M-a 
trădat. Poate că şi el a fost o unealtă de-a împăratului sau de-a 
nobililor. Tot aleşii mei s-au dovedit a fi cei mai de încredere. 
Cloşca şi Crişan. Neînduplecaţi şi buni români. Şi netemători. 
De-ar fi apărut moartea în faţa lor, ar fi biruit-o." 

„Nu ştiu de nici un chivără roşie militară şi cu pistoale şi 
sabie. Este adevărat că în încăperea în care am fost închis se 
aflau mai mulţi oameni. Nu i-am cunoscut şi nici nu ştiu dacă şi 
ei au fost arestaţi sau nu. Despre răsculați habar n-am. Eu, la 
Bucium, am fost de unul singur." 

Contele îl privi consternat. 

„în omul ăsta sălăşluieşte dracul cel mai negru!" îşi spuse 
el. 

„Cum nu ştii nimic despre omul cu chivără roşie militară, cu 
pistoale şi sabie, cînd Costinaş Onu ţi-a spus în faţă că tu, Horea 
l-ai trimis pe el, Onu, la acesta atunci cînd ţi-a oferit 50 de 
fiorini, să-l întrebe dacă-i mulţumit cu jumătate din suma cerută 
de 100 de fiorini?" 


„Omul ăsta, Onu, nu ştie ce vorbeşte. Eu nu ştiu nimic 
despre aceste fapte. Nici nu le-am poruncit, nici nu le-am 
săvirşit." 

„înainte de a ajunge la Bucium, ce-ai căutat la Roşia şi ce 
ordine ai dat acolo?" intră contele pe un alt făgaş al 
interogatoriului. 

„N-am fost la Roşia şi nici n-am dat ordine acolo." 

„Om de nimic!" şopti contele din ce în ce mai furios. Se 
abţinea însă să deconspire starea în care se afla. Era doar şeful 
comisiei aulice. 

„Dar aceşti doi oameni care stau în faţa ta, au jurat că te- 
au văzut cu ochii lor în Roşia şi-au auzit cu urechile lor ordinul ca 
locuitorii din Bucium să vină la Roşia, după cum s-au şi petrecut 
lucrurile, şi să prade bunurile ascunse în mine iar intrările 
galeriilor să le umple cu paie şi pe urmă să le dea foc pentru ca 
nobilii ascunşi în subteran să se sufoce sau să iasă afară să se 
predea, 

findcă el are împuternicire de la împărat să-i stirpească pe 
nobili?" rosti contele această acuzaţie. 

Calm, indiferent la starea în care se afla Jankovich, Horea 
zise iarăşi nu. „Ce fel de ordine ai dat la Bucium?" „Nici un fel de 
ordin." 

„Ce-ai făcut la Bucium după ce-ai fost eliberat?" „Oamenii 
m-au luat cu ei. N-am făcut nimic altceva." „La Bucium, n-au 
venit husari conduşi de un ofiţer din Zlatna? Ce-ai vorbit cu 
ofiţerul?" 

„Ofiţerul de husari a venit, ce-i drept, în sat, cu trupa sa, 
numai după jefuire şi a cerut să vorbească cu oamenii. Poporul 
care era adunat acolo, în număr de vreo 800 de oameni, m-a 
trimis să vorbesc cu ofiţerul, acesta le-a spus să se liniştească şi 
să nu mai jefuiască fiindcă el vine cu porunci de la generalii 
împărăteşti!" 

„Ce ai făcut tu şi poporul în urma acestui ordin al 
ofițerului?" 

„El a plecat acasă, iar poporul s-a împrăştiat..." 

„Minciună. Aceşti doi oameni au spus, în faţa ta, că 
împreună cu tot poporul, afară de cei din Bucium, ai plecat în 
aceeaşi seară la Muşca." 


„Minciună, eu am plecat singur, peste Bistra, şi n-am 
plecat, după cum spun oamenii ăştia pe care nici nu-i cunosc şi 
nici nu i-am văzut pînă azi, la Muşca, împreună cu poporul." 

„Ai avut o puşcă la tine?" 

„Da, aceeaşi cu care am şi venit la Bucium..." 

„Cu ce au fost înarmaţi toţi oamenii care, după spusele 
tale, au fost la Bucium în număr cam de opt sute?" 

„Unii cu puşti, mulţi însă cu securi, furci şi bite". 

(Răscoala îşi umfla de la o zi la alta apele, ajungînd, după 
numai o săptămînă, asemenea unui fluviu uriaş care aduna zeci 
de izvoare pornite din satele comitatelor Zarandului, 
Hunedoarei, Clujului, Aradului, Albei de Jos, Sibiului. Nobilii erau 
înspăimîntaţi, autorităţile neputincioase iar ţăranii stăpîni pe 
situaţie. Prezent mereu printre răsculați, Horea se duse în ziua 
de luni 8 noiembrie, de la Roşia la Bucium. Prima comună 
căzuse în miinile oamenilor săi, nobilii ascunzîndu-se împreună 
cu servitorii lor şi cu ce-au putut aduna la repezeală, în minele 

din apropiere. Primul căpitan păru nemulţumit de acest 
lucru. Cu duşmanul trebuie să fii neîngăduitor. Ajuns la Bucium, 
Horea porunci oamenilor să se adune în cătunul Poieni. Să 
asculte şi ei poruncile împăratului. Să nu mai spună nimeni că 
buciumenii se feresc de răscoală pentru că nu ştiu cine şi de ce 
a pornit-o. Crăişorul era însoţit de vreo doisprezece oameni de 
încredere, înarmaţi cu puşti. Şi se mai afla cu el un om care 
purta chivără roşie militară şi era încins cu o sabie lungă, căruia 
însuşi Horea îi zicea căpitan. Care dintre cei doi era mai mare în 
grad, ţăranii n-au putut desluşi. 

Oamenii s-au adunat la locul numit de Horea. Curioşi şi 
dispuşi în acelaşi timp să intre în vilvătaie. Dacă le-ar fi revenit o 
parte de cîştig. Nici ei nu ştiau ce poate însemna ciîştigul promis 
de Horea. „Oameni buni!" strigă, să-l audă tot poporul, căpitanul 
cel necunoscut.. „Oameni buni!" repetă el şi se făcu linişte. 
„Plecaţi la Roşia avind asupra voastră paie şi fin. înfundaţi gurile 
minelor în care s-au ascuns nobilii. Pedepsiţi-i pentru ca apoi să 
putem pleca asupra castelului din Galda." 

Judele domnesc din Bucium, George Suciu, nu era de acord 
ca oamenii lui să intre în vălmăşagul răscoalei. Spera într-un 
premiu pentru loialitate faţă de nobili. Chemă la el mai mulţi 
tărani, le promise cîteva privilegii cu condiţia să-l prindă pe 


Horea şi pe căpitanul necunoscut pentru a-i preda autorităţilor. 
„Cu banii pe care-i primim drept recompensă, ne îmbogăţim pe 
viaţă!" zise judele bucuros că oamenii îi mai dau ascultare. Și 
încă oameni de vază în Bucium. Aleşii lui Suciu se înfăţişară la 
Poieni. Şi începură să facă agitaţie împotriva lui Horea. „Ara-tă- 
ne poruncile împăratului pe care te lauzi că le ai!" strigă unul, 
făcîndu-şi loc să ajungă cît mai aproape de căpitani. „Ce ai de 
gînd să faci de acum înainte?" strigă altoi. Mulțimea se retrase 
în aşteptare, nu neapărat din laşitate ci pentru a urmări cu 
atenţie confruntarea dintre căpitani şi oamenii judelui şi, preţ de 
cîteva clipe, se lăsă o tăcere adîncă, asemenea unui moment de 
reculegere. 

Horea ieşi, fără sfială, sigur pe sine, în faţa oamenilor şi 
tăndări liniştea: 

„Poruncile de care v-am vorbit se află la mine şi le-am 
primit de la însuşi împăratul nostru, în aprilie, cînd 

m-am aflat faţă-n faţă cu el, în palatul său, la Viena. Vi le-aş 
arăta cu toată dragostea, dar ele sînt prea sfinte pentru a le 
scoate la iveală ori de cite ori vreun necredincios cere să le 
vadă. Şi-apoi, să zicem că le pun în faţa voastră. Care se 
încumetă să le tălmăcească? Voi trebuie să credeţi ceea ce vă 
spun eu şi să fiţi siguri că le am şi că ele glăsuiesc să-i nimicim 
pe nobili pînă la unul şi-n ăst fel să ne răscumpărăm libertatea. 
Careva m-a întrebat unde voi porni din Bucium? întîi şi întîi, vom 
merge la Galda, unde, după cum bine ştiţi, zac ai noştri, 
întemnițați de ăi tari şi mari pînă mai ieri. De la Galda vom porni 
către Aiud, apoi la Trascău aşa fel ca să stir-pim nobilii din 
partea aceea a ţării. Apoi vom hotărî din nou ce vom mai face şi 
încotro vom merge. Că de oprit, nimeni nu ne mai poate opri." 

Buciumanii, instigaţi de oamenii judelui, nu se mulţumiră cu 
ceea ce le spuse Horea. Ba mai mult, îl acuzară că se laudă, că 
nu are nici un ordin împărătesc şi, asemenea unei mări prinse 
de furtună, îi înconjurară pe Horea, pe celălalt căpitan şi pe 
oamenii cu care veniseră li duseră cu forţa în comună şi-i 
închiseră în casa iobagului Macavei Băieşan. George Suciu, sigur 
de izbînda, trimise un om de încredere la Zlatna după ajutor 
militar, ca să-l poată preda pe Horea şi să primească premiul ce 
i se cuvine. O asemenea pradă nu-i la îndemînă oricui, se bucură 
judele, aşteptind soldaţii. „Ce facem?" îl întrebă Horea pe 


căpitanul cu chivără roşie militară şi sabie lungă. Acesta ridică 
din umeri. Dezarmaţi cum erau, nu se puteau împotrivi. Frunţile 
oamenilor de încredere ai lui Horea erau încreţite. Ştiau că, de 
ajung în mîna soldaţilor, îi aşteaptă condamnarea la moarte. Și 
care om vrea să moară cu zile? George Suciu puse oameni de 
pază la uşă, la ferestre, aşa încit, orice încercare de a scăpa era 
zadarnică. 

„Să dăm foc casei şi, pînă cînd or stinge ei pojarniţa, noi om 
căuta să fugim", propuse unul dintre răsculați. Căpitanii nu 
acceptară această soluţie. Aşteptau cu toţii o minune.- 
©Jnimune care să-i salveze. Care să le îngăduie răzbunarea. 
„Buciumani nemernici!" scrişni Horea. „Noi am greşit. Trebuia 
să-l prindem pe jude, să-l judecăm şi să-i punem o cruce la capi" 
zise căpitanul cu chi- 

vără roşie militară. Horea dădu, aprobator, din cap. îl cu- 
noştea prea puţin pe George Suciu şi poate de aceea avusese 
încredere în el. Altfel, adunarea din Bucium ar fi început-o cu 
judecarea răului şi nimicirea lui. Dar n-a fost să se întîmple aşa. 
„Unde-i căpitanul nostru din Bucium, lonuţ Dandea?'" întrebă, 
aşa deodată, Horea. Nimeni nu-i răspunse. Toţi l-au văzut stînd 
în rîndurile din faţă în timpul adunării, apoi a dispărut odată cu 
ceilalţi neîncrezători. 

El însă, căpitanul din Bucium, văzînd pericolul în care se 
afla Horea, împreună cu tatăl şi cu cei doi fraţi ai săi plecară în 
cătunele de jos ale Buciumului, la Muntari, Sat şi Cerbu, să 
adune oameni şi să-i scape pe cei doi căpitani înainte de venirea 
cătanelor. Astfel că marţi dimineaţa, a doua zi după cele 
întîimplate, încă înainte de răsăritul soarelui, buciumanii 
credincioşi lui Horea năvăliră asupra casei în care acesta era 
închis şi-l liberară împreună cu toţi ai săi. Horea porunci să-i 
prindă şi să-i lege pe ţăranii care s-au încumetat să pună mîna 
pe el. Căpitanul cu chivără roşie militară întări porunca lui 
Horea, cerînd oamenilor să prade casele trădătorilor. Ceea ce se 
şi întîmplă, lonuţ Dandea dovedindu-se a fi un aspru judecător şi 
tot atit de înverşunat împlinitor al ordinelor primite de la Crăişor. 

Cînd soldaţii plecaţi din Zlatna ajunseră la Bucium, 
mulţimea ţăranilor era de vreo opt sute de oameni. Horea 
discută cu ofiţerul povăţuindu-l să-şi vază de treburile lui, că 
ţăranii nu-s porniţi contra împăratului, ba dimpotrivă, au ordin 


să facă ceea ce fac. Soldaţii, temîndu-se de mulţime, plecară la 
Zlatna iar Horea cu oamenii săi porniră la Muşca.) 

Interogatoriul lui Horea a continuat în ziua de întîi februarie. 
Contele încercă să-l cîştige pe acuzat cu întrebări banale. Horea 
nu s-a lăsat prins în astfel de mreje. 

„Tu, române, ştii să scrii şi să citeşti?" 

„Faţă de ăştia, adevărul trebuie ascuns", gîndi Horea şi 
răspunse că nu ştie nici să scrie şi nici să citească. Contele îl 
ameninţă, făcîndu-i semn cu degetul. Nu-l credea. „Un ţăran 
român care îndrăzneşte să se înfăţişeze împăratului, nu-i un 
iobag oarecare. Cine oare l-o fi instruit? 

De fapt, la Viena sînt destui amatori de revoluţii şr”Eo-rea 
a zăbovit multe luni pe lîngă palatul lui losifp” ffep-tîndu-l să se 
reîntoarcă din Italia. N-a stat el degeaba. Nici atunci şi nici 
altădată. Destui avocaţi se ofereau, pe preţ de nimic, să 
instruiască oameni de jos, porniţi împotriva regulilor din 
împărăție. Cum astfel se poate explica faptul că un ţăran român, 
în timpul revoluţiei, l-a acuzat pe împărat de trădare pentru că 
nu le-a dat arme şi-a ameninţat în gura mare că, dacă-i va trăda 
încă o dată, îşi vor căuta un alt împărat? Ca şi cum împărații se 
găsesc de vinzare la piaţă", medita îndelung contele. Apoi 
întrebă: 

„In timpul răscoalei, ai scris şi ai primit scrisori? Cine ţi le-a 
scris şi cui i-ai răspuns?" 

Imitîndu-l pe acuzatorul său, Horea rămase cîteva clipe pe 
gînduri. Răspunsul îl avea pregătit. Dar voia să-i creeze contelui 
emoţii. Emoţii şi bucurii care să nu se împlinească. 

„Eu nici n-am trimis scrisori şi nici n-am primit scrisori!" 

Jankovich avea însă dovezi pe care Horea nu le pmtea 
contesta cu argumente. 

„N-ai scris tu oare judelui nobililor din Zam să lase oamenii 
să meargă în Ungaria pentru a cumpăra bucate?" îl întrebă, 
ironic, contele. 

Horea replică: 

„Scrisoarea despre care se vorbeşte n-am scris-o singur, 
întreg satul Riu Mare a cerut şi a lăsat să se scrie această 
scrisoare pe care a compus-o nobilul Alexandru Chendi din 
Cîmpeni." 


„Oare locotenentul Petru Lupu din Abrud nu ţi-a trimis o 
scrisoare? Şi nu tu i-ai răspuns la ea?" 

„Nici locotenentul nu mi-a scris mie, nici eu lui", zise Horea 
manevrînd cu curaj acelaşi nu hotărît care, spera el mereu, îl va 
salva sau îl va duce în faţa împăratului. 

„Cui i-ai mai scris?" 

„Nimănui, din moment ce nu ştiu face acest lucru." „Nici 
judelui nobililor Gheorghe Bisztray junior din Cîmpeni?" 

„Nici. întregul sat Riu Mare i-a scris." „Cine a scris această 
scrisoare?" 

„Acelaşi Alexandru Chendi." „Ce conţinea scrisoarea 
aceea?" 

„Cei din satul Tomnatic de pe Criş au scris celor din Riu 
Mare, în numele localităţii Tomnatic şi-al altor localităţi de pe 
Criş că nobilii sînt foarte întăritaţi asupra lor şi că sînt tare 
urmăriţi de către aceştia, drept pentru care cer ajutor şi la 
această veste, satul Riu Mare a scris judelui nobililor Bisztray ca 
el să caute mijloace şi să scrie la Zlatna pentru ca nobilii să se 
abţină de la asuprirea crudă a poporului." 

„începe să fie confuz, gîndi mulţumit contele. Caută alibiuri 
şi nu le găseşte. Sînt mai mult ca sigur că nu vom scoate mare 
lucru de la el deşi acesta deţine secretul răscoalei", continuă 
Jankovich să mediteze înainte de întrebarea următoare: 

„Cînd a fost Alexandru Chendi la tine?" 

„Nu-mi amintesc ziua, dar era pe vremea cînd răscoala se 
afla în focul ei cel mai mare." 

„Cît a stat la tine?" 

„O săptămînă." 

„A mai fost Alexandru Chendi si altădată la tine?" „Nu." 

(Nobilul Alexandru Chendi se afla în derivă. La începutul 
răscoalei fusese de partea iobagilor, răspunzind chemării lui 
Horea în ospeţia căruia s-a aflat o săptămînă, vreme în care a 
scris mai multe scrisori şi, se presupune, i-a sfătuit pe căpitani 
ce şi cum să facă. Apoi, cînd autorităţile l-au convocat la 
interogatoriu, s-a lepădat de ei, acuzindu-i. Deşi le-ar fi putut fi 
de folos, ca un martor de elită ce era. Titlul de nobleţe l-a 
împiedicat s-o facă. Şi teama de moarte. Anchetatorii nu prea 
ţineau seama, în astfel de împrejurări, de starea socială a 
inculpaţilor. lar el, nobilul din Cîmpeni, în vinele căruia curgea 


acelaşi sînge ca şi-n vinele lui Horea, s-a hotărit să şadă în 
banca trădării. Grija lui a fost să scape de acuzarea ce i s-ar fi 
putut aduce, de bănuiala că ar fi fost implicat în evenimentele 
petrecute şi ca atare trecut pe lista inculpaţilor. Dar cine 
renunţă de bunăvoie la viaţă pentru a salva viaţa altuia? 
încercările sale, voalate ce-i drept, de a acoperi unele fapte ale 
căpitanilor au eşuat. Autorităţile cunoşteau mult mai multe 
lucruri din viaţa lui 

decit şi-a închipuit. Primul interogatoriu i l-a luat loco- 
tenent-coionelul Kray. 

„l-ai văzut pe Crişan şi pe Cloşca la Horea acasă? l-a 
întrebat, cu voce aspră, militarul. 

„Nu i-am văzut!" i-a răspuns, cu voce tremurîndă, tră-dînd 
frica, Alexandru Chendi. 

„Am documente şi, dacă nu ne spuneţi adevărul, vă paşte o 
mare primejdie", l-a ameninţat Kray. 

Nobilul se cutremură. încercă să-şi amintească numărul şi 
numele nobililor români din Transilvania. Erau puţini, foarte 
puţini. Şi nimeni nu şi-ar fi pus viaţa la bătaie în favoarea sa. 
Fiecare îşi apăra titlul şi bunăstarea. 

„l-am văzut", mărturisi Chendi şi simţi în inimă vîr-ful unui 
pumnal. 

„De ce aţi acceptat să mergeţi la Horea acasă?" continuă 
Kray să-l ţină în friu. 

„De frică. M-a ameninţat. Şi oricînd putea să mă omoare. 
Dacă nu el, vreun scelerat dintre cei pe care-i comanda. Că era 
aspru la miînie şi nu suferea să fie umilit. Ştiţi doar ce-a făcut cu 
nobilii pe care i-a întîlnit în drumul său!" 1 

Kray îl privi cu milă. Ca pe un cerşetor. Numai că, în loc de 
un bănuţ, i-a azvirlit o altă ameninţare: 

„Scrisoarea pe care v-a trimis-o Horea ca să mergeţi la el, 
nu conţine nici măcar o aluzie cum că v-ar face nu ştiu ce mare 
rău dacă-l refuzaţi. V-a chemat pur şi simplu cum chemi un 
prieten, şi v-aţi dus!" 

Kray nu-l mai întrebă decit lucruri nesemnificative la care 
nobilul răspunse cu mîna pe inimă. Dar, pentru a ieşi de tot şi 
definitiv la suprafaţă, îşi propuse ca în faţa comisiei aulice să-i 
dea lui Horea cîteva lovituri de graţie şi astfel să fie considerat 
de contele Jankovich un colaborator de mare valoare. Aşa şi-a 


pus şi el semnătura pe sentinţa de condamnare la moarte a lui 
Horea. Fără depoziţiile sale, probele împotriva Crăişorului nu 
erau nici pe departe zdrobitoare. Astfel, atunci cînd, în faţa 
comisiei aulice i se citesc depoziţiile date mai înainte, el nu 
numai că le confirmă, dar mai adaugă şi alte amănunte. Susţine 
că, în săptămînă care-a petrecut-o la Horea, acesta, împreună 
cu Cloşca, n-au stat în nici o noapte în 

de graţie. Nobilul Chendi mărturiseşte: 

„Horea se afla acasă cînd un om de-al lui de încredere i-a 
adus vestea din Abrud că prietenul său, preotul din Arada, a fost 
arestat de autorităţi. Auzind această întîmplare, Horea s-a 
înfuriat şi a poruncit ca imediat să fie jefuit Cîmpeniul. Şi poporul 
l-a ascultat." Nobilul şi-a făcut şi de astădată datoria. Titlul şi 
averea sa au fost salvate.) 

In faţa lui Horea, la porunca lui Jankovich, apăru nobilul 
Alexandru Chendi. Nu era nici mîndru, dar nici nu i se citea în 
ochi teama care-l cuprinsese altădată. Trădase. Restitui teama 
şi primi încrederea autorităţilor, „îl cunoşti pe acest om?" îl 
întrebă contele pe Chendi. „îl cunosc", răspunse acesta degajat. 
„Tu îl cunoşti pe acest nobil Alexandru Chendi?" i se adresă 
Jankovich lui Horea. 

„Da, îl cunosc şi după nume şi personal." Chendi ocolea 
anume privirea lui Horea, care-l căuta. Nu pentru a-i face semn 
să tacă, să nu-l acuze ci numai aşa, ca să ştie ce culoare au 
ochii unui trădător care i-a fost şi prieten, pe care l-a ajutat în 
destule rînduri. 

„Adevărat că ai spus în prezenţa acestui nobil că-ţi pare rău 
că răscoala a început într-un anotimp aşa de nefavorabil?" 

„Nu, răspunse Horea. Nobilul minte." „Recunoşti că tu şi 
căpeteniile tale v-aţi lăudat în prezenţa acestui nobil că aţi 
supus Principatul Transilvaniei de la Beiuş pînă la Turda în aşa 
fel încît dacă tu, Horea, ai porunci, nu numai românii ci şi iobagii 
unguri s-ar răscula pe loc împotriva nobililor şi funcţionarilor?" 

„Eu n-am rostit asemenea vorbe şi nici din gura altora nu 
le-am auzit", răspunse Horea. Nobilului Chendi i s-a părut că 
niciodată, de cînd îl cunoaşte, nu l-a văzut aşa măreț, aşa de 
puternic, deşi era legat în lanţuri, deşi soarta îi era pecetluită. Şi 
nobilul român se ruşina. Simţi în ceafă o durere mare. Ceru un 
pahar cu apă. Dorinţa i-a fost împlinită imediat. Era doar nobil şi 


unul din cei mai importanţi şi credincioşi martori. Şi un astfel de 
om trebuie tratat cum se cuvine. Jankovich îl compătimea, îşi 
dădea seama ce greu îi vine nobilului să acuze. „Sau 

poate că o face din plăcere, nu neapărat din necesitate — 
gîndi el. Altul ar risca. De dragul de a fi cunoscut în tot imperiul. 
Cine-a auzit de Chendi la Viena? Nici măcar cel ce mătură 
strada din faţa palatului imperial. Impă-ratul, nici din greşeală." 
Se uită la Horea apoi la Chendi si încercă să-i compare. Nu găsi 
nici un punct care să îi apropie." Doar faptul, cu totul şi cu totul 
întîmplător — zîmbi contele — că vorbesc aceeaşi limbă. Dar 
asta nu spune nimic şi nici nu înseamnă mare lucru. Am mai vă- 
zut eu frate omorîndu-şi fratele, bucurindu-se că a izbutit să 
săvirşească o asemenea nelegiuire. Oare să ştie nobilul Chendi 
că, deja, Horea este condamnat la moarte? Cine să-i fi spus? 
Lucrul ăsta îl ştiu doar eu şi împăratul. Să aibe el o presimţire 
atit de ascuţită? Posibil. Multe lucruri imposibile sînt totuşi 
posibile. Prea îl acuză de moarte." 

Contele reveni cu picioarele pe pămînt. Obişnuia să se 
odihnească, să-şi odihnească mintea, meditînd în timpul 
interogatoriului. Din tinereţe. Exerciţii spirituale. Jocuri de-a 
logica. Ecuaţii pentru alte întrebări în vederea descoperirii altor 
necunoscute de care avea trebuinţă. Tuşi sec şi i se adresă lui 
Horea: 

„Cine a poruncit nobilului să scrie, tu, sau întregul sat?" 

Chendi îşi aminti o rugăciune din copilărie pe care o rostea 
în gînd. Era sigur că va scăpa cu faţă curată. Se temea însă de 
blestemul lui Horea. Blestem care putea însemna şi ultima 
dorinţă a celui din faţa sa. Horea răspunse: 

„N-am ştiinţă decît de cele două scrisori adresate judelui 
nobiliar. Despre a treia sau chiar despre a patra, scrisă pentru 
locotenentul Petru Lupu nu ştiu nimic. Cît priveşte cele două 
scrisori pe care le cunosc, n-au fost atît de amenințătoare 
precum le descrie nobilul. Şi nu eu, ci întregul sat Riu Mare a 
poruncit să fie scrise cele două scrisori." 

Chendi vru să intervină, dar se abţinu. Faţa i se con- 
gestiona. Să vadă şi contele cît poate fi el de indignat cînd un 
iobag îl face mincinos. Jankovich nu-l băgă însă în seamă. 
Mimica nobilului nu-l interesa. Eventual mimica acuzatului. Să' 
ştie măcar cînd spune sau cînd nu 


g — Roata fără sfîrşit 

spune adevărul. „Măcar l-ai cunoscut pe locotenentul Petru 
Lupu?" „Nu." 

„Nu ţi-a promis locotenentul că-ţi va face servicii bune la 
comisia din Sebeş?" „Nu." 

(Michael Brukenthal ţinea neapărat să se remarce, să fie 
considerat un fel de coautor la prinderea căpitanilor răscoalei, 
dintre care Horea îl interesa cel mai mult. Era convins, ca 
dealtfel, şi unchiul său, Samuel Brukenthal, guvernatorul 
Transilvaniei, că după prinderea lui Horea răscoala se va 
destrăma, principatul reciîştigîndu-şi astfel liniştea mult dorită. S- 
au propus, în acest scop, o mulţime de planuri, care mai de care 
mai îndrăzneţe, galbenii oferiţi drept recompensă, stîrnind multe 
ambiţii printre militari. Cu aprobarea tacită a lui Michael Bru- 
kenthal, din încredințarea căpitanului Richard, locotenentul 
Hoffman din regimentul | românesc de graniţă, scrise din Abrud, 
sub semnătura locotenentului român Petru Lupu, lui Horea, să 
vină la Cîmpeni să poarte tratative pentru pace. Inteligent şi abil 
în astfel de treburi, Horea intui scopul acestei invitaţii şi ocoli 
momeala. Scrisoarea mirosea a trădare. Sfătuindu-se şi cu 
Cloşca, hotărî să respingă oferta de pace a necunoscutului 
locotenent român. Aflat în munţi, nobilul Alexandru Chendi a 
fost solicitat şi acceptă să scrie răspunsul cuvenit, conceput de 
Horea. 

„Să-l scriem în limba maghiară", propuse Cloşca. 

„Aştia ne-ar crede besmetici. Omul ne scrie româneşte şi 
noi îi răspundem ungureşte?" rise Horea acceptind ideea 
tovarăşului său. Chendi n-a avut nici o obiecţiune. El tiu se 
considera implicat în răscoală decit cu sufletul. Era român, dar 
era şi nobil. Părerea lui Horea era ca scrisoarea să fie scurtă şi 
să respingă în mod indirect propunerea ofițerului care se oferea 
ba să-l sprijine pe lingă comisia din Sebeş, ba să-l însoţească 
personal la Viena cu condiţia, firească pentru locotenent, ca 
Horea să se prezinte la Cîmpeni, la masa împăcării. Magistral 
concepută, scrisoarea suna astfel: „Onorate Domn, Domnule 
locotenent! Bunul nostru Domn! Scrisoarea Domniei tale cu data 
de astăzi, scrisă româneşte, am primit-o cu mare 

respect şi cu multă bucurie. La care vă scriem acestea; că 
Dumnezeu preasfintul să se îndure de poporul său şi să 
dăruiască în ţara noastră pace, pe care domnii foarte uşor ar 
putea-o face, dacă ar vrea, fiindcă noi nimic nu poftim ce e cu 
neputinţă, ci numai două lucruri: întîi să fie lăsaţi slobozi prinşii 
noştri, a doua să ni se dea milostiva rezoluţie dobiîndită de la 
înalta Curte cu multele noastre rugări, potrivit poruncii 
împăratului. în ce priveşte însă ca noi să ne întîlnim la Cîmpeni 
şi să vorbim de pace, bine ar fi, dar nu mai putem umbla atîta în 
sus şi în jos, fiindcă oamenilor le e frig şi flămînzesc. Mai 
departe, juzii cei vechi sînt acolo cu domnii şi cu miliția, să fie 
trimişi aici în domeniu să dea socoteală, fiindcă mult au tras şi 
stors, anume mai întîi judele Macavei Bota, lon Oneţ, lon Cocoş 
a Teţii, Petelic Bodea, Gheorghe Boba care n-a dat socoteală de 
5 000, Achim Coteţ şi Şimoca Cotoşel. Cu aceasta răminem al 
Domniei tale supuse slugi, iobagii fiscali din Rîul Mare şi Nicola 
Ursu." Complotul eşuase.) 

Contele continuă interogatoriul. Horea şi Chendi stăteau 
fată-n fată. Vîndutul si vînzătorul. lobagul sil nobilul. 

„Ce fel de document tipărit era acela, la începutul căruia 
era imprimat vulturul împărătesc cu două capete?44 

Chendi era mai atent decit Jankovich. 

„A fost privilegiul Majestății Sale pentru zidirea unei biserici 
greceşti care mi-a fost dat în biserica din Viena, cînd am fost 
ultima dată acolo şi pe care l-am adus aici." 

„întrebare banală, răspuns banal, document fără im- 
portanță", gîndi nobilul, întrebîndu-se cum ar fi anchetat el cazul 
lui Horea. Fugi înfricoşat de acest nemernic gînd. „Poate că m-aş 
fi spînzurat înainte de a începe interogatoriul. Sau poate că l-aş 
fi condus mai bine decît contele. Nu de altceva, dar îl cunosc 
mai bine, chiar foarte bine pe acest dezlănţuitor de răscoală. De 
unde oare i-a venit în minte ideea de-a instiga iobagii împotriva 
nobililor? Că, să fiu sincer, el n-o ducea tocmai rău. Ce-i drept, 
n-avea casă, n-avea masă, dar nu se putea plînge de lipsuri. Şi 
drumurile la Viena îl întinereau. Şi-apoi, nu cred eu că Horea şi-a 
pus de atitea ori viaţa-n joc numai de dragul iobagilor năpăstuiţi. 
Cine ştie ce prie- 

teni şi-o fi găsit el la Viena cărora le promitea să-i revadă. 
Ce-l va întreba, oare, acuma?" 

Ghicindu-i, parcă, gindul, Jankovich, aproape plictisit, 
privindu-l pe Horea a lehamite, supărat că nu poate scoate 
nimic de la el, puse o nouă întrebare: 

„N-a venit George Crişan la tine cu cîteva din căpeteniile 
sale în cîmpia satului Rîu Mare, numit Albac, şi nu te-au rugat pe 
tine să le stai întrajutor fiindcă au fost strimtoraţi mult de către 
soldaţii imperiali, iar tu, împreună cu mai mulţi dintre oamenii 
tăi, aţi răspuns că nu daţi ajutor în afara stăpiînirii nimănui, dar 
în cazul în care cruzimea soldaţilor ar pătrunde pînă la voi, 
atunci v-aţi apăra?" 

Chendi mustăcea. Horea n-avea nevoie de un anume timp 
de gindire. Ca şi cum întrebările i-ar fi fost date mai dinainte 
anume ca să pregătească răspunsurile cît mai bine. 

„Nu, nimeni n-a venit pentru ajutor la mine. Dar au venit 
trei străini din regiunea Crişurilor care au cerut copii după 
rezoluţiile împărăteşti." 

„Cu mintea lui ascuţită, dacă ar fi avut arme destule şi 
oameni pricepuţi în a le mînui, Horea ajungea rege al 
Transilvaniei", gîndi Chendi. Jankovich fu şi el pe aproape cu 
presupunerile. De aceea se bucura că avea dezlegarea 
împăratului pentru lichidarea lui Horea. 

„într-o seară, cînd erai bine dispus, poate după citeva 
păhărele de băutură, l-ai chemat pe nobilul Alexandru Chendi 
din casa preotului Sîntion din Albac, în faţa porţii şi ţi-a spus că 
el, Chendi, va obţine graţierea dacă vei linişti oamenii şi îi vei 
opri de la jefuire şi omoruri viitoare, la care tu imediat ai 
răspuns: 

— Nu-mi trebuie graţia împărătească; voi linişti oamenii 
dacă vor fi eliberaţi cei arestaţi la Galda de Jos şi Zlatna, dacă se 
va aduce o uşurare contribuţiilor, taxelor şi altor dări, fiindcă 
Maiestatea Sa a ordonat de cap numai un fiorin şi 20 de creiţari, 
fără să ştie de celelalte taxe?" 

Nobilul îngălbeni. Horea va nega şi-l va pune într-o situaţie 
penibilă. Şi-l va mai blestema o dată pentru trădare. Liniştit, 
acuzatul răspunse: 

„Nu ştiu niimic despre aceste cuvinte. Nobilul le-o fi visat." ' 


Chendi se aştepta ca Jankovich să-l oblige să intervină. 
Contele însă continuă interogatoriul ca şi cum el nu s-ar fi aflat 
de faţă. 

„Te-au înarmat sau nu mulţi oameni Cu arme frumoase în 
casa lui Nicola Petru din Albac?" 

„Au venit mulţi oameni la mine pentru a auzi ce stă scris în 
documente şi aceştia au adus acolo şi puşti." 

„Erau sau nu agăţate în camera ta mai mult de 30 dintre 
cele mai frumoase puşti care-au fost încărcate în prezenţa 
nobilului, împărțindu-se şi pulbere, şi plumb?" 

Chendi confirmă, Horea tăcu. Contele continuă: 

„Cu această ocazie ai poruncit nobilului Alexandru Chendi 
să citească în faţa poporului adunat, documentele. Dacă după 
citire şi explicare, cei mai buni gospodari fruntaşi au dat din cap 
şi au arătat că hi aceste documente nu stă scris ceea ce 
credeau ei şi au plecat imediat, iar tu ai rămas numai cu 
oamenii de nimic?" 

Chendi o luă înaintea lui Horea, se grăbi să scape de tortura 
interogatoriului şi confirmă cele declarate. Horea răspunse: 

„Am poruncit nobilului să citească documentele, iar apoi 
toţi oamenii au plecat deoarece n“aveau de ce să mai rămînă 
acolo." 

„Dacă n-am fi fost noi, martorii, credincioşii de bază ai 
împăratului, nu-l puteau acuza de nimic", gîndi Chendi 'şi-n 
sinea lui se bucură că va scăpa de Horea. „Cum de m-am lăsat 
eu ademenit şi înfricoşat de un iobag?" se întrebă el şi-l privi pe 
acuzat, pe ascuns, cu destulă ură ca şi cum Horea i-ar fi pricinuit 
un mare rău, cel mai mare rău al vieţii lui. 

„A venit la tine George Crişan şi alţii şi ţi-au spus: — lată, 
Horea, fiindcă ne-ai condus la această fărădelege, dă-ne acum 
scrisorile împărăteşti în baza cărora ai început, pentru ca să ne 
putem apăra faţă de soldaţii împărăteşti. lar tu le-ai răspuns: — 
Aceste documente nu vă folosesc la 'nimic, fiindcă au fost date 
numai pentru domeniul Zlatnei?" 

„Dacă s-ar fi întîmplat acest lucru, Crişan şi oaoie 

nii săi i-ar fi omorit pe loc", gîndi nobilul. Contele aştepta 
curios răspunsul acuzatului: 

„Eu am vorbit cu nişte oameni pe care însă nu i-am 
cunoscut. Aceştia au întrebat de documente, dar cu alte vorbe 


decit cele pomenite de conte, la care eu le-am răspuns că nu le 
pot da documentele vieneze deoarece au fost date numai 
pentru domeniul Zlatnei." 

„N-alegi nimic din răspunsurile ăstuia care vorbeşte ca un 
mort înviat numai pentru cît ţine acest interogatoriu şi nu-l 
interesează ce va unma după ce el se va reîntoarce in mormînt", 
gîndi nobilul, uimit de perspicacitatea lui Horea, de curajul său 
de a-l înfrunta pe conte şi prin conte pe însuşi împăratul pe care, 
după cum se lăuda mereu, îl socotea prietenul său. 

„Ai dispus ca nobilul Chendi să-ţi scrie două scrisori?" 

„Eu nu, poate sătenii." Nobilul oftă. 

„Ai avut obiceiul ca scriptele tale, adică, mai bine zis, 
rezoluţiile de la Viena, să le păstrezi la Nicola Cîrstea din Arada, 
o parte a Albacului?" 

„Da, fiindcă acesta a fost de cinci sau 'şase ori la Sibiu cu 
ele, după dreptate. Şi n-a găsit-o." 

„Adevărat că tu şi căpitanul tău, atunci cînd aţi primit 
vestea că în Ponor şi Remetea au fost omoriţi soldaţi, ai răspuns 
cu bucurie: 

— Aşa e bine, vrem să pornim lupta şi contra lor?" 

„Despre toate acestea eu nu ştiu nimic!" răspunse Horea 
calm, ca şi cum astfel s-ar fi şi petrecut lucrurile. 

Contele înteţi tirul. 'Voia să-i demonstreze şi nobilului 
român care era de faţă că hotărîrea împăratului de a-l alege 
dintre cei mulţi să ancheteze corifeii răscoalei a fost mai mult 
decit inspirată. Să i se ducă vestea în toată Transilvania! Că-i 
înţelept şi viclean, şi drept, că urmăreşte numai şi numai 
stabilirea adevărului. 

„Oare ce vrea Jankovich? Să stabilească adevărul, sau pur 
şi simplu să realizeze un proces verbal de anchetă pe care să-l 
anexeze sentinţei de condamnare la moarte a lui Horea? Căci 
Horea n-are scăpare", gîndi nobilul Chendi. 

„Este adevărat că, împreună cu partizanii tăi princi- 

pali: Mariţă Avrami, Todor Berindei şi Ilon Culdă, atunci cînd 
ţi-a parvenit ştirea că nobilii au pătruns în Sohodol şi l-au arestat 
pe preotul din Arada, care-ţi era prieten, ai îndemnat poporul să 
jefuiască Abrudul? Cunoşti ceva despre această jefuire? Tu ai 
fost conducătorul rebelilor? l-ai dat, cu această ocazie, băiatului 
sau soţiei lui Alexandru Chendi un fiorin?" 


Nobilul stătea ca paralizat în faţa lui Horea. Toţi muşchii îi 
erau crispaţi. Gura îi era uscată. încercă să scape din această 
stare lingîndu-şi buzele, înghițind în sec. Nu izbuti. 

Horea răspunse cîntărindu-şi parcă fiecare vorbă într-o 
balanţă anume făcută pentru el, sigilată în numele adevărului 
său: 

„Da, eu am fost la Cîmpeni, dar numai cu intenţia de a 
spune vicejudelui nobililor ca să numească alţi juzi în locul celor 
fugiţi; dar n-am fost în vremea cînd s-a petrecut jaful. Şi mai ştiu 
că i-am dat băiatului lui Chendi un fiorin pe care-l datoram 
tatălui său ca onorariu pentru scris." 

„Deci nobilului i-au fost plătite scrisorile, gîndi, contele. Nu 
le-a scris de dragul aceluiaşi sînge care curgea în vinele 
amîndoura. Şi nici pentru ca răsculații să nu-l jefuiască." 

„Ce părere ai, nobile Chendi, de răspunsul pe care l-ai 
auzit?" întrebă Jankovich. 

Martorul răspunse, ca şi cuim cineva i-ar fi dictat cuvînt cu 
cuvînt: 

„Cînd ai venit la mine 'din Cîmpeni, casele juzilor domneşti 
şi casa lui Frăticu, alias Cristea Petru din Rîul Mare, cel care a 
tras de două ori asupra ta fără ca puşca să ia foc, erau întregi. 
Cînd te-ai reîntors la Cîmpeni, era jefuită şi dărimată iar vîn 
timpul jefuirii, drept recunoştinţă pentru că v-am scris, ai pus o 
sentinelă la poarta casei mele, să mă păzească", încercă 
“nobilul să-i amintească lui Horea faptele pe care el le nega nu 
cu înverşunare ci într-un mod 'foarte firesc. 

„Ce ai de răspuns la toate acestea?" îl întrebă contele pe 
Horea. 

„Toate acestea le aud acum pentru 'prima dată. Nu ştiu 
nimic despre ele" 

„Asta ană crede copil, a'şa mă înfruntă. Şi face pe cu- 
rajosul! Nici Vorba nu-i tremură, nici ochii nu-i închide cînd mă 
minte-n faţă, nici obrazul nu i se înroşeşte de ruşine. Oare aşa 
să fie toţi sceleraţii care au 'luat parte la răscoală?" Contele era 
indignat. Horea îl nesocotea. Cum îl nesocotea şi pe 'Chendi. 
Cum l-ar fi nesocotit pe însuşi împăratul, dacă acesta ar fi fost 
de faţă." De ce insistă să-l vadă pe losif? Sigur deţine secrete pe 
care mai bine le ia cu el în mormiînt decit să ni le dezvăluie. 
Pentru el, noi nu sîntem decit nişte venetici, nişte inşi trimişi să-l 


ancheteze, faţă de care n-are nici o îndatorire. Nu vrea să 
recunoască faptul exact că noi reprezentăm şi voia împăratului 
şi legea imperiului!" Jankovich vorbea cu el însuşi. Cît n-ar fi dat 
să aibă aproape de el un bun prieten cu care să se consulte, 
căruia să-i spună ce gîndeşte despre acest 'interogatoriu. Cu 
ceilalţi membri ai comisiei aulice nu poate discuta decit oficial, 
păstrînd şi distanţa şi înălţimea care-l despărţea de ei. 

Pînă la ultimul interogatoriu, Horea a mai apărut în faţa 
contelui de trei ori, respingind toate acuzaţiile care i s-au adus, 
negind că ar cunoaşte pe vreunul din martorii acuzării, sau chiar 
dacă recunoştea pe careva, nega mărturiile depuse împotriva 
sa. Ultima şedinţă a avut loc la 24 februarie. Contele era 
indignat. Dacă i s-ar fi admis de către împărat să folosească 
tortura, n-ar mai fi stat o clipă pe ginduri. Şi "i-ar fi sfîrtecat 
acuzatului şi nervii şi inima. L-ar fi făcut să simtă gustul puterii, 
gustul adevărului puterii. Aşa însă, contele se vedea obligat să 
suporte cu stoicism sfidarea la care-l supunea Horea, im- 
pertinenţa acuzatului. „Oare toţi românii sînt 'aşa?" se întrebă 
Jankovich şi rise. Martorii dovediseră că Horea este, totuşi, o 
excepţie. Mulţi care bravaseră în 'timpul răscoalei, se 
comportaseră „apoi 'ca nişte mieluşei. Spuseră tot ceea ce li s-a 
cerut. Fără pic de remuşcare. In fapt însă, inconştienţi. Pentru că 
n-o făceau anume pentru binele împăratului şi nici pentru a 
ajuta comisia 'aulică la stabilirea adevărului, ci doar 'pentru a-şi 
apăra propria lor piele. Mulţi au trădat şi au murit. Oare dacă cei 
ctare-au păţit astfel ar fi ştiut 'că n-au scăpare, ar mai fi trădat? 
Contelui îi părea rău că n-a experimentat acest 

lucru pe unul din mulţii săi acuzaţi. Să-i spună adică în faţă, 
că va muri şi-apoi să-l ancheteze, cerîndu-i să spună adevărul. 
Cum reacţionează un om în faţa unei astfel de situaţii? Implorînd 
milă? Cerşind zile şi viaţă? Cerîn-du-şi iertare? Spunînd că tot 
ceea ce a făcut 's-a întîmplat datorită amenințărilor cu moartea 
la care-a fost supus de căpitanii răscoalei? 

„Am cam îmbătriînit degeaba!" recunoscu Jankovich. Ceru 
să-l aducă din nou pe Horea. Pentru un ultim interogatoriu. 

„Te-am chemat acum pentru ultima dată aici. Pricepi oare 
că este momentul suprem pentru a te răzgindi cu privire la ceea 
ce vorbeşti? După ce vei reflecta, să mărturiseşti în mod sincer 


care a fost participarea ta la neliniştea ce-a fost în ţară şi la 
violențele comise?" 

„Ei speră că mă voi lăsa păcălit acum, în ultimul moment. 
Cred ei că adevărul meu poate fi dat în schimbul unor 
promisiuni mincinoase. Moartea-i lîngă mine. Ne-am făcut 
prieteni de 'cînd am fost adus la Alba lulia. Aşa că nu-mi mai 
pasă. Totul s-a sfîrşit. Răspunsul meu “ste unul singur; şi de 
fiecare dată acelaşi: N-am fost, nu ştiu, nu cunosc!" 

Contele îl asculta cu atenţie convins fiind că Horea îşi va 
schimba radical atitudinea. 

„Eu am vorbit pînă acum ca şi cum aş fi vorbit înaintea lui 
Dumnezeu şi n-am avut nici o participare la răscoală." 

Contele îl înjură în gînd. Apoi continuă: „Ai abuzat în mod 
culpabil, în modul cel mai grav de graţia preaînaltă prin 
îndărătnicia neruşinată arătată pînă acum, graţie pe care ar fi 
trebuit să o recunoşti prin aceea că, după ce ai fost arestat, n-ai 
fost predat jurisdicției ordinare pentru a fi judecat, ci, în baza 
ordinului preaînalt, unei comisiuni aulice trimise în mod special, 
pentru ca cu atît mai puţin să stai pe ginduri să arăţi adevărata 
tendinţă, realizarea şi, în sfîrşit, ţinta răscoalei pornite în ţară. 
Ce spui despre toate acestea?" 

„Eu sînt nevinovat. Eu nu ştiu nimic despre toate acestea." 

„Continuă să tăgăduiască!" se enervă contele. 

„Trebuie să înţelegi că nu este necesară mărturisirea crimei 
de către făptuitor pentru ca acesta să fie pedepsit, fiindcă altfel 
n-ar putea fi abătut nici un acuzat de la o negare perseverentă. 
S-a dispus ca martorii să confirme declaraţiile împotriva ta, în 
faţa ta şi unii dintre ei au fost juraţi chiiar în prezenţa ta. După 
declaraţiile acestora, acuzatul va fi judecat în conformitate cu 
legislaţia penală preaînaltă şi după aceea pedepsit după gravita- 
tea crimei lui ca un tulburător al liniştei publice, afară numai 
dacă nu vei aduce contra martorilor amintiţi obiec-ţiuni legitime. 
Este aproape imposibil să nu fii convins despre aceasta. Ce poţi 
răspunde în legătură cu cele auzite?1' 

Horea răspunse ca unul ce nu se afla pe marginea 
mormiîntului asemenea lui: 

„Eu n-am cunoscut decit abia unul sau cîţiva martori. Ca 
atare nu ştiu să aduc contra lor obiecţiuni. Destul că nu ştiu 
nimic despre cele întîmplate şi că sînt nevinovat." 


„După ce au fost dovedite prin atit de multe declaraţii, sub 
jurămiînt, crimele de care ai fost acuzat şi care ţi s-au pus în 
sarcină, să spui dacă poţi spune ceva pentru a te apăra." 

Horea ridică din umeri şi zise: 

„Ce să spun pentru a mă apăra cînd nu mă ştiu vinovat cu 
nimic? Nobilii şi ceilalţi locuitori din Bucium au fost porniţi contra 
mea de cîţiva ani." 

„Persişti asupra declaraţiei acesteia sau crezi că trebuie 
schimbat ceva?" 

„Deoarece nu ştiu decît ceea ce am declarat pînă acuma, 
nu pot deci decit să menţin depoziţia." 

Contele îl privi cu milă. Pentru prima dată de cînd îl 
cunoscuse îl compătimea. Horea surprinse privirea nobilului şi-i 
răspunse cu aceeaşi monedă. „De fapt, gîndi Jankovich, acest 
om, cît este el de nemernic şi de scelerat, trebuie invidiat! Locul 
său nu-i printre muritorii de rînd!" 

Contele nu bănuia atunci că Horea, încă din ziua morţii, va 
intra pe poarta nemuritorilor neamului său. Cu voce stinsă, 
porunci să-l ducă pe acuzat, sub pază straşnică, în celulă. Şi să 
fie păzit ca o comoară imperială, „împăratul va fi mulţumit!" 
încercă Jankovich să se autoliniştească. 

XIV 


Samuel Brukenthal, guvernatorul Transilvaniei, făcea noi şi 
noi planuri pentru stingerea răscoalei. „Să-i ascultăm pe 
sceleraţi, să notăm cauzele care i-au îndemnat să se răscoale, 
să le promitem marea şi sarea şi-apoi, după ce-i vom prinde pe 
căpitanii lor, vom vedea noi ce-i de făcut", gîndea ziua şi 
noaptea baronul. înţelepciunea sa, lăudată de supuşii apropiaţi, 
nu izvodea însă nici o soluţie care să poată fi pusă imediat şi cu 
succes în aplicare. Aştepta scrisorile împăratului, mustrările 
acestuia, nu cu teamă, ci cu oarecare nelinişte pentru că, 
orgolios cum era, nu-i făcea plăcere să i se impute nici măcar 
această răscoală. Cu atît mai mult cu cît îl asigurase pe losif că- 
n Marele Principat domneşte liniştea, că oamenii trăiesc în pace 
şi fericire, că nobil şi iobag lucrează întru strălucirea imperiului 
cu aceeaşi tragere de inimă, ba chiar cu multă pasiune., 


Frămîntat de aceste ginduri, îi scrise comisarului său, 
Michael Brukenthal, la Sebeş, să caute, în înţelegere cu 
generalul Pfefferkorn şi cu episcopul Nichitici, un om de 
încredere, de naţionalitate română, care, însoţit sau nu de 
soldaţi, să plece în Ţara Zarandului, să afle ce vor, de fapt şi nu 
de drept, răsculații. Generalul se gîndi la un ofiţer. Comisarul n-a 
fost de acord. „[ăranii ăştia nebuni nu trebuie înfricoşaţi că se 
tulbură şi mai tare", argumentă el. Episcopul propuse un preot 
care, zicea el, cu ajutorul cuvîntului sfînt, să-i înduplece pe 
rebeli să depună armele şi să se liniştească. Michael Brukenthal 
se opri însă asupra lui loan Piuariu-Molnar, oculist la Sibiu, 
român născut în Sadu. „Asta-i şi de-al nostru, că noi îl saturăm şi 
cu piine şi cu hrană sufletească şi-i şi de-al lor, că-i român. 
Numai că, de-al nostru şi de-al lor, puse într-o balanţă, primul 
este mai greu, că-i din aur, cel de-al doilea fiind de sînge, rise 
comisarul. Şi-l vom trimite în Zarand, cetele din Munţii Apuseni 
aflîndu-se în stare de armistițiu!" 

Oculistul se supuse acestei porunci fără s-o comenteze. Nu- 
i plăceau vărsările de sînge. Şi-n mod sincer, voia să 

oprească răscoala, să-i vadă pe ţărani din nou pe la casele 
lor împlinind poruncile stăpiînilor şi-ale împăratului. Căci ce alte 
treburi avea un iobag? Şi, ca să le inspire ţăranilor mai multă 
încredere, ca să se facă crezut pe cuvânt, ca intenţiile sale să nu 
fie bănuite de trădare, luă cu el o cruce, aşa cum făcuse şi 
Crişan cînd se prezentase în faţa ţăranilor, la Mesteacăn. 

Cînd Piuariu-Molnar ajunse la Brad, în ziua de 16 noiembrie, 
Crişan cu ai săi se aflau la Valea Bradului. Oculistul îi ceru 
căpitanului să se întilnească la Brad, Crişan refuză propunerea, 
demult nu mai avea încredere în nici un om de-al stăpinirii şi-i 
propuse ca vorbirea să aibă loc pe un deal din apropierea satului 
unde el va fi prezent cu o parte din trupa sa. Piuariu-Molnar 
acceptă. Trebuia să-şi îndeplinească misiunea şi nu se eschiva 
de la nici un fel de compromis. De fapt, nici nu consideră oferta 
lui Crişan drept compromis. 

Plecă la Valea Bradului şi, cînd văzu adunarea ţăranilor în 
frunte cu Crişan, ridică crucea. Răsculaţii îl priveau cum se 
apropie nu numai cu neîncredere ci şi cu o neprefăcută 
nepăsare. „Ce bine ne poate face nouă unul care în fiecare 
dimineaţă îşi pleacă de zece ori sau de şi mai multe ori capul ca 


să-i salute pe mai marii Sibiului?" „Poate avea înţelegere, dar îi 
lipseşte puterea." 

„Eu simt că vrea cu tot dinadinsul să ne amăgească." 

Ajunse în apropierea oastei lui Crişan şi-l cuprinse mirarea 
văzînd că nici o puşcă nu-i îndreptată către el, că nici o laneie 
nu-l ameninţă. „Oamenii buni se simt de la distanţă!" zimbi, 
mulţumit, oculistul. Apoi se aşeză la sfat cu Crişan şi cu alţi 
cîţiva căpitani ai săi mai apropiaţi. Discutară despre cauzele 
răscoalei, notă tot ce îi spuneau căpitanii, nu comentă cererile 
lor în nici un fel, era doar neutru, venise să propună pace şi să 
cunoască condiţiile în care tulburările pot înceta. Nu promise 
nimic. îi lipsea puterea. întrebările pe care le punea iobagilor 
aveau în ele şi un iz de curiozitate. Oculistul voia să afle, pentru 
el, cît mai multe amănunte, cît mai multe adevăruri. Avea acum 
prilejul să le cunoască din cea mai autorizată sursă. De la 
răsculați. 

„Cînd şi cum a început această răscoală?" întrebă el 
prefăcîndu-se în totalitate neştiutor. 

Răspunse unul din căpitanii lui Crişan: 

„Răscoala asta a început aşa: eu, Giurgiu Marcu din 
Crişcior, m-am dus în ăst an, în luna iulie, la Zlatna, şi-am tras la 
crîişma lui Varadi şi cîrciumarul de acolo, pe numele său Petru, 
m-a întrebat dacă am fost la Alba lulia, iar dacă n-am fost, să 
mergem şi noi crişciorenii să ne înscriem ca militari, fiindcă 
aceia care nu se înscriu vor rămîne iobagi, iar cei ce se înscriu 
vor servi împăratului ca soldaţi. După trei săptămîni, m-am dus 
eu, Giurgiu Marcu, la Alba lulia, în numele tuturor locuitorilor din 
comună, pe care-i aveam însemnați şi i-am înscris. Cînd m-am 
întors acasă, am aflat pe servitorul meu legat în lanţuri şi doi boi 
ai mei legaţi la doamna mea Szebeni din Crişcior. Asta pentru că 
am fost la Alba lulia. Aşa s-au înscris toţi din ţinutul ăsta cum s-a 
înscris întreaga ţară." 

„De unde ştiţi voi că ţara întreagă s-a înscris?" întrebă 
oculistul nemulţumit că nu i s-a răspuns la întrebare, că cel dintii 
căpitan, Crişan adică, stă în expectativă, lăsîndu-i pe ceilalţi să 
vorbească. Doar nu Giurgiu Marcu din Crişcior a pornit răscoala, 
ci George Giurgiu, zis,Crişan, din Vaca. 

Țăranul răspunse: 


„Horea, căpitanul nostru pe care-l cunosc foarte bine după 
nume, are o scrisoare de la împăratul şi, în puterea acestei 
scrisori, oamenii nu mai au să facă servicii domnilor ci numai 
împăratului, fiindcă Horea a fost în persoană la Maiestatea Sa şi 
împăratul a trimis poruncă şi guvernului ca noi să nu facem 
servicii domnilor în măsura de pînă acum, dar pentru că domnii 
nu voiesc să asculte de porunca aceasta, aşa a poruncit 
împăratul, ca noi,, la fel ca întreaga ţară, să fim înscrişi militari." 

loan Piuariu-Molnar, din ce în ce mai curios, mai interesat, 
convins fiind că le va aduce mari servicii celor ce l-au trimis în 
mijlocul răsculaților, care răsculați nu erau nici sceleraţi, nici lupi 
şi nici fiare, ci oameni în toată firea, cu care te puteai înţelege în 
bună regulă, puse o nouă întrebare: „Cum aţi făcut adunarea şi 
cum s-au început aceste tulburări?" 

Căpitanii se uitară la Crişan căruia nu-i păsa de întrebările 
oculistului. Aştepta momentul cînd acesta se va interesa de 
condiţiile armistiţiului. Răspunse căpitanul: 

„Horea ne-a trimis vorbă să ne adunăm în hotarul 
Mesteacănului şi afară de asta ne-a şi scris că dînsul are 
poruncă de la împăratul ca să ne adune pe toţi fiindcă are nişte 
patente pe care voieşte să ni le comunice şi aşa ne-a întrebat 
dacă noi voim să ţinem de domni sau de împăratul. Aceia care 
voiesc să ţină cu împăratul să meargă cu diînsul la Alba lulia, ca 
acolo să asculte poruncile ce trebuie să facă mai departe şi aşa 
am jurat cu toţii la biserica din Mesteacăn şi aveam acum să 
vedem dacă mai servim domnilor sau căpătăm arme, sau dacă 
comandantul de la Alba lulia are alte porunci. Aşa am plecat în 
ziua de întîi noiembrie la opt ore dimineaţa către Curechiu, dar 
Horea n-a fost aici de faţă, numai George Crişan pe care-l 
trimisese Horea". 

„Generalul o fi fost de bună credinţă, dar, după cum se 
vede, nici el n-a avut destulă putere şi a trebuit să-i înşele pe 
aceşti ţărani care, firesc, s-au răzbunat. Sigur că le-a ajuns 
cuțitul la os. Şi-aşa rabdă de cine ştie cite veacuri", zise, în sinea 
lui, oculistul, apoi întrebă din nou: 

„Ce arme aţi avut voi la început?" 

„Cînd am plecat să mergem la Alba lulia, nu aveam în miini 
decit bitele noastre, iar unii dintre noi nu aveau nici măcar bîte". 


Piuariu-Molnar zîmbi, compătimîndu-i pe bieţii oameni, nu se 
arătă însă milos şi puse altă întrebare: 

„Care este cauza revoluţiunii voastre, purtarea voastră atit 
de culpabilă înaintea lui Dumnezeu şi a oamenilor?" îi fu teamă 
de această întrebare. Strînse crucea în miini. 

„Domnule Piuariu-Molnar, ce cauţi dumneata printre noi 
fără o puşcă, fără măcar un virf de coasă, doar te lauzi că eşti 
român, că iubeşti poporul şi mai ales că întotdeauna ţi-a fost 
milă* de cei asupriţi?" îndrăzni un căpitan să-l întrebe pe oculist, 
tocmai cînd acesta se ruga Dumnezeului său strîngînd puternic, 
în palmele amîndouă, crucea despre care credea că-l apără de 
cel rău. „Sau ai venit să ne tulburi planurile? Sau să ne predai 
nobililor ca pe nişte vite? Nu ţi-a fost mai dragă liniştea pe care- 
ai avut-o în birlogul domniei tale, la Sibiu? Cîţi galbeni ai primit 
pentru curajul de-a da ochii cu noi?" Piuariu-Molnar ridică 
crucea. In semn de răspuns. Crucea lui râspun- 

117 

dea tuturor întrebărilor. Şi trebuia să-i liniştească pe toţi cei 
care ar fi îndrăznit să-i facă vreun rău. 

„Liniştiţi-vă!" zise Crişan cu autoritatea-i recunoscută şi 
temută. „Nu-i nici de-al nostru, dar nici de-al lor, nu-i. S-a rătăcit 
pe drumurile Transilvaniei şi-a nimerit la noi în Zarand. Se află, 
cum s-ar spune, în ospeţia noastră. Să-l cinstim ca atare. Şi la 
vremea cuvenită să-l slobo-zim teafăr şi nevătămat. Să ne poată 
vorbi de bine." Şi către oculist: 

„Domnia ta eşti ca apa sfinţită. Nu faci nici bine, dar nici 
rău nu eşti în stare să faci." Apoi către căpitani: 

„Răspundeţi-i la întrebare. Să nu plece de la noi neştiutor. 
Şi de la el să afle şi cei tari cînd, cum şi pentru ce am pornit 
vilvătaia. Să afle şi să ia aminte. Să înveţe să socotească cum se 
desparte binele de rău." 

„Poate ne mai întrebi o dată ce-ai vrut să afli, că ne-am luat 
cu vorba şi-am uitat păsul Măriei Tale", zise un căpitan. 

Oculistul repetă întrebarea. Unul din căpitani vorbi: „înainte 
de toate ne rugăm în genunchi şi cu lacrimi In ochi de prea 
graţiosul nostru împărat ca să ne ierte, pentru că nouă ne pare 
rău de ce-am făcut. Noi sîntem oameni săraci şi chinuiţi de 
domni. Apoi, cu deosebire ne rugăm de împărat să binevoiască 
prea grațios a ne elibera de jugul iobăgiei şi să ne primească în 
serviciul împărătesc, aşa după cum ne-am înscris la Alba lulia, 


deoarece de vom ajunge să fim iarăşi supuşi domnilor, dînşii se 
vor purta cu noi, în viitor, şi mai rău şi ţara iarăşi se va răscula! 
4* 

După ce-l auzi vorbind pe Crişan, după ce auzi şi răspunsul 
căpitanului care, în vorbe puţine şi cu destulă stîn-găcie, îl relată 
despre cauzele răscoalei. Piuariu-Molnar prinse curaj, şi atacă: 

„Dacă eu vă declar că Maiestatea Sa împăratul nu voieşte 
să fiţi soldaţi şi, mai cu seamă acum, după ce-aţi comis atitea 
excese, ce veţi zice"? 

Căpitanii se uitară, din nou, la Crişan. între ei, înainte de 
venirea solului, discutaseră şi această problemă. Noaptea, la 
căpătiiul cîte unui foc de tabără, vorbeau de toate. Şi-un alt 
căpitan răspunse: 

„Dacă împăratul nu voieşte să fim militari, noi ne supunem 
voinţei şi poruncilor Maiestăţii Sale. Dar să nu mai fim iobagi. Să 
ne dea funcţionari germani." 

„Ciudat răspuns, gîndi oculistul. Oamenii ăştia sînt plini de 
înţelepciune. Doamne, cum am uitat şi eu de bă-trînii din satul 
meu, de vorbele şi îndrumările lor! M-am prea îndepărtat de ei. 
Şi de cine m-am apropiat? De neasemuit este harul unui popor. 
Harul poporului meu!" îi veni nu numai să plingă, dar să şi plece 
imediat de unde a venit. Deşi nu era trădător, în clipele acelea 
se socotea ca făcînd parte din cei ce-şi vind naţia, arun-cînd-o 
cu bună ştiinţă în braţele duşmanului. îşi reveni însă imediat. 
Misiunea sa nu putea fi compromisă de sentimentalism. De un 
soi de sentimentalism, dacă nu vulgar, atunci, cu siguranţă, 
atavic. Şi nici el, nici răsculații, nici oamenii puterii nu puteau 
beneficia de pe urma lui. Se reculese şi întrebă: 

„De ce voiţi voi, aşa deodată şi acuma să scăpaţi da domnii 
voştri, care, după cum se ştie, v-au făcut 'itita bine, v-au apărat 
şi cînd aţi fost la necaz şi-n lipsuri, v-au ajutat în tot medul?" 

Crişan surise ameninţător. Dincolo de zimbetul său se 
putea citi ura care-i stăpînea sufletul, ura împotriva domnilor, a 
nobililor, ura împotriva puterii care cu nedreptate conducea 
ţara, care-i asuprea ca pe nişte vite bune numai şi numai de 
muncă. 

„Ce-ai zice, Măria Ta, în cazul cînd vreun nobil te-ar înjuga, 
poruncindu-ţi să-i ari holdele?" 


„Aşa ceva nu se mai întîmplă de multă vreme în ţara 
noastră. Şi nici nu ştiu şi nu cred să se fi întîmplat vreodată", 
răspunse oculistul. 

„Ba s-a întîmplat şi încă se mai întîmplă. De multe ori n- 
avem loc unde să ne îngropăm morţii!" 

Crişan îi făcu semn unui căpitan să răspundă la întrebarea 
celui venit la ei cu gînduri pacifiste: 

„Din cauză că domnii au reţinut toate ordinele ce le-a dat 
Maiestatea Sa împăratul pentru uşurarea sărăcimii şi dînşii, în 
contră, ne-au încărcat cu servicii tot mai grele. Unii luau de la 
noi grîu şi alte bucate, şi pe lîngă acestea, dijme de la toţi, aşa 
încît am ajuns ca noi numai 

apa să n-o plătim şi cu toţi, mărturisim sub jurămiînt că, la 
Paşti şi la Crăciun, trebuia fiecare să le dăm un cola*, un ulcior, 
o luminare şi o găină şi, dacă vreun iobag avea, să fie cu iertare, 
doi porci, atunci domnul îi lua unul şi, dacă nu avea porci, 
atunci, de frică, trebuia să cumper»>» unul cu bani şi să-l dea 
domnului său. Pe lîngă acestea, fiecare iobag, ori avea vaci ori 
nu, mai trebuia să dea domnului său, în fiecare an, cîte două 
cofe de unt iar după ce ne-am plins la guvern în privinţa asta în 
urmă cu cinci ani, am primit răspuns ca să dăm numai cite o 
cofă de unt. Mai departe trebuia să facem în fiecare săptămînă 
cîte patru zile de lucru, deşi unii nu aveau în stă-piînire decit a 
patra parte dintr-un jugăr de pămînt. Mal mult, unii domni ne 
sileau să le aducem lemne chiar şi în sfinta noastră zi de 
Crăciun, zicînd: Ce ne pasă nouă de sărbătorile voastre! lar dacă 
se întîmpla să moară un iobag care avea o casă bună, atunci pe 
văduvă o scoteau afară din casă dacă nu avea nici un fecior şi o 
trimiteau în temniţă ca să descopere exact toată averea ce i-a 
rămas de la bărbatul său, apoi îi luau totul şi-o trimiteau cu 
copiii să-şi capete pîinea de toate zilele cum va putea şi unde va 
putea. Chiar şi în cazul în care rămiîneau feciori minori care nu 
erau în stare să facă servicii domneşti, domnii luau şi de la copiii 
aceştia mici pămînturile şi averea rămasă de la părintele lor şi 
după ce creşteau mari îi sileau din nou să le facă servicii, dar 
fără să le mai dea ceva din averea părinţilor lor. De asemenea 
trebuiau şi femeile noastre să le facă diferite servicii, să toarcă, 
să ţese pînză de in, iar dacă o femeie nu ştia să toarcă şi să ţese 
bine, trebuia să plătească cu bani alta în locul ei. Şi acestea sînt 


împrejurările care ne silesc să rugăm pe împărat ca să ne 
mîntuie odată de un astfel de jug. In fine, cerem să se 
desființeze arenzile din ţinutul acesta şi să rămînă fiscului, 
deoarece armenii care au luat cîrciumăritul în arendă voiesc să 
tragă, tot prin noi, cel mai mare folos din acesta şi noi nu mai 
putem suporta o astfel de stare. De asemenea, ne rugăm să fie 
lăsaţi în libertate toţi acei care au fost prinşi în timpul acestei 
mişcări." 

Oculistului nu-l prea conveni acest răspuns. întrebă 

9 — Roata făra sfîrşit 

dacă mai are cineva ceva de spus. Şi vorbi un alt căpitan: 

„Ar fi bine ca pe viitor, atît soldaţii din armata imperială cît 
şi particularii care vor călători prin Zarand să aibă cu ei un 
paşaport românesc investit cu sigiliul împăratului." E 

loan Piuariu-Molnar ascultă uimit această propunere. „Aştia 
vor ca în Zarand limba oficială să fie cea românească. 
Nemaipomenit. De unde atita îndrăzneală? Puterea nu va fi de 
acord cu asemenea treabă. Vor ride de vorbele ţăranului. Deşi 
— gîndi el — cererea nu-i nedreaptă. Oare nu ungurii şi saşii au 
învăţat româneşte? Unde-n lume s-a mai pomenit ca stăpînul să 
înveţe limba slujitorului său? Numai dacă stăpînul n-a ajuns 
slujitor iar slujitorul stăpîn. Cum s-au petrecut lucrurile în Tran- 
silvania." 

„Aveţi curajul să semnaţi aceste plîngeri?" întrebă oculistul, 
revenind iarăşi la starea lui socială, la misiunea ce i-a fost 
încredinţată. Crişan le făcu semn că-i de acord să le semneze. 
Semnară cei cinci căpitani şi cei şapte preoţi care erau de faţă. 
Şi-n schimbul unui armistițiu de două săptămîni, oculistul loan 
Piuariu-Molnar, cu de la sine putere, le promise că va înainta 
plingerile lor împăratului, desigur, prin guvernul de la Sibiu şi el 
în persoană le va aduce răspunsurile. 

„Cît priveşte rezultatul — zise trimisul guvernului — acestea 
vor fi, cu siguranţă, în favoarea iobagilor!" 

Încrezător' în spusele lui loan Piuariu-Molnar, în influenţa sa 
asupra guvernului, acum cînd cunoştea atit de bine cauzele 
răscoalei, Crişan împrăştie trupa ţăranilor din Zarand, 
îndemnînd oamenii să meargă pe la casele lor şi să rămînă 
liniştiţi, dar la cea dintii poruncă să fie gata cu toţii să se adune, 
să-şi facă iarăşi dreptate. Oculistul înainta raportul său, prin 


episcopul Nichitici, guvernului, care-l trimise împăratului. Nimeni 
însă nu luă nici o măsură. Dovadă că răscoala n-a încetat 
definitiv atunci, In ziua semnării plingerilor de către căpitanii 
răsculaților in prezenţa lui Crişan. Trădarea şi puterea aveau şi 
atunci sute şi mii de feţe. 

XII 


Socotindu-l pe împărat scutul lor pe care nici vorba, nici 
glontele nu-l puteau străpunge, crezind în puterile lul 
miraculoase, nădăjduind că i-a despărţit pentru totdeauna de 
nobili, ţăranii răsculați mergeau înainte cu ochii închişi, lăsîndu- 
se conduşi de întimplare, făcîndu-şi dreptate încrezători în 
izbîndă. Faptul că armata imperială nu-i oprea din acţiunile lor le 
întărea şi mai mult convingerea că losii se afla de partea lor, 
îngăduindu-le, cu bună ştiinţă, să nimicească puterea domnilor 
care, de altminteri, i se împotriveau, voindu-se singuri şi 
nestînjeniţi stăpînitori de oameni, de păminturi şi de legi. De 
aceea poate n-au încercat să afle ce se petrece dincolo de tabe- 
rele lor, în cancelariile guvernului de la Sibiu, în palatul imperial, 
în cazărmile soldaţilor. Neglijaseră în totalitate acest lucru. Ceea 
ce îi interesa în mod deosebit era să ajungă odată la limanul pe 
care-l visaseră, pe care-l bănuiau dar pe care nimeni nu ştia să-l 
descrie. , 

Horea, Cloşca şi Crişan s-au aflat prea puţină vreme 
împreună şi de prea puţine ori pentru a stabili o anume tactică, 
pentru a hotări cum să acţioneze în continuare, cunoscînd unde 
se aflau la un moment dat. Ba mai mult, cete de răsculați, 
conduse de căpitani investiţi ad-hoc de ei înşişi cu acest titlu, 
acționau după intuiţie în multe comitate vecine Zarandului şi 
Hunedoarei, principalii căpitani neştiind care era, de fapt, stadiul 
răscoalei la un moment dat. 

Cuceriseră nesperat de uşor Zarandul, apoi Abrudul şi 
Cîmpeniul, Valea Mureşului se afla şi ea în flăcări, văpaia 
ajunsese şi-n comitatele Clujului şi Aradului şi se părea că pînă 
în Crăciun, nobilii vor capitula, cerînd îndurare. 

Poate doar Horea să-şi fi dat seama de adevărata stare de 
lucruri. Poate doar el se temea că, la o adică, împăratul va 
renunţa la scrupule şi va ordona soldaţilor imperiali să intre în 
luptă şi să tragă fără milă. Dar cui să mărturisească el aceste 


gînduri? Cui să-i împărtăşească această teamă cînd şi el se 
amăgea, crezînd în izbîndă? 

r 

ŞI dacă i-ar fi spus cuiva aceste lucruri, oare, acela l-ar fi 
crezut? Şi dacă l-ar fi crezut, cum ar fi reacţionat? Poate făcîndu- 
| trădător. Sau poate sfătuindu-l să facă ce-o face şi să se 
înfăţişeze împăratului. Sau poate i-ar fi cerut porunca scrisă a 
acestuia cum că ei, iobagii, aveau îngăduinţa Maiestăţii Sale să- 
şi facă singuri dreptate. Şi de unde să scoată el această 
scrisoare? Nici crucea aceea aurită cu care se înfăţişase Crişan 
la Mesteacăn, înaintea moţilor crişeni, n-o mai avea. Era mîhnit 
şi pentru că oamenii săi întrecuseră măsura, omorînd şi jefuind 
şi pe cine nu s-ar fi cuvenit. Crişan într-o parte a Principatului, 
Cloşca în altă parte, fiul său cine ştie pe unde; cînd şi cum să 
adune el un sfat al căpitanilor de seamă ai răscoalei? S-a gindit 
de multe ori la acest lucru. | l-a împărtăşit şi lui Cloşca, dar 
acesta, mai tînăr, mai nervos, om de acţiune, convins că vor 
stîrpi viţa nobililor, îl linişti, nesocotindu-i îngrijorarea. 

„După ce vom lua castelul de la Galda şi-i vom elibera pe ai 
noştri, vom porni care către Cluj, care către Sibiu, care către 
Alba-lulia şi întreaga ţară se va afla tn stăpînirea noastră." 

„Cîţi nobili au mai rămas în viaţă, în Transilvania?* Cloşca 
ridică din umeri. Nu ştia nici cîţi erau înainte de răscoală, nici cîţi 
au pierit, nici ciţi au scăpat cu fuga şi, ceea ce era foarte 
important, nu ştia ce poate însemna o Insurecţie a nobililor. Şi el 
şi Horea şi Crişan neglijaseră, de la bun început, potenţialul 
militar al nobililor. Şi acest potenţial era destul de mare. 

„Dacă intră în horă şi cătanele împărăteşti?" 

„Le-a pus împăratul botniţe, rise Cloşca. Şi-apoi, la o adică, 
toţi grănicerii de prin partea locului sînt români, (i luăm de 
partea noastră şi ne vom lupta atunci ca de la I»părat la 
împărat", continuă el. Horea nu-l contrazise. Dar nici nu-i dădu 
dreptate. 

„Ce-o fi o fi, nu mai putem da înapoi", zise Horea şi-l 
îndemnă pe Cloşca să pornească neîntirziat asupra Gal-dei, să-l 
ia cu el şi pe Horea cel tînăr, să prefacă în scrum castelul 
baronului Kemâny şi să-i elibereze pe iobagii întemnițați. Și- 
apoi, om vedea. 

XVI 

În. vreme ce eomisarul guvernului Michael Bruken-tal căuta 
un român pe care să-l trimită să trateze cu răs-culaţii în Zarand, 
baronul Preiss continua să se afle într-o situaţie ingrată. Viena 
nu-i trimisese nici un ordin încă, şi el stătea într-o penibilă 
expectativă care putea să-l coste foarte mult. Gindurile sale 
erau tulburi. încercase să aleagă dintr-o mulţime de soluţii pe 
cea mai bună, dar, cam era soldat care lucra pe bază de ordine, 
nu reuşi să te oprească la nici una. Intuiţia nu-l ajutase în nici un 
fel. Deşi se străduise citeva zile şi cîteva nopţi de-a rîn-dul să 
presupună cum va reacţiona împăratul cînd va auzi de ceea ce 
se întîmplă în Transilvania, nu izbuti decit să creeze o şi mai 
puternică confuzie în jurul său, subalternii clevetind pe seama 
temerilor sale. Discută cu vicecolonelul Schultz din regimentul 
secuiesc de husari şi ajunse la concluzia că trebuie să intervină 
într-un fel pentru a-i stînjeni pe ţărani astfel ca aria răscoalei să 
nu se întindă prea mult. 

„Cum vom putea reuşi acest lucru?" întrebă Schultz. „Să 
tratăm cu ei, să le promitem drepturile pe care le eer, să-i 
potolim, să destrămăm cetele, să-i compromitem pe corifei", 
răspunse generalul. 

Schultz acceptă să facă pe negociatorul. Tocmai aflase eă 
două cete ale ţăranilor conduse de Cloşca şi, respectiv, de fiul 
lui Horea, porniseră pe drumuri diferite către Galda, urmînd să 
se întilnească la Cricău, să-şi unească forţele şi să atace 
împreună castelul baronului Simion Kemeny din Galda de Jos şi 
să-i elibereze pe cei arestaţi de atita vreme între care se afla 
bunul prieten al lui Horea, Judele din Rîul Mare, Dumitru Todea, 
arestat şi condamnat la moarte pentru cele întâmplate la 
Cîmpeni în 1782. 

Vicecolonelul, precaut, îl trimise pe locotenentul frobst 
înaintea răsculaților, ca să-i pregătească o întrevedere cu 
căpitanul lor. Locotenentul îl întîlni pe Cloşca la Pîrîul Turcului şi 
acesta acceptă să discute cu Schultz, deşi ««upase deja Cricăul, 
deşi pînă la cucerirea castelului din Caida nu mai avea de făcut 
decit un pas, deşi i se spusese 

ca baronul a fugit iar castelul este ca şi al lor. Intuiţia lui 
Cloşca dădu greş. Nefiind militar, acceptă cu prea mare uşurinţă 
intervenţia armatei numai şi numai pentru a nu-l supăra cumva 


pe împăratul care — zicea el şi era convins de acest lucru — se 
afla cu trup şi suflet de partea lor. Grăbit, urmărind o avansare, 
Probst raportează vicecolonelului următoarele: 

„In data de opt noiembrie, pe la miezul nopţii, însoţit de 24 
de husari, am sosit în comuna Rimeţi. Aici n-am întîlnit nici un 
vicejude, şi nici un alt funcţionar, aşa că nimeni nu m-a putut 
ajuta. Comuna Rimeţi este aşa de împrăştiată, încît numai ici şi 
colo se vede cite o casă aşezată pe cîte un deal: drumurile sînt 
printre stînci şi prăpăstii aşa că pe timp de noapte nu poate 
călători nimeni pe aici şi, mai cu seamă, călare. A doua zi am 
plecat spre Ofenbaia, dar încă pe drum am auzit că violențele 
ţăranilor tulburaţi din ţinutul acesta se terminaseră pe aici şi că 
dînşii s-au întors către comuna Mogoş, care este tot Rimeţi. In 
acelaşi timp i-am văzut pe locuitorii din comunele Ponor şi 
Rîmeţi mergînd la o adunare unde erau chemaţi de o circulară. 
Am plecat şi eu după diînşii, tot în partea aceea fr» care 
mergeau ţăranii, pînă cînd s-a lăsat noaptea. m ziua următoare, 
către seară, observai că o mare mulţime de oameni se adună în 
valea numită la Pîrîul Turcului. Mă apropiai de dînşii şi cerui să 
vorbesc cu căpitanul lor. După un mic discurs ce-l ţinui în limba 
lor, ieşiră numaidecit din mulţime doi oameni şi mă întrebară ce 
voiesc şi dacă sînt din partea Maiestăţii Sale împăratul sau din 
partea domnilor. Le-am răspuns că eu sînt trimis aicea pentru 
siguranţa lor, dar dînşii mi-au spus că siguranţa lor stă în aceea 
ca să le dau puşti şi săbii şi să fie liberi de domnii lor. După ce 
văzură că eu sînt român şi crezind că sînt de religiunea lor, mă 
rugară să înaintez autorităţilor următoarele trei puncte: se roagă 
să fie liberi de iobăgie; să fie militarizaţi; să fie lăsaţi iarăşi în 
libertate cîţiva oameni care se află condamnaţi şi închişi la 
Galda. Ţăranii aceştia nemulţumiţi sînt din următoarele comune, 
anume din întreg domeniul Zlatnei, din Lupşa, din Cîmpeni, 
Ponor, Rimeţi, Ofenbaia, Muncel, Sălciua, toţi formează o trupă 
numeroasă de 1 400 de oameni şi-n fiecare moment sosesc la 
dînşii tot mai mulţi 

ţărani. Ei sînt comandaţi de doi căpitani. Unul se numeşte 
lon Cloşca din Cărpiniş, iar altul Gavrilă Bîrlă din Rimeţi. Trupa 
aceasta a trecut astăzi dincoace de munţi peste hotarele lor, 
astăzi se împărţesc subcăpitanii şi apoi se vor uni cu o trupă mai 
mare pe care o comandează un căpitan cu numele Horea şi vor 


ataca Ighiul. Ei lasă neatins tot ce este împărătesc... Dînşii îmi 
tot spuneau că au porunci de la Maiestatea Sa împăratul pentru 
lucrurile acestea şi eu cerui într-un mod foarte fin să văd şi eu o 
poruncă şi atunci ei îmi arătară (anume căpitanul) o bucată de 
hîrtie pe care se afla scris în limba română o copie de peo 
rezoluţie şi care nu poate nicidecum să le dea vreun motiv 
pentru revoluţiunea aceasta. Eu aş fi Înaintat onorabilei Diviziuni 
încă de ieri raportul acesta, dar nu cunoşteam drumurile şi nu 
am fost pînă astăzi în stare să ieşim dintre stîncile care ne 
uimeau şi unde nu puteam căpăta vreo provizie, nici noi, nici 
caii noştri. Şi, fiindcă ţăranii de aici au venit cu toţi încoace şi pe 
acasă au rămas numai femeile şi copiii, aşa am fost silit şi eu să 
mă retrag de aici. Căpitanul lon Cloşca este înarmat cu o puşcă 
şi cu o teacă goală de sabie, iar celălalt căpitan cu puşti şi cu 
pistoale. Mulțimea se adresează către dînşii cu titlul de căpitan 
şi ieri le-au prestat jurămîntul de credinţă. Mijloace de 
subzistență n-au deloc, din care cauză taie imediat vitele ce le 
apucă la mînă. lar poporul celălalt este înarmat cu puşti, parte 
cu lănci, parte cu topoare şi cu furci. Muniţiune au puţină sau 
aproape deloc şi intenţiunea lor este să extermineze pe toţi 
nobilii care nu sînt militari." 

După ce studie raportul lui Probst, vicecolonelul Schultz, 
însoţit de o trupă de soldaţi, porni pe urmele răsculaților, pentru 
a se întîlni cu căpitanii lor. "Cu orice preţ trebuie să-i liniştesc, îşi 
zise el. Şi sînt sigur ră-mi vor da ascultare. Sînt doar 
reprezentantul împăratului. Acum şi aici!" 

Apropiindu-se de Cricău, Schultz auzi clopotele bătind tn 
dungă. Alarmă. Dar nu pentru ca militarii să intervină. Ci pentru 
ca răsculații să pornească la atac. Mulţumiţi că şi Cricăul căzuse, 
ţăranii s-au retras în munţi, vicecolonelul găsind satul devastat. 
In faţa castelului con 

tesei Szekely, un om se străduia să intre călare în curte. 
Schultz îl opri. 

„Cine eşti?" Omul nu răspunse. 

„De unde vii?" Tăcere. 

„Ce cauţi aici?" Omul scoase nişte sunete de neînțeles. 

„li gîngav, domnule vicecolonel!" zise un soldat. 

„Ba-i suspect", zise Schultz şi porunci să-l arestez» şi să-l 
ducă legat pînă la Galda. Vicecolonelul cercetă lucrarea ţăranilor 


răsculați asupra Cricăului, îl lăsă pe locotenentul Probst să 
vegheze, iar el porni către Galda. Arestatul se dovedi a fi preotul 
Popa Petru din Lupşa. Probst ajunse şi el la Galda şi-i luă 
apărarea preotului, spunîndu-i vicecolonelului că este omul său 
de încredere cu ajutorul căruia spera să-i potolească pe 
răsculați. 

A doua zi, Schultz porni către tabăra răsculaților. Aceştia 
plecaseră deja spre Aiud. în urma sutelor de ţărani, doi oameni 
se tîrau aproape. Nu puteau ţine pasul cu ceilalţi. Vicecolonelul îi 
somă să se oprească. Probst le spuse că trebuie să-i anunţe pe 
căpitanii lor despre venirea reprezentantului împăratului. Ţăranii 
începură să strige. Trupa se opri, apoi se întoarse din drum. 
Cloşca, însoţit de şase oameni, se apropie de Schultz. 

„Din partea cui vine domnia ta?" întrebă Cloşca. 

„Din partea Maiestăţii Sale împăratul", se grăbi vice- 
colonelul să răspundă. Probst traduse. 

„Fiţi bine venit atunci!" zise Cloşca. 

Mulţumim, am venit doar ca nişte buni amici", răspunse 
Probst. 

„Cine-i căpitanul cel mare?" întrebă Schultz. 

„Peste trupa asta, căpitanul cel mare este lon Horea, fiul lui 
Ursu Horea. Eu sînt căpitanul al doilea", zise Cloşca, punîndu-l în 
dificultate pe vicecolonel care ceru să vină de faţă şi căpitanul 
cel mare împreună cu preotul. 

„Măria ta ride de noi, doar preotul se află în mîinile 
voastre", zise Cloşca. 

„Nu-i la noi", minţi vicecolonelul. 

Veni şi numitul lon Horea. Schultz ceru ca trupa tiranilor să 
se oprească la o distanţă de 500 de paşi. Apsl discută numai cu 
căpitanii care se plinseră de nedreptăţile ce li se fae iobagilor. 
Schultz întrebai 

„Ce v-a îndemnat să adunaţi atita popor?" „Afacerea 
noastră priveşte ţara întreagă", răspunse numitul lon Horea. 

„De şapte ani şi mai bine ne-am plins la autorităţi pentru 
anumite drepturi ce le-am avut în munţii din domeniul de sus al 
Zlatnei, drepturi care mai înainte erau lăsate In libera lor 
folosinţă, insă n-am putut obţine nici o uşurare — adăugă 
Cloşca, apoi continuă: Pentru folosirea acestor drepturi noi am 
plătit înainte numai cîteva sute de fiorini, dar acum întreaga 


sumă face numai pe un singur an 1 400 fiorini şi în suma asta nu 
se cuprinde ce mai iau pe deasupra funcţionarii şi care face a 
treia parte din toată suma. împrejurările astea ne-au silit să 
înaintăm Maiestăţii Sale o umilă plîngere prin Ursu Horea, care a 
călătorit în persoană la Viena. La această petiţiune noi am primit 
în luna aprilie o rezoluţiune pe care v-o înmînăm în copie, în 
limba română şi, după cum se poate vedea, prin această 
rezoluţiune ni s-a promis că plinge-rile noastre vor fi cercetate şi 
satisfăcute şi noi stăm şi acum pe rezoluţiunea aceasta. 
Guvernul, ce e drept, a ordonat o investigaţiune, dar comisiunea 
a luat lucrul prea uşor şi numai pe deasupra; afară de aceasta, 
în tot timpul se află arestaţi dintre ai noştri cîte o sută de oa- 
meni şi mai bine şi cîţiva dintre ei au şi murit din cauza bătăilor, 
numai ca lucrul acesta să ajungă odată la un capăt. Chiar şi 
acum se află închişi cinci inşi la Zlatna şi doi în Galda tot pentru 
afacerea aceasta şi numele lor este Dumitru Todea şi Cianu 
Pascu." 

Schultz îl asculta cu mare atenţie. Şi puse o a doua 
întrebare: 

„Pentru ce turburaţi voi liniştea publică şi pentru ce 
*emiteţi omorurile acestea, fiindcă, oricum, nu-i asta calea pe 
care puteţi să vă cîştigaţi drepturile?" 

Cloşca era pregătit: 

„Uciderile s-au întîmplat fără de ştirea şi fără voia noastră, 
deoarece se unesc cu noi şi oameni care nu ţin de noi, iar peste 
tot, cauzele nemulțumirii sînt, mai cu seamă, tratările cele rele 
ale domnilor şi ale funcţionarilor, aceştia ne înjură şi, dacă ne 
ducem cu plingeri, ne «cot afară şi ne tratează cu dispreţ, pe 
cînd ar trebui să jtie că noi sîntem supuşii Maiestăţii Sale şi 
plătim contri 

buţie. Macavei Bota şi Vasiieloja sint In continuare juai fără 
să se fi făcut vreo alegere nouă; unul e în Vidra şi celălalt în Riu 
Mare şi amîndoi juzii aceştia s-au înavuţit prin asuprirea noastră, 
a ţăranilor, aşa de mult încît la începutul tulburărilor amindoi au 
încărcat banii pe doi cai şi au fugit cu ei în munţii cei mai înalţi; 
mai adăugăm faptul că Macavei Bota şi mulţi alţii îndrăznesc sâ- 
| înjure pe Maiestatea Sa în modul cel mai infam şi odios." 

Schultz îi credea numai în parte pe căpitanii răsculaților. 
Auzise şi el despre abuzurile unor juzi, despre modul în care 


nobilii îi asupresc pe ţărani. Totuşi, i se păru, că răsculații 
exagerează. Nu-i venea să creadă că lucrurile s-au petrecut aşa 
cum au fost relatate. „De fapt, scopul meu nu este să-i cred sau 
să nu-i cred pe aceşti oameni care, în general vorbind, mi se par 
cuminţi şi credincioşi împăratului. Eu n-am venit aici să cîntăresc 
faptele nobililor şi plîngerile iobagilor, ci să-i determin pe 
răsculați să se liniştească, să se împrăştie fiecare de und» a 
venit, să le spun că împăratul va avea grijă de ei într-un timp cit 
mai scurt. Dacă izbutesc să-i risipesc, macat pentru o 
săptămînă, frigul şi foamea şi lipsa de arme îi va împiedica iarăşi 
ca să pornească jafurile şi omorurile. Că de crimă nu poate fi 
vorba. Răsculaţii, în general, n-au fost socotiți nici o dată 
criminali. Nici Spartacus n-a fost un criminal. Răscoala cere 
jerfe. Şi cei ce se răscoală caută să-şi facă singuri dreptate 
folosind orice fel de mijloace. Şi cine să încumetă să pornească 
o răscoală, ştiind câ-l poate aştepta moartea în orice moment, 
dacă nu cel care nu mai poate indura? Dar aceste lucruri nu sînt 
de competenţa mea. împăratul a fost în Transilvania, a văzut şi 
a auzit ceea ce-l interesa, a şi promis, urmează ca lucrarea lui 
să prindă rădăcini. Ştiu, nobilii îi sînt împotrivă. Fiecare nobil se 
consideră un mic împărat pe moşia lui, treabă car6 nu-i bună şi 
nici folositoare imperiului. Dar vina o poartă cei care-au îngăduit 
veacuri la rînd ca treburile să se deruleze astfel. Pînă la losif, 
fie» care împărat voia să se laude cu nobilii săi. Şi uite unde-a 
dus această mărinimie. Căci, cine alţii sînt mai pricepuţi în 
minciuni şi linguşeli decît nobilii? Dar răscoala trebuie potolită, 
focul trebuie stins. 

Pentru liniştea imperiului şi slava împăratului." 

Căpitanii aşteptau ca vicecolonelul să le pună alte în- 
trebări. Aveau ocazia să se destăinuie fără ca omul imparatului 
să se arate grăbit, sau să-i îmbrîncească, să-i dea afară, să le 
spună că nu sînt decit nişte ticăloşi care nu-şi iubesc stăpinii, 
care nutresc gînduri negre faţă de liniştea împărăției, faţă de 
însuşi împăratul care nu le doreşte decit numai şi numai binele. 

„Eu nu cred că uciderile s-au întîmplat fără ştirea voastră şi 
fără voia voastră, doar voi siînteţi căpitanii oamenilor!" zise 
Schultz. 

„Ori pe unde trecem cu trupa noastră, în fiecare zi ni se 
alătură alţi iobagi, partea cea mai mare fiind înfuriaţi asupra 


domnilor lor şi aceştia, conduşi de un sentiment de răzbunare 
asupra domnilor, comit ilegalităţile acestea, ilegalităţi care sînt 
trecute apoi pe socoteala noastră şi, de altminteri, noi nici nu 
sîntem în stare să ţinem în ordine o mulţime aşa de mare de 
oameni." 

„Oare ce vrea ofiţerul acesta de la noi? Că-i om al 
împăratului, ştiu. Dar unde vrea să ne aducă? Ce putere îi stă la 
îndemînă? Ne întreabă, noi îi răspundem şi el nu zice nici da şi 
nici ba. Nu-i nici împotriva noastră” dar nici contra nobililor nu 
se arată a fi. Horea, el trebuia să fie de faţă la această întîlnire 
pusă la cale poate tocmai pentru că primul nostru căpitan este 
într-altă parte. Oi fi avînd eu dreptul să-l ascult pe acest ofiţer? 
Şi ce se întîmplă dacă-l voi asculta? Căci el n-a venit numai şi 
tfiumai ca să asculte necazurile noastre. Planurile lui sînt altele. 
Pînă acum le-a ţinut ascunse. Oare nu-l urmează soldaţii 
împăratului? N-are oare de gind să ne prindă, să ne omoare sau 
să ne pună în lanţuri, să ne pună într-un jug şi mai greu." Cloşca 
îşi făcea fel de fel de gînduri. Nu ştia cum trebuie să acţioneze. 
lar fiul lui Horea era prea crud ca să fie înţelept. Cu cine să se 
sfătuiască? Ceilalţi erau porniţi pe viaţă şi pe moarte contra 
domnilor. Vor asculta, la o adică, de ordinele sale? 

Vicecolonelul îl readuse în faţa lui. Punea întrebări scurte, 
ciudate ca şi cum ar fi sosit abia atunci în Transilvania, ca şi 
cum n-ar cunoaşte starea de fapt a turbu-Bârilor. 

„Cine anume se află în tabăra voastră şi de unde au venit 
oamenii ăştia, fiindcă, judecîndu-i după faptele să 

vîrşite, nu pot fi consideraţi ca tilhari?" întrebă Schultz, 
renunţind la gîndurile dinainte. Căpitanii tresăriră. întrebarea 
era, de fapt, un fel de cap de acuzare. Dacă ţăranii erau tîlhari, 
ei, căpitanii lor nu puteau fi altceva. 

„Deci împăratul se desparte de noi, ne dă la o parte — gîndi 
Cloşca. Ai cui vom rămîne dacă Maiestatea Sa se leapădă de 
noi?" Nu-şi veni în fire. După cite i-a spus Horea, după cite-a 
văzut şi-a auzit în satele pe unde-a umblat şi la Viena, unde l-a 
însoţit pe Horea, provocarea lui Schultz îl dezarma; se şi vedea 
cu cătuşe la miini, aş-teptind clipa în care se va despărţi de 
viaţă. Nu-l înfricoşa gîndul morţii. Se reculese şi-i răspunse 
vicecolone-lului: 


„La noi nu se află nici un tîlhar, toată trupa este formată 
numai din oameni din ţară. Şi dacă nu sînt la noi tilhari, cu atit 
mai puţin sîntem tîlhari noi, căpitanii lor". 

Convins că Salis — despre care se vorbea că ar fi venit la ei 
din afara imperiului, luîndu-le banii ca preţ pentru armele ce le 
va procura cine ştie de unde şi fugind aiurea — era un personaj 
legendar, că răsculații nu auziseră de el, că nici căpitanii nu-l 
văzuseră vreodată, Schultz îi întrebă dacă mai au de spus ceva 
sau dacă vor să mai adauge plingerilor dinainte altele. 

„Noi, ce-am avut de spus, am spus. Şi-a notat şi ofiţerul 
Probst plîngerile noastre. Am ruga să fim înscrişi militari, fiind 
gata să ne prezentăm oriunde ne vor cer* înalții noştri 
superiori." 

Vicecolonelul continuă cu o întrebare vicleană: 

„Voi mă recunoaşteţi ori ba ca pe un slujitor al Maiestăţii 
Sale?" 

„Te recunoaştem, altminteri n-am fi stat de vorbă!" zise un 
căpitan. 

„Veţi asculta de poruncile mele, aşa cum le-aş da eu în 
urma preaînaltului ordin al Maiestăţii Sale?" 

„Cum să nu te ascultăm? Doar împăratul ne vrea binele. Și- 
un serv al său nu poate să ne dorească altceva", ziseră în cor 
căpitanii. 

Cloşca, circumspect, tăcu. Simţea că ceva nu este în 
regulă. Una este să vorbeşti în urma unui ordin care există, şi 
alta în numele unui presupus ordin. Dar pentru 

că se afla în slujba împăratului şi pentru că răscoala pornise 
în numele Maiestăţii Sale, Cloşca n-a avut putere» să nu se 
supună vicecolonelului. 

„Dacă-l înfrunt, îi bai, ar putea zice că l-am înfruntat pe 
însuşi împăratul!" 

Schultz, simțindu-se în siguranţă, convins că este stăpîn pe 
situaţie, începu să-i mustre pentru toate cite-aa săvirşit în 
timpul răscoalei. Căpitanii îl ascultau umili, fără să-l contrazică, 
fără să-şi justifice faptele. 

„Ascultaţi-mă, că eu nu vă vreau răul. Dimpotrivă. Doresc 
ca să vă ajungă graţia şi amnistia împăratului. Dar pentru 
aceasta trebuie să încetaţi cu jafurile şi omorurile şi să vă 


împrăştiaţi, fiecare să plece de unde a venit şi să aştepte în 
linişte rezoluţia împărătească." 

Cloşca îl asculta în tăcere. O mare durere i se înfiripă în 
suflet. Şi durerea creşte pe măsură ce vicecolo-nelul vorbea. 
Adunase atiţia oameni, se afla aşa de aproape de Galda, de 
castelul-închisoare împotriva căruia îl trimise însuşi Horea şi se 
vedea silit să se oprească din drum, să-şi calce pe inimă, să le 
îngăduie domnilor să-şi înalțe iarăşi capetele din ţărină. * 

Silabisind aproape, Schultz se adresă apoi presupusului lon 
Horea, îndrumîndu-l să-şi caute tatăl, să-i spună ce-au vorbit şi 
să-l îndemne să trimită pe la casele lor pe ţăranii răsculați. 

„Noi vom asculta de poruncile Măriei Tale, dar te rugăm să-i 
eliberezi pe cei trei oameni şi caii lor pe care i-au prins soldaţii 
şi, de asemenea, pe Popa Petru din Lupşa." 

Vicecolonelul promise că aşa va face precum i se cere. Apoi 
vorbi iarăşi Cloşca: 

„Măria Ta, se cuvine să ne spui cînd te vei întoarce la noi cu 
deciziunea împăratului pentru ca plingerile noastre să fie luate 
în seamă. Noi vrem să vedem un ordin scris, că de vorbe sîntem 
sătui. Am înaintat în scris Maiestăţii Sale o petiţiune şi vrem 
răspuns la ea tot în scris. Te mai întrebăm dacă se cuvine să 
venim toţi cei care sîntem aici, de faţă, cu oameni cu tot?" 

„Petiţiuni cu adunări de oameni nu se pot face, le răspunse 
Schultz. Ţăranii să rămînă la casele lor, iar eu voi sta de vorbă 
numai cu voi, căpitanii lor. Şi neapărat să 

fie de faţă şi Ursu Horea. Ca loc de întîlnire, cel mult pînă la 
19 in luna asta, stabilim oraşul Cîmpeni." 

Căpitanii se învoiră, promiţind că-l vor anunţa şi pe Horea 
despre cele întîmplate la Tibru. Şi vicecolonelul Schultz, ca să le 
dovedească prietenia lui, sărută crucea pe care-o purta Cloşca 
după ce căpitanii jurară, tot pe ea, că vor face precum au 
promis. 

„Şi-acum, mergeţi la trupa voastră şi spuneţi-le oamenilor 
ce-am hotărît!" îi îndemnă vicecolonelul. 

Căpitanii plecară însoţiţi de Probst. Schultz voia să se 
convingă de faptul că înţelegerea nu va fi răstălmăcită, că 
ţăranii se vor supune căpitanilor. Văzind că nu-i expus nici unui 
pericol, credinciosul împăratului se apropie de trupa ţăranilor şi 
se opri lîngă căpitani care le vorbeau oamenilor despre 


înţelegerea făcută. Ţăranii ascultau cu capetele descoperite, 
liniştiţi, convinşi că, nu peste multă vreme, la Cîmpeni ofiţerul le 
va aduce dreptatea pe care o căutaseră zadarnic, atiţia amar de 
ani. 

Vrînd să-şi dea pe faţă autoritatea şi bunele intenţii, după 
ce terminară căpitanii de vorbit, Schultz ceru să le spună şi el 
ceva oamenilor: 

„Noi credem ce au zis căpitanii voştri, căci ei sînt oameni 
drepţi şi vedem că chipul acesta de pe cruce e chipul 
împăratului şi eu mă plec în faţa Maiestăţii Sale şi pînă în a opta 
zi de acum înainte să fie pace şi linişte şi-n a opta zi vom merge 
la Cîmpeni şi vom vedea ce va fi.* 

Vicecolonelul plecă mulţumit fără să ştie că la întil-nirea cu 
căpitanii răsculaților Ilon Horea fusese substituit de Ursu Uibaru, 
care a şi declarat, la Abrud, după ce a fost prins, acest lucru, 
zicînd că lon Horea i-a ordonat să se prezinte sub numele său. 

XVII 

Cercetind dosarul răscoalei, împăratul improviza un fel de 
dialog cu nobilii din Transilvania pe seama insu-recţiunii lor. 

„Ce este insurecţiunea?" întrebă losif, adînc revoltat 

de faptul că nobilii şi-au permis să-l desconsidere în 
această acţiune a lor. Ceru unui consilier răspuns exact la 
întrebare, în conformitate cu legile imperiului. „Nobilimea din 
Ungaria şi Transilvania avea obligaţia ca atunci cînd era 
chemată, să apere statul. Chemarea trebuia făcută de rege sau 
de principe, respectiv, de împărat." 

„Eu n-am făcut o asemenea chemare!" se înfurie Iosif. 

„A făcut-o baronul Brukenthal, guvernatorul, în numele 
Maiestăţii Voastre. De teamă şi de ruşine. El n-are Sînge nobil în 
trupul său şi nobilii l-au batjocorit şi l-ao ameninţat, au făcut 
presiuni mari asupra lui şi el le-a admis insurecţiunea, a permis, 
împotriva voinţei tale, ca nobilii să se răzbune în mod crunt pe 
bieţii iobagi!" 

„Dar baronul Preiss, omul meu de încredere în Transilvania, 
ce-a păzit? De ce n-a împiedicat un asemenea răzbel?" 

„Nu-i vinovat! El s-a opus, dar nimeni nu l-a ascultat. 
Brukenthal se socoteşte un fel de împărat al Transilvaniei şi nici 
Maiestatea Voastră nu va cuteza să-l pedepsească, deşi i se 
cuvine aşa ceva. Contele Jankovich* vă poate spune mai multe 


lucruri despre el ca om şi ca guvernator. Este loial Curţii de la 
Viena numai cînd primeşte, nu şi cînd trebuie să dea. Şi-ntre 
ceea ce ar trebui să dea, ascultarea se află pe locul întîi." 

„Preiss a preîntimpinat un război civil. Pentru că nu ie-a dat 
arme nobililor şi oamenilor lor. Ar merita o decorație. Numai că 
n-o va primi. Dimpotrivă, va fi trecut pe lista acuzaților fără vină 
şi va scăpa graţie înţelepciunii Maiestăţii Voastre. Ca şi mulţi 
alţii. Unii însă vor trimbiţa noile graţii acordate de către împărat. 
lar dreptatea se va afla de partea fiecăruia. Ce vor face însă 
ţăranii?" 

Împăratul murmură vorbe neînţelese. Răspunsul îl întrista. 
Era chiar indignat de această îndrăzneală. 

„Deci, baronul Brukenthal a declarat insurecţiunea în 
numele meu şi pentru mărirea mea. Interesant. Ce-ai de spus, în 
această privinţă, Eadislau Ballo, vice-comite de Alba lulia?" 

Parcă-l văzu înaintea sa, plecîndu-se smerit, aşa pre 

cum ştiu toţi slujbaşii imperiali să-şi mărturisească devo- 
tamentul faţă de tron. 

„In interesul apărării proprii, nobilimea noastră a apucat 
armele ca în caz de nevoie să-i fie de ajutor armatei imperiale." 

losif îi făcu semn să se ridice şi să plece. Era dezgustat. 
Argumente puerile şi false. 

„Şi aţi primit arme, baroane Simion Kemeny, comite de 
Alba?" se interesă împăratul. 

„Două mii de puşti şi o mie nouă sute de cartuşe pe care le- 
am distribuit populaţiei credincioase nouă, ca împreună cu 
nobilii comitatului să facă exerciţii, să fim pregătiţi la caz de 
nevoie." 

„Supuşii voştri, duşmanii voştri!" îl apostrofă losif cu 
aceeaşi scîrbă şi compasiune. In sufletul său încolţise un fel de 
ură faţă de aceşti despoţi ai imperiului. 

„Dacă aş putea, le-aş face nobililor un principat aparte, în 
care ei să-şi fie unii altora stăpiîni şi iobagi deopotrivă", îl 
străfulgera un gînd. 

„Oamenii noştri, continuă baronul Kemeny, au făcut şi 
manevre ca să înveţe cum trebuie atacați iobagii." „leşi afară!" 
strigă împăratul. 

Apoi i se înfăţişă corniţele Clujului. losif îl privi la început cu 
oarecare indulgență. Contele Csâky aşteptă să fie întrebat. 


„Voi cum aţi procedat?" se interesă losif. 

„Eu mi-am luat titlul de suprem beliduce, iar baronul 
George Bânffi de vice-beliduce. Oamenii au fost împărţiţi în trei 
trupe şi-am plecat la rezbel." 

„împotriva cărui duşman?" 

„Împotriva celui mai înverşunat duşman, împotriva iobagilor 
români!" răspunse contele fără nici un fel de remuşcare. 

„Oare dacă ne-ar'fi atacat un duşman adevărat, tot aşa aţi 
fi procedat? Mă refer la iuţeala cu care v-aţi înarmat şi 
antrenat." 

„Fireşte, Maiestate, doar noi sîntem cei mai de vază supuşi 
credincioşi ai tăi. Cum oare ai putea crede despre noi că am fi 
procedat altfel?" 

„V-aţi îndepărtat întîi de adevăr, apoi de dreptate şi, la 
urma urmelor, de mine!" oftă losif. 

Contele continuă: 

„Dar am socotit că trupele noastre sînt prea puţine, drept 
pentru care am cerut întărituri comitatului Săt-mar". 

„Ruşine vouă!" strigă împăratul. Cunosc faptele voastrei 
neputind să faceţi o expediţiune organizată asupra ţăranilor din 
munţi şi nevoind să vă mărginiţi numai la apărarea proprie, aţi 
început în timpul armistiţiului, încâlcind regulile păcii şi-ale 
războiului, să purtaţi rezbel cu ţăranii pe drumurile mari şi, ceea 
ce-i mai rău, cu ţăranii care nu se aflau în stare de revoluţiune, 
care nu atacau şi nu opuneau nici o rezistenţă. Aţi năvălit ca 
nişte hoarde barbare asupra unor comune liniştite, aţi atacat şi 
aţi împuşcat oameni nevinovaţi pe drumuri şi uliţe, aţi pătruns 
în casele ţăranilor şi ale preoţilor, i-aţi bătut, i-aţi terorizat, le-aţi 
deschis lăzile şi, în numele despăgubirilor ce vă datorau, le-aţi 
luat banii, i-aţi despuiat de bucate şi de fîn. Aţi strîns pe ţărani 
grămadă, vinovaţi şi nevinovaţi, bărbaţi şi femei şi copii şi, pro- 
clamîndu-vă victorioși, i-aţi luat prizonieri, închizîndu-i în 
închisorile comitatelor.  Insurecţiunea voastră, ilegală de 
altminteri, a degenerat într-un rezbel cu populaţia liniştită şi 
neînarmată a ţăranilor români şi v-aţi făcut vinovaţi de 
atrocitățile cele mai brutale." 

Transilvania trăia o mare dramă. Răzbunarea nobililor se 
dovedea cumplită. 


„Ladislau Ballo, nu mi-ai povestit totul, de ce îmi ascunzi 
lucruri foarte importante care m-ar ajuta la o cît mai dreaptă 
judecată a situaţiei?" 

Vice-comitele Albei se supuse şi începu să povestească i 

„După ce am luat cu noi cîţiva soldaţi viteji din regimentul 
Toscana, am prins în Trascău 140 de inşi şi am omorît şase, în 
Ighiu am prins 13 oameni şi am omorit 9, în Cetea şi în Geoagiu 
de sus am prins 12 şi am omorit patru". „Continuă, tot îmi mai 
ascunzi ceva", îl interpelă împăratul. „In proporţiune cu numărul 
cel mic al naţiunii noastre am adunat lingă mine vreo o sută de 
inşi şi voiam să mă unesc cu alţi cincizeci de nobili armaţi din 
Ighiu, apoi să mai iau cu mine pe căpitanul Miiltz din regimentul 
Toscana cu 25 de husari şi împreună să mergem prin munţi ca 
să persecutăm pînă la moarte pe tur- 

10 - Roata fără sfîrșit 

baţii de tilhari care se scaldă în sîngele nostru; dar co 
durere şi of! cu ce amară durere a inimii a trebuit să mă 
conving... că, deşi husarii ungureşti buni la inimă ar fi voit să 
zboare cu toată bucuria ca să stingă pe tilharii aceia care sug 
sîngele nostru, dar cu toate acestea au fost împiedicaţi în bunul 
lor scop prin ordinele venite de la comandant, că nici într-un 
chip să nu vină cu noi prin munţi după tilhari; mai mult, chiar şi 
în cazul dacă tilharii vor veni pe aici, dînşii numai să-i alunge 
înapoi dar să nu-i omoare, să nu-i taie... De altminterea, 
Maiestatea Voastră trebuie să aveţi în vedere că plebea cea săl- 
batică niciodată n-a putut fi guvernată fără friu tare, că 
prizonierii care i-am făcut pînă acum şi al căror număr trece de 
300 de inşi trebuie pedepsiţi în conformitate cu legile patriei." 

„Sînteţi nişte mişei! îl apostrofă împăratul. Sincer să fiu cu 
mine însumi, nici nu mă mir că bieţii iobagi au pornit răscoala 
împotriva voastră. Numai că răscoala nu-i îngăduită de legile 
împărăției. Asta-i marele vostru noroc. Altfel aţi fi stat pe eşafod, 
alături de sceleraţii care au condus revoluţiunea. Şi eu aveam 
linişte sufletească pentru că am lucrat după dreptate. Aşa însă 
cine-mi scoate spinul care s-a înfipt în sufletul meu? Dar contele 
Teleki, ce ne-ar spune despre cele petrecute cu prizonierii din 
Aiud." 

Cu capul plecat, contele povesti: 


„Mulţi dintre ţăranii răsculați din Sîngeorgiul Tras-căului au 
fost tăiaţi, mulţi au fost răniţi şi aduşi ca prizonieri la Aiud şi din 
aceştia mulţi au murit pe drum sau în oraş. Unul îşi dete sufletul 
pe stradă, lingă o fîn-tînă cu roată şi rămase acolo pînă cînd 
gidele îi legă capul de picioare şi-l duse cu o prăjină afară din 
oraş. lar pe ceilalţi prizonieri îi închiseră în pivniţa lui Bodor, în 
faţa fortăreței, dîndu-q fiecăruia cîte o bucată de piine şi apă. lar 
un individ lipsit de sentimentul omeniei astupă, noaptea, cu 
paie, pe dinafară, ferestrele pivniţei şi în dimineaţa următoare 
aflară pe ţăranii arestaţi, năduşiţi." 

„Ce pedeapsă vi s-ar cuveni pentru astfel de fapte, vouă, 
nobili ai Marelui Principat şi ai imperiului? Ar trebui să vă 
expulzez, sau să vă arăt cu degetul faţă de toţi oamenii Vienei. 
Nu aflu la îndemînă cuvinte care sâ 

condamne faptele voastre! Imperiul n-a mai trăit o ase- 
menea ruşine. Şi, vă garantez eu, nici nu va mai trăi vreodată. 
Pentru că nobilul trebuie să fie nobil în orice împrejurare, nu 
numai cînd se înfruptă din bunurile stoarse din sudoarea şi 
sîngele supuşilor săi!" 

Împăratul privi speriat în jurul său. Nu, nu-l auzise nimeni. 
Pereţii cabinetului său erau bine capitonaţi. Nobilii nu vor afla 
niciodată gîndurile sale. Şi se bucură. 

XVIII 

Baronul Preiss încerca pe toate căile să-şi creeze anumite 
circumstanţe atenuante pentru eventualitatea că va fi acuzat de 
nepăsare faţă de revoluţie. Mai cu seamă că ordinul împăratului 
în privinţa rolului pe care trebuiau să-l joace trupele întîrzia, în 
vreme ce răscoala cuprindea tot mai multe sate, atrăgîind în 
viitoarea ei şi mai mulţi oameni. Evenimentul lua proporţii şi 
nimeni nu-i întrevedea, clar, sfîrşitul. Poate doar contele 
Jankovich, cu mintea sa lucidă, bazîndu-se şi pe experienţa 
dobîn-dită de-a lungul multor decenii de viaţă, de slujbă în fo- 
losul împărăției. El era sigur că, pînă la urmă, totul va reintra în 
matca de dinainte, că viaţa îşi va relua cursul normal, că iobagii 
îi vor sluji, în continuare, cu aceeaşi credinţă şi teamă pe nobili. 
Şi asta pentru că răsculații nu numai că n-aveau aprobarea 
împăratului, dar lucraseră împotriva legilor care guvernau 
imperiul. lar legea nu-l iartă pe cel care-o răstălmăceşte sau pe 
cel care o sfidează. Preiss ceru părerea baronului Brukenthal în 


privinţa posibilităţilor de satisfacere a doleanţelor ţăranilor 
făcute cu prilejul armistiţiului de la Tibru. Ca de obicei, 
guvernatorul îl sfida. 

„Este nedemn şi nu se cuvine pentru că urmările vor fi rele, 
ca cineva să poarte tratative cu oameni ce se află în stare de 
revoluţie, mai înainte ca aceştia să se 

Împrăştie, să depună armele şi să se liniştească odati 
pentru totdeauna. In ce priveşte liberarea din starea d« iobăgie 
şi militarizarea lor, acestea stau în puterea împăratului, 
guvernul fiind neputincios, deci, ca atare, nu poate promite 
nimic. Vorbind despre ţăranii închişi la Galda, aceştia au fost 
condamnaţi pe linie judecătorească şi tot pe această cale 
trebuie să li se rezolve apelul. Dar, desigur, este necesară mai 
multă înţelegere şi răbdare din partea lor. Plingerile ţăranilor din 
munţi nu sînt noi, ele au fost supuse graţiei împărăteşti 
împreună cu părerea guvernului. Deci şi-n acest caz, se cuvine 
mai multă înţelegere şi răbdare din partea lor. Nimic nu se 
obţine cu forţa şi de azi pe miine. Că doar împăratul are multe 
treburi mai importante de rezolvat decit plingerile acestor ţărani 
care, de fapt, în multe cazuri, nici ei nu prea ştiu bine ce vor. Ca 
atare, guvernul nu vrea să ştie de nici un fel de concesie. Şi nici 
să-i lase în libertate pe iobagii închişi la Galda şi pentru care, 
este adevărat, primise ordinul cancelariei aulice încă în luna 
aprilie 1784." 

Brukenthal era categoric. Marele Principat al Transilvaniei 
se afla în miinile sale şi el îl guverna după cum credea că-i mai 
bine, spre deplina mulţumire a nobililor, fala şi mîndria ţării. încă 
o dată generalul Preiss se afla într-o mare dilemă. „Cum să 
acţionez? In numele cui? Puterea mea este mărginită, deşi se 
bazează pe arme şi pe tunuri. Guvernatorul mă duşmăneşte de 
moarte. Şi mă obligă să cad în dizgraţia împăratului. Am 
îmbătrînit lîngă tron şi tot n-am învăţat prea multe. Şi toţi mă 
privesc ca pe un duşman al ţării. Ca şi cum din cauza mea ar fi 
pornit răscoala. Gindească ce vrea guvernatorul, eu tot îl voi 
trimite pe Schultz la Cîmpeni. Un militar trebuie să-şi respecte 
cuvîntul dat. Schimbăm însă tactica. Renunţăm la tratative şi, în 
numele cîştigării unor drepturi, cerem extrădarea căpitanilor. Şi, 
fără cap, revoluţia se înăbuşă şi moare." 


„Ce să le promit în schimbul căpitanilor?" întrebă 
vicecolonelul. 

„Tot ce pofteşti. Trebuie să-i seduci, să-i convingi că 
plingerile lor se află pe masa împăratului, că au fost studiate de 
Maiestatea Sa şi că urmează ca, In cîteva zile, un emisar special 
să sosească cu ele In Transilvania. Cu 

condiţia însă ca, pînă atunci, căpitanii să se afle in mîinile 
armatei imperiale. Altminteri nu numai că nu vo» scăpa de 
robie, dar va interveni împotriva lor şi armata, semn că 
împăratul îşi ia definitiv mina de pe ei, mina lui proteguitoare. 
Trebuie să reuşeşti. Ai doar atita experienţă. Şi-apoi, nici nu ţi-ar 
strica o avansare. Poată chiar pînă la general." „Măcar de-aş 
avea de-a face cu nişte copii. Dar oamenii ăştia sînt tare ciudaţi. 
Tac şi ascultă şi, cînd vorbesc, spun lucruri mari în cuvinte puie, 
de parcă ar fi învăţat la cine ştie ce şcoli vieneze. Şi nu renunţă 
la ideile lor. Şi nici la plingerile pe care, susţin ei, le-au înaintat 
de multe ori împăratului. Şi sînt jnvinşi că dreptatea este de 
partea lor. Că dacă ei nu ar fi, nici soarele nu s-ar mai arăta pe 
deasupra pămîn-lui, izvoarele ar seca, riurile s-ar prăpădi, griul 
ar fi mîncat de alte vietăţi înainte de vremea seceratului »i ţara 
s-ar preschimba într-un veritabil deşert din care împărăţia n-ar 
trage nici un folos." 

„Să nu-i contrazicem. Nu pierdem nimic dacă le dăm 
dreptate. Numai să putem pune mina pe căpitanii lor. Să 
despărţim trupul de cap." 

Schultz ajunse la Abrud în ziua de 19 noiembrie. Nu părea 
să se grăbească pentru a-i întîlni pe răsculați. Voia şi-n acest fel, 
amînînd întîlnirea, să le mai dea un semn că puterea se află, 
totuşi, de partea sa, că orice îra-potrivh-e este zadarnică şi, mai 
ales că el vine în întîm-pinarea lor cu bunăvoință, cu speranţa 
că-i va salva de la pieire, că numai el îi poate salva, el, slujbaş 
de încredere al împăratului. La Tibru învățase lecţia. Văzuse cîtă 
consideraţiune au ţăranii faţă de losif, cum în numele său îi poţi 
pune repede în căpăstru. Numai de nu l-a» rupe înainte de-a 
ajunge la ţintă. De cum sosi la Abrud, Schultz avu o mare 
decepţie. Autorităţile îi aduseră un prizonier pe care-l întîlnise la 
Tibru printre căpitanii cu care stătuse de vorbă şi care i se 
recomandase, fără ca ceilalţi să protesteze, drept lon Horea. Dar 
omul era, de fapt, Ursu Uibariu. 


„Cum să mai poţi avea încredere în asemenea oameni?" se 
întrebă vicecolonelul rămas perplex în faţa acestei întîmplări. 
Hotări să rămînă peste noapte în Abrud, eonvins fiind eă, la 
Cîmpeni, căpitanii vor veni 

Însoţiţi de o mulţime de revoltați sau nu se vor prezenta 
deloc. Şi cît îşi dorea el să-i izbutească acţiunea. Cită nădejde şi- 
a pus Preiss în el, viitor general al imperiului. 

Însoţit de o trupă de husari, Schultz plecă a doua zi spre 
Cîmpeni. Ajuns în comuna de pe Arieş, întrebă dacă Horea şi alţi 
oameni din munţi au venit şi l-au căutat. Judele, după ce-l salută 
cu deosebit respect, ca reprezentant de vază al împăratului, îi 
răspunse că Horea şi Cloşca împreună cu vreo 40 de oameni |- 
au căutat, într-adevăr, cu o zi mai înainte, dar el n-a ştiut ce să 
le răspundă cînd să mai vină pentru a-l întîlni pe vicecolonelul 
Schultz care onorează cu prezenţa sa această comună trecută şi 
ea prin focul răscoalei. „Aş vrea să văd urmele lăsate de ţărani", 
zise Schultz şi judele se oferi să-l conducă pe străzi, printre case 
ruinate sau părăsite de stăpinii lor. Ochiul de militar al 
oaspetelui cercetă cu luare aminte poziţia strategică a 
Cîmpeniului, pentru că cine ştie cu ce ocazie va trebui să conduc 
o trupă împotriva acestei localităţi în care răsculații s-ar putea, 
la nevoie, retrage ca într-o cetate. Şi-apoi, Cîmpeniul se află 
cam la răscruce de drumuri aici, între localităţile din munţi. 

„Vin ţăranii!" zise primarul după ce scrută depărtarea. 

„Unde-s?" 

„Pe drumul ce coboară din comuna Riu Mare, vin călări şi 
nu sînt prea mulţi." 

Vicecolonelul privi şi el către marginea de zare în direcţia 
arătată de mîna întinsă a judelui. 

„Foarte bine!" zise militarul şi trimise doi soldaţi să-i 
întîmpine şi să-i întrebe dacă-l caută pe el, sau dacă vin cu alte 
treburi la Cîmpeni. Văzîndu-i paşnici, se apro-piară de ei. 

„Poate veni Horea şi locuitorii comunei să se întil-nească cu 
Măria Ta, după cum v-a fost înţelesul lîngă Cricău?" întrebară 
ţăranii. 

„leri v-am căutat, dar nu v-am găsit", explică unul care se 
temea ca vicecolonelul să nu fie supărat şi să-i certe pentru că 
nu s-au întîlnit încă de ieri. 

„Ne-am întors la noi acasă, să mai chibzuim ce-i de 


140 

făcut", adăugă un bătrîn. Militarul îi privea cam de sua, U 
sfida, tratîndu-i ca pe nişte oameni care-au venit să-i ieară 
iertare pentru cine ştie ce fapte săvirşite, care na erau siguri 
dacă vicecolonelul va trece cu vederea aceste fapte. Prefăcîndu- 
se că meditează asupra răspunsului, zise: ^ 

„Miine pot veni la mine şi Horea şi locuitorii comunei." 

Ţăranii mulţumiră şi plecară de unde-au venit. Schultz se 
duse pînă în comuna Bistra să se informeze despre starea de 
spirit a oamenilor şi, spre marea lui satisfacţie, constată că 
liniştea a pus stăpinire pe sat ca şi cum nici n-ar fi trecut 
revoluţia şi pe acolo. Află că la Cîmpeni şi la Cărpiniş toate 
minele se aflau în lucru, că ţăranii, acum în prag de iarnă, îşi 
vedeau de treburi, trudind la spălarea aurului. Seara s-a înapoiat 
la Cîmpeni, a mai discutat cu judele, apoi s-a culcat. N-a prea 
dormit, însă. Toată noaptea au sunat, în munţi, cornuri-le de 
vînătoare, tulnicile, chemînd oamenii, pentru a doua zi, la 
adunare. , 

„O mulţime prea mare mă poate încurca, îşi spuse el. Sau 
mă poate ajuta. Din cîteva sute de oameni se vor afla destui 
care să se ofere contra unui premiu să-l predea pe Horea." 

Schultz aşteptă la primărie delegaţia ţăranilor care să-l 
invite pe şesul cel mic din Cîmpeni, unde se adunaseră oameni 
din toate satele, dar mai ales din Riîul Mare, Vidra, Cîmpeni, 
Bistra şi Lupşa. Într-adevăr, către ora unu după-amiază, juraţii 
din aceste comune se prezentară la vicecolonel şi-l chemară la 
locul adunării. Schultz plecă fără să se grăbească. Era militar şi-l 
reprezenta pe împărat. Nimeni n-avea voie să se atingă de el. 
Aşa sunau poruncile lui Horea: „Cită vreme cătanele împărăteşti 
nu trag în noi, le vom lăsa în pace." 

In faţa trupei de ţărani formată din vreo 600 de oameni, 
păşiră înaintea vicecolonelului Horea, Cloşca şi încă vreo 
doisprezece bătrîni. îşi descoperiră capetele şi aşteptară 
cuvîntul reprezentantului împăratului. Schultz li lăsă anume 
cîtei/a clipe să aştepte vorbele sale. Să i le preţuiască şi mai 
mult. Şi să le respecte aşa precum zio 

ei că-l respectă pe împăratul. Vicecolonelul îşi drese vocea 
şi începu: 


„înalta autoritate mi-a ordonat să vă comunic vouă că 
bătrînii şi juraţii împreună cu căpitanii lor să se înfăţişeze pe 
ziua de 24 noiembrie tot în locul acela unde am avut 
convorbirea dintii, în ţinutul Cricăului şi al Ti-brului şi unde veţi 
auzi cu urechile voastre porunca împăratului de la generalul 
neamt. Aţi înţeles?" 

Ţăranii se uitară unul la altul. Propunerea li se părea 
ciudată. De ce adică să nu le spună aici şi astăzi porunca 
împăratului? Doar nu se va schimba pînă peste două zile. 

„Noi singuri pînă la Cricău nu ne vom putea duce, iar dacă 
vom lua cu noi şi pe locuitorii comunelor care se află acum aici, 
atunci nu vom putea răspunde de faptele lor, de excesele ce le 
vor comite la dus şi la întors datorită mijloacelor necesare 
pentru subsistenţă şi încar-tiruire." 

Vicecolonelul se încruntă. Răspunsul căpitanilor îi displăcu. 

„Asta înseamnă că conştiinţa voastră nu este curată. 
Altminteri aţi fi acceptat să veniţi singuri la Tibru. Aşa că 
declaraţi-mi sincer, dacă ştiţi că aţi păcătuit prin toate faptele 
nedemne cite le-aţi comis şi că aţi atras asupra voastră dizgraţia 
Maiestăţii Sale?" 

Ca într-o piesă foarte bine jucată, ţăranii căzură în genunchi 
strigînd: 

„Recunoaştem că am greşit şi ne rugăm de Maiestatea Sa 
să ne graţieze şi ne supunem înaltelor sale ordine ce vor urma, 
în deplină încredere că nouă, amăriţilor de iobagi, ni se va face 
dreptate. Am fost siliţi să facem pasul acesta ca să ajungă la 
urechile împăratului tristele noastre plîngeri şi rugăminţi!" 

Schultz nu ştia însă ce este mila. El se afla în misiune şi 
trebuia să şi-o îndeplinească în cît mai bune condi-ţiuni. De 
aceea, făcîndu-le semn să tacă, le spuse: 

„Dacă voi recunoaşteţi că aţi greşit, să-mi spuneţi cine v-a 
sedus la pasul acesta ilegal, cine v-a îndemnat să porniţi 
împotriva nobililor, stăpînii voştri?" 

Ca un cor antic, cei de faţă răspunseră pe dată: 

„Țara întreagă a făcut-o. Măria Ta caută de vezi dife 

141 

ritele noastre rezoluţiuni pe care le-am adus în original si 
pentru împlinirea cărora în zadar am alergat pe la toate 
autorităţile ţării, căci tot n-am putut obţine nici o deriziune." 


Horea şi Cloşca scoaseră din traistele lor nişte pachete de 
hîrtii şi le predară vicecolonelului. Erau rezoluţiuni date de 
cancelaria aulică, scrise în limba latină şi întărite cu numere şi 
sigilii autentice. Schultz crezu că a sosit momentul să semene în 
rindul ţăranilor deruta şi neîncrederea faţă de căpitanii lor. Aşa 
că îi ceru ofițerului Probst să traducă şi să explice oamenilor 
conţinutul acestor scrisori, să le dovedească în acest fel că n-au 
avut nici o justificare, nici un motiv ca să înceapă răscoala din 
pricina acestor documente şi că, prin urmare, au fost înşelaţi de 
oameni rebeli şi acestora trebuie să le ceară socoteală pentru 
nefericirea ce va cădea peste capetele lor. Ţăranii nu 
reacționară în nici un fel. Aşteptau bătălia finală. Ştiau că 
Schultz abia a început vorbirea. 

„Ar fi bine, îi îndemnă el, ca în ziua de 24 noiembrie să 
alegeţi cîţiva oameni din comunele voastre şi să-i trimiteţi la 
Sebeş, la reşedinţa comisiei instituite ca să asculte porunca mai 
departe a împăratului!" 

Mulțimea murmură. Un simplu semnal şi s-ar fi năpustit 
asupra colonelului şi trupei sale de husari. Dar Horea nu voia o 
încăierare. Nu venise pregătit pentru aşa ceva. Coborise din 
munţi, întîi şi-ntii să le dovedească încă o dată oamenilor săi de 
încredere că s-au lăsat înşelaţi, la Tibru, de acest militar care 
vorbeşte fără sfială în numele împăratului, nefiind în stare să le 
spună ce s-a ales de rezoluţiile lor şi cînd li se va face dreptate. 

Schultz continuă fără să-i pese ce gîndesc căpitanii. El voia 
să impresioneze mulţimea, s-o aducă la ordinele sale atunci şi 
fără nici o concesie. Vorbi din nou: 

„După ce cu toţii sînteţi vinovaţi şi convinşi că aţi greşit, 
trebuie să recunoaşteţi şi faptul că aţi fost înşelaţi de căpitanii 
voştri şi cu greu veţi putea dobiîndi graţia împăratului dacă nu- 
mi veţi împlini imediat două poruncii întîi să predaţi în mîinile 
armatei tot felul de puşti fi arme; apoi să-mi extrădaţi imediat, 
aici pe loc, pe căpi 

tanii voştri care v-au îndemnat la răscoală şi v-au înşelat, 
ca să-şi poată primi pedeapsa meritată!" 

Mulțimea murmură din nou. Apoi fu cuprinsă de un vuiet pe 
care Schultz nu l-a mai auzit. Şi dintr-odată se linişti ca la o 
poruncă. Unul din căpitani ieşi înaintea celorlalţi şi grăi: 


„Noi nu putem să extrădăm pe nici unul din căpitanii noştri. 
Ou atit mai puţin că noi, în fapt, nici nu avem căpitani, deoarece 
toate le-a făcut ţara şi focul a venit peste noi de pe Criş iar noi 
doar că ne-am unit numai cu crişenii şi am mers cu ei pînă la 
Cricău şi Tibru, dar In urma poruncii împărăteşti pe care ne-ai 
publicat-o acolo, ne-am întors înapoi la casele noastre unde ne 
aflam şi acum aşteptînd graţia împăratului.* 

„Sînt vicleni, observă Schultz. Vor să-şi scape căpitanii de 
pedeapsă, să dea vina pe ţară. Dar oare aici cine-i ţara? Că 
nobilii nu pot fi ţara. Sînt prea puţini. Tot ei, ţăranii, sînt ţara." 

Bătrmul căpitan aştepta cuvintul vicecolonelului care 
tntîrzia anume pentru a-i pune într-o dilemă şi mai mare. Apoi, 
cînd văzu că mulţimea este nerăbdătoare, oamenii aşteptind 
rezoluţiile promise, militarul vorbi: 

„Trebuie să-i extrădaţi pe căpitani. Împăratul a poruncit 
aceasta şi cine nu se supune poruncilor Maiestăţii Sale se 
cheamă că-i răzvrătit şi trebuie pedepsit cum se cuvine ca să fie 
exemplu pentru toţi. Aşadar, vă propun să iau cu mine pe aceşti 
doi oameni, pe Horea şi pe Cloşca în miinile cărora se află cărţile 
voastre şi despre care voi ziceţi că sînt de omenie. Îi iau şi-i duc 
la generalul cel mare unde, în numele vostru, ei vor apăra cauza 
comună. Marele general îi aşteaptă cu inima deschisă. Şi-i 
înţelegător. Şi el, asemenea împăratului, este de partea voastră 
cită vreme îl veţi asculta. Altminteri, are şi arme, şi tunuri, şi 
soldaţi. Nu-i bine să vă împotriviţi. Destul că aţi omorît şi-aţi 
jefuit pînă azi după bunul vostru plac şi după cum v-au învăţat 
căpitanii voştri!" 

Auzindu-l, oamenilor nu le venea să creadă. 

„Împăratul nu poate da asemenea porunci. lar dacă le-a 
dat, tot el se cuvine să ne asculte din nou, să audă că guvernul 
n-a făcut nimic pentru a-i împlini rezoluţiile 

pe care le-a dat. Să ştie că nobililor nu le pasă de Maies- 
tatea Sa. Cit priveşte aceşti doi oameni, noi nu-i dăm. Nu-i dăm 
nici pentru toată împărăţia, cît o fi ea de mare şi de tare. Is ai 
noştri şi noi sîntem ai lor. Toţi sîntem acelaşi trunchi. Şi nu-i în 
lumea asta secure în, stare să despice trunchiul ăsta. Că-i trainic 
şi trăieşte încă dinaintea venirii nobililor printre noi şi va trăi cît 
lumea!" 


Ţăranii începură să protesteze strigîndu-i vicecolonelu-lui 
să-şi vază de treburile sale. 

„Că aşa cum nici pînă azi nu ne-ai ajutat, nu ne vei ajuta 
nici de azi înainte!" 

„Ne vom ajuta noi, după cum am chibzuit că va fi mai 
bine!" 

Mulțimea făcu cîţiva paşi înainte, apropiindu-se, ame- 
ninţătoare, de Schultz şi de oamenii săi. Apoi se ootî. Militarul îi 
simţi puterea. Nu se înfricoşa, dar o teamă ciudată îl cuprinse. 
Un simplu semn din partea unui căpitan şi soldaţii ar fi fost 
călcaţi în picioare. 

„Nedreptăţile să-i fi adus oare în halul ăsta de disperare? se 
întrebă Schultz. Dar au ei puterea să aleagă ân-tre dreptate şi 
nedreptate? Ei, care nu ştiu carte, care de veacuri se află în 
slujba nobililor, care-au trăit asemenea unor animale vorbitoare, 
domnii avind asupra lor puteri nemăsurate!" Militarul se 
cutremură. „într-adevăr n-am reuşit să-i cunosc pe aceşti 
oameni care lucrează pentru ţară. Eu, eu pentru care ţară 
lucrez? Unde-i ţara mea? împărăţia este prea mare ca să-i zic 
ţară. Nu-s oare şi eu un fel de slugă? Mai puţin asuprită, dar nu 
cine ştie cît de credincioasă. Doar sînt plătit pentru tot ce fac. 
Plătit şi gratulat cînd vreo treabă îmi iese bine, cînd am 
posibilitatea şi şansa să execut un ordin impecabil." Vi- 
cecolnelul se întrista. Nu-şi pusese, niciodată pînă atunci, 
problema existenţei sale în dependenţă de ţară, de dreptate, de 
adevăr. | se ordonase şi el executase. Ca o păpuşă trasă de 
sfori. Şi cu ce s-a ales într-o viaţă? Cu gradul de vicecolonel. Ciţi 
vicecolonei sînt în lumea asta? Mulţi, foarte mulţi! Cîţi vor 
rămîne în amintirea posterităţii? Doi, trei sau poate unul singur 
dintr-o generație. Schultz privea şi asculta mulțimea 
nemulțumită ca şi 

ovm atunci s-ar fi trezit din somn. Nu observă că-n timp ce 
vuietul creştea în intensitate, Horea se pierdu printre oameni, îşi 
lepădă cojocul şi nu mai putea fi văzut şi recunoscut dintre 
sutele de ţărani. Doar Cloşca rămase nemişcat lîngă el. 

„Vi s-a publicat patenta împărătească?" întrebă 
vi-«eeolonelul nu pentru a primi vreun răspuns, ci numai aşa ca 
să facă şi el ceva în momentele acelea. 

„Da!" murmurară oamenii. 


Îi ordonă locotenentului Probst să le-o citească din nou. 
Cloşca primi un exemplar tipărit din patenta împărătească. La 
fel şi judele din Riu Mare. Văzîndu-se învins, vicecolonelul 
adăugă la cele spuse de Probst: 

„In faţa nefericirii ce vă aşteaptă, sâ nu puteţi zice că n-aţi 
cunoscut patenta împărătească, de aceea v-am dat-o cu mîinile 
mele. Mergeţi acasă, citiţi-o, consultaţi-c In linişte şi hotâriţi-vă 
să vă supuneţi înaltelor porunci.1* 

„Aşa vom face!" răspunseră căpitanii. 

Schultz se îndepărtă apoi de ei, se opri la o oarecare 
distanţă şi-i urmări cum se pierd pe drumul care suia tn munţi. 
Ca o oaste care nu va putea fi niciodată înfrîn-tă, care moare şi 
se naşte în fiecare zi. 

Militarul trebuia, totuşi, să fie mulţumit. Prin armistițiul de 
la Tibru reuşise să oprească desfăşurarea normală a răscoalei, îi 
despărţise, pentru o vreme, pe ţăranii răsculați de căpitanii lor. 
Dar nu-i convinsese că cei mari şi puternici trudesc pentru ca 
dreptatea lor să fie scoasă o dată pentru totdeauna la lumină. ŞI 
gînduri-le lor stăteau numai şi numai în preajma acestor lucruri.. 
Ţăranii deputaţi erau aşteptaţi în 25 noiembrie la Sebeş Abilul 
Michael Brukenthal le pregătea o primire deosebită. 

„Dacă deputaţii ţăranilor răsculați se vor înfăţişa înaintea 
noastră — după cum ne-a promis Schultz, lucru de «are eu mă 
îndoiesc — atunci pe lîngă condiţiunile ce le-a pus vicecolonelul 
vom adăuga-o şi pe aceea ca din-fii să restituie lucrurile luate de 
la nobili. Vom reţine aici cîţiva dintre ei ca ostateci şi-i vom 
obliga să se supună nouă." 

„Ce facem acuma?" întrebă Cloşca. Horea nu-i răspunse. 
Privea undeva departe, foarte departe, unde numai cu gindul 
poţi ajunge şi se gindea la soarta revoluţiei, la soarta ţăranilor. 
Fierbea în sufletul lui o mînie cum nu l-a mai încercat o alta 
asemănătoare pînă atunci. Era miînios şi pe el şi pe Cloşca 
pentru tntîmplarea de la Tibru şi pe Crişan că se încrezuse în 
oculistul de la Sibiu. Dar mai înainte era mînios pe el Însuşi 
pentru că n-a trimis la vreme ordine clare, să ştie fiecare 
vicecăpitan — adică şi Crişan, şi Cloşca, şi Horea cel tînăr — ce 
trebuie să facă. Abia acum îşi dădea seama că încăpuse, cu 
răscoală cu tot, nu numai pe mîinile fatalităţii ci şi pe acelea ale 
puterii. Şi puterea nu iartă. Te înşfacă şi te nimiceşte. Nici măcar 


nu te ascultă. Şi dacă te ascultă, trebuie să vorbeşti în limba ei, 
să te aperi, acuzîndu-te, să-i cazi în genunchi, la picioare, pentru 
a-ţi tăia capul cu mai multă uşurinţă. Horea, cel tînăr 
supraveghea casa în care se aflau cei doi, ca nu cumva vreun 
trădător să vină pe neaşteptate şi să-i prindă. 

„Nădăjduiesc să ajungem la un oarecare liman", îi răspunse 
într-un tîrziu Horea. 

„La un oarecare liman"... repetă Cloşca. 

„La un oarecare, pentru că limanul dintîi s-a cam îndepărtat 
de noi. Sau poate că noi ne-am depărtat de el. Să nu fi fost oare 
pe placul nostru?" 

„N-a fost pe placul nobililor!" îl întrerupse Cloşca. 

„De la Crişan nici o veste", zise trist Horea, schim-blnd 
vorba. 

„Nu-i deajuns că îi hotărît să-nceapă, după porunca ta, din 
nou. Să taie şi să pirjolească tot ce întîlneşte în eale, să le arate 
nobililor de pe Criş şi de pe Mureş cît eîntem noi de tari şi de 
neînduplecaţi?" 

„Aşa-i! aprobă Horea. Numai că fiecare lucru are o vreme 
potrivită a lui pentru a fi făcut ca lumea. Care om îşi face o casă 
care să ţină numai de azi pe miine? Un »ebun se poate gîndi la 
aşa ceva." 

„Ce porunceşti?" întrebă Cloşca. Simţea cum îi fierbe 
sîngele în vine, cum îl arde cumplit un dor de răzbunare. Dacă 
Horea i-ar fi spus să plece în clipa aceea, atunci ar fi pornit să-şi 
spele greşeala de la Tibru. 

„Ne-au minţit şi cătanele împărăteşti. Au stat cît au stat 
departe de noi dar, pînă la urmă, tot domnilor le vor cînta în 
strună. Nu l-ai auzit pe Schultz la Cîmpeni cum încerca să ne 
amăgească? Dacă-l ascultam, astăzi eram în fiare, poate că ne- 
ar fi şi omorit. Lor nu le pasă de viaţa noastră. Nu le-a păsat 
niciodată. S-a depărtat de noi şi graţia împărătească." Horea 
vorbea parcă de unul singur. 

„Țara-i a noastră. Poate că izbutim s-o şi luăm cu totul în 
stăpînire, pe veci!" zise Cloşca mai mult ca să-l liniştească pe 
Horea. Nici el nu mai credea într-o asemenea şansă, deşi, la 
începutul revoluţiei, asemenea gânduri i-au trecut deseori prin 
minte. Şi nu o dată încercase să şi-l închipuie pe marele său 


căpitan, pe Horea, rege al Transilvaniei, supus împăratului, dar 
singurul stăpiîn al ţării sale. 

„Trebuie să numim noi căpitani şi să pornim din nou la 
drum, zise Horea. Şi nu ne vom mai opri. Nimeni nu ne va mai 
putea opri. Nici chiar împăratul!" 

„Vorbele tale sînt sfinte pentru mine! răspunse Cloşca 
mîngiindu-şi puşca de care nu se despărţea. Şi le voi împlini 
chiar dacă va trebui să plătesc cu capul acest lucru!" 

Horea se uită la tovarăşul său de luptă ca la un copil mare 
trimis într-o lume pe care n-o cunoştea, de care auzise vorbindu- 
se doar în treacăt. 

„In zilele ce urmează vom lua şi Galda şi Aiudul, vom arde 
pînă la rădăcină Abrudul, vor cădea şi Deva, şi Turda, şi Clujul, şi 
Alba lulia şi pînă la Crăciun vom ajunge şi la Sibiu şi-om sta de 
vorbă cu domnul guvernator ca de la egal la egal. Să pornească 
tulnicile şi cor-nurile de vînătoare chemarea. Să se strîngă iarăşi 
oamenii. Să-şi ia merinde şi arme şi să pornim odată!" porunci 
Horea ridicîndu-se în picioare. 

Cloşca văzu cum, în faţa sa, se înalţă un munte înalt, înalt 
cît să nu-l poţi cuprinde cu privirea. Şi-n vîrful acelui munte 
stătea un om care semăna cu Horea şi omul 

acela stăpinea ţara şi-auzea parcă mulţimea vuind în jurul 
muntelui, bucurîndu-se că ţara este a oamenilor de rînd. 

„Or fi ajuns poruncile noastre în Zărand, la Crişan?" tntrebă 
Horea. 

„Ajuns, eu cred că Giurgiu a şi pornit să le împlinească. Om 
de nădejde şi de mare folos. Bine te-ai gîn-dit cind l-ai ales 
dintre cei mulţi. Altul n-ar fi putut supune Zarandul." 

„La drum!" zise Horea şi ieşi din casă. 

XX 

„Oculistul Piuariu-Molnar, omul cu vorbă dulce, supusul 
nobililor, ne-a înşelat. Ne-a înşelat şi vicecolonelul Schultz. Toţi 
ne-au înşelat în numele împăratului. A'şa-dar, ne-a înşelat şi 
împăratul!" Avind cuvînt de la Horea, Crişan începu să 
acţioneze. Patru ţărani înarmaţi fură trimişi în satele de pe valea 
Mureşului cu scrisoare de la căpitanul Crişan, în care se spunea: 

„Eu, George Crişan, căpitanul militar, trimit această 
poruncă din mîinile lui Horea prin aceşti patru oameni care sînt 
trimişi ca să citească porunca aceasta din sat în sat, de la preot 


la preot, cît ţine de la Prisaca şi pînă la Homorod, ca toţi ţăranii 
să vină înarmaţi la Homorod şi acela care nu va veni să fie legat 
cu toţi copiii săi şi casa să se aprindă pe ei; şi să vină înarmaţi 
cu puşti, cu bite şi cu furci de fier". 

Poruncă dură şi dîrză. Poruncă înfricoşătoare şi disperată. 
Ascultată de oamenii satelor de la Alba lulia şi pînă la graniţa cu 
Ungaria, de-a lungul Mureşului. Ţăranii se puseră în mişcare. 
Deva trebuia cucerită şi atacul fusese stabilit pentru ziua de 30 
noiembrie. Mulțimea răsculaților se apropia de cetatea 
neînvinsă, din două părţi. Părea că nimeni şi nimic nu-i va 
împiedica s-o supună. Să răzbune morţii îngropaţi lîngă zidurile 
sale. 

Crişan acţiona în Zarand, Horea în Albac, lon Horea la 
Mogoş, iar Cloşca la Ofenbaia. 

Drumurile mai mult umblate care duceau în munţi erau 
controlate de armată, aşa că Horea scrise vameşului din Huedin 
să lase liber transportul bucatelor care să ajungă în munţi pe la 
Călata şi porunci fierarilor să trudească ziua şi noaptea ca să-i 
îndestuleze pe răsculați cu lănci. 

Pentru ţăranii din Zarand, ordinul lui Crişan era clari 
trebuiau să se adune în ziua de 28 noiembrie la Mihăleni şi 
Buceş, de unde, apoi, să pornească din nou asupra Abrudului. 
Linia de acţiune urma să se întindă de la Deva pînă la Huedin, 
să cuprindă toată inima Transilvaniei. Răscoala începu cu şi mai 
multă înverşunare. Ţăranii renunţaseră să evite ciocnirile cu 
soldaţii. Mai multe patrule trimise în munţi, au fost prinse şi 
nimicite. Lupta devenise, abia acum, pe viaţă şi pe moarte. Pînă 
mai ieri un fel de intermediar între nobili şi răsculați, împăratul, 
socotit trădător, fusese înlăturat. 

„N-a stat niciodată la aceeaşi masă cu noi. Şi nici n-a 
mîncat vreodată din acelaşi blid cu noi, aceleaşi bucate. Şi dacă 
a luat uneori în seamă viaţa noastră, a făcut-o de ochii lumii, nu 
pentru a ne-o uşura. Deşi îi stătea în putere acest lucru. Cît 
priveşte guvernul Transilvaniei, noi de mult nu îl mai 
recunoaştem!" Guvernul, însă, exista. Şi în 30 noiembrie publică 
o patentă, în numele împăratului, prin care acorda răsculaților 
amnistie generală, cu condiţia ca aceştia să se întoarcă la casele 
lor, să depună armele şi să se liniştească. Ţăranii renegară 
patenta care, ziceau ei, este dată de nobili care urmăresc să-i 


nimicească, fapt pentru care ei vor lupta chiar dacă vor pieri 
pînă la unul. Răspunsul răsculaților căzu ca un trăsnet asupra 
guvernului. Militarii au fost chemaţi în ajutor. Şi au răspuns 
prompt. Aveau argumente. Ţăranii îi atacaseră şi pe ei. Şi-n 
multe locuri i-au şi omorît. 

Chendi, nobilul din Cîmpeni, a fost trimis la Horea, cu 
patenta guvernului. 

„Ar trebui să încetaţi răscoala!" zise nobilul român. 

„Asta nu se poate", ripostă Horea. 

„Împăratul şi-a luat mîna de pe voi", insistă Chendi. 

„Ţi-a spus el?" rîse batjocoritor Horea. „Guvernul zice că nu 
vă veţi bucura de graţia suveranului dacă nu vă opriţi", plânse 
nobilul. „Ce-ţi pasă!" răspunse Horea. 

„Nu-i bine să tai în carne vie cînd ai la îndemină c piine", 
vorbi nobilul în parabole. 

„Cuţitul îi la mine, pita îi în mîinile voastre şi n-o putem tăia 
cînd voim noi ci cînd voiţi voi, aşa că ce altceva ne-a mai rămas 
de făcut decit să tăiem în carne vie?" 

„Guvernul îi îngăduitor cu voi, ca şi graţia împăratului", 
continuă Chendi. 

„Eu n-am lipsă de graţia împăratului şi nu voi linişti poporul 
decit dacă vor fi eliberaţi românii care se află închişi la Galda şi 
la Zlatna, pînă cînd nu se va da poporului o uşurare de 
contribuţiuni, de taxe şi de alte dări, aşa precum am cerut şi 
după cum ne-a promis şi împăratul că ne va ajuta", zise Horea. 

„Ce să le spun"? întrebă nobilul. 

„Ce-ai auzit!" se răsti Horea. 

La despărţire nici măcar nu-şi strînseră mîinile, ca altădată. 


„Român, român, dar nobil se cheamă că este!" şopti Horea 
în urma lui Chendi. Nu avea ştire că armata primise misiunea să 
acţioneze cu toată severitatea. Toţi ai lui socoteau Apusenii ca o 
cetate de piatră pe care n-o poate cuceri nici un duşman. 

Răscoala lua proporţii aşa cum prevăzuse şi cum dorise el. 
Generalul Preiss era indignat. Ca şi contele Si-mion Kemeny. 
Michael Brukenthal a fost de aceeaşi părere cu ei. Cum adică, 
nişte funcţionari împărăteşti, cum. sînt cei din Ofenbaia, să 
încheie o convenţiune cu ţăranii răsculați şi să accepte protecţia 
lor faţă de guvern şi armată? Aşa că, după ce s-au înţeles 


împreună, baronul Brukenthal, în numele guvernului, respinse 
convenţia încheiată la Ofenbaia şi, ca atare, armata avea cale 
liberă să calce drumurile ce treceau prin această comună, du- 
cînd în munţi. 

Freamăt mare era în casa unde stătea Horea, la Albac. 
Mesageri din toată Transilvania, trimişi de căpitanii răscoalei, 
veneau şi plecau. Ştirile pe care le aduceau nu erau, din păcate, 
prea încurajatoare. In comitatele Ara- 

11 — Roata fără sfirşit 

dului şi Bihorului se aşezară, în poziţie de luptă, trupele 
generalului Sturm, venit din Ungaria. Corpuri mai mici de 
armată s-au stabilit pe valea Mureşului în Dobra, Illia, Deva, 
Orăştie, Vinţ pînă la Alba lulia. Alte trupe înconjurară partea de 
răsărit a munţilor, cu misiunea să pătrundă spre oastea 
răsculaților de la Zlatna, Mogoş şi Ofenbaia. Din Tîrgu Mureş 
plecă spre Cluj o divizie de grăniceri secui, ca să închidă accesul 
în munţi pe la Gilău şi Huedin. 

Cetatea Apusenilor fusese astfel izolată de restul lumii. 
Horea intui imediat pericolul în care se aflau oamenii săi. „în loc 
să atacăm, va trebui, de-acum şi pînă la primăvară, să ne 
apărăm", gîndi el şi gîndul acesta al lui străbătu drumurile 
munţilor astfel încît l-au aflat şi Cloşca şi Crişan şi lon Horea şi 
ceilalţi căpitani ai răscoalei. „Situaţia este rea, dar nu-i încă 
disperată", încercă Horea să se autoconsoleze. Deşi era 
conştient că, în momentul în care armata a început să acţioneze 
împotriva lor, unul din doi trebuia să iasă biruitor iar celălalt să 
capituleze cu sau fără condiţii, după cum i-o va cere 
învingătorul. 

„Soldaţii au şi arme, au şi tunuri, au şi muniții, au şi 
mîncare, sînt şi bine îmbrăcaţi şi au ordin să tragă fără milă. ŞI-I 
au de partea lor pe împărat. Noi n-avem decit dreptatea şi 
munţii şi cerul de deasupra noastră." 

„Nu-i destul oare să ai dreptate de partea ta?" întrebă un 
bătrîn. 

„După legea noastră ar fi destul, dar după legile lor lucrul 
ăsta nu înseamnă nimic", răspunse Horea. 

„Preoţii au primit ordin să se lege de soldaţi şi să meargă în 
fruntea lor la luptă împotriva noastră", aduse vestea un ţăran 
venit dinspre Alba lulia. 


„S-au vîndut şi gştia diavolului, cu episcopi cu tot! Episcopii 
însă pot fi iertaţi de păcatul ăsta că-s de alt sînge decit noi şi-s 
ţinuţi în braţe de guvern, dar popii îs oameni ai satelor noastre", 
zise Horea. Era consternat Dar încă simţea pămîntul sub 
picioare. Nimic nu-i prevestea, încă, ce va urma. Cetatea 
Apusenilor n-a fost izbită de nimeni. De ce n-ar fi tot atit de 
trainică şi-n iarna aceea care-ncepuse a se lăsa, ca şi pînă 
atunci? Chemă la el cîţiva oameni de încredere şi-i trimise în 
Zarand, la 

Ofenbaia şi-n alte locuri unde se aflau cete răsculate să 
ducă acestora cuvântul său: 

„Toate drumurile şi trecătorile prin care se poate ajunge la 
noi să fie baricadate prin tăierea pădurilor. Trebuie făcute mai 
multe rînduri de tăieturi, astfel încît nici pasărea să nu poată 
trece prin ele. Asemenea, satele mai mărginaşe să fie 
înconjurate de tăieturi de păduri ca de nişte ziduri. Se cuvine să 
ne apărăm cu toate forţele şi din toate puterile. Pînă 
la.primăvară nu-i o veşnicie. Trecem şi peste iarna asta şi cînd o 
da colţul ierbii vom izbi de moarte tot ce ne va sta în cale". 

La Mogoş, la Rimeţi, la Buceş şi Vulcan, la Negrileasa, la 
Dupăpiatră, şi-n multe alte locuri copacii au fost prefăcuţi în 
ziduri de apărare. Cite trei rînduri de tăieturi. O patrulă raportă 
că a izbutit cu mare greutate să treacă prin două rînduri de 
tăieturi, dar prin a treia n-a mai putut trece deşi s-au străduit, 
deşi se aflau călări. Armata nu primise încă ordinul pentru a 
începe ofensiva. Oamenii munţilor urmăreau fiecare mişcare de 
trupe. Horea dispuse fiecărui sat aflat în raza de acţiune a răs- 
coalei ca, în momentul în care vor observa apropierea soldaţilor, 
să dea alarma, să tragă clopotele, să înştiinţeze comunele 
vecine pentru a se putea apăra. 

„Voi trebuie să ascultați întocmai de ordinele mele dacă 
vreţi ca națiunea română din Transilvania să scape de robie, să 
nu mai fie supusă domnilor pămînteni. în nici o comună să nu se 
îngăduie nici un soldat. Şi nici să nu asculte de vorbele şi 
promisiunile ofiţerilor care au devenit cei mai mari înşelători 
minţind că împăratul le-a îngăduit să promită marea cu sarea. 
Scopul lor este să suprime răscoala şi să ne pună iarăşi în jugul 
nobililor." 


La 27 noiembrie, generalul Preiss raportă că armata începe 
ofensiva. Guvernul luă cunoştinţă de acest lucru fără să-l felicite 
pentru abnegaţia cu care conduse operaţiunile tactice şi 
strategice, începînd să-i plătească poliţele. După două zile, la 
Rîmeţi, într-o luptă înverşunată, ţăranii obţinură o primă izbînda 
în faţa trupelor conduse de vicecolonelul Schultz în care, cu 
numai douăzeci de zile în urmă, la Tibru, ţăranii îşi puseră mari 
nădejdi. Cu gîndul ca să ocupe satele Ponor şi Rimeţi, Schultz 

porni în fruntea unei trupe de 143 infanterişti şi 68 de 
husari secui. Intră fără teamă în strimtoarea munţilor şi acolo 
ţăranii îl întimpinară cu focuri de armă, cu lovituri de furci. 
Vicecolonelul încercă să-i oprească vorbindu-le, strigîndu-le că 
n-are cu ei nimic, doar că trebuie să ajungă acolo unde l-a trimis 
ordinul împăratului. „Odată cu capul, ficiori, că vine şi Horea cu 
ţara!" îi răspunse un ţăran şi în fruntea unei cete se năpusti fără 
teamă asupra soldaţilor. Ascultind poruncile lui Horea, ţăranii 
tăiară drumul de retragere al soldaţilor conduşi de Schultz, 
baricadîndu-l cu copaci. Aşa că locotenentul Probst, plecat în 
ajutorul vicecolonelului, nu i-a putut fi de nici un folos, răsculații 
obligindu-l să se întoarcă înapoi şi să raporteze întîmplarea. 

Guvernul se agită dar nu se pierdu cu firea. 

„Doar n-au intrat zilele-n sac! Şi-apoi, ne aflăm abia la 
început", încercă baronul Preiss să justifice această înfrângere. 
Cum, în acelaşi fel, dînd vina şi pe slaba aprovizionare a armatei 
cu cele de trebuinţă, se va scuza şi în continuare, încumetindu- 
se chiar să preschimbe, cu vorba, unele înfrîngeri în izbînzi. 

Călcase cu stîngul, deşi îşi propusese să lichideze răscoala 
într-o zi două, să demonstreze guvernului potentele armatei 
sale, să şteargă acuzaţiile care i s-au adus pînă atunci. Numai că 
lucrurile au avut o altă desfăşurare. Tot în ziua de 27 noiembrie, 
maiorul Stojanich plecă din Deva cu o trupă formată din 320 de 
soldaţi să ocupe Zarand ul. 

„Cătanele au ajuns la Brad", îi raportă lui Crişan un om 
trimis anume să iscodească. 

Trupa răsculaților se afla în Crişcior, cu gînd să treacă 
dincolo de munţi şi sâ ocupe Abrudul, aşa cum stabilise Horea 
planul de bătaie. 

„Să-i nimicim! zise Crişan în sfatul căpitanilor săi. Cîţi sînt?" 
îl întrebă pe omul de încredere care-i aduse vestea. 


„Ca la trei sute de inşi." 


„Miine dimineaţă îi vom pune pe fugă, îi vom trece în 
Ungaria, să ne ţină minte şi să înveţe meserie. Că nu-i 

destul să fii maior, trebuie să şi cunoşti oamenii împo-triva 
cărora porneşti la luptă. Că noi sîntem viteji!" Căpitanii îl 
aprobară. Crişan stabili modul în care se vor desfăşura a doua zi 
ostilitățile. 

„O trupă de-a noastră le va tăia retragerea către Deva. 
Trebuie să afle şi ei că-i aşteptăm în strimtoarea de la Vălişoara. 
lar noi, ăştialalţi, ne vom năpusti asupra lor. Fără teamă. Sîntem 
de cîteva ori mai mulţi decit ei, şi-apoi, toată ţara îi de partea 
noastră, în frunte cu Horea. Duceţi-vă şi pregătiţi oamenii!" 

Lupta de la Brad a fost scurtă. Cătanele maiorului Stojanich 
au fost respinse şi s-au retras la Hălmagiu, de unde-au cerut 
ajutor din Ungaria. Despre această luptă, locotenentul Simeny, 
povestea: „Pe un drum foarte rău am ajuns la Brad, după miezul 
nopţii. Aici am aflat foarte puţini răsculați. Ceata ţăranilor, de 
cîteva mii de oameni, plecase către Crişcior, cu cîteva ore mai 
devreme, sub comanda căpitanului Crişan. Dar după ce auziră 
că noi sîntem aici, veniră din nou în zorii zilei cu o mulţime aşa 
de mare că n-o pot descrie şi noi cercarăm să ne retragem 
repede către Hălmagiu. Ne-am ciocnit cu trupa aceasta şi, cu 
toate că puşcarăm asupra lor, îi tăiarăm cu săbiile şi-i uciserăm, 
toate au fost în zadar, căci ei se adunară sub comanda lui Horea 
într-o mulţime ce nu se poate spune. Vom vedea ce vom putea 
face în viitor, destul că aici este oribil pentru soldaţi, fiindcă nici 
ziua şi nici noaptea nu avem odihnă din pricina răsculaților." 

Crişan simţi că se află foarte aproape de o izbînda totală. 
Din ordinul lui, cîţiva ţărani plecară pe valea Mureşului cu 
porunca să-i adune pe toţi răsculații la Hălmagiu. La fel îi 
îndemnă şi pe ţăranii din Zarand. Disperat, Stojanich încercă o 
stratagemă care-l salvă, întorcînd mersul evenimentelor în 
defavoarea răsculaților care, poate într-un moment de euforie, 
uitaseră de ceea ce le-a poruncit Horea, adică să nu se încreadă 
cu nici un preţ propunerilor pe care le-ar fi făcut ofiţerii armatei 
imperiale, chiar dacă ar fi vorbit în numele împăratului. Maiorul 
încheie o convenţie cu trupa lui Crişan, promiţin-du-le ţăranilor 
că din ziua aceea vor fi militari, că nu vor mai sluji nobililor ci 


numai împăratului. Şi răsculații se lăsară din nou înşelaţi. Şi 
acest lucru s-a petrecut în rao 

mentul în care Hălmagiul era înconjurat de vreo şapte mii 
de oameni. Cînd şansa era categoric de partea lor. Unii căpitani 
s-au lăsat ademeniţi de promisiunile maiorului. 

„Doar pentru asta luptăm împotriva nobililor! Să scăpăm de 
iobăgie, să ajungem slujbaşi ai împăratului. Şi dacă maiorul se 
jură că vorba-i vorbă, că militarul nu ştie minţi, atunci să-l 
credem şi să-l ascultăm!" 

Cînd s-au dezmeticit, era prea tîrziu. Maiorul devenise 
stăpîn pe situaţie, întorcînd roata în favoarea sa. Şi acest lucru 
s-a întîmplat la Mihăleni, în ziua de 17 decembrie. Pînă atunci, în 
Zarand s-au petrecut multe lucruri care n-au intrat în calculele 
lui Crişan. Despre ele nici Horea n-a putut fi prevenit la timp 
pentru a-şi da părerea, pentru a-l sfătui pe Crişan ce să facă. 
Deşi atenţia sa era îndreptată într-o mare măsură către Zarand, 
către oastea răsculaților de sub conducerea lui Crişan, deoarece 
pe aici se putea crea o largă fisură prin care armata să pătrundă 
nestingherită în munţi. De aceea Horea, prin mesagerii săi, îl 
înştiinţase pe Crişan că Zarandul nu trebuie pierdut cu nici un 
preţ, iar în caz de nevoie, dacă Bradul va cădea în mîinile 
armatei, ţăranii să se retragă înspre Mihăleni, unde locurile sînt 
mai strimte şi unde răsculații vor putea rezista mai bine în faţa 
cătanelor. 

La patru decembrie însă, în ajutorul maiorului Sto-janich 
veni o altă trupă condusă de vicecolonelul Kray şi, ceea ce era 
mai grav, însoţită de episcopul Nichitici. La început, Crişan nu 
dădu prea mare importanţă acestui fapt. Prelatul convocă o 
mare adunare la Tebea, unde se adunară şi ţărani şi preoţi 
curioşi mai mult să-l vadă pe episcop, să afle noutăţi privind 
plingerile lor. După slujba religioasă, Nichitici ţinu în faţa 
adunării o cuvîntare. 

„V-aţi înhăitat cu sceleraţii aceia ca să faceţi greutăţi 
împăratului, să-L nemulţumiţi pe stăpînii voştri. Şi-n felul acesta 
v-aţi pus rău şi cu bunul Dumnezeu. Pe care criminal credeţi voi 
că-l va ierta Dumnezeu? lar voi aţi omorit. N-aţi ales între 
vinovaţi şi nevinovaţi. Eu vă spun, în numele lui Dumnezeu şi-n 
numele împăratului, să vă liniştiţi, să plecaţi pe la casele voastre 
şi să vă vedeţi de treburi ca şi înainte de revoluţiune. Ba chiar 


trebuie să şi uitaţi aceste întîmplări triste pe care le-aţi 
provocat. Desigur, căpitanii voştri, cei care v-au îndem 

nat la rele, ei, necredincioşii, îşi vor primi pedeapsa cu- 
venită! Voi însă, prin graţia lui Dumnezeu şi-a împăratului, veţi fi 
amnistiaţi. Am dreptate, oameni ai lui Dumnezeu?" întrebă, la 
sfîrşit, episcopul, convins fiind că vorbele sale şi-au făcut efectul 
scontat asupra ţăranilor care, după cele petrecute în ultima 
vreme, nu mai ştiau în cine şi pe cine să creadă. 

„Pentru că ne-ai vorbit în numele lui Dumnezeu şi-al 
împăratului, te vom asculta!" zise un ţăran cu părul alb, ieşind 
înaintea celorlalţi, în faţa episcopului. Nichitici îi întinse mîna şi 
ţăranul i-o sărută. Alţi oameni făcură la fel. Episcopul cîştigă 
astfel de partea sa o bună parte din ţara Zarandului. Oastea lui 
Crişan se împuţinase. De la Ţebea la Hălmagiu, satele ascultau 
acum de Nichitici. Episcopul nu se mulţumi însă numai cu atit. 
însoţit de armată, plecă de la Tebea la Brad, trecînd prin 
Mesteacăn, pe lingă biserica unde, cu numai o lună şi trei săp- 
tămîni în urmă, ţăranii jurară credinţă căpitanului Crişan. Cînd 
ajunse în dreptul sfîntului lăcaş, episcopul întoarse capul să nu-l 
vadă. Ba, în sinea lui, îl şi blestemă să-l arză focul. „Dacă nu mi- 
ar fi fost îngăduit acest,lucru, Dumnezeu ar fi abătut asupra 
capului meu un fulger. Dar se vede treaba că şi Dumnezeu şi-a 
întors faţa de la această biserică de unde a pornit răscoala!" 

La chemarea episcopului, la Brad s-au adunat ţărani şi 
preoţi din 25 de comune. Şi iarăşi le ţinu Nichitici o vorbire 
despre păcatele lor din timpul răscoalei, săvir-şite cu voie sau 
fără voie, păcate despre care, pe un ton ameninţător, zise că nu 
ştie dacă vor intra sau nu spre iertare, în graţia lui Dumnezeu, 
drept pentru care se cuvine din partea lor, a păcătoşilor, să 
regrete faptele lor necuvincioase, să asculte de stăpânii lor şi să 
se supună fără cîrtire poruncilor stăpânirii, care nu le vrea decit 
binele şi care trudeşte din răsputeri, în frunte cu împăratul, 
pentru acest bine: 

„Liniştiţi-vă şi plîngerile voastre vor fi cercetate şi păcatele 
voastre vor fi iertate şi ţara se va bucura şi vă va răsplăti cum 
se cuvine". 

Ţăranii îl aprobară şi-i promiseră că-l vor asculta întocmai, 
că se leapădă de căpitanii răsculați şi că regretă din suflet tot 
ce-au făcut, că de multe ori au trebuit să 

omoare şi să jefuiască fiind ameninţaţi ei înşişi cu moartea 
pentru neexecutare de ordin, ordin care pleca întotdeauna din 
gura lui Horea, pe care mulţi dintre ei nici măcar nu-l văzuseră 
vreodată. Mulţumit, episcopul îşi continuă drumul. Se opri la 
Crişcior, apoi plecă împreună cu armata către Blăjeni, cu 
intenţia de a ajunge în munţii Abrudului, călcînd în picioare 
revoluţia. Din falnica trupă a lui Crişan care număra mii de 
oameni nu mai rămase aproape nimic. Episcopul despărţise 
ţăranii de răscoală, ameninţindu-i deopotrivă cu judecata 
împăratului şi cu judecata de apoi. Unii abia au aşteptat acest 
punct de sprijin al conştiinţei lor pentru a se retrage la casele 
lor. Foamea şi frigul şi faptul că nu izbutiseră să-şi impună nici o 
plingere îi descurajaseră. Armata şi episcopul trecură prin 
Zdrapţi şi Mihăleni fără să întîmpine nici o rezistenţă. 

Speranţa că vor ajunge la Abrud, în bune condițiuni, se 
dovedise deşartă. La hotarul dintre Mihăleni şi Blăjeni, în defileul 
Crişului Alb,' avangarda locotenentului Vajda a fost întîmpinată 
de o trupă de citeva sute de ţărani care declarară că ei nu vor 
permite trecerea armatei mai departe. Soldaţii erau în număr de 
cincizeci. Zece răsculați contra unui soldat. Ţăranii cereau să li 
se comunice rezultatele plîngerilor adunate de oculistul Piuariu- 
Molnar, ameninţind că pînă atunci nu se vor supune nimănui. 
Episcopul se sfătui cu vicecolonelul Kray cum să procedeze ca 
să-i înlăture pe răsculați din calea lor, pentru a-şi continua în cit 
mai mare grabă drumul spre Abrud. 

„Ar trebui să le vorbiţi, cum aţi făcut la Ţebea şi la Brad şi 
la Crişcior", zise Kray. 

"Ăia nu erau înarmaţi!" rîse Nichitici. 

„Un prelat nu se teme de un pistol sau de-o furcă, zise 
ironic vicecolonelul. Şi-apoi, să nu uităm că aţi fost. numit ca să 
conduceţi această oaste şi aţi garantat pentru liniştea şi viaţa 
oamenilor mei." 

„Eu nu sînt militar. lar în ce priveşte garanţia pentru viaţă, 
numai Dumnezeu sfîntul o poate da, el ştie cîte zile are de trăit 
fiecare om, fie el sclav ori împărat." 

„Nu mie trebuie să-mi vorbiţi despre aceste lucruri, ci lor, 
răsculaților! Priviţi cu ce ochi furioşi se uită la noi. Dacă ar 
putea, ne-ar mînca" 

„Să n-o luăm chiar aşa, doar şi ei sînt nişte bieţi creştini," 
zise episcopul ca şi cum i s-ar fi înmuiat inima de mila ţăranilor. 
„Totuşi, în mod practic, ce credeţi că putem face sau ce trebuie 
să facem? Nu putem înnopta pe aceste co-clauri." 

Episcopul rămase citeva clipe dus de ginduri. Socoti In 
grabă cum să-i păcălească pe răsculați, cum să-i înşele ca să 
poată pleca mai departes 

„Ce-aţi hotărît?" întrebă Kray care, între timp, se gîndi şi el 
la un anume plan de bătaie. 

„Voi trimite doi preoţi ca să-i liniştească, să obţinem liberă 
trecere fără vărsare de sînge. Preoţii le vor promite, dacă va fi 
nevoie, că prin mine vor interveni pe lingă guvernator pentru ca 
plingerile lor să fie rezolvate", zise episcopul. 

„Şi-n vremea asta, eu voi organiza trupa şi-i vom ataca 
spulberînd şi trupa asta. Să curăţăm tot ce întîlnim tn cale, să nu 
mai rămînă sămiînţă de răscoală în urma noastră. Destul s-au 
întrecut cu gluma sceleraţii ăştia." Episcopul nu se împotrivi: 

„Eu cu cuvîntul Domnului, dumneta cu cuviîntui armelor." 

Instruiţi de  Nichitici, doi preoţi se înfăţişară înaintea 
ţăranilor, făcîndu-le felurite promisiuni. în vremea asta, soldaţii 
ocupară poziţii de luptă, astfel încît să-i poată ataca pe răsculați 
din două părţi. Şi-n clipa cînd preoţii se retraseră din faţa 
mulţimii obţinînd ceea ce voiseră, Kray ordonă atacul. Luaţi prin 
surprindere, trădaţi de cei doi preoţi, ţăranii, deşi luptaseră cu 
înverşunare, au fost pînă la urmă învinşi. Mulţi au murit, mulţi 
au fost răniţi iar ceilalţi s-au retras. 

„întreg Zarandul se află în miinile noastre!" zise vice- 
colonelul, mîngiind bastonul ferecat cu aramă al căpitanului 
Bibarţ, căzut în luptă. 

„Am cugetat bine şi-am lucrat şi mai bine!" zise episcopul. 

„Miine pornim către munţii Abrudului", se lăudă Kray, 
socotindu-se eroul acelei zile. 

„In cîteva zile toată răscoala va fi călcată de noi în 

picioare, se va transforma într-o tristă amintire!" se bucură 
Nichitici. 

Într-adevăr, auzind despre deznodământul luptei de la 
Mihăleni, despre dezicerea de răscoală a ţăranilor din satele 
Zarandului, mulţi locuitori din comunele de peste munţi, de pe 
valea Arieşului au capitulat, trimiţind deputaţi la comisarul 


guvernului pentru a-i declara supunere. Focul care părea de 
nestins, abia mai pilpiia la Cîmpeni, unde se adunaseră ţăranii 
din Ofenbaia, Riu Mare şi Vidra. în fruntea lor se afla Horea. 
încrezători încă în izbîndă jurară din nou credinţă primului 
căpitan. Horea nu credea în nimeni. Era hotărît însă să lupte 
pînă la capăt. 

Ajuns la Abrud, episcopul convocă preoţii şi cîte şase ţărani 
din comunele vecine, sfătuindu-i să renunţe la revoluţiune. 
împreună cu comisarul guvernului, publică în faţa lor patenta de 
amnistie generală. Nu cîrti nimeni. Recunoscură că au greşit şi 
se bucurau că sînt iertaţi. 

„Lăudaţi-l pe Dumnezeu şi mulţumiţi-i împăratului!" îi sfătui 
episcopul. 

Creduli, ţăranii abdicară de la convingerile lor. împotriva 
acestui deznodământ,  Cîmpeniul rezista. Horea aştepta 
resemnat Infruntarea dintre trupa sa şi armată, confruntare 
care, inevitabil, era decisivă. De-a lungul drumului, de la Abrud 
la Câmpeni, pe care pornise vicecolonelul Schultz în fruntea unei 
armate de 750 de soldaţi, se aflau, pe dealuri, mii de ţărani. Au 
tras cu tunurile asupra lor şi ţăranii s-au retras către Riu Mare. în 
seara zilei de 11 decembrie, Schultz, după ce, trecând prin 
Cărpiniş, percheziţiona casa lui Cloşca, fără să găsească însă 
nimic deosebit, intră în Cîmpeni. Ţăranii înconjurară trupa 
vicecolonelului din toate părţile şi-i tăiară drumul de retragere 
spre Abrud. Schultz, auzind despre ce este vorba, încă în 
noaptea aceea trimise scrisori prin care cerea ajutor. Şi pînă să 
se dezmeticească răsculații, sosiră în Cîmpeni vicecolonelul Kray 
din Abrud, Ott din Bucium, maiorul Stojanich din Zarand şi 
maiorul Dolci-nengo din Rimeţi. Schultz fu scăpat de la o pieire 
sigură, iar tunurile îi împinseră pe răsculați în munţi, către 
Albac. Horea cu ai săi se aflau într-o situaţie dificilă. Poate în cea 
mai grea situaţie de la începutul ostilităţi- 

lor. Despre Crişan nu mai ştia nimic. Cloşca era şi el ne- 
putincios. Armata intrase în Cîmpeni. Albacul va cădea şi el. N- 
avea de ales. Trebuia să dizolve trupa, iar el şi Cloşca să plece 
în munţi, să se ascundă. 

„Pînă la primăvară, cînd om vedea ce trebuie să facem. 
Ajungem iarăşi la împăratul sau pornim din nou pe drumul 
nostru!" 


„Pînă atunci să cugetăm cum şi cînd am greşit. Şi de ce ne- 
am lăsat amăgiţi de toţi şi în atitea rînduri! Unde-am fi fost noi 
astăzi dacă luain Galda, dacă luam Hălma-giul, dacă... Să 
mergem pînă nu vin peste noi cătanele!" zise Cloşca. 

După citeva ceasuri se pierdură în munţii Albacului, în 
pădurea Scorocetului, însoţiţi de cîţiva dintre oamenii cei mai de 
încredere. Pînă la primăvară... 

La 26 ianuarie, la Alba lulia a început şi interogatoriul lui 
Oargă sau lon Cloşca din Cărpiniş, cam de 30 de ani, iobag 
cameral. Contele spera să culeagă din acest interogatoriu roade 
bogate. De aceea l-a şi introdus pe Cloşca în faţa comisiei aulice 
înaintea lui Horea. Era convins că va consemna cel puţin o 
acuzaţie zdrobitoare împotriva primului căpitan al răscoalei. 

„Unde, cum, cu cine şi prin cine ai fost prins şi adus în 
arest?" a fost prima întrebare. 

„Am fost prins împreună cu Horea şi legat în pădurea care 
aparţine satului Rîu Mare, de către patru gor-nici domneşti pe 
care îi cunosc dar nu le ştiu numele. Acei patru gornici ne-au 
găsit şezind lîngă un foc şi ne-au spus: Trebuie să mergeţi cu noi 
la Zlatna; aşa s-a poruncit. Noi le-am răspuns că voiam să 
mergem la Viena, dar mergem cu voi la Zlatna. După aceste cu- 
vinte, am fost legaţi de către cei patru gornici, apoi ne-au 
condus în casa unui gornic, acolo am fost preluaţi în pază 

ca arestaţi de către soldaţi, iar de aceştia, duşi imediat la 
Zlatna." 

Întrebare de circumstanţă, răspuns cam în doi peri. 
Jankovich cunoştea exact cum s-au petrecut lucrurile, dar, 
conform protocolului, trebuia să înceapă interogatoriul cu 
această întrebare. Să nu-şi intimideze, de la bun început, 
adversarul. Să-l facă să creadă că fiecare răspuns îl poate 
favoriza, dacă nu ascunde faptele reale, petrecute aievea. 

„Ce-aţi avut la voi cînd aţi fost arestaţi şi la ce aţi folosit 
lucrurile respective?" 

„Eu şi Horea am avut fiecare cîte o armă ca să ne apărăm 
de lupi dar şi din teamă fiindcă de vreo doi ani sîntem urmăriţi şi 
mulţi voiesc să ne spiînzure. Nici eu şi nici Horea nu am avut 
pistoale." 

Amănunt nesemnificativ prin care contele voia să se 
convingă de sinceritatea acuzatului. Aşa că aduse cele două 


pistoale care s-au găsit la Cloşca în momentul prinderii sale. 
Acesta le privi ca şi cum atunci le vedea pentru prima oară. 

„Cunoşti aceste pistoale şi recunoşti că le-ai avut asupra ta 
cînd te-au arestat gornicii?" 

Cloşca negă cu seninătate. Vorbi cu oarecare regret în glas, 
mărturisind că de cînd se ştie el, n-a avut asemenea pistoale. 

„Ticălos! gîndi contele. Asta, ca şi ceilalţi doi, îmi va da de 
furcă. Şi tot ca el se va comporta şi celălalt, Horea. Trebuie să-l 
iau metodic, să-l aduc, din aproape în aproape, la adevărul pe 
care îl aştept de la el. Păcat că nu-i pot oferi o şansă de scăpare. 
Care acuzat ms-şi deschide gura în schimbul unei promisiuni că 
pedeapsa li va fi uşurată dacă mărturiseşte?" 

„Deoarece puţin mai înainte ai spus că tu şi Horea eraţi 
urmăriţi, că voiau să vă spinzure, să ne spui cine vă urmărea şi 
pentru ce fapte?" 

Cloşca se miră, auzind întrebarea. Oare să nu fi auzit 
Jankovich, de cînd se află în Transilvania ca anchetator principal 
despre drumurile lor la Viena? Să nu-l fi informat nimeni cine 
sînt ei şi cum s-au zbătut pentru uşurarea poporului de corvezi? 
Vrea să-l tragă de limbă 

„Cine ne-a urmărit? Juzii satelor şi gornicii şi anume 

pentru că noi amîndoi am fost la Viena. Chiar aceşti juzi şi 
gornici ne-au prevenit să ne ferim de funcţionari, ca să nu ne 
prindă." 

Contele sesiză contrazicerea lui Cloşca şi-l întrebai „Cum se 
poate ca juzii şi gornicii să vă urmărească şi tot ei să vă prevină 
ca să nu fiţi prinşi? Explică-ne aceste lucruri." 

„Încă înainte ca juzii şi gornicii să ne urmărească, ne-au 
spus: Noi ştim că sînteţi nevinovaţi, însă feriţi-vă, pentru că 
avem ordin să vă arestăm." „Ce-aţi făcut voi la Viena?" „Am 
înaintat Maiestăţii Sale o petiție." „De cite ori aţi fost la Viena şi 
cu cine anume, de fiecare dată?" 

„Noi am fost împreună la Viena de trei ori. întîia dată eii, 
Horea, Toader Dumitru alias Buta şi Gavrilă, al cărui nume de 
familie nu-l cunosc; ultimii doi erau din Riu Mare. A doua oară 
am fost eu, Horea, Cristea Nicola şi un alt Gavrilă al cărui nume 
de familie cred că era Onu, ultimii doi, de asemenea din Riu 
Mare; a treia şi ultima oară cînd am fost şi eu la Viena, a mai 
fost Horea, Simion,„vărul lui Toader Dumitru din Riu Mare şi 


preotul Popa Dumitru din Certeje care se află în închisoare, la 
Zlatna. Horea a mai fost şi-a patra oară la Viena şi anume în 
postul Crăciunului 1783 şi s-a reîntors tîrziu, după Pastile lui 
1784. Nu ştiu cine a mai fosta patra oară cu el." 

„Ce fel de răspunsuri aţi primit la petiţiunile pe care le-aţi 
dus şi le-aţi predat la Viena?" 

„S-a dat poruncă guvernului să cerceteze chestiunea 
noastră şi să ni se facă dreptate", răspunse Cloşca. 

„Ce fel de rezolutiune a adus Horea ultima dată de la 
Viena?" 

„Eu, împreună cu alţii, am fost în postul sfinţilor Petru şi 
Pavel la Sibiu cu această rezoluţie, unde guvernul ne-a spus că 
arestaţii noştri care erau închişi pentru această chestiune vor fi 
eliberaţi, iar noi să mergem liniștiți acasă, în timp ce chestiunile 
noastre vor fi cercetate şi rezolvate după dreptate". 

„De ce n-aţi aşteptat liniştiţi terminarea chestiunii, dacă 
guvernul v-a promis că le rezolvă?" 

Cloşca zîmbi. Contele sau se prefăcea naiv, sau era cu 

adevărat. Parcă n-ar şti cum lucrează un guvern cu supușii 
săi de jos! Dar pentru că a fost întrebat, a răspuns: 

„Guvernul ne-a promis un termen de patrusprezece zile; 
după expirarea lui, văzînd că nu se face nimic, am mers din nou 
la Sibiu. Şi guvernul ne-a dat un al doilea termen; cînd a expirat 
şi acest termen, iarăşi ne-am dus la Sibiu şi guvernatorul ne-a 
spus că afacerea noastră a fost trimisă comitelui din Galda. Deci 
lui trebuie să ne adresăm. Ne-am dus şi la Galda, la corniţele 
suprem şi acesta ne-a promis, la început, că se va interesa de 
chestiunea noastră şi ne-a dat termene; de trei ori am fost şi la 
comite, ultima oară am fost eu şi încă cinci oameni la corniţele 
suprem care ne-a spus: Mergeţi acasă, termenele au trecut iar 
pentru chestiunea cu care aţi venit n-am făcut nimic. Şi ne-am 
întristat. Ne-a minţit guvernul, ne-a minţit corniţele suprem. ŞI 
rezoluţia împăratului era clară pentru chestiunea noastră. Ne-a 
fost milă de noi, cît am tot umblat de la unul la altul". 

„Cu răspunsul comitelui suprem ce-aţi făcut: l-aţi ţinut 
pentru voi, sau l-aţi spus satelor?" 

„Cînd am primit acest ultim răspuns, ne-am dus la 
comisarul de război, la Alba lulia. | l-am arătat, i-am arătat 
rezoluţiile, acesta le-a citit şi ne-a trimis acasă spunîndu-ne că 


împăratul va veni în ţară şi atunci vom putea vorbi cu el în 
persoană. în urma acestor spuse, ne-am dus acasă şi am 
înştiinţat satele numite Cîmpeni, Cărpiniş şi Riu Mare, ca să ştie 
cum stau lucrurile." 

„Dacă şi comisarul de război v-a spus să mergeţi liniştiţi 
acasă, de ce n-aţi rămas liniştiţi?" 

„Noi am rămas liniştiţi, însă au venit la noi alţi oameni; 
aceştia erau neliniştiţi şi deci aceştia trebuie să răspundă şi să 
dea socoteală despre cele întîimplate." 

„Cine au fost aceşti oameni tulburători?" 

„Nu-i cunosc. Eu rî-am fost la tîrgul din Cîmpeni ci acasă, la 
Cărpiniş." 

„Tu va trebui să dai socoteală şi să răspunzi, pentru că tu ai 
început răzvrătirea!" se înfurie contele. Şi era numai începutul. 
Şi Horea încă nu apăruse în faţa comisiei aulice. Cloşca era însă 
foarte calm. Sau se prefăcea numai că este calm. Avusese 
vreme să discute cu Horea, să-şi jure unul altuia că nu vor 
învinui pe nimeni anu- 

me, că fiecare răspuns pe care-l vor da la întrebările puse 
de anchetatori trebuie să înceapă şi să se sfirşească prin a nu 
recunoaşte nimic. 

„Eu n-am început răzvrătirea." 

„Ce aţi pus la cale şi ce aţi hotărît la Mesteacăn?" „Eu n-am 
fost acolo." 

Dialogul nu se desfăşura aşa cum şi-a închipuit contele 
Jankovich în vreme ce pregătea întrebările. Adică unele întrebări 
mai de referinţă, celelalte decurgind din răspunsurile acuzatului. 
Cloşca nu se lăsa impresionat nici de conte şi cu atît mai puţin 
de perspectiva morţii cu care se obişnuise deja. 

„Ce fel de funcţie ai avut în timpul răscoalei şi ce ai făcut în 
timpul tumultului?" 

„Eu n-am avut nici o participare la toată tulburarea şi cu 
atit mai puţin vreo funcţie." 

„La ce jefuiri ai fost şi ce-ai făcut în acele locuri?" „Am mers 
numai la Baia de Arieş şi Cricău la jefuiri şi acolo am fost luat cu 
forţa; dar n-am participat, fiindcă atunci cînd am ajuns eu acolo, 
jefuirile erau terminate." i 

„Cine te-a luat cu forţa la Baia de Arieş şi la Cricău?" 


„O mulţime de oameni au trecut pe lîngă casa mea care se 
află lîngă drum şi cîţiva au zis că acolo stă omul care a fost de 
multe ori la împăratul; mi-au poruncit să merg cu ei şi eu am 
încercat să nu mă supun, dar nu m-au lăsat. Am recunoscut în 
acest pilc de oameni pe mulţi, însă tot acei necunoscuţi mi-au 
ordonat să merg cu ei." 

Contele se înfurie de-a binelea. Cloşca îl minţea în faţă. 
Avea destule dovezi privind vinovăția lui Cloşca. lar e! o ţine pe- 
a lui, sfidînd pur şi simplu comisia aulică. „Şi măcar dacă-n felul 
acesta s-ar apăra! Spune nu şi crede că toate-s în regulă. Parcă 
ar fi stat de vorbă cu moartea şi i-ar fi promis că nu se va 
apropia de el încă mulţi ani de-acum înainte", gîndi contele. Şi 
către Cloşca: 

„Cum poţi afirma astfel de lucruri cînd este cunoscut faptul 
că în tulburare ai fost primul căpitan şi-ai ame 

ninţat oamenii la începutul răscoalei cu tragere în ţeapă şi 
cu incendieri?" 

„Eu n-am fost căpitan şi nici n-am ameninţat oamenii. Cei 
care au spus astfel de lucruri despre mine vor trebui să dea 
socoteală în faţa lui Dumnezeu!" susţinu Cloşca, menţinînd 
aceeaşi stare de spirit, neprielnică, între el şi comisia aulică. 

Calmul puse din nou stăpînire pe conte. „Dacă după fiecare 
răspuns m-aş enerva, n-aş mai ajunge să termin ancheta — îşi 
spuse el. Şi-apoi, deciziunea ilustrului nostru împărat este clară 
şi categorică. N-o poate schimba nici un fel de declaraţie, nici o 
rugăciune şi nici un martor. Nu peste multă vreme, sceleratul 
ăsta va sta la poarta raiului cerşind îndurare. Şi va fi trimis în iad 
să-şi răscumpere păcatele săvirşite cu voia şi fără milă, cu sînge 
rece şi plin de ură. Mă uit la el şi simt cîtă ură împotriva noastră 
zace în sufletul său. De-ar putea, ne-ar stringe pe toţi de 
grumaz!" 

„Ai fost în timpul răscoalei la Curechiu? Ce s-a întîmplat 
acolo?" 

„N-am fost şi nici nu ştiu unde se află această localitate." 

„Dar la Cîmpeni, Abrud, Roşia, Bucium şi Muşca?" 

„în primele patru localităţi n-am fost. Prin satul Muşca am 
trecut, cînd am mers cu ceilalţi oameni la Baia de Arieş. Am stat 
peste noapte în Lupşa şi de acolo am fost condus la Cricău." 

„Ai primit scrisori în timpul turburărilor?" 


„Nu, şi nici n-am scris." 

„Ce fel de arme şi muniții ai avut? Dar ceilalţi? De unde le- 
aţi primit?" 

„Eu n-am avut puşcă. La mulţi oameni am văzut însă arme. 
Ceilalţi au avuf sape şi furci de fier; lănci n-au avut nici unul; de 
unde au primit oamenii arme, nu ştiu; iar despre muniţie ştiu tot 
atit de puţin." 

„Tu şi ceilalţi, de unde aţi primit alimente?" 

„Am luat piine din Mogoş, cînd am trecut pe acolo cu 
jefuitorii şi m-am hrănit din ea pînă acasă; ceilalţi au luat piine 
de unde-au găsit." 

„În care scop au pornit oamenii răscoala?" 

„Nici despre aceasta nu ştiu nimic." „Pentru ce au lăsat 
oamenii să li se facă lănci?" „Nu ştiu nimic despre aşa ceva." 

„Dialog absurd!" constată contele. Se aştepta ca inte- 
rogatoriul să se desfăşoare cu totul altfel. El să întrebe, iar 
acuzatul să ceară îndurare, promiţind că va recunoaşte totul. 
Numai şi numai să scape de o pedeapsă grea. 

„Cînd te-ai întîlnit ultima oară cu Horea şi cît aţi stat 
împreună?" 

„M-am întîlnit cu Horea în ziua de Sfintu Dumitru, stil vechi, 
în Rîu Mare, în casa lui Nicola Petru, de unde am fost trimis în 
Cărpiniş pentru a merge la Viena cu Horea. Din această zi şi 
pînă cînd am fost prinşi, nu ne-am mai despărţit. Am fost 
împreună în Rîu Mare." 

„Ce-aţi făcut voi doi în tot acest timp?" 

„Am aşteptat ca satele să se adune şi să-şi dea părerea 
asupra scrisorilor care urma să le luăm cu noi la Viena; ne-am 
adresat vicejudelui din Cîmpeni să le scrie, însă acela n-a voit să 
vină; după aceea ne-am adresat lui Alexandru Chendi; acesta le- 
a scris şi a luat scrisorile pentru a le copia. Şi-n acest răstimp 
am fost arestaţi." 

„Ce-au vorbit răsculații şi ce le-ai publicat?" 

„Am primit o scrisoare al cărui autor nu-l cunosc, un 
încasator de contribuţii ne-a adus-o, iar preotul Petru Nicolescu 
din Rîu Mare ne-a citit-o; în această scrisoare era scris că 
împăratul a acordat graţie tumultanţilor; celor însă care îi vor 
prinde pe amindoi, adică pe mine şi pe Horea, li se vor da cite 
30 ae fiorini. Satul însă ar fi zis: Pe aceşti oameni nu-i predăm 


fiindcă îi trimitem la Viena. lar noi n-am publicat nimic 
jefuitorilor." 

„Pentru ce stătea scris în scrisori să fiti prinşi voi doi?" 

„Ca să nu putem pleca la Viena." 

„Destul pentru ziua de azi!" hotărî contele. Interogatoriul lui 
Cloşca continuă a doua zi. 

„Ce-aţi fi vrut voi doi să faceţi la Viena?" 

„Să obţinem prin rugăminte de la Maiestatea Sa împlinirea 
graţiei ce-a fost hotărită şi pe urmă să arătăm ce nenorocire ne- 
a lovit prin răscoala care s-a născut." 

12 — Roata fără sfirşit 

„De unde aţi primit bani pentru trecutele şi diferitele 
călătorii la Viena?" 

„Satele ne-au dat bani pentru aceasta; în special eu am fost 
trimis de Bucium, Abrud şi Cărpiniş. Aceste trei comune mi-au 
dat pentru fiecare călătorie cîte 20 de fiorini. Nu ştiu ce au 
primit ceilalţi deputaţi de la satele lor la fiecare călătorie. De la 
Abrud, însă banii nu i-am primit de la oraş, ci de la iobagii care 
locuiesc acolo." 

„Cum aţi călătorit la Viena? Pe jos, în trăsură sau altfel? 
Cum aţi ajuns acolo? Cită vreme aţi stat la Viena?" 

„Am mers întotdeauna pe jos. Patru săptămîni pînă acolo şi 
patru săptămîni înapoi. La Viena am stat de la patru săptămîni 
la mai multe, după cum am putut fi primiţi şi ascultați." 

„Cu asemenea întrebări nu ajung eu la adevăr", gîndi 
contele. Dar nu-i venea în minte ce altceva mai de seamă să-l 
întrebe pe acuzat. Nu găsea cheia cu care să intre în tainiţa 
sufletului lui Cloşca. „Parcă m-aş afla în faţa primei anchete din 
viaţa mea!" îşi impută el. 

„Cine v-a scris petiţiile şi cît aţi plătit pentru ele?" se 
interesă Jankovich. 

„Petiţiile le-am făcut, de două ori, aici, în Abrud şi numai a 
treia oară la Viena. Primele două le-a scris Samu Martzy, din 
Abrud. Ultimile, agentul Enyedi. N-am plătit pentru nici una, 
nimic. La agent ne-a trimis chiar împăratul. Enyedi ne-a făcut 
copii după cele două privilegii ale noastre şi-a mers personal, 
împreună cu noi, la împărat, căruia i-a predat copiile privilegiilor 
noastre, iar originalele ne-au fost restituite împreună cu o rezo- 


luţie", răspunse Cloşca ca şi cum s-ar fi aflat la un birt, cu un 
cunoscut, interesat şi curios să afle ce-au rezolvat la Viena. 

„Dacă împăratul a "preluat privilegiile şi petiţiile voastre, 
dacă v-a acordat şi o graţioasă rezoluţie, de ce aţi mai început 
răscoala?" 

Cît pe ce să-şi facă cruce ca să fie crezut pe cuvint, 
renunţind însă în ultima clipă, socotindu-se desolidarizat de 
Dumnezeul care n-a fost de partea lor niciodată, Cloşca 
răspunse: 

„Eu n-am început nici un fel de răscoală." Şi-apoi, 

luîndu-l martor pe acelaşi Dumnezeu în care nu mai cre- 
dea, adăugă: „Dumnezeu să-i tragă la răspundere pe acela care 
se face vinovat de această nenorocire!" 

Îi veni să rîdă, să rîdă în hohote, aşa cum n-a mai rîs de 
mult, poate de pe vremea cînd era copil. Contele îşi umezea 
buzele, purtîndu-şi limba dintr-o parte în alta a colţurilor gurii. 
Acuzatul se dovedea mai înverşunat decît s-a gîndit el că poate 
să fie unul care, după faptele sale, se află în faţa judecății 
comisiei aulice şi-a judecății de apoi. Jankovich era convins că 
atit Cloşca cit şi ceilalţi tovarăşi ai săi vor ajunge imediat după 
moarte în faţa judecății supreme care-i va condamna pentru tot- 
deauna la veşnicia iadului. Şi acest gind îl bucura pe el, un 
credincios convins. Avu însă o tresărire. „Dar eu, cine mă va 
judeca pe mine? Pentru că, ascultind ordinul împăratului, 
supunîindu-mă lui, nu fac o judecată strimbă? Nu păcătuiesc 
oare ascultîndu-i pe aceşti oameni care-s ca şi morţi? Poate, 
dacă le-aş fi spus de la bun început acest lucru, păcatul s-ar fi 
şters. Propria mea conştiinţă lucrează împotriva mea, împotriva 
preacredinciosului slujitor al Maiestăţii Sale. Dar împăratul? Are 
el linişte după ultimile instrucţiuni pe care mi le-a dat şi care se 
bizuie numai şi numai pe rapoartele primite de la mine, de la 
guvern şi de la Preiss? Dacă i-ar fi ascultat el în persoană pe 
răsculați, pe căpitanul lor, oare tot astfel ar fi judecat? Starea de 
lucruri din Transilvania este mai rea decit şi-o închipuie 
Brukenthal. Numai că nimeni nu vrea să recunoască acest lucru. 
Cu atît mai puţin nobilii." Făcu eforturi să-şi revină şi continuă: 
„Dacă în răstimpul de la Sfintul Dumitru şi pînă la arestarea 
voastră n-a fost la tine şi la Horea încă un al treilea, pe nume 
Crişan Giurgiu?" 


„L-au prins şi pe el!" gîndi Cloşca şi păli. Contele observă 
îngrijorarea pe faţa acuzatului şi, bătînd cu degetul pe masă, 
aştepta cu răbdare răspunsul. 

„Eu cunosc pe un oarecare Crişan Giurgiu din comuna mea, 
Cărpiniş, dar nu l-am mai văzut de doi ani. Alţi oameni din 
comune au fost însă, în acest răstimp, la noi." 

„El are impresia că noi sîntem proşti, că noi credem toate 
minciunile pe care le înşiră aici, în faţa comisiei 

aulice, fără teamă şi fără ruşine. Să nu ştie el că no! 
cunoaştem toate mişcările lor? Şi că oricind pot fi dovediţi ca 
vinovaţi principali ai tulburărilor?" 

„Deoarece ai fost primul căpitan al lui Horea în timpul 
răscoalei, să ne spui ce alţi conducători subalterni ai chemat, 
numit şi jurat." 

„Care dintre cei mulţi ne-au trădat?" se întrebă Cloşca, îi 
veni să ofteze, se abţinu şi înghiţi în sec. „De ia mine nu vor afla 
nici un nume!" hotărî el pentru a mif* oară. 

„Eu n-am fost căpitanul lui Horea şi deci n-am numit 
conducători subalterni." 

„Dacă n-ai fost ajutorul lui Horea pentru ce te-ai ascuns 
împreună cu el atita timp?" 

„Satele ne-au trimis pe amindoi să ne ascundem ca să nu 
fim arestaţi din cauza drumului la Viena." 

Contele începu să atace cu furie şi înţelepciune. „Cunoşti 
cumva un vicecolonel care a vorbit cu tine în timpul 
turburărilor?" 

„Da, cunosc un vicecolonel care locuieşte în Teiuş; acesta a 
vorbit cu mine pe înălţimea de la Cricău. Mi-a spus mie şi 
celorlaţi oameni mulţi care erau adunaţi acolo, să mergem 
acasă. Eu nici cu această ocazie n-am fost conducător ci 
mulţimea m-a împins înainte şi pe mine şi pe alţi doi ţărani al 
căror nume nu-l ştiu. Aşa s-a întîmplat ca eu şi cei doi să ne 
întîlnim primii cu viceco-lonelul." 

„Ai spus pînă acuma de multe ori că n-ai fost cu răsculații şi 
totuşi ai vorbit cu vicecolonelul pe dealul de la Cricău în fruntea 
şi în numele tumultanţilor." 

„Numai atunci şi nicicînd altcîndva n-am mai fost împreună 
cu răsculații." 


„Cum ai ajuns atunci printre jefuitori?" 

„Am spus mai îfiainte că am fost luat cu forţa." 

„Ce-aţi făcut, tu şi ceilalţi ţărani, după ce vicecolonelul v-a 
spus să mergeţi acasă?" 

„Eu şi mulţi alţii am plecat acasă, după cum am fost 
sfătuiţi. Eu m-am dus acasă prin Mogoş." 

„N-au fost cumva printre tumultanţi şi oameni străini de 
această ţară şi de imperiu?" 

„N-am văzut decit români." 

168 

„Oare n-ai fost cu tumultanţii şi în afară de ţară?6 „Nu, n- 
am fost nicăieri altundeva decit în satele da eare am amintit." 

„Unde-ai jefuit, incendiat şi omorît?" „Nicăieri!" 

Răspunsurile lui Cloşca păreau mai fireşti decit întrebările 
care, pe măsură ce interogatoriul continua, erau tot mai severe, 
tot mai forţate parcă. 

„N-am jefuit, n-am incendiat şi n-am omorît nicăieri." 

„De ce v-aţi purtat cu nobilii şi cu funcţionarii aşa de rău?" 

„Nu ştiu nimic despre toate acestea." 

„De ce aţi omorît soldaţi imperiali?" 

„Nici un om nu poate depune mărturie că am luat parte la 
aşa ceva sau că ştiu ceva despre asemenea fapte." 

„Unde-au fost duse lucrurile jefuite şi dacă se mai află în 
ascunzătorile lor?" 

„Eu n-am jefuit nicăieri şi nici n-am văzut să se jefuiască, în 
localităţile în care am fost dus cu forţa, jefuirile erau totdeauna 
terminate cînd ajungeam eu acolo." 

„Oare ştii că Horea a fost prins la Bucium? Cum a fost 
eliberat din nou?" 

„Nu ştiu nimic nici despre prinderea şi nici despre 
eliberarea lui Horea la Bucium." 

„Cum poţi spune aşa ceva, cînd singur ai mărturisit că nu 
te-ai mai despărţit de Horea de la Sfintul Dumitru?" 

„Aşa-i, dar eu n-am cunoştinţă ca Horea să fi fost prins la 
Bucium." 

„Cît de mult trebuia să se întindă răscoala şi cînd urma să 
se sfirşească, după înţelegerea voastră?" 

„Nu ştiu despre nici o înţelegere." 

„Ce fel de ordine ai primit de la Horea pentru a le executa 
la Galda?" 


„N-am primit nici un ordin de la Horea pentru a-l executa la 
Galda." 

„Nu te-a trimis Horea, pe tine şi pe Crişan, la Abrud?" 

18? 

„Nu. Şi mai repet o dată că eu nu l-am văzut pe Crişan 
Giurgiu de doi ani." 

„La convorbirea pe care-ai avut-o cu vicecolonelul a fost şi 
Horea de faţă?" 

„Nu, Horea n-a fost de faţă." 

„Dar în localităţile în care ai spus că te-au dus oamenii cu 
forţa?" 

„Horea n-a fost cu noi şi eu nu ştiu unde se afla Horea în 
vremea aceea." 

„A cerut vicecolonelul atunci, la Cricău, ca şefii răscoalei să 
fie predaţi de către răsculați? Pentru ce te-ai ascuns şi tu şi 
ceilalţi doi oameni?" 

Cloşca se prefăcu la început că n-a prea înţeles întrebarea. 
Apoi căzu pe gînduri. Pînă la urmă, răspunse: 

„Eu am mărturisit tot ce-am ştiut." 

Contele zimbi. în sfîrşit, acuzatul fusese învins. Căci ce 
altceva poate însemna ezitarea lui? 

„Cum te-ai putut încumeta să amăgeşti poporul că răscoala 
se face din porunca împăratului?". 

„Astfel de vorbe n-am rostit în viaţa mea", zise Cloşca sigur 
pe sine. 

„Ce fel de scrisori a aruncat în foc Horea cînd aţi fost prinşi 
de gornici?" 

Contele manevra, după cum credea el, interogatoriul, să-l 
deruteze pe acuzat, să nu-i permită să-şi adune gîn-durile, să 
aştepte întrebarea următoare ca şi cum ar decurge din 
precedenta. 

„Eu n-am văzut nimic." 

„Ignat Urs, jude în Muşca, chemat în faţa comisiei aulice să 
depună mărturie", zise contele şi omul fu adus în faţa lui Cloşca. 

„Îl cunoşti?" întrebă Jankovich şi acuzatul şovăi, se uită la 
noul venit cu-prefăcută atenţie şi zise: 

„Da, îl ştiu fiindcă locuinţa sa este în apropierea hotarului 
cu Cărpinişul." 

„Spune-i ce ştii despre el", se adresă contele, judelui. 

Ignat Urs nu se sfii să spună: 


„îl cunosc, l-am văzut la Muşca, în timpul răscoalei, în 
calitate de căpitan." 

„Este adevărat ce-a spus omul în faţa ta?" 

„Nici un cuvînt nu este adevărat din tot ce-a spus!" zise 
Cloşca ameninţindu-l cu privirea pe Ignat Urs. 

„Ai jefuit casa acestui om, sau numai ai dat ordin pentru 
jefuire?" 

„Nu, deoarece, v-am spus, am fost dus cu forţa acolo, de 
către răsculați. Nu puteam să dau nici un fel de ordin." 

„Oare n-ai stat călare, avînd o armă şi o sabie, în faţa casei 
acestui om?" „Niciodată." 

„N-ai poruncit ca fiul acestui om care era fugit pe cîmp, să 
fie omorît?" „Nu." 

„N-ai luat din casa acestui om documentele domneşti şi n-ai 
scos unul dintre acestea arătîndu-l poporului, spu-nînd: în acest 
document stă ceea ce veţi avea de plată în iitor?" 

„Nu Ştiu nimic despre toate aceste acuzaţii. Omul acesta 
mă învinuieşte numai ca să intre în grațiile voastre." 

„N-ai tras cu puşca ta ca semnal al plecării?" „Nu, pentru că 
nu aveam puşcă." 

„N-ai suflat dintr-un corn pentru a chema poporul?" „Nu. 
Pentru că pe mine poporul m-a luat cu forţa să erg cu el. Era 
adunat gata." „N-ai cercetat, cu acest prilej, doi funcţionari dom- 
neşti, pe Csernătzky Gâbor şi Aron Sândor şi n-ai voit oare să-i 
omori?" 

„Nu şi nici n-am auzit de numele acestor oameni." Contele 
ceru să fie aduşi alţi martori din Muşca, anume Dumitru Man şi 
Chifor Bota care, la rîndul lor, l-au acuzat ca şi judele. Cloşca 
însă a negat totul. 

„Declaraţiile lor sînt importante, nu faptul că el recunoaşte 
sau neagă ceea ce a făcut", gîndi contele şi amină interogatoriul 
pentru ziua de 3 februarie. în dimineaţa acelei zile a fost pus 
faţă în faţă cu preotul Petru lancu, suspectat de a se fi aflat de 
partea răsculaților, fapt pentru care se afla sub stare de arest, 
„Îl cunoşti pe acest preot?" „Nu-l cunosc." 

„Ai fost la Lupşa şi-ai vorbit acolo cu un preot pe care l-ai 
scăpat de anumite maltratări ale răsculaților?" 


„Da, am fost la Lupşa. S-ar fi putut întîmpla să fi vorbit 
acolo cu un preot şi să fi vorbit şi cu răsculații să nu-i facă vreun 
rău. Dar nu-mi mai amintesc dacă tocmai aşa s-au petrecut 
lucrurile." 

„Cine a poruncit acestui preot să ia cu dînsul împărtăşania 
şi să însoţească răsculații, şi cine a spus că de se împotriveşte 
să fie executat, pentru că răsculații bolnavi trebuie împărtăşiţi?" 

„Nu ştiu. Asemenea porunci n-am dat." 

„Nu i-ai spus tu acestui preot că Popa Avram din Cărpiniş a 
fost omorît pentru că n-a vrut să-i urmeze pe răsculați? Cine l-a 
omorît pe Popa Avram?" 

„N-am rostit aceste vorbe şi nici nu ştiu cine l-a omorît pe 
Popa Avram." 

„Oare nu-i adevărat că în urma poruncii tale, acest, preot a 
fost dus sub pază pînă la Cricău pentru jefuire?" 

„Eu n-am ordonat aşa ceva." 

„N-ai spus chiar tu răsculaților că-i vei conduce la Alba lulia 
baza poruncii Maiestăţii Sale împăratul, pentru a primi arme? 
în viitor să nu servească pe nimeni altul decît pe împărat?" 

„Nu ştiu nimic despre asemenea întîmplare." 

Petru lancu intervine duşmănos: 

„Tu ai condus poporul pe o cîmpie unde era o colină, pe 
care te-ai suit pentru ca să te poată asculta mai bine şi stînd 
călare pe un cal ai strigat în gura mare: Măi oameni! Vă 
înştiinţez din porunca împăratului că trebuie să mă ascultați şi 
să mă urmaţi; m-am căznit, împreună cu Horea, şapte ani ca să 
vă fac soldaţi şi acum în această traistă se află porunca 
împăratului! Şi-ai bătut traista cu palma. 

„Minte! zise Cloşca sfidîndu-l pe preot. Doamne, cum l-aş 
scurta de cap, numai că nu mai am nici miini, nici picioare. 
Numai gura mi-au lăsat-o nelegată, ca să trădez, să-i duc în faţa 
călăului pe Horea, pe Crişan şi pe alţii." 

„N-ai strigat, tu, Cloşca, în Mogoş că cei care nu te vor 
urma vor fi traşi în ţeapă, iar casele lor vor fi arse şi n-ai vorbit 
acolo, în ascuns, cu diferiţi necunoscuţi?" 


în 

„Nu. Nici n-am strigat şi nici pe ascuns n-am vorbit ca 
necunoscuți." 


Preotul interveni din nou: 


„Ba ai spus şi-ai mai zis că, înainte de-a fi aprinse casele, să 
fie închişi în ele nevestele şi copiii celor care nu-ţi vor da 
ascultare." 

„Popă blestemat, zise Cloşca, eu n-am dat astfel de 
ordine!" 

În ziua respectivă şi-n zilele de 4 februarie, 21 şi 22 
februarie, lui Cloşca i s-au mai pus vreo 33 de întrebări, a mai 
fost confruntat cu diferiţi martori fără ca Jankovich să obţină 
ceva de la el, fără să-l poată determina să recunoască vinovăția 
sa şi-a lui Horea, fără să se considere implicat în răscoală. 
Ultimul interogatoriu, de complezenţă, pentru ca actul de 
condamnare să fie întru totul justificat, a avut loc în ziua de 24 
februarie, cînd comisia aulică a considerat necesar să-i mai 
acorde totuşi o „şansă". 

„Ai fost chemat aici pentru ultima dată şi vei înţelege deci 
că este timpul suprem să reflectezi mai bine decît pînă acum 
ceea ce trebuie să spui şi să faci, să mărturiseşti în mod sincer 
ce participare ai avut la tulburările care-au avut loc aici şi la 
violențele care s-au comis." 

Contele vorbi rar, să fie cît mai bine înţeles de acuzat. 
Cloşca insă persevera în a nu recunoaşte nimic. 

„Eu am fost dus cu forţa, nu ştiu nimic şi nici nu ara avut 
vreo participare la răscoală şi la violenţe". 

„Pînă la corifeii ăştia sceleraţi, n-am mai văzut oameni care 
să meargă în faţa călăului cu capul sus ca nişte adevăraţi 
nevinovaţi", se miră contele. Şi-n sinea sa admiră cutezanţa lor. 

„Ai abuzat de graţia preaînaltă prin îndărătnicia pe care ai 
arătat-o pînă acuma, graţie pe care ar fi trebuit s-o vezi în faptul 
că, după arestarea ta, n-ai fost dat spre judecare ci, în urma 
ordinului preaînalt, în seama unei comisii aulice trimise în mod 
special, pentru ca. să nu ai vreo şovăire în a spune adevărul, 
adică mobilul desfăşurarea şi scopul final al răscoalei Ce poţi 
spune despre toate astea?" 

„Eu mă ştiu complet nevinovat " 

„Tu cred că ştii faptul că pentru pedepsirea «mii eri- 

minai nu este necesară mărturisirea acestuia, deoarece 
altminteri, nu s-ar putea vreodată evita negarea continuă a 
vreunui acuzat; toţi martorii care au depus împotriva ta, au 
făcut-o sub jurămînt şi de faţă cu tine. După aceste depoziţii vei 


fi judecat în conformitate cu legea preaînaltă penală şi vei fi 
pedepsit după gravitatea crimei tale, ca un tulburător crud al 
liniştei publice, dacă nu vei putea aduce împotriva martorilor 
amintiţi dovezi împotriva mărturisirilor lor. Şi este aproape 
imposibil ca tu să nu te fi convins despre aceasta. Ce ai de 
spus?" 

„Eu nu obiectez împotriva nimănui, iar sufletele celor care 
au jurat împotriva mea, vor da socoteală în faţa lui Dumnezeu. 
Eu vă spun pe sufletul meu că sînt nevinovat." 

In sfîrşit, se terminase şi acest calvar. Cloşca fusese dus în 
celulă. Contele se gindea la redactarea sentinţei. Să fie nu 
numai auzită, dar şi înţeleasă de ţărani, să-i înspăimînte şi să-i 
oprească pentru viitor de la asemenea fapte. Imperiul şi 
împăratul sînt drastici cu supușii care nesocotesc legile şi buni 
cu cei care le respectă. 

XXII 

Nesfirşit de lungi i se păreau lui Horea zilele şi nopţile 
petrecure în ascunzişul lor din pădurea Scorocetului. larna 
stăpînea de-acuma totul, zăpada creştea după fiecare ninsoare 
şi primăvara pe care şi el şi Cloşca o aşteptau cu înverşunare, 
era departe. N-aveau nici o veste de la Crişan şi se temeau ca 
nu cumva acesta, odată prins, să trădeze, adică să spună cum s- 
au petrecut lucrurile, dînd vina pe ei. Oamenii săi de încredere 
nu izbutiseră să afle prea multe lucruri despre evenimentele 
petrecute după dizolvarea trupei de la Cîmpeni şi fuga lor în 
munţi. Dealtfel, nici nu prea mai aveau mulţi oameni de 
încredere. Ascunzişul în care-şi purtau zilele nu era cunoscut 
decit de vreo doi trei oameni cărora le era îngă 

duit să le aducă mîncare şi, desigur, ceea ce era mai 
important, veşti. Aflase că pe capul său a fost pus un preţ mare. 
Şi-i spunea lui Cloşca că singura dorinţă este să mai ajungă o 
dată la Viena, să-i spună pe şleau împăratului ce crede despre el 
şi despre nobili, despre cum sînt respectate legile şi ordinele 
sale, despre toate nenorocirile care stau ca nişte munţi pe 
umerii bieţilor supuşi, pe umerii celor care dau imperiului 
mîncare, oaste şi strălucire. 

„Că, fără noi, nici nobili n-ar exista şi n-ar fi nici imperiu." 

Cloşca stătea mai mult deoparte, vorbea puţin, era mereu 
îngîndurat, se gîndea şi la nevastă-sa, dar şi la acei dintre ortacii 


lui care-au rămas în mîinile domnilor. Horea îl aprobă, aşa cum 
făcea el de obicei cu tovarăşul său de luptă. Astă-noapte l-a 
visat pe Giurgiu Crişan. Se făcea că a ajuns comite al 
Zarandului. Şi el se afla în ospeţia lui. Era primăvara şi mugurii 
pomilor înmiresmau jur-împrejurul. „Vrei să-ţi arăt ceva care să- 
ţi şi placă?" l-a întrebat el purtînd pe buze zimbetul acela 
cunoscut. „Sînt dator să te ascult", i-a răspuns el, bucurîndu-se 
că Giurgiu a ajuns acolo unde-i era locul şi unde-i şedea bine 
după cît a tras pînă atunci. A comandat doi cai înşeuaţi de la 
oamenii care-l slujeau şi-au pornit la drum. S-au oprit lîngă un 
şes pe care se mai vedeau urme de iarnă. Şi-n lungul şesului, 
oameni prinşi în jug arau. „îţi place?" l-a întrebat Crişan. „Cine-s 
ăştia?" s-a mirat el. Nu-i venea să creadă că Giurgiu devenise 
mai crud decit fuseseră domnii, că-şi pusese iobagii în jug. „Să 
ne apropiem! îl îndemnă el. In comitatul nostru nu mai sînt 
iobagi, toţi oamenii sînt egali. Pe toţi îi apără aceeaşi lege. 
împăratul n-a avut încotro şi-a patentat propunerea mea. Şi tot 
astfel se vor petrece lucrurile şi-n celelalte comitate." S-a 
bucurat. S-a mirat numai că el nu aflase încă aceste treburi, că 
oamenii din domeniul Zlatnei nu le ştiau. între timp, înjugaţii 
ajunseră în dreptul lor. Abia de reuşeau să zgiriie pămîntul. Deşi 
încă erau graşi, ca şi cum Giurgiu i-ar fi hrănit anume ca să fie 
buni de lucru. „îi cunoşti?" îl întrebă el. A ridicat din umeri. Nu-i 
cunoştea. Deşi unele feţe i se părea că le mai văzuse nu ştiu pe 
unde. Conti, ba- 

roni şi nobili... „Îi țin aici trei ani, să are, să semene şi să 
culeagă. Cît adună, atita mănîncă. Le-am făcut şi colibe. După 
trei ani îi eliberez. Să plece care unde vrea In castelele lor stau 
foştii lor iobagi. Averea lor este, de asemenea, a iobagilor care, 
de altminteri au şi cîştigat-o." N-a zis nimic. „Numai de-ar ţine 
tot aşa", s-a gîndit Şi s-a trezit. A ieşit afară. Ningea a potop. Şii 
s-a părut că o umbră se apropie de ei. Era sigur că-i Giurgiu 
Crişan. Numai că s-a topit în neaua care se tot îngroşa. 

„N-om vedea noi împlinit aievea, visul tău?" zise Cloşca, la 
fel de trist ca şi vîntul ce plîngea afară. 

„Şi eu zic tot ca tine", îl aprobă Horea. Şi-i păru rău că-şi 
povestise visul. 

„Ce-om face dacă, pînă să ajungem la Viena, ăştia vor pune 
mîna pe noi?" întrebă Cloşca. 


„Tu ce-ai visat?" încercă Horea să schimbe vorba, să mai 
însenineze gindurile tovarăşului său. 

„Te-am întrebat ceva", reveni Cloşca. îl obseda acest lucru 
şi ţinea neapărat să-l clarifice. Horea era pentru el căpitanul cel 
mare şi ţinea neapărat să-l asculte, ca şi pînă atunci, orbeşte. 
Nu i-a ieşit niciodată din vorbă şi a îndeplinit cu sfinţenie toate 
poruncile sale. A greşit numai cînd a făcut de capul său, cînd nu 
l-a întrebat dacă-i bine ori rău ceea ce vrea să facă. 

„Dacă ne prind?" repetă Horea jumătate din întrebarea 
pusă de Cloşca. 

„Aşa am zis", răspunse acesta. 

„Nu ne prind ei... neaua-i mare, vremea-i rea... cum dă 
primăvara ne mutăm mai la vale... găsim noi o scorbură de care 
să nu ştie nimeni", zise Horea sigur pe ceea ce spune. Dar dacă 
totuşi ne prind, eu ce trebuie să fac şi să zic? insistă Cloşca. Că 
tu ştii mai bine ca oricare altul ce trebuie să faci şi să zici. în 
tine-i doar toată nădejdea ţării!" 

Horea oftă. Şi o tăcere apăsătoare se lăsă peste cei doi în 
coliba aceea de la rădăcina bradului uriaş, acoperită cu cetină. 

„Nu-i pot răspunde orice", gîndi Horea. 

„Se fereşte, crede că mă înfricoşează", gîndi Cloşca. 

„Are dreptate, trebuie să ne înţelegem şi-n această 

IM privinţă, să învăţăm să vorbim, dacă-i cazul, aceeaşi 
limbă." 

„Eu cred că munţii ăştia-s înconjurați de cătane. Umbră să 
fii ca să poţi răzbi dincolo de ele. Drumul pe care vrem a-l face 
la Viena îi mai lung decit toate celelalte de pînă acuma. îi 
drumul vieţii noastre. Numai de ne-ar primi şi ne-ar asculta 
împăratul. Cine ştie ce i-au băgat în cap nobilii şi guvernatorul. 
Nici n-a prea fost el de partea noastră. S-a lăudat, ca să-l 
credem. Altminteri ne-ar fi înscris ca soldaţi în oastea lui şi-ar fi 
dat ordin nobililor să ne lase în pace. Nu mai ajungem noi la 
Viena şi nici Giurgiu nu-i comite al Zarandului. Cine ştie în ce 
vizuină şi-o fi găsit şi el adăpost. Ei, dacă-am fi început răscoala 
în primăvară, alta era socoteala pe care o încheiam. Aşa a fost 
să fie. Cînd pornesc doi împărați unul împotriva celuilalt, 
amindoi cred că vor birui. Dar numai unul se alege cu izbîndă. 
Aşa s-au petrecut lucrurile şi cu noi. Măcar că destulă vreme am 
fost mari şi tari. Dar n-am ştiut nici să ne bucurăm de ce-am 
cîştigat şi nici să păstrăm. Am prea întors porunca împăratului 


pe toate feţele şi-am prea luat drept porunca Maiestăţii Sale tot 
ce ne-au spus alţii, fără să cercetăm dacă-i aşa sau altfel. Şi-am 
ajuns în pragul pieirii. Dar vine ea primăvara... Numai s-o mai 
apucăm şi să fim sănătoşi... că satele abia aşteaptă să le dăm 
semnalul... şi ne-om răspîndi în toată ţara"... 

Horea vorbea ca şi cum s-ar fi aflat undeva într-o cetate 
întărită şi apărată de oşteni vrednici şi bine înarmaţi, în care nu 
putea nici pasărea pătrunde fără învoire. 

Cloşca clătină din cap. Nici nu-l aproba, dar nici nu se 
împotrivea spuselor sale. Şi asta nu numai pentru că era mai 
tînăr şi n-avea experienţa lui Horea, dar socotea că nici nu se 
cuvenea să-i întoarcă vorba marelui căpitan. îi era prieten, ce-i 
drept, dar în acelaşi timp îi era şi supus. Repetă totuşi, încă o 
dată, întrebarea care-l măcina, care-l apăsa ca o obsesie de 
care nu putea scăpa: ce facem şi ce zicem dacă ne-or prinde în 
iarna asta? 

„Trebuie să-l liniştesc", gîndi Horea. Şi-l cuprinse şi pe el un 
sentiment de teamă, de nesiguranţă. „Cloşca 

nu mă întreabă pentru că aşa i s-a năzărit. Dacă nu-i 
răspund, boala asta îl va omori cu zile". 

„Numai ai noştri ne pot prinde, dacă-i vorba. Căta-nele nu 
se încumetă să bată munţii pe-o vreme ca asta. Poate gornicii şi 
juzii care ne doresc moartea. Ţine minte ce-ţi spun, dacă s-a pus 
un aşa mare preţ pe capetele noastre, apoi numai moartea ne 
aşteaptă. Soarta noastră-i hotărită de mult. Să nu te aştepţi la 
altceva decit la moarte." 

„Nu-mi pasă! răspunse Cloşca. Nu-mi pasă de moarte. Tot i- 
s dator." „Dacă ne-or prinde, ne-or întreba, mai înainte de-a ne 
preda călăului, ce-am făcut, de ce-am făcut răscoala şi cine-s 
vinovaţii principali. Noi nu trebuie să învinuim pe nimeni, dar 
nici să recunoaştem ceva. Răspundem cu nu la toate întrebările 
lor. Vor aduce martori împotriva noastră. Martori adevăraţi şi 
martori mincinoşi. Că doar ne-am aflat mereu între oameni. Nici 
măcar nu trebuie să recunoşti că-i cunoşti pe cei aduşi faţă-n 
faţă cu tine. N-au ce-ţi face. împăratul a poruncit să fie şterse 
torturile. lar judecătorul nu poate uza de ele. De frica 
împăratului. Aşadar, îl iei pe nu în braţe şi mori cu el odată." 

„Dar dacă-l prind pe Crişan înaintea noastră şi ne 
trădează?" 


„Ce-ţi pasă. Tu zici nu şi gata. N-am fost, n-am făcut, n-am 
poruncit. Şi-apoi, să ştii de la mine: Crişan nu-i trădător. îi fost 
soldat, îi român şi a jurat să-mi fie credincios. Nu se leapădă el 
de jurămînt. Am ajuns să-l cunosc cum mă cunosc pe mine. 
Dacă-i vorba să dea vina pe cineva, atunci acel cineva este el 
însuşi. Am vorbit eu cu el despre lucrul ăsta. Aşa în treacăt, ce-i 
drept, dar ne-am înţeles. L-am gindit în timpul răscoalei cînd ne- 
am întîlnit la Blăjeni. Că unul din noi putea fi prins în vreun loc, 
cum s-au petrecut lucrurile şi cu mine, şi ceilalţi trebuiau puşi în 
siguranţă din partea celui prins." 

Cloşca îl asculta atent pe Horea, care, ca de obicei, îi 
vorbea deschis, fără să-i ascundă primejdiile la care este expus. 
Apoi se ridică în picioare, întinse mina către Horea, acesta o 
prinse în mîna lui şi Cloşca zise: 

„Jur să fac aşa precum mi-ai spus." 

Horea îl îmbrăţişa. Uitase şi de Tibru, şi de Mihăleni, şi de 
Abrud, şi de Cîmpeni. Toată atenţia sa era concentrată asupra 
tovarăşului său mai tînăr, asupra lui Cloşca la care ţinea mai 
mult decît la copiii săi. El fusese creierul revoluţiei, Crişan 
trupul, iar Cloşca mîinile şi picioarele ei. Şi era nespus de 
bucuros că pornise pe un aşa drum greu, cu asemenea oameni. 
Focul din faţa lor da să se stingă, afară era frig, bătea vintul şi 
Horea puse un braţ de lemne pe jarul ce se spuzea. încălzin-du- 
şi mîinile la flăcările ce prinseră a pilpii izvodite din lemnul de 
brad mirosind a răşină, Cloşca redeveni cel care-a fost în timpul 
răscoalei. 

„Dar n-au să ne prindă", zise Horea, vorbind cu el însuşi. 

„Aşa cred şi eu", răspunse Cloşca aşezindu-şi mai bine 
căciula pe cap. 

XXIII 

Văzînd că nu li îngăduie să participe la lucrările comisiei 
aulice privind interogarea celor trei căpitani principali ai 
răscoalei şi temîndu-se că Jankovich se va arăta îngăduitor faţă 
de ei, auzind că împăratul îi ceruse şi un raport cît mai exact 
despre adevărata stare a ţăranilor iobagi din Transilvania, nobilii 
şi magnații şi guvernul începuseră să-i trimită contelui o seamă 
de petiţii prin care-i supuneau atenţiei vrednicia lor şi marele 
pericol pe care-l reprezintă iobagii pentru ţară atunci cînd li se 
promit sau li se dau drepturi de care ei n-au trebuinţă, pe care 


nici măcar nu ştiu să le folosească. Multe petiţii i-au fost trimise 
încă mai înainte de înăbuşirea răscoalei. Pentru stabilirea unui 
adevăr, fie el şi foarte relativ, contele citi cu mare atenţie 
fiecare petiţiune, întrebîn-du-se mereu de ce oare nobilii n-au 
reclamat aceste lucruri înainte de răscoală. Şi nu-i venea să 
creadă că românii sînt întocmai cum îi descriu nobilii şi chiar gu 

vernatorul în petiţiunuile lor. Doar erau majoritari. Doaj ei 
trudeau întru folosul celorlalţi. Şi tot ei aveau parte de cele mai 
puţine drepturi. Nodul gordian va trebui tăiat. Altfel nu poate fi 
dezlegat misterul care se ascunde dincolo de aceste petiţiuni. ŞI 
împăratul trebuie să cunoască adevărul pentru ca, după 
lichidarea căpitanilor răscoalei, după liniştirea satelor, să 
poruncească reforme folositoare tuturor părţilor. Altminteri ţara 
este ameninţată cu pieirea şi imperiul cu reducerea veniturilor. 
Şi cine are un asemenea interes? Doar vreo împărăție vecină 
care urmărea slăbirea Vienei. Nu-i plăcea nici duritatea şi ura 
cuprinsă în acuzaţiile nobililor împotriva iobagilor români. Sigur, 
nu trebuie să te arăţi milostiv faţă de ei, dar nici ca să-i pui 
alături de cele mai fioroase fiare. Citea petiția comitatului 
Hunedoarei ce-i fusese înaintată la 30 noiembrie; şi-un gust 
amar îi lăsa în gură fiecare frază. Lui, contelui, omului trimis să 
facă dreptate în Transilvania. Citea cu oarecare silă cele scrise 
în actul de acuzare. Regreta încă odată că n-avea pe-aproape 
nici un prieten cu care să comenteze şi să se sfătuiască. Cum 
pot scrie ăştia din Hunedoara că plebea română nu are 
conştiinţă de ce e drept şi echitabil, cînd însuşi împăratul a 
recunoscut acest lucru? Contele citi în continuare: 

„Părinţii noştri, cunoscînd natura acestei plebe, au judecat 
că numai prin pedepsele cele mai severe o pot aduce la 
ascultare şi la împlinirea dorințelor lor... şi într-adevăr, cu multă 
înţelepciune făcură lucrurile acestea părinţii noştri pentru că, 
mai înainte, un domn de pămînt avea atita putere într-un cerc, 
cît are astăzi un ofiţer subaltern într-un regiment, delictele cele 
mai mici le pedepsea diînsul, iar despre cele mari numai raporta 
comitelui... numai cu astfel de legi şi numai cu o astfel de 
metodă a fost posibil să ne bucurăm în decurs de mai multe 
secole de cea mai dulce pace în această patrie a noastră atit de 
iubită şi nici că-i trecea cuiva prin minte în Transilvania să-i fie 
frică de supuşii lui." 


În continuare, scrisoarea îi acuza nespus pe iobagii români. 
Jankovich încercă să cîntărească aceste acuzaţii, să şi le 
însuşească sau să le respingă, după cum i se păreau pătimaşe 
ori drepte. Nu prea reuşi Singele care îi 

179 

curgea în vine nu-l lăsa să se îndepărteze prea mult de 
nobilii ce-l implorau să facă dreptate în favoarea lor şi se bucură 
cînd ajunse la pasajul în care comitatul cerea pedepsirea 
exemplară a căpitanilor răscoalei, pedepsirea lor cu moartea, 
pentru ca să fie de exemplu în toată ţara. Se bucură pentru că 
acelaşi lucru îi ceruse şi împăratul. Şi urmînd porunca 
monarhului, îi putea mulţumi şi pe nobilii care, în ultimă 
instanţă, vor trebui lăsaţi să creadă că şi ei au influenţat 
ancheta şi sentinţa. 

„Excelenţă, scriau nobilii, domnii de pămînt nu se opun ca 
să se aducă o uniformitate (n.n. nu o uşurare) în robotele 
ţăranilor, dar cu toate acestea, nu cumva ţăranii, dacă s-ar face 
acum reglementarea urbarială, să creadă că aceasta au stors-o 
numai prin tulburările de pînă acum şi de aici să-i ia la îndemînă 
să facă tulburări şi altădată pentru ca să ajungă la o schimbare 
a poziţiunii lor, după cum îşi închipuiesc ei în ideile lor confuze. 
Şi-mi cer să intervin pe lingă Maiestatea Sa să lase treburile 
astea pe mai tirziu. Poate că au şi ei dreptate. lobagii sînt 
cumsecade în două ipostaze: cînd îi strîngi cu uşa sau cînd le 
cînţi în strună. In primul caz fac pe-tiţiuni şi se răscoală, cum s-a 
şi întîmplat, în al doilea caz ţi se urcă-n cap. îi cunosc eu bine. 
Nici nu ştii cum să te porţi cu ei." 

Începu să citească memoriul adresat lui de comitatul Alba: 
„Cauzele acestei revoluţiuni nemaiauzite a ţăranilor români nu 
au fost serviciile peste măsură, nici cruzimile domnilor feudali, 
fiindcă principalul autor al acestei revoluţiuni nu a fost iobagul 
vreunui nobil particular, ci a fost Horea sau Ursu Nicola, iobag 
din domeniul fiscal al Zlatnei, care a revoltat şi altădată satele 
din domeniul de acolo, anume cînd au spart butoaiele arenda- 
şilor fiscali, fapt care se probează prin procesul ce se află în 
arhiva administraţiunii din Zlatna. Şi de altminteri, revoluţiunea 
aceasta nici nu a izbucnit acolo unde iobagii fac robote, ci a 
început în ţinuturile muntoase... în locurile unde ţăranii plătesc 
taxe după uzul rămas de la părinţii lor şi nu fac robote în fiecare 
săptămînă... nici sărăcia sau imposibilitatea de a suporta 


sarcinile încă nu i-au silit ca să comită pustiirile, prădările şi 
vărsările acestea de sînge, pentru că oricine va examina starea 

patriei noastre se va convinge pe deplin că cireulaţiunea 
cea mai mare de bani este în comunele din munţi, unde s-a 
început  revoluţiunea aceasta... Este aşadar un adevăr 
incontestabil că motivele acestor pustiiri, prădări şi vărsări de 
sînge nu au fost deloc cruzimea domnilor feudali, nici greutatea 
peste măsură a serviciilor iobă-geşti... Cunoscînd defectele 
naţionale ale acestei ginţi, vechii guvernatori ai acestei ţări au 
avut o deosebită grijă să înfrîneze această naţiune tolerată şi 
adeseori au fost situaţii să aducă în contra ei legi, după cum se 
vede din constituţiile noastre... Dar cele dintii rele urmară din 
indulgenţa cea mare care fu arătată faţă de români în timpul din 
urmă prin diferite ordinaţiuni... Ţăranii văzură actele acestea 
purcese dintr-o indulgență peste măsură şi din simplă graţie, iar 
pe de altă parte preoţii români şi alţi inamici ai nobilimii umplură 
pe sub ascuns mintea ţăranilor cu nişte principii atît de scelerate 
ca şi cum magnații şi nobilii ar fi spre greutatea Maiestăţii Sale a 
gloriosului domnitor şi că Maiestatea Sa urăşte nobilimea şi 
dînşii au început numaidecit să se ocupe de idei şi mai 
periculoase. Şi natura românului este astfel încît dînsul crede şi 
în cuvintele celui mai de jos amăgitor, dacă poate să-l ajute la 
scopurile sale, iar pe de altă parte dînsul nu voieşte să creadă 
nici în cele mai înalte ordine ale Maiestăţii Sale şi ale guvernului, 
dacă-l împiedică în scopul său. Şi în modul ăsta îi seduse şi-i 
conjură amăgitorul Horea sau Ursu Nicola pentru stîrpirea 
nobilimii." 

Contele citi mai departe propunerile nobililor din Hunedoara 
privind condamnarea vinovaţilor. Se cutremură. „Ar trebui să 
omorim jumătate din românii din Transilvania, socoti el. Aşa 
ceva nu numai că nu se poate, dar dacă am proceda astfel, 
Europa ne-ar socoti pe noi sceleraţi... în- frunte cu împăratul... 
nobilii din Transilvania sînt altfel decit cei din alte ţări... au în- 
văţat să se considere forţa vitală a ţării şi nu pot renunţa la 
această idee, ca şi cum ei şi nu ţăranii ar susţine ţara, şi 
material, şi moral... pentru că ţăranii sînt ţara iar nobilii nici 
măcar o parte a ţării... o mînă de oameni care stăpinesc şi 
bogăţiile, şi pămîntul, şi puterea... şi folosesc puterea exclusiv în 
folosul lor... şi-n loc să se 

aşeze şi să cugete care au fost cauzele reale ale răscoalei, 
ei învinuiesc ordinele împăratului care cu graţie s-a apropiat de 
nenorociţii ăştia de iobagi... după ei, dacă stau şi mă gîndesc, 
mai profund vinovat de răscoală ar fi Maiestatea Sa... aşa ceva 
nu se poate admite... ba, dimpotrivă, trebuie nu numai 
combătută ideea nefastă dar şi pedepsită... nobilii din 
Transilvania nu-şi cunosc lungul nasului... au credinţa că, dacă 
n-ar fi ei, imperiul dacă nu s-ar destrăma, cu siguranţă că ar 
sărăci... şi-apoi, de ce oare românii sînt doar toleraţi, cînd ei for- 
mează marea majoritate a populaţiei ţării? Şi de ce numai ei sînt 
acuzaţi de răscoală cînd, după ştirile ce le-am primit, în unele 
comitate cei mai înverşunaţi căpitani împotriva nobililor au fost 
chiar iobagii unguri... că şi ei au destulă parte de suferinţă... 
împăratul va trebui să cunoască exact toate aceste lucruri... să 
nu se lase sedus de furia şi neadevărurile nobililor... îi voi 
explica exact care este situaţia în Marele Principat... să poată 
lua măsuri drepte şi să facă reforme înțelepte... că ţara asta are 
nevoie de reforme... iobăgia este o ruşine... iobagul se află într-o 
situaţie mai grea decit sclavul de altădată..." 

Asupra memoriului prezentat de magnații din Transilvania, 
contele Jankovich se aplecă mai mult şi-l studie cu mai multă 
atenţie.  Magnaţii acuzau sistemul de administrare al 
Transilvaniei, sistem care — susțineau ei—W a constituit cauza 
pricipală a răscoalei. Introducerea nu-l interesă prea mult pe 
conte. Trecu peste ea fără să-i pese că este lăudat şi împăratul 
şi el pentru înţelepciunea cu care cercetează cauzele răscoalei. 

„Dar, scriau magnații, ca să cunoaştem adevăratele cauze 
ale acestei revoluţiuni, cauze despre care puţini au cunoştinţă şi 
nici nu le pot vedea cu toţii, e de lipsă ca să ne întoarcem cu 
cîţiva ani înapoi, în timpul cînd s-a schimbat forma cea veche a 
administraţiunii în Ardeal şi din asemănarea celor două 
administraţiuni va fi uşor să cunoaştem adevăratele cauze ale 
acestei revoluţiuni. Părinţii noştri, venind din Scythia, au cucerit 
cu arme victorioase şi cu sîngele lor această scumpă patrie şi 
după ce au supus şi au făcut iobagi pe părinţii românilor care s- 
au revoltat astăzi asupra noastră, dînşii au domnit liniş- 

titi peste ei ţinîndu-i totdeauna într-o aspră disciplină, lă- 
sîndu-le însă neatins modul lor de viaţă. Şi din timpul domniei 
regelui Vladislav, cînd s-a întîmplat la 1514 re-voluţiunea 
generală a ţăranilor, nicăieri nu mai citim despre o revoluţiune 
în contra nobilimii din Ardeal asemenea acesteia. Astăzi însă ar 
curge poate păraie de sînge în toate ţinuturile acestei patrii, 
dacă nobilimea, de altmin-terea puţină la număr, nu s-ar fi 
adunat pe cit i-a permis urgenţa împrejurărilor, ca în 
conformitate cu legea naturii să se îngrijească de apărarea 
proprie. Dar ceea ce ne-a durut mai mult este că țărănimea care 
s-a răsculat astăzi asupra noastră, nu s-a jenat şi nu se jenează 
nici chiar astăzi să strige cît o ţine gura că toate cite le-a comis 
asupra noastră le-a făcut din porunca Maiestăţii Sale. Pînă în 
1761 ţara avea un sistem bun de impozite stabilit din partea 
camerelor şi fiecare putea să plătească contribuţiile fără nici o 
greutate. Dar de la 1761 încoace s-a desfiinţat sistemul acesta 
şi de atunci a urmat o administra-ţiune arbitrară, care şi astăzi 
mai continuă. Oamenii aceia, care au voit numai să-şi facă 
merite şi să-şi urce fericirea lor din ce în ce mai mult, aruncară 
de-o dată partea cea mai mare a contribuţiunii asupra 
comitatelor şi a naţiunii secuieşti, zicem asupra comitatelor 
lipsite de orice fel de industrie şi atunci cînd poporul începu să 
strige, atunci autorii acestui sistem atribuiră cauza nemulțumirii 
nu greutăţii peste măsură a impozitelor ci greutăţii serviciilor 
iobăgeşti. In anul 1762 se desfiinţa vechea administra-ţiune 
politică a comitatelor şi cu ea se desfiinţa şi respectul poporului 
răsculat faţă de domnii şi de magistraţii săi şi încetul cu încetul 
se împliîntă în inima românului aplecat de la natură şi aşa spre 
tulburări, un fel de nesupunere faţă de domnii săi. Românul fu 
admis să stee înaintea judecății faţă cu domnul şi cu magistratul 
său şi n-a existat vreo plingere a ţăranilor care să nu fi fost 
primită cu amîndouă mîinile" oricît de neîntemeiată ar fi fost. A 
dispărut aşadar administraţiunea cea veche şi bună, a scăzut 
puterea magistraţilor şi acum autorităţile comitatelor aveau 
numai să execute poruncile mai înalte, dar nu mai erau 
instituţiile pentru apărarea legilor patriei... Adeseori, funcţionarii 
comitatelor ocupau funcţii de advocaţi şi în loc ca dînşii să pună 
friu ţăranilor în chestiunile unde nobi- 

lul avea dreptate, din contra, ţăranul rămiînea nepedepsit 
chiar dacă se dovedea că plingerea sa a fost neîntemeiată. In 
multe locuri, funcţionarii aceştia, ei compuneau şi ei scriau 
plingerile ţăranilor şi în şedinţă tot dînşii erau judecători şi dacă 
domnul mergea cu recursul pînă la instanţele superioare, atunci 
aveau dreptate tot numai autorităţile comitatelor, autorităţi 
instituite pentru executarea ordinelor, dar nu mai avea 
crezămiînt domnul de pămînt. Acesta a fost prima sorginte din 
care a decurs ura ţăranilor în contra domnilor feudali. Chiar dacă 
plingerile ţăranilor ar fi fost întemeiate, atunci, după legile 
patriei, uşor s-ar fi putut afla un mijloc de îndreptare, dar le-a 
plăcut oamenilor mai mult ca să aprindă inima ţăranului în 
contra domnului său şi pe acesta să-l discrediteze tot mai mult 
înaintea Curţii. In anul 1771 se decretă un regulament pentru a 
înfrîna cruzimile domnilor de pămînt asupra ţăranilor, cruzimi 
care erau luate numai ca pretext şi din această măsură urmă o 
ură şi îndrăzneală a ţăranilor faţă de domnii săi. Şi după ce 
împlîntară în inima ţăranului ideea despre cruzimea domnilor şi 
lăţiră faima că nobilimea din Ardeal tratează cu iobagii ca 
tătarul cy robul său, ca faima aceasta să poată fi crezută şi la 
Curte, dînşii luară în ajutor trupele de graniţă, cu toate că erau 
destinate numai pentru paza şi siguranţa frontierelor şi a ţării, 
iar acestea, dimpreună cu armata regulată începură a se 
amesteca în afacerile iobagilor şi ale domnilor şi lucrurile 
ajunseră acolo că rapoartele companiilor către regimente, ale 
regimentelor către brigăzi şi ale  brigăzilor către 
comandamentele generale se ocupau, de regulă, numai cu o 
singură chestiune: cum tratează domnii de pămînt cu iobagii lor 
şi ce fel de cruzimi comit asupra lor. Şi aceşti ofiţeri de 
naţionalitate străină nu cunoaşteau legile fundamentale ale 
patriei, nu ştiau ce fel de obligaţiuni are ţăranul faţă de domnul 
său, nu cugetau că tot ce are ţăranul este din pămîntul 
domnului său, după cum zice legea: ţăranul, afară de preţul 
muncii sale, nu are nimic. Toate lucrurile acestea văzindu-le, 
poporul răsculat căpătă o îndrăzneală şi mai mare cu domnul 
său, fiindcă observă că dinsul peste tot locul este părtinit. lar 
după ce ura aceasta în contra domnilor de pămînt prinse 
rădăcini In inima ţăranului, urmară apoi o mulţime de investiga 

ţiuni în contra nobilimii fără nici o cauză, investigaţiuni 
care, deşi s-au constatat că nu aveau nici un fundament real, 
totuşi ţăranii care se plinseră fără cauză au rămas nepedepsiţi. 
Cu durere am trebuit să auzim şi acea afirmaţie că în 
Transilvania nu s-ar afla persoane capabile pentru 
administraţiunea publică, dar astfel de denunţări le-au făcut 
aceia care aşteptau înaintarea lor numai prin îndepărtarea 
altora. Dacă de vreo 20 de ani încoace şi mai bine, ţara aceasta 
ar fi avut guvernatori din familiile cele vechi cu merite şi cu 
avere, dacă Transilvania ar fi fost administrată după legile şi 
principiile naţiunii ungureşti, precum a fost administrată mai 
înainte, atunci putem crede că răul acesta nu s-ar fi întîmplat. 
Dar la 1761 s-a schimbat vechea administraţiune a Transilvaniei 
şi aceasta o simţi numaidecit poporul român care, mai înainte, 
era ţinut la mare disciplină, o simte astăzi şi guvernul Tran- 
silvaniei care, cînd trimite patente şi ordine ca să se publice 
românilor, aceştia nici nu le iau în seamă şi adeseori se aud 
strigînd: Porunca aceasta nu e de la împăratul ci de la domni. lar 
mai tîrziu, cu ocazia celor două călătorii ale Maiestăţii Sale, cînd 
Maiestatea Sa şi-a arătat nobilele sale sentimente faţă de ţărani 
şi prin aceea că asculta pe oricine şi aduna chiar cu sfintele sale 
miîini petiţiile de la oricare, atunci ţăranii români molestară pe 
Maiestatea Sa cu o imensă mulţime de plingeri lipsite de orice 
fundament şi interpretară îndată pe dos şi această graţie a 
Maiestăţii Sale, căpătară curaj şi începură să molesteze cu astfel 
de petiţiuni şi instanţele inferioare, să inculpe pe magistrați şi 
pe domnii de pămînt, crezind că ceea ce au putut să facă 
înaintea împăratului pot să facă în fiecare zi cu domnii şi cu 
magistraţii săi. In anul 1778 se introduse o modificaţiune bună 
în constituţia militară, ca domnii de pămînt să dea singurj 
numărul necesar de recruți, dar măsura aceasta servi numai ca 
să excite ura ţăranului asupra domnului său. In anul 1783 urmă 
conferinţa comi-siunii de expropriere şi se vorbea în toate 
părţile că se vor lua unele posesiuni de la magnați şi de la nobili 
şi se vor da pe seama armatei grănicereşti şi conferinţa aceasta 
se continuă şi în anul următor. Dar poporul interpretă şi această 
măsură pe dos, făcîndu-şi falsa credinţă că acum se iau în toată 
ţara pămînturile ereditare de la domni şi 

se vor împărţi ţăranilor. încă atunci, cînd s-a înfiinţat 
armata de grăniceri mulţimea cea mare şi fără nici o trebuinţă a 
preoţilor români a fost întrebuințată ca să îndemne poporul să ia 
armele şi atunci apoi observară preoţii români că ei sînt aceia 
care domnesc inima românu-ui şi, precum mai înainte, aşa şi 
după aceea tot ei, ca emisari, duseră la îndeplinire toate relele, 
dînşii asigurară pe ţărani că, dacă vor lua armele, nu vor mai 
domni nobilii asupra lor, ci ei asupra nobililor şi vor împărţi chiar 
şi pămînturile ereditare ale nobililor. Mai mult, dînşii vorbind cu 
toată cutezanţa că Maiestatea Sa urăşte pe magnati şi pe nobili, 
fiindcă ţin numai la privilegiile lor şi nu plătesc nici o 
contribuţiune, aşa că împăratul nu are nici un folos de la ei, ca şi 
cum siguranţa cea mai mare a principelui nu ar fi în nobilime. 
Adevărul însă :ste că nobilimea şi magistraţii formează veriga în 
lanţul ce uneşte pe rege şi popor şi, dacă veriga aceasta se 
rupe, atunci se întîmplă lucruri cum este revoluţiunea de astăzi 
şi din această cauză Petzhofen, ministrul împăratului Leopold, 
scria că nobilimea este inima regilor. Conscripţiunea militară 
întîmplată cu cîteva luni mai înainte la Alba lulia şi la Haţeg s-a 
făcut din ordinull Comandamentului general şi din toate 
lucrurile acestea poporul veni la credinţa că: dînsul din porunca 
împăratului trebuie să capete arme; nobilimea trebuie pustiită 
cu fierul şi cu focul; după ce vor pustii pe nobili, proprietăţile lor 
se vor împărţi între dînşii precum s-a şi întîmplat în unele locuri, 
că iobagii se aşezară pe pămînturile pustiite ale nobilimii. La 
toate acestea se mai adaugă şi alte cauze, că românii locuiesc 
împrăştiaţi prin munţi, singuratici, depărtaţi unii de alţii şi toată 
economia lor este în jurul casei, iar dacă s-ar forma sate din 
casele lor, atunci s-ar putea aduce uşor la ascultare cu armata 
care să se încartirueze la dînşii... Din toate acestea rezultă că 
schimbarea formei de administraţiune în Ardeal este fîntîna din 
care au urmat toate relele acestea; şi cauza cea mai apropiată a 
fost conscripţiunea militară a celor 81 de comune, întîmplată la 
Alba lulia, şi a altor comune înscrise în Ţara Hațegului de către 
vicecolonelul Karp. Dar şi atunci românii s-au înscris ca soldaţi 
numai din cauză ca să rămînă fără domni şi fiindcă s-au amă 

git singuri sau au fost amăgiţi de alţii că atunci pămîntu-rile 
vor fi ale lor. Dar după ce văzură că nu pot să scape de domnii 
lor de pămînt, că nu pot să pună mîna pe pă-miînturile nobilimii, 


atunci se conjurară şi hotărîră ca la primăvară, în ziua de întîi 
mai să ucidă pe toţi domnii lor de pămînt. Dar se întîmplă 
prinderea agitatorului şi a căpitanului de acum şi prea puternicul 
Dumnezeu, care poartă grijă naţiunii, aprinse focul mai curînd şi 
scoase mai repede la lumină acest plan mişelesc, de cum ar fi 
putut dînşii să stingă nobilimea. Dacă nu se va da un exemplu 
sever faţă de poporul răsculat, dacă nu vor extrăda pe Horea şi 
pe ceilalţi corifei, dacă nu se vor aduna armele de la ei, focul 
revoluţiei nu se va stinge din inima lui Horea şi a altor corifei, 
deoarece: cîte sate româneşti atiţia Horea sînt în Ardeal şi nu-i 
vor putea linişti orice fel de regulamente urbariale, deoarece 
dacă s-ar aplica acum reglementarea urbarială, atunci vor zice 
că au ciştigat-o prin forţele lor de acum şi iarăşi vor începe din 
nou lucruri şi mai mari... E necesar aşadar ca revo-luţiunea să se 
liniştească astfel încît răul acesta să nu se mai întoarcă 
niciodată şi ţara să fie în deplină siguranţă şi nici să nu sufere 
glorioasa domnie a Maiestăţii Sale.. 

Contele se întrista. Marii magnați ai Transilvaniei nu aveau 
destule argumente. El ar fi vrut să le facă şi lor pe plac. Sigur, 
corifeii revoluţiunii vor fi pedepsiţi exemplar, după cum cere şi 
Maiestatea Sa, dar nobilii din Transilvania care — singuri 
recunosc — nu-s decit o mînă de oameni faţă de români, nu 
cugetă că ţeapă şi roata nu pot niciodată să omoare o naţiune, 
că un popor, care a trecut prin atitea calamităţi, nu poate muri 
decit prin el însuşi. Şi-apoi, nobilii înşişi recunosc faptul că 
pămîntul acesta al Transilvaniei l-au cucerit părinţii lor, cu arma, 
de la părinţii românilor, că acest pămînt aşadar a fost mai întîi 
şi-ntii al românilor, că ei au stăpinit această ţară. „împăratul 
trebuie să le uşureze viaţa. îi voi arăta această tristă soartă a 
iobagilor în raportul meu. Doar mi-a cerut şi acest lucru. Şi mi se 
pare ciudat că magnații se împotrivesc baronului Brukenthal, 
care — zic ei — nu-i de viţă veche. Pe cine s-or fi gindit să-l 
aşeze oare în scaunul guvernatorului? Te pomeneşti că vor porni 
ei o rebe- 

liune împotriva lui Brukenthal ca să readucă în Transilvania 
vechile legi şi să-i asuprească şi mai tare pe ţărani. Dar, să nu 
uit, nici o clipă nu trebuie să uit că nobilul este nobil, că trebuie 
respectat de supusul său. Respectat şi ascultat..." 

XXIV 


Horea şi Cloşca fuseseră plimbaţi, din ordinul contelui 
Jankovich, de-a lungul Mureşului, de la Vinţ la Vur-păr şi, apoi, 
înapoi la Alba lulia, să vadă poporul că au fost prinşi, că 
pedeapsa lor nu va fi o glumă, că lanţurile cu care erau legaţi 
nu-s de argint, că pedeapsa lor nu-i altceva decit o lecţie aspră 
pe care împăratul a hotărit s-o dea ţăranilor pe care, cînd a 
vizitat Transilvania, i-a îmbrăţişat cu toată graţia sa. Două 
săptămîni a durat călătoria căpitanilor prin satele de pe Mureş. 
Două săptămîni în care poporul a fost torturat văzindu-şi căpi- 
tanii neputincioşi. înfricoşaţi, ţăranii din satele unde, nu cu 
multă vreme în urmă, răscoala ardea cu pară mare, n-au cutezat 
să-i elibereze, deşi, dacă s-ar fi încumetat la aşa ceva, ar fi 
izbutit. 

După revenirea lui Horea şi Cloşca la Alba lulia, contele 
continuă interogatoriul lor şi, fără să obţină ceea ce dorise, deşi 
nici el, asemenea stăpiînului său, nu era întru totul de acord cu 
nobilii, cu cererile lor, hotări ca sentinţa să fie pronunţată în ziua 
de 26 februarie la Alba lulia iar execuţia corifeilor să aibă loc 
două zile mai tîrziu. 

„Să despărţim pentru totdeauna capul răscoalei de trup, 
pentru ca asemenea lucruri să nu se mai întîmple în sfîntul 
nostru imperiu." 

In faţa clădirii ce găzduia corpul de gardă şi corpul de 
armată, contele Jankovich, fără nici un fel de remuş-eare, 
convins fiind că deţine adevărul în exclusivitate, că 

187 

Horea şi Cloşca îşi merită soarta, că cercetarea lor a fă-cut- 
o cu înţelepciune, că nu s-a lăsat influenţat de nimeni, citi 
sentinţa comisiei aulice cezaro-regală împotriva căpitanilor 
răscoalei: 

„Comisiunea aulică cesaro-regală, ordonată prea grațios din 
partea Maiestăţii Sale ca să cerceteze tulburările şi să aducă 
iarăşi pe ţărani la calea legalităţii, a pronunţat, în conformitate 
cu ordinele mai înalte, următoarea sentinţă în procesul criminal 
intentat în contra lui Horea, numit altminteri şi Ursu Nicola, din 
comuna Rîu Mare, din Marele Principat al Transilvaniei, în etate 
de vreo 54 de ani, de religiune neunită, căsătorit şi iobag al 
fiscului, apoi contra lui lon Cloşca din Cărpiniş, tot din acest 
Mare Principat, în etate de vreo 30 de ani, de religiune neunită, 
căsătorit şi, de asemenea, iobag al fiscului. Cu toate că Horea, 


numit altminteri şi Ursu Nicola, a negat în mod constant toate 
faptele ce se aduc în contra sa prin depoziţiunile unanime ale 
martorilor, martori juraţi mai presus de orice obiecţiune, dînsul 
este învinuit de toate crimele cîte i se impută în general şi 
anume că dinsul a aţiţat tulburările care au izbucnit în acest 
Mare Principat pe la finele anului 1784, cu deosebire în 
comitatele Hunedoarei, Zarandului şi Albei, că dînsul s-a pus în 
fruntea poporului răsculat pe care singur l-a adunat, le-a pus că- 
pitani mai mici sau în fapt capi de bande şi parte diînsul în 
persoană, parte prin oamenii săi de încredere, a dat ordin ca din 
fiecare casă iobăgească să vină cîte un om armat la dînsul şi să- 
| urmeze, ca astfel, cu puteri unite, să extermineze pe toţi 
magnații şi nobilii, să le prădeze toate averile, să le prefacă în 
cenuşă sau ruine toate edificiile şi posesiunile şiân modul acesta 
să poată face cu forţa ca iobagii de naţionalitate română să 
plătească con-tribuţiuni mai puţine. Spre a putea executa cu 
mai mare siguranţă această intenţiune a sa, atît de criminală şi 
temerară, sceleratul acesta de Horea s-a folosit, după cum s-a 
constatat, de mijloacele cele mai periculoase, făcînd pe diferiţi 
oameni să-i depună jurămiîntul de credinţă, apoi, spre ofensa 
Maiestăţii Sale a principelui ţării, a cutezat să amăgească 
poporul cu acea criminală declaraţiune 

că dînsul are acte scrise din partea Maiestăţii Sale ca să 
execute planul său, că în puterea acestor acte, ordinele de le va 
da dînsul trebuie să fie executate şi, în fine, le-a arătat o cruce 
de aur, ca astfel cu simbolul cel mai sfînt al religiei să acopere 
intenţiile sale maliţioase şi oribile şi să câştige încrederea 
deplină a poporului. Totodată a ame-ninţat pe aceia care nu-l 
vor urma, sau altminterea nu-l vor asculta, că au să fie traşi în 
țeapă înaintea uşii lor şi casele lor se vor preface în cenuşă. 
După ce astfel maliţiosul acesta de înşelător a adus poporul în 
deplină furie şi revoluţiune, a cutezat totodată să dea ordin ţăra- 
nilor răsculați ca, în caz dacă se vor apropia trupe cezaro- 
crăieşti care ar voi să-l împiedice în executarea planului său, 
atunci dînşii să dea îndată semnalul de alarmă cu tragerea 
clopotelor, să înştiinţeze comunele vecine, să se pună în apărare 
şi să nu lase nici un soldat ca să intre în comune, în fine, să nu 
mai plătească nimeni nici impozite şi nici taxe domeniale. Prin 
ostilitățile acestea îndrăzneţe şi prin ordinul ce l-a dat dînsul ca 


să stingă pe toţi nobilii a făcut, după cum se ştie, pe poporul de 
jos ca să comită cruzimi înfiorătoare şi neumane. Pe de altă 
parte, Horea, acest autor principal al turburărilor, chiar şi în ce-l 
priveşte pe dînsul personal, este constatată prin martori juraţi şi 
legali, că dînsul a dat ordin sever la marginea hotarului comunei 
Roşia ca să umple cu fîn şi cu paie gurile minelor unde s-au 
retras nobilii cu o parte din averile lor, apoi să le dea foc şi astfel 
să-i silească sau să iasă din mine sau să fie sufocaţi acolo în 
modul cel mai deplorabil şi aşa să nu poată scăpa de cruzimile 
lui. în ce priveşte pe lon Cloşca, care de asemenea a negat cu 
perseverenţă crimele ce le-a comis, dînsul e constatat prin 
depoziţiunile martorilor juraţi, martori legali şi mai presus de 
orice obiecţiune, că dînsul a luat întru toate parte la turburările 
ce le-a aţiţat Horea în comitatul Hunedoarei şi al Zarandului şi al 
Albei de Jos din acest Mare Principat al Transilvaniei. De 
asemenea, e constatat prin depoziţiunile fostului rebel, ale 
căpitanului George Crişan, implicat şi el în turburările acestea, 
că dînsul, Ilon Cloşca, a avut întrevederi cu George Crişan şi cu 
Horea şi dînsul a prădat şi devastat, în în 

țelegere comună, anume în Cimpeni, în Lupşa, Ofenbaia, 
Muşca, Mogoş, Cricău, Roşia, Abrud şi în mai multe locuri, că 
dînsul a publicat ordinele lui Horea şi a ameninţat cu ţeapă şi 
aprinderi pe aceia care nu vor voi să-l urmeze, că a numit 
căpitani mai mici peste ţăranii răsculați şi astfel, ca autor 
principal şi corifeu, s-a făcut vinovat de toate omorurile 
crîncene, de aprinderile, prădările şi devastările înfiorătoare ce 
le-a comis poporul revoltat şi înşelat într-un mod atît de infam. 
Cu deosebire dînsul, Cloşca, a silit pe preotul neunit Petru lancu 
din Lupşa să ia cu sine sfinta cuminecătură din biserica comunei 
şi s-o ducă la Cricău, după mulţimea răsculată şi tilhă-rească şi 
aceasta din cauză ca să poată executa cu mal mare siguranţă 
intenţiile sale maliţioase, neumane şi oribile şi să înşele poporul 
în modul cel mai detestabil. Prin faptul acesta dînsul, Ilon Cloşca, 
a dezonorat şi profanat sfinta cuminecătură într-un mod de 
sacrilegiu. Peste tot aşadar, Horea şi Cloşca au meritat o 
pedeapsă criminală, ca unii care au tulburat cu răutate şi cu in- 
tenţiune liniştea publică, ca agitatori, amăgitori, ca unii care au 
fost căpitani la omorurile şi aprinderile cele mai scelerate şi 
chiar dînşii au oomis tîlhării şi prădări violente, au meritat să fie 


pedepsiţi atît pentru fărădelegile şi crimele ce le-au comis dînşii, 
cît şi pentru cele pe care le-a comis poporul. în consecinţă 
Horea, numit altminteri Ursu Nicola, şi lon Cloşca, constataţi 
fiind ca nişte sceleraţi crinceni care au comis omoruri şi prădări, 
ca turburători îndrăzneţi ai liniştei publice, în conformitate cu 
Codul criminal + terezan, articolul 62 despre turburări şi 
răscoale şi articolul 90 despre tilhării, au să fie duşi pentru 
crimele acestea la locul îndătinat pentru supliciu şi acolo să li se 
fringă cu roata toate membrele corpului, începînd de jos în sus, 
anume mai întîi Ilon Cloşca, apoi lui Horea, numit altminteri şi 
Ursu Nicola, şi în modul acesta să fie trecuţi din viaţă în moarte 
iar corpurile lor să se despice şi taie în patru bucăţi, capul şi 
părţile corpului să se pună pe roate pe lingă diferite drumuri şi 
anume în comunele unde au comis cruzimile cele mai scelerate, 
iar inimile şi intestinele lor să se îngroape aici, la locul 
supliciului. Această sentinţă s-a pronunţat în 26 

februarie 1785, pentru dînşii ca o pedeapsă bine meritată, 
iar pentru alţii asemenea lor, ca să le fie exemplu şi oroare. 
Semnează: Contele Antoniu Jankovich." 

Nici o fibră nu se mişcă pe chipul lui Horea la aflarea 
sentinţei. Era pregătit. Ştia dinainte ce-l aşteaptă. Ştia că nu 
poate fi vorba de îndurare în judecata nobililor. Doar de aceea s- 
a şi ridicat împotriva lor. Dacă ajungea la Viena şi dacă 
împăratul l-ar fi ascultat... Contele Jankovich era mulţumit. Nu-l 
încerca nici un fel de remuşcare. Deşi n-a izbutit să-şi creeze un 
alibi pentru posteritate. Sentința traducea, în cuvinte şi expresii 
vulgare, un ordin al împăratului. Nimic despre cauzele răscoalei, 
nimic despre starea iobagilor, -nimic despre comportarea 
nobililor faţă de supuşi, nimic despre promisiunile lui losif. Dacă 
acuzaților li s-ar fi permis să se apere altfel decît somîndu-i ca-n 
ultimul ceas să spună adevărul şi să-şi recunoască faptele, 
sentinţa n-ar fi avut nici o valoare. Nici măcar n-ar fi putut fi 
redactată în acest fel. Cu toată insistența împăratului. Dar 
lucrurile s-au petrecut aşa şi nu altfel, poate tocmai ca să dove- 
dească făţărnicia umanismului cu care se lăuda acest imperiu în 
faţa Europei. 

Grăbit să încheie misiunea ce i s-a încredinţat în 
Transilvania, contele Jankovich ordonă executarea sentinţei 
pentru ziua de 28 februarie 1785. Recursul era interzis în 


asemenea cazuri. Dealtfel, după cum s-a desfăşurat 
interogatoriul, nici Horea şi nici Cloşca nu s-au gindit la aşa 
ceva. Doar dacă li s-ar fi îngăduit să se prezinte în faţa lui losif al 
Îl-lea. Dar drumurile Vienei erau definitiv închise pentru ei. în 
cele două zile, de la pronunţarea sentinţei la executare, stînd în 
celule, bine păziţi, cei doi n-au dat nici un semn cum că ar fi fost 
înfricoşaţi. Stăteau cu moartea în faţă de cînd au pornit 
răscoala. Fuseseră conştienţi de acest lucru. Desigur, într-o 
vreme crezuseră că scăpaseră de această obsesie. Izbînzile lui 
Crişan în Zarand, izbînzile din Abrud şi Cîmpeni le întăriseră 
convingerea că vor ciştiga. Nobilii şi armata, ca de obicei în 
asemenea împrejurări, s-au dovedit mai puternici. 

Voința împăratului, dorinţa nobililor, strădaniile guvernului 
şi ale armatei erau clare în ce priveşte înăbuşirea totală şi 
definitivă a răscoalei. Căpitanii acesteia şi, mai cu seamă, 
Horea, trebuiau prinşi, judecaţi şi executaţi. Să nu moară 
oricum, pretindeau toţi. Moartea lor trebuie să fie înfiorătoare. 
Să nu mai cuteze nici un ţăran să se gindească la ceea ce-a fost. 
Tăierea capului cu paloşul este o bagatelă. Roata să fie unealta 
călăului. Dar pînă atunci, toate forţele trebuie îndreptate pentru 
prinderea căpitanilor. losif avertiză poliţia din Viena care primi 
detalii privind înfăţişarea lui Horea. 

Zvonurile că intenţionează să bată din nou la uşa 
împăratului s-au răspîndit în tot imperiul. Guvernul Transilvaniei 
primi dispoziţiuni să păzească cu străşnicie trecătoarile dinspre 
Ţara Românească şi Moldova. Imperiul a intervenit la Poarta 
Otomană — primind şi asigurări — să nu acorde azil supuşilor 
Vienei din Transilvania şi Ungaria care au ridicat mîna asupra 
nobililor. Munţii Apuseni au fost înconjurați de armată. Toate 
pregătirile pentru prinderea căpitanilor erau făcute. Nimeni nu 
ştia însă unde se află Horea şi Cloşca. Nici pe Crişan nu-l văzuse 
cineva care să poată da o cît de vagă informaţie. Ademeniţi de 
galbeni, trădătorii mişunau prin munţi. N-au putut ajunge prea 
departe. Şi nici comunele n-au putut stringe banii pentru ca ei 
să plece la Viena. Foştii colaboratori ai lui Horea erau urmăriţi. 
Mulţi au fost arestaţi şi executaţi. 

Intr-o zi, vicecolonelul Kray auzi că Horea şi Cloşca s-ar 
ascunde undeva, în munţi. Ştirea era sigură. Cei care i-au 


condus la Albac după capitularea de la Cîmpeni s-au despărţit 
de ei la o răscruce unde se-ntilneau multe poteci care porneau 
în munţi. Dar cum să-i cauţi pe-o aşa iarnă? Şi unde să-i cauţi? 
în care pădure? în care peşteră? Dacă împreună cu ei se află şi o 
parte din oastea lor? Sînt înarmaţi? Armata avea o hartă a 
munţilor, dar pe ea nu figurau toate cărările, toate ascunzişurile. 
Doar satele şi drumurile dintre ele — şi acestea mare 

parte din an aproape inaccesibile —, văile şi pădurile şi 
înălțimile munţilor. Kray studie harta care nu-i spuse nimic. 
Teritoriul înfăţişat pe hartă era indescifrabil. 

„Curată nebunie să te hazardezi în munţii ăştia! Omori 
soldaţii şi nici nu-i poţi prinde pe sceleraţi, cugetă vicecolonelul. 
Şi totuşi, căpitanii trebuie prinşi. Cînd va ajunge contele 
Jankovich la noi, ei trebuie să fie în lanţuri. Şi eu trebuie să fiu 
autorul acestei vinători neobişnuite! Mie trebuie să-mi prindă 
împăratul de piept o decorație de credinţă faţă de Maiestatea 
Sa. Ce face guvernul în acest sens, îl priveşte. împăratul trebuie 
convins încă o dată că baza imperiului este armata şi că se 
poate sprijini pe ea în orice împrejurare. lar nobilii să-şi vază de 
castelele lor, de domeniile lor, de oamenii lor. Le-au rămas, 
după răscoală, destule treburi pe cap. Interesul lor este să-i 
vadă pe căpitani decapitaţi. Pe căpitani şi pe alţi răsculați care 
le-au făcut zile negre." 

Cu aceste gînduri îl căută vicecolonelul Kray pe pădurarul 
Antoniu Meltzer din Abrud, un fel de şef al gor-nicilor din 
împrejurimi. 

„Nu-ţi prisosesc galbenii", îi spuse militarul pădurarului. 
Acesta rînji. 

„Cînd şi cui i-au prisosit vreodată galbenii?" răspunse el. Se 
aşezară, faţă-n faţă, la o masă. Kray scoase din buzunar planul 
munţilor, îl despături şi-l puse înaintea pădurarului. Meltzer se 
uită la el ca la o ciudăţenie. Nu pricepea nimic din liniile acelea 
întortocheate. Ca şi cum vicecolonelul îl îndemna să citească 
nişte hieroglife, sau să dezlege un joc numit ieşirea din labirint. 
Kray observă nedumerirea pădurarului. Şi ca să nu-l umilească îi 
spuse: 

„Asta-i planul cu munţii ce se află în stăpînirea du-mitale. 
Pe unde să trimit eu soldaţii ca să-i înconjoare şi să-i prindă pe 
căpitanii aceia sceleraţi, pe Horea şi pe Cloşca?" 


Meltzer ridică din umeri. Cunoştea, cît de cît, zona, dar să 
pună el degetul pe plan şi să zică: pe aici! îi era imposibil. Mai 
ales că potecile din munţi nu corespundeau decit în foarte mică 
măsură cu cele desenate pe plan. 

„în cazul ăsta, teoria nu se împacă deloc cu practi 

ca" zise pădurarul. Kray îl încuraja cu un zîmbet. Meltzer se 
gindea la galbeni. Cu nici un preţ nu voia să-i scape printre 
degete. 

„Vicecolonelul trebuie convins că prinderea căpitanilor nu 
poate fi făcută fără ajutorul meu. Să nu mai apeleze şi la alţii. 
Galbenii nu trebuie împărţiţi!" gîndi Meltzer. 

„Cioara trebuie să-i scoată ochii ciorii", rise pădurarul. 

Kray zimbi, scuzîndu-se astfel că nu înţelege zicala. 
Cîştigînd teren, pădurarul propuse un plan care-i venise în minte 
fulgerător. îi părea rău că nu se gîndise la prinderea căpitanilor, 
să se fi înfăţişat, din proprie iniţiativă, în faţa autorităţilor cu el, 
nu să aştepte să-l caute vicecolonelul şi el să pretindă suma 
pentru o asemenea expediţie cu succes garantat. 

„Să ne folosim de gornici. Mulţi au fost împotriva lui Horea, 
care i-a asuprit. Punem gornicii pe urmele lor, le promitem şi lor 
nişte galbeni, că visteria imperiului îi mare, şi în cîteva zile îi 
vom avea aici, în lanţuri!" zise Meltzer. Jubila. Se fericea că nu i- 
a trecut prin cap vice-colonelului acest lucru. 

|”,„Gornicii se mai tem încă de Horea", zise Kray. 

„S-au temut, acuma ei au ajuns din nou la putere. Horea 
este singur, nu mai are cine să-l apere. Şi-apoi, vom chema aici, 
în faţa noastră, şapte gornici credincioşi." 

A treia zi, la porunca lui Meltzer, gornicii veniră la Abrud. 

„Multe rele v-a pricinuit vouă Horea." 

„L-am iertat, că-i de-al nostru", îndrăzni unul din gornici. Nu 
voia să-l apere pe Horea ci să sondeze gîn-durile celor doi care i- 
au chemat, să fie, cît de cît, pregătiţi pentru discuţia ce urma. 
„Nu ne-au chemat vicecolonelul şi Meltzer, doar aşa, ca să ne 
vadă. Cui să-i fie dor de noi. De drag, să nu mai vorbim." 

„L-aţi iertat, dar necazurile nu se uită cu una cu două. Ba 
rămîn moştenire şi pruncilor, dacă nu-s spălate la vreme", zise 
Kray. 

„Bate şaua să priceapă iapa", exclamă gornicul Mătieş. 

„Apoi, cum o vrea Dumnezeu, aşa o fi", ziseTrifu. Stă- 

teau în picioare, în faţa celor doi şi aşteptau oferta. Bănu 
iau că-i vorba de Horea, dar nu intuiau exact-ce vor de la ei. 

„Mă gîndesc la voi că trăiţi în destul de mare sără-cie", zice 
vicecolonelul. „Fiecare după putere, nu după cite îi sînt de 
trebuinţă", zise Mătieş, muindu-şi vocea ca un milog. 

„Domnul vicecolonel vă poate îmbogăţi", interveni 
Meltzer. 

„După cum sună şi porunca împăratului. Care-i treaba pe 
care socotiți că o putem face noi?" întrebă Ştefan Trifu. 

„Treabă bună, uşoară şi bine plătită. Şi, ce-i mai important, 
de mare folos ţării şi împăratului", răspunse pădurarul. 

„S-o auzim", zise Nuţu Mătieş. 

„Trebuie să-l prindem pe Horea. O dată cu Horea, punem 
mîna şi pe Cloşca. Doar trăiesc în păduri, laolaltă. Nu s-au 
despărţit." 

„Aşa o fi." 

„Sigur, îi aşa precum zice domnul vicecolonel", întări 
Meltzer spusele lui Kray. i 

„N-avem ştire cam pe unde s-a ascuns", zise Trifu. 

„Nici nu v-am acuzat de aşa ceva!" rise vicecolonelul sigur 
de tîrgul pe care-l va face cu gornicii. Argintii atrag mai bine ca 
magnetul. 

„Pentru fiecare dintre cei doi aveţi un premiu de 300 de 
galbeni. O avere. Ajungeţi şi voi oameni. Destul v-aţi scăldat în 
sărăcie şi voi, şi pruncii, şi muierile voastre. Cu banii ăştia vă 
croiţi fiecare ciîte-o casă ca un palat. Şi scăpaţi şi de iobăgie. 
Ajungeţi liberi..Graţia împăratului nu are nici măsură şi nici 
margini. Dar de ea se bucură numai supuşii care ascultă, care 
iubesc legile şi fac ceea ce li se spune că-i bine, nu ceea ce 
gîndesc ei că-s îndreptăţiţi să facă." 

„Aşa-i", întări Trifu spusele vicecolonelului. 

„Ne-ar trebui şi nişte cătane, să fie pe-aproape, să nu fim 
singuri dacă-i găsim şi-i prindem pe căpitani", interveni Mătieş. 

„Locotenenţii Vajda şi Jeney cu o trupă de soldaţi se vor afla 
în Arada, la dispoziţia voastră. Că cine cunoaşte munţii ăştia mai 
bine ca voi? Sau poate că nu-i aşa?" 

Asa-i", se lăudă în numele celor de faţă Trifu, mîn-dru'de 
aprecierea vicecolonelului. 

„Batem palma?" întrebă pădurarul, nerăbdător să-i vadă la 
lucru, să se bucure cît mai repede de ciîştigul acestei trădări. 

„Apoi, noi ne ducem acasă, ne sfătuim, mai întrebăm, mai 
ascultăm ce ştiu şi alţii şi-om porni în ziua de Crăciun la 
vînătoare. Numai că nu ştim: cine garantează că vom fi 
răsplătiți?" zise Mătieş. 

„Bine-i aşa. Cît despre răsplată, eu sînt garantul vostru, eu 
şi gradul meu de vicecolonel, şi împăratul", zise Kray. 

„Cuvîntul unui ofiţer superior din armata Maiestăţii Sale îi 
lege!" zise pădurarul. 

„Atunci batem palma", se învoi Mătieş în numele tuturor. 

„Armata vine în urma voastră, să nu bănuiască nimeni 
despre ce-i vorba şi nici voi să nu vorbiţi în faţa satului despre 
planul nostru", le atrase atenţia Kray. 

„Ne-am şi pus lacăte pe gură!" rise Trifu. 

„Să fie într-un ceas bun", zise Meltzer şi se ridică, semn că 
cei şapte pot să-şi vadă de drum. 

Pe unii, trădarea nu-i înfricoşează nici cînd o pun la cale, 
nici după ce-o săvirşesc. Ea face parte din viaţa lor. Şi dacă-i 
plătită, cu atît mai bine... Cei şapte s-au în-tîlnit la Arada, în 25 
decembrie, gata pentru vînătoare. Ei, gornicii, aveau drept la 
vînătoare, desigur, nimeni nu se miră de planul lor. Numai că 
oamenilor li se păru, totuşi, ciudat că pornesc prin păduri tocmai 
în ziua de Crăciun. 

„Ne-au forţat domnii. Vor să se sature cu vînat, nu le mai 
ajung porcii şi găinile şi vitele noastre!" zise Mătieş înjurînd pe 
cei mari de Dumnezeul lor necredincios. Trăind încă în teamă, 
după cite se întîmplaseră după răscoală, oamenii îi crezură pe 
gornici şi nimănui nu-i trecu prin minte că Horea şi Cloşca, din 
clipa în care gornicii porniră către munţi, se aflau în pericol. 
Altminteri, cine ştie, s-ar fi aflat unul care, ştiindu-le ascunză- 
toarea, i-ar fi anunţat să plece într-altă parte, unde să nu fie 
găsiţi pînă la primăvară, cînd, cu ajutorul norocului, vor putea 
răzbate pînă la Viena, la împărat. Două zile umblară gornicii prin 
munţi fără să dea de urmele căpitanilor. 

„Ce facem?" întrebă Trifu. 


„Vremea-i tot mai rea. Umblăm ca o haită de lupi flămiînzi şi 
nu dăm de picior de căprioară!" zise Nuţu Mătieş. Erau 
descurajaţi. Se temeau şi de fiare şi de ninsoarea care nu mai 
contenea. 

„Dumnezeu nu-i de partea noastră", intră în vorbă şi Mătieş 
Onu. 

„Lasă-l pe Dumnezeu să se hodinească", rise George 
Nicola, neam cu Horea, aflat şi el printre trădători. „Nu vorbi cu 
păcat", îl apostrofă Andrei Neagu. „Să cadă pe capul meu", 
răspunse Nicola. „Mai'bine gindiţi-vă ce să facem?" interveni 
categoric Nuţu Mătieş, un fel de şef neconfirmat al cetei de tră- 
dători. 

„Îi mai căutăm şi miine şi, dacă nu-i găsim, plecăm acasă", 
zise Trifu. „S-au sfîrşit şi merindele", se plînse Onu Mătieş. 

Au aprins un foc mare, şi-au petrecut noaptea cum au 
putut, care visînd galbeni, care că Horea se îndepărtează de ei, 
ameninţindu-i, care că-l strigă pruncii şi neamurile să se 
întoarcă acasă. Dimineaţa porniră „din nou la drum. Umblau la 
întîmplare. Cunoaşteau, ce-i drept, toate cărările, nu le 
străbăteau pentru prima dată, dar nu aveau, ca de obicei, o 
anume ţintă. Orbecăiau prin munţi, disperaţi, căutînd un semn 
care să-i îndrume către locul unde se află ascunşi Horea şi 
Cloşca. 

„Cine-o mai fi cu ei?" întrebă, doar ca să spargă liniştea 
aceea ciudată care-i însoțea, Nuţu Mătieş. 

„Nu ştie nimeni", răspunse Trifu. Deodată Onu Mătieş, cel 
care deschidea poteca prin zăpada care le ajungea pînă la 
genunchi, scoase un răcnet. Un răcnet neomenesc. Ceilalţi se 
adunară în jurul lui. Crezuseră că a-înnebunit. Onu, cu mîna 
întinsă, le arătă urme proaspete în zăpada căzută peste noapte. 

„Alţi oameni n-au ce căuta prin locurile astea", se bucură 
Nuţu Mătieş. l-am găsit. l-am prins. îs ai noştri. Sîntem bogaţi. 
Dumnezeu ne-a ţinut parte." 

Porniră, călcînd cu grijă în urmele lăsate în zăpadă de omul 
acela necunoscut. Şi după o vreme îl prinseră pe Cristea Nicula, 
unul din oamenii de încredere ai lui Horea şi Cloşca trimis să 
pîndească. 

„Unde-s căpitanii?" se răsti la el Nuţu Mătieş. Se gindea că, 
făcînd pe şeful, va avea parte mai mare din sutele de galbeni 
promişi de vicecolonel. 

„Nu ştiu", răspunse Cristea. 

„Te ajutăm noi să-ţi aduci aminte, ticălosule!" îl ameninţă 
Trifu. Şi începură să-i răsucească miinile. Cristea urlă de durere, 
dar refuză să răspundă. 

„îl legăm de un brad, să-ngheţe şi să-l sfişie fiarele. Şi-aşa 
nu prea găsesc lupii mîncare destulă!" rise batjocoritor Mătieş. 

„Am venit singur la vînătoare", încercă omul lui Horea să 
scape, să-şi scape căpitanii. 

„Minţi, mă!" strigă la el Onu Mătieş. 

„Nu-i de glumă cu ăştia", gîndi Cristea. Era prea slab ca să 
renunţe la viaţă pentru a-i salva pe Horea şi pe Cloşca. Şi-apoi, 
urmele lăsate de el pe zăpadă duceau chiar la bradul acela uriaş 
sub care căpitanii îşi făcură adăpost. 

„Te-ai hotărît? Mori, sau ne conduci la cei pe care-i păzeai?" 
întrebă Trifu. 

Cristea oftă. O clipă doar îl încolţi gindul că ar fi mai bine să 
moară. Ţara avea mai mare trebuinţă de Horea şi Cloşca decit 
de el. Apoi, laşitatea învinse. 

„la-o înainte, îi porunci Mătieş, citind în ochii lui că-i dispus 
să le arate ascunzătoarea. 

În raportul său, vicecolonelul Kray notează amănunţit 
modul în care au fost prinşi Horea şi Cloşca: 

„Prinderea lor s-a întîmplat în ziua de 27 a lunii decembrie, 
sub un brad pe jumătate găunos, în jurul căruia puseseră nişte 
crengi şi lemne. Făcuseră un foc mare ca să se încălzească. 
Ţăranii de care m-am folosit eu au dat de urma lor pe neaua 
proaspătă ce căzuse de curînd şi dînşii prinseră mai întîi, la o 
depărtare mai mică, pe un pînditor pus de ei, pe care-l siliră să 
le descopere locul unde se aflau căpitanii. Ţăranii care s-au 
înţeles să-l prindă erau şapte la număr, dintre care numai patru 
aveau puşti şi aceştia patru plecară înainte şi, cînd se apropiară 
de colibă, Horea îi primi ca pe nişte amici şi-i întrebă dacă umblă 
cumva după vînat, la care ei răspunseră că da, sînt siliţi să 
caute vînat pentru armată, dar n-au putut găsi nimic şi sînt pe 
jumătate îngheţaţi. 

Atunci Horea îi invită să şadă la foc. Doi din ţăranii aceia se 
aşezară lîngă Horea şi alţi doi lingă Cloşca şi acesta din urmă îi 
întrebă numaidecit ce noutăţi mai sînt prin comune, iar ei 
răspunseră că oamenii, în general, se pling de mulţimea mare 
de soldaţi şi poporul trebuie să fugă. La cuvintele acestea, 
Cloşca zise, înjurînd: „Acuşi îi scoatem noi şi pe ei de aici şi-i 
alungăm la dracu." In timpul acesta se apropiară de foc şi 
ceilalţi ţărani şi în momentul acela amindoi ţăranii credincioşi 
care aveau certificate din partea mea, anume Ştefan Trifu şi 
Nuţu Mătieş, se aruncară asupra lui Horea şi Cloşca, îi prinseră 
de git, îi trîntiră la pămînt şi, cu ajutorul celorlalţi doi inşi şi cu 
cei trei soţi ai lor care încă alergară la dînşii, îi prinseră şi-i 
legară. In timpul acesta Horea scoase din sîn un volum de hirtii, 
cît ţii într-o mînă, şi le aruncă în flăcările cele mari ale focului. 
Dar, ocupați de legarea lor, dînşii n-au putut să le scape de foc. 
La urmă, temîndu-se ca nu cumva să năvălească asupra lor 
nişte oameni de-ai lui Horea, se retraseră în mare grabă cu ei 
într-o poiată de oi, ceva mai depărtată şi de aici deteră îndată 
de ştire trupei de soldaţi care înconjurase şi dinsa pădurea şi 
ţinutul acela şi era ocupată cu căutarea lor. Soldaţii aceştia 
sosiră numaidecit şi gornicii îi predară pe amindoi. Horea şi Cloş- 
ca erau înarmaţi cu puşti şi lănci. Cloşca mai avea şi două 
pistoale pe care încă nu mi le-au adus. Alte lucruri nu s-au mai 
aflat, nici cai, nici bani, nici hirtii, afară de 6 florinţi la Cloşca. 
Probabil că toate lucrurile acestea le-au ascuns pe la amicii lor 
sau le-au îngropat în pădure pe sub zăpadă. Că prinderea lor s-a 
întîmplat într-adevăr astfel, acest lucru îl confirmă unanim 
Horea şi Cloşca aici în prezenţa mea şi a mai multor ofiţeri şi 
dînşii adaugă că de aceea au stat în timpul acesta ascunşi prin 
păduri fiindcă voiau să călătorească la Viena îndată ce le soseau 
banii ce-i ceruseră de la comune. Abrud, 1 ianuarie 1785. Kray, 
vicecolonel." 

Şi tot Kray, într-o scrisoare adresată generalului Pfefferkorn, 
subliniază: „Simt o nespusă bucurie putîn-du-vă comunica 
plăcuta ştire că Horea şi Cloşca, capii răsculaților, au fost 
înconjurați şi prinşi în pădurea Sco-răcet în 27 ale lunii aceasta 
şi anume mai întîi cu înşelă 

ciune de către doi ţărani credincioşi, anume Nuţu Mătieş şi 
Ştefan Trifu şi de soţii lor, cărora le-am fost dat paşapoarte şi 


instrucţiuni, apoi cu ajutorul unei trupe ale mele care a fost 
trimisă acolo în 25 ale lunii acesteia tot pentru acest scop. Sînt 
încîntat de bucuria că, aproape de retragerea mea de aici, pot 
dedica această realizare de Anul Nou pentru liniştirea acestei 
tări, pentru terminarea atitor fărădelegi şi cu deosebire, în fine, 
îndeplinind serviciul preaînalt al Maiestăţii Sale şi ordinul ce mi 
s-a dat. Astăzi, după-amiază, amindoi aceşti arestaţi vor sosi aici 
în Abrud, escortaţi cu cea mai mare grijă de o trupă a mea şi 
mîine nu voi întîrzia să-i trimit la Alba lulia, însoţiţi de o escortă 
sigură". 

Greu a mai fost pentru Horea drumul de la Arada la Abrud. 
Greu pentru că îşi dădu seama că oamenii care altădată, cu 
numai trei săptămîni în urmă, îl ascultau fără să cîrtească, 
stăteau acum pe marginea drumului, cu miinile-n sin, plingîndu-l 
în sinea lor sau, poate, bleste-mîndu-l, fără însă să facă nimic 
să-l scape. Şi, Doamne, ce putere ar fi avut asupra puţinilor 
soldaţi care-l escortau, o ceată de vreo două sute de oameni. Se 
uita la cei careul petreceau cu privirile, încerca să-şi recunoască 
foştii căpitani, să le facă semn că pot şi trebuie să-l scape, să-l 
scape pentru ultima oară, aşa cum au făcut la Bucium şi la 
Muşca, să-l scoată din mîinile soldaţilor. Toţi însă plecau ochii, 
ferindu-se să întilnească privirea lui Horea. De teamă. „Şi-apoi 
armata era sub ordinele împăratului. Şi dacă împăratul a crezut 
că-i bine ca Horea şi Cloşca să fie prinşi, ei nu aveau nici un 
drept să se opună. Aşa i-am instruit eu", gîndi Horea. Şi renunţă 
să mai aştepte vreo minune. De fapt, el nici n-a crezut vreodată 
în minuni. S-a bizuit numai pe forţa poporului. Şi poporul a 
dovedit că-i puternic şi că, dacă vrea, poate îndrepta multe 
strimbătăţi impuse de nobili, de guvern şi de împărăție. Ah! De- 
ar fi scăpat teafăr pînă la primăvară! 

Sosiră în Abrud în ajunul Anului Nou. Pe străzile oraşului se 
adunase lume multă. Să-i vadă. Să-i compătimească. Să-i plîngă. 
Nimeni nu se gindise să-i răpească din mijlocul soldaţilor care-i 
escortau şi să-i facă scăpaţi. Mai ales că, în frunte cu 
locotenenţii lor, solda 

ţii treceau ţanţoşi, mîndri, ca după o mare victorie. Treceau 
ca pe sub nişte — imaginate numai de ei — arcuri de triumf. 

„lată, acum îl au în mîinile lor pe bietul Horea. Acum pot să- 
| mănînce de viu!" strigă un ţăran bătrîn. 


„Mai bine miîncaţi-l voi, că voi l-aţi numit Crai pe Horea!" 
răspunse o nobilă. 

„Aveţi grijă, voi, nobililor, că acuşi veţi vedea voi ce veţi 
păţi pentru asta!" strigă, să-l audă tot Abrudul, ţăranul acela 
bătrîn. 

Soldaţii lui Kray, socotindu-l primejdios pe Popa Hagi 
Crişănuţ, îl arestară îndată. 

„Unde-s cetele mele, unde-i Crişan?" se întrebă Horea, nu 
atit disperat, cît mînios. 

Kray petrecu un revelion minunat. îşi făcuse datoria şi-şi 
îngăduia să benchetuiască, să închine paharul în cinstea 
Maiestăţii Sale din a cărui poruncă a fost el trimis în 
Transilvania. Şi le dovedi tuturor de ce-i în stare. Bine păziţi, 
Horea şi Cloşca îşi pierdură orice nădejde. Ştiau că-i aşteaptă 
moartea şi hotărîră s-o întîmpine cu capul sus. Să le arate 
tuturor duşmanilor de ce-s în stare ei, oamenii adevărului! Să 
nu-i ofere nimănui prilejul de-a spune mai tîrziu că moartea care 
le-a fost sorocită i-a înnebunit. Şi nici să-i fie cuiva milă de ei în 
clipa aceea care va veni. Să moară aşa cum au trăit. 

A doua zi, la întîi ianuarie 1785, însoţiţi de 70 de grăniceri 
secui, Horea şi Cloşca porniră spre Alba lulia. începea calvarul. 
Nu bănuiau cît de înalt este virful Golgotei lor. Şi nici nu-i 
interesa acest lucru. 

„Tu eşti Craiul!" zise batjocoritor un soldat şi-i puse lui 
Horea pe cap o coroană de nuiele. Căpitanul avea miinile legate 
în lanţuri şi nu se putu apăra. „Aşa-i dacă nu i-am omorit pe toţi 
la vremea cînd puterea era în mîinile mele", se consolă el. Și 
gîndul că şi Crişan a fost prins îl mîhni foarte mult. „Dacă nu l-ar 
fi prins, s-ar fi încumetat să adune o ceată de ţărani şi să ne 
scoată din mîinile lor", şoşoti Horea. Şi tot el: „Poate că nu l-au 
prins, dar nu are nici un fel de ştire despre noi. Că nici noi nu l- 
am fi putut salva. Chiar dacă-am fi ieşit între oameni, în iarna 
asta, cine s-ar mai fi încumetat să ne urmeze după cite s-au 
întîmplat şi-au pătimit ai noştri?" 

200 

La Alba lulia au ajuns a doua zi, în doi ianuarie. Cloşca a 
fost închis într-o celulă mică de sub statuia lui Carol al VI-lea, în 
partea de miazăzi a cetăţii, iar Horea sub poarta cea nouă, în 
partea de miazănoapte, aşa fel încît nici gîndurile lor să nu se 
întilnească cumva. Amîndoi au fost puşi sub pază straşnică. Nici 


pasărea să nu poată ajunge la ei. Şi-n felul acesta i-au despărţit 
pentru totdeauna. Drama lor însă continuă. La 30 ianuarie a fost 
prins şi Crişan. Despre cum s-au petrecut lucrurile, maiorul 
Piikler scrie următoarele: 

„Raportez cu supunere că trupa de soldaţi ce am trimis-o 
ca să prindă pe Crişan a avut un succes fericit. Crişan se află de 
o jumătate de oră aici în Abrud, în mîinile mele, se-nţelege, bine 
păzit. Prinderea lui s-a întîmplat în modul următor: pe cînd trupa 
de soldaţi ajunsese ieri după-amiază în comuna Şaza-Lupşa, tot 
satul ieşise pe dealuri, fiindcă li se vestise sosirea soldaţilor. 
Ofițerii care aveau instrucţiunile lor şi care au lucrat cu toată 
înţelepciunea se apropiară de ţăranii aceştia ca să-i asigure că 
se pot întoarce liniştiţi acasă, deoarece n-are să li se întîmple 
nici un rău. După ce liniştiră în modul acesta spiritele, soldaţii 
plecară mai departe cercetind despre locui unde se află Crişan. 
Din spusele unor ţărani, dînşii aflară că Crişan, în urma zgo- 
motului care se făcuse despre apropeirea soldaţilor, apucase 
drumul mai departe. Soldaţii se luară şi dinşii pe urma lui, după 
instrucţiunile ce le-au dat oamenii aceştia. Anume nouă ţărani, 
pe care îi voi numi mai jos, puseră un jurămiînt de tot înfricoşat 
că nu se vor linişti pînă cînd nu vor pune mîna pe Crişan. Se ştia 
adică că dinsul apucase drumul către Ponor, dar nu trebuia 
persecutat cu soldaţi, chiar din cauza amintită mai sus. Aceşti 
nouă ţărani sub conducerea popii din Cărpiniş merseră tot pe 
urma lui Crişan pînă la succes, ca să-l prindă şi să-l aducă aici. 
Miine îl voi trimite la Zlatna şi pe fiul lui Crişan, care e prins şi 
dînsul, de asemenea şi pe soţia sa... Numele celor care au luat 
parte la prinderea lui Crişan sînt: Popa Moise, preot din Cărpiniş, 
acesta a contribuit mai mult la prinderea lui; lon Clisaru din 
Abrud, lon Şoitu şi Todor Şoitu din Cărpiniş, Popa Moise cel tînăr, 
fiul preotului; Lazăr Lacea, lrimi'ie Şoitu, 

gornic, Todor Şoitu din Cărpiniş, Todor Holobuţ şi lon 
Holobuţ din Şaza-Lupşa şi Todor Momen din Lupşa; Popa Simion 
din Şaza-Lupşa căruia i s-a promis graţierea pentru abilul 
concurs ce l-a dat în prinderea lui Crişan. Din partea armatei au 
fost trimişi pentru acest scop locotenentul primar Noszdroviczky 
din regimentul de infanterie Devins, sublocotenentul Neustădter 
din regimentul de infanterie secuiască, o trupă de zece soldaţi 
din regimentul de husari Toscana, patru subcăprari şi 50 de 


soldaţi din regimentul de infanterie Devins. Abrud, 30 ianuarie, 
1785, contele Piikler." 

„Capetele balaurului au fost retezate!" jubilă Brukenthal. 
Deşi ar fi dorit mult ca prinderea căpitanilor răscoalei să se fi 
făcut sub conducerea guvernului sau a comisarului său, nu-şi 
ascundea bucuria. Liniştea a fost restabilită în Marele Principat 
şi pentru el acest lucru era cel mai important. 

XXVI 

Impăratul nu şi-a minţit niciodată supuşii! Acest lucru 
trebuia dovedit şi în privinţa recompenselor promise celor care i- 
au trădat pe Horea, Cloşca şi Crişan. Mărinimia lui losif se 
măsura în galbeni. în galbenii storşi tot din sudoarea poporului. 
Truda împăratului era să conducă imperiul şi să-şi facă supuşii 
fericiţi. lar supuşii aveau sfinta datorie să trudească, la rîndul 
lor, pentru fericirea împăratului, în primul rînd, şi-a domnilor, în 
al doilea rînd. Cît despre fericirea lor, demult fusese dată uitării. 
Ba nu, fericirea lor era că aveau şi domni şi împărat. Altfel, ce s- 
ar fi făcut ei? Cum ar fi trecut prin viaţă? 

La 14 ianuarie, după ce primi vestea că Horea şi Cloşca au 
fost prinşi, cu sufletul plin de încîntare, fericit că-n Transilvania 
este din nou linişte, împăratul scrise cu sfinta lui mînă contelui 
Pâlfy următoarele: 

lubite conte Pălfy! Din rapoartele comune sosite din 
Transilvania şi care mi s-au înaintat prin Consiliul de război 
rezultă că prinderea lui Horea şi Cloşca s-a efectuat, în realitate, 
de către şapte ţărani. Pe lîngă suma de 600 de galbeni, pe care 
o va asigura Cancelaria din casa fiscului, eu voiesc să mai acord 
acestor ţărani încă o deosebită binefacere care să se extindă şi 
asupra urmaşilor lor, anume, aceşti şapte ţărani să fie declaraţi 
ţărani liberi. în acest scop ei vor fi eliberaţi de toate obligaţiunile 
iobăgeşti şi voinţa mea este ca obligaţiunile acestea ale lor să 
fie răscumpărate din partea craiului. în privinţa aceasta, 
Cancelaria va face dispoziţiile necesare şi rezultatul mi-l vei 
raporta la timpul său. De asemenea, m-am decis să acord şi 
pădurarului Meltzer, amintit în raportul vicecolonelului Kray, o 
recompensă de 100 galbeni pe care Cancelaria va avea, de 
asemenea, grijă s-o asigure. losif”. 

„L-am adus pe împărat în culmea fericirii!" rise baronul 
Brukenthal. 


„Merită", răspunse, surizînd doar, comisarul guvernului, 
Michael Brukenthal. 

„Cum crezi că ar fi mai bine să facem distribuirea 
recompenselor?" 

„Nouă nu ne dă nici o decorație?" răspunse cu o întrebare 
comisarul. 

„Decorația noastră este Transilvania. Bucură-te că n-ai 
pierdut-o", zise, mai în glumă, mai în serios, guvernatorul. 

„Sibiul face parte din mătăniile lui Iosif", replică Michael. 

„N-ar fi găsit împăratul păzitori mai buni ai acestei comori 
care-i adapă visteria mereu în stare de agonie", continuă 
comisarul sigur pe ceea ce spune. 

„Dacă v-ar fi auzit Jankovich, v-ar fi arestat", glumi 
guvernatorul. 

„Moartea-l caută la Timişoara şi el se află la Alba lulia", 
răbufni comisarul care nu putea uita jignirea contelui, 
neacceptîndu-l să participe la ancheta acuzaților. 

„Omul lui Iosif. Puţini sînt în imperiu care să se bucure în 
aşa mare măsură de graţia împăratului", sublinie Samuel cu un 
ton care punea punct birfei. 

„Îi vorba deci, de atribuirea premiilor", reveni la su-biectul 
dinţii Michael, ascultător ca de obicei, „întrebarea este unde şi 
cum o facem?" „Nu putem da galbenii pe sub mină." „Ţăranii 
acei care ne-au ajutat trebuie văzuţi, cu-noscuţi şi recunoscuţi 
de toate comunele." 

„Eu cred că-i bine să adunăm ciţi mai mulţi  oa-meni ca să 
audă zornăitul arginţilor." 

„Să-l vadă şi pe popă cu medalia la git şi cu mina întinsă 
după cei treizeci de galbeni cîţi i se cuvin", pro-puse comisarul 
guvernului. „Nu-i rea ideea", medita Samuel. 

„Dar parcă mi-e teamă de ţăranii ăştia. Oricînd se poate 
ridica dintre ei un alt scelerat. Să nu dăm cu bita-n baltă." 

„Nici o teamă! Aducem armată. Puşti şi tunuri. Nu mai 
îndrăzneşte nimeni să intre în pielea lui Horea. S-au lecuit. Au 
văzut că puterea-i de partea noastră. S-au convins că rostul lor 
pe lume este să slujească nobililor şi împăratului!" 

„Aveţi dreptate, n-are de ce să ne fie frică. Hidra nu mai are 
capete. | s-a scurs tot sîngele din trup." 


„în Transilvania nu-i nici un sfint care s-o poată în-via. Cu 
ea o dată, a murit şi Dumnezeul ei. Cum au zis prorocii!" rise 
guvernatorul. Era din ce în ce mai bine dispus. 

„S-O facem la Abrud sau la Zlatna", zise comisarul. „La 
Zlatna, într-o zi de tîrg. Să adunăm oameni din toate satele. Cu 
muzică şi tunuri. Cu preoţi şi ofiţeri. O serbare cum n-au mai 
văzut iobagii noştri dragi şi scumpi. Şi cu portretul împăratului 
zimbindu-le îngă-duitor." 

„O facem la Zlatna. De pregătiri mă voi ocupa per-sonal. 
Fast şi spaimă. Bucurie şi deznădejde. Chintă roială." 

„Facem o repetiţie generală pentru sărbătoarea exe-cuţiei. 
Să-i învăţăm şi pe ţărani şi pe preoţii lor să caş-e ochii şi să ia 
aminte la ce se întîmplă, ce păţesc cei ce săvirşesc păcate cu 
voia lor", adăugă baronul Samuel Brukenthal din ce în ce mai 
extaziat. 

„Totul va fi precum n-a mai fost", zise Michael, bu 

euros că unchiul său a fost de acord ca el în persoană să 
organizeze festivitățile de la Zlatna. 

Sărbătoarea trădării. întîi şi-ntii au fost anunţaţi trădătorii 
să se prezinte la Zlatna în ziua de sîmbătă 5 februarie, zi de tîrg, 
potrivită pentru a-şi încasa răsplata. Apoi, Michael luă măsuri să 
fie de faţă protopopii şi preoţii din comunele care participaseră 
la răscoală. N-au lipsit, fireşte, nici autorii răscoalei, ţăranii care, 
de voie de nevoie, s-au prezentat la ordinele guvernului. In piaţa 
mare din Zlatna se afla un pavilion pentru artilerie, deschis din 
toate părţile. Festivitatea trebuia să fie însă cît mai solemnă. 
Aşa că pavilionul a fost închis cu crengi de brad, pe o parte, 
tapetat apoi cu covoare şi, la mijloc, se afla portretul înţeleptului 
şi mărinimosului împărat losif al II-lea. în pavilion a fost aşezată 
o masă acoperită cu covoare de care nu mai văzuseră ţăranii 
pînă atunci. 

„Să li se pară iobagilor că, numai atingîndu-le cu mîinile lor 
nespălate, acestea s-ar topi!" 

Au fost aduse trei farfurii de argint. Nu ca să împodobească 
masa, ci ca să vadă ţăranii ce preţ pune împăratul pe cei care l- 
au ajutat. Farfuriile au fost umplute cu galbenii destinaţi 
trădătorilor, precum şi medalia cu care-l gratulase împăratul pe 
protopopul losif: Adamovici pentru înaltele sale merite în 
privinţa stingerii răscoalei. Se mai aflau pe masă diplomele de 


eliberare din iobăgie a celor şapte trădători, scrise în limba 
latină şi semnate de losif. 

Dimineaţa, cînd piaţa s-a umplut de oameni, soldaţi din 
armata imperială înconjurară masa, nu pentru a o apăra ci 
pentru că lîngă bogăţie trebuia să stea la loc de cinste şi 
puterea. Doi funcţionari dădeau explicaţii poporului despre 
importanţa acestei festivități. Mulțimea a fost apoi îndemnată să 
treacă prin faţa mesei, să vadă fiecare cu ochii lui cum sclipeşte 
aurul şi să audă de ce sînt preţuiţi cei premiaţi. Poporul intra în 
pavilion pe-o parte şi ieşea pe cealaltă, ca la o expoziţie de 
mare valoare. 

Un funcţionar citi şi traduse,' spre ştiinţa celor de faţă care 
erau îndemnați să transmită şi altora ceea ce le-a fost dat să 
audă, diploma dată lui Nuţu Mătieş: „Prin aceasta facem 
cunoscut tuturor şi fiecăruia, cărora 

se cuvine, că Maiestatea Sa preasfinta cezaro-regală şi 
apostolică, în puterea rescriptului înaltei cancelarii un-garo- 
transilvane din 17 ianuarie a.c, a decis prea grațios şi, respectiv, 
a ordonat că supusul fiscal prudentul (denumire feudală dată 
iobagilor) Nuţu Matieş din satul Albac, comuna Riu Mare din 
domeniul de sus al fiscului, pentru abilitatea şi particulara 
fidelitate ce a arătat-o dînsul pentru prinderea lui Ursu Nicola 
numit şi Horea şi a lui lon Cloşca, căpitanii revoluţiunii 
întîmplate în anul de curînd expirat 1784 în acest Mare Principat 
al Transilvaniei, dînsul cît şi urmaşii săi să fie pentru totdeauna 
liberi de condiţiunea de iobagi şi transpuşi în starea de libertini, 
nesupuşi nici unei jurisdicţiuni do-minale, la care sînt obligaţi 
după lege persoanele iobagilor veşnici. Astfel, în conformitate cu 
această prea înaltă şi prea graţioasă ordinaţiune, prudentul 
Nuţu Mătieş, amintit mai sus, dînsul şi urmaşii săi se declară 
oameni liberi, scutiţi perpetuu de toate sarcinile iobăgeşti de 
orice natură, sarcini ce sînt inerente iobăgiei personale, ne- 
rezervîndu-şi fiscul regesc nici un drept asupra persoanei lor şi 
ale urmaşilor săi de ambele sexe. Despre aceasta, în 
conformitate cu ordinul Tezauriatului din 29 ianuarie i se dă lui 
Nuţu Mătieş, din partea oficiului suprem de mine, această 
diplomă de manumisiune, atit pentru siguranţa lui cît şi a 
urmaşilor săi." 


Ţăranii îşi făcură cruce. Mulţi îl blestemară pe preafericitul 
posesor al diplomei. Horea stăpinea încă inimile şi credinţa lor. 
Au fost şi cîţiva iobagi care-l invidiară pe Nuţu Mătieş şi tovarăşii 
săi pentru pleaşca ce le-a căzut pe cap. Şi cînd te gîndeşti că şi 
noi am fi putut săvârşi ceea ce au făcut ei, te-apucă răul! 

La ora douăsprezece, cînd începu solemnitatea, veni şi 
armată mai multă şi-a fost adusă şi o trupă de muzicanți cu 
ţambale şi trâmbiţe. Michael Brukenthal, consilier al guvernului 
şi comisar regesc, sosi însoţit de baronul Gerliczy, magistru 
miner suprem al munţilor. înaintea lor mergeau preoţii care s-au 
adunat la Zlatna, după poruncă, în număr foarte mare. 
Comisarul era urmat de armată şi de funcţionari ai fiscului. 

„înainte Dumnezeu, în spate puterea noastră pămîn 

tească... lipseşte numai contele Jankovich", gîndi Michael 
Brukenthal. 

Comisarul regal privi peste mulţimea de oameni care se 
aflau în piaţă, căutînd parcă pe cineva printre ei. Tuşi sec de 
cîteva ori, ca să-şi dreagă vocea, îşi frecă palmele a cîştig, apoi 
rosti numele celor care, prin graţia preaiînaltă a Maiestăţii Sale, 
au fost premiaţi cu bani şi diplome şi medalii. Mulțimea ascultă 
în tăcere. Aştepta să apară Horea şi să dea semnalul. Sau să 
audă, ca venind de nu prea departe, chemarea aceea de tulnic, 
binecunoscută de ei, care în timpul răscoalei a pătruns în fiecare 
casă, îndemniînd, încurajind. Comisarul tuşi din nou, stînjenit de 
tăcerea aceea de mormint. Ar fi vrut să audă urale, numele 
trădătorilor să fie primite cu bucurie. Nici măcar preoţii nu 
aplaudară. începu apoi să vorbească, în limba română, tuturor 
celor de faţă: 

„Aici puteţi vedea cu cîtă abundență şi în ce mod regesc se 
plăteşte credinţa faţă de capul ţării, ascultarea faţă de superiori 
şi purtarea liniştită. (Şi arătă cu mîna farfuriile de argint pline cu 
galbeni.) Din remunerările acestea care se distribuie aici, în mod 
public, în sume aşa de mari şi cu eliberarea de iobăgie pentru 
prinderea acelor sceleraţi maliţioşi pe care toţi îi cunoaşteţi, voi 
puteţi să vedeţi limpede şi lămurit că Maiestatea Sa împăratul 
urăşte păcatul şi crima şi nu lasă nepedepsiţi pe oamenii 
sceleraţi şi pe făcătorii de rele, pe amăgitorii şi pe înşelătorii 
poporului. Din contră, întocmai ca o cangrenă care cuprinde un 
singur membru al corpului şi se extinde ca să nimicească 


întregul corp, aşa şi aceştia, ca pe nişte membre periculoase din 
corpul poporului îi separă cu o singură tăietură de corpul cel 
sănătos şi astfel din iubire părintească "previne ruina şi pieirea 
întregului corp. 

Totodată, din acestea şi din cele întîmplate în zilele trecute 
în ţinuturile acestea, puteţi să vă convingeţi că Maiestatea Sa 
dispune de o putere*şi de o forţă mult mai mare decit e de lipsă 
ca să pedepsească nişte agitatori aşa de obraznici şi să înfrîneze 
nişte gloate înfuriate şi nebune. Imprimaţi-vă adînc în inimile 
voastre, iubiții 

mei, ziua aceasta şi graţia care se distribuie aici, din ordinul 
Maiestăţii Sale, oamenilor acelora care, după cum e datoria unui 
supus credincios, au dat mînă de ajutor pentru restabilirea 
liniştii publice şi pentru îndepărtarea răului care plutea peste 
capetele voastre. Nu uitaţi de acestea niciodată şi faceţi ca să 
vă fie un îndemn continuu pentru fapte bune, spuneţi aceste 
lucruri vecinilor, femeilor, copiilor şi nepoților voştri şi spuneţi 
orişicui ce fel de binefaceri cîştigă omul prin purtare liniştită şi 
supusă, că prin fapte rele oricine se face neplăcut lui Dumnezeu 
şi oamenilor, iar prin fapte bune poate cîştiga graţia lui 
Dumnezeu, bunătatea principelui şi o conştiinţă liniştită." 

Mulțimea murmură. Semn că a înţeles. Aşa a crezut 
Brukenthal. De teamă, înfricoşată, a fost părerea căpitanului 
Richard. 

Comisarul privi marea de oameni din faţa sa, nemişcat, ca 
şi cînd ar fi vrut să numere ţăran cu ţăran, preot cu preot. îşi 
frecă din nou miinile a cîştig şi-l chemă în faţa sa pe protopopul 
ce urma să fie decorat şi lăudat în văzul ţării. 

Protopopul se apropie cu sfiiciune, sau prefăcîndu-se sfios, 
călca parcă pe ace, se prefăcea emoţionat, nu se aşteptase să 
fie gratulat aşa de repede în numele împăratului, era destul de 
nou în Transilvania şi nu se putea lăuda că stăpineşte oameni şi 
datini. Brukenthal îi făcu semn cu mîna, să se apropie de el fără 
teamă. Protopopul mări pasul. Se opri în faţa comisarului ca la o 
comandă şi tot la fel se preschimbă într-o statuie. Asculta 
nemişcat, măgulit, cuvintele comisarului: 

„Tu, losif Adamovici, tu ţi-ai îndeplinit cu prisosinţă datoria 
în revoluţiunea aceea nefericită care a pătat cu sînge omenesc 
ţinuturile acestea în ultimile zile ale anului 1784, cînd furia atit 


de culpabilă a mai multor oameni a turburat liniştea publică cu 
răpiri şi prădări şi a adus poporul român aproape de marginea 
pieirii sale totale." 

(Mulțimea vui asemenea mării stăpînită de furtună.) 
Comisarul dirija parcă şi se făcu linişte. Apoi continuă. 

„Tu, în momentele acelea, zic, ai ascultat de ordinele şi 
instrucţiunile ce le-ai primit de la superiorii tăi, ai luminat 
poporul înşelat şi amăgit, l-ai dojenit să se întoar 


că iarăşi la linişte şi ordine şi prin aceasta ai scăpat pe 
mulţi de pieire. Serviciile tale au ajuns pînă la cunoştinţa 
marelui nostru monarh şi acelaşi preînalt monarh, care nu lasă 
nici o faptă bună nerăsplătită, îţi conferă ţie această medalie de 
mare preţ, fiindcă e grea, de aur, dar valoarea ei este 
nepreţuită, fiindcă o capeţi ca semn al graţiei împărăteşti. 
Primeşti-o şi păstreaz-o ca cel mai preţios lucru ce ai putea să 
doreşti vreodată şi adu-ţi totdeauna aminte că numai credinţa 
către monarh, credinţa faţă de patrie, numai purtarea ta bună şi 
stăruința ta activă pentru liniştea publică te-au putut face demn 
de ea." 

In vreme ce cancelistul guvernului, Devai, îi agăța medalia 
pe piept, preoţii murmurară: Amin! Mulțimea părea insensibilă la 
tot ceea ce îi era dat să vadă. Frigul îi făcea pe mulţi să tropăie. 
Alţii discutau tare, nepăsători de ce se petrece la masa 
încărcată cu galbeni. Şovăielnic, zvon de tulnic trecu pe 
deasupra pieţii şi toţi îi căutară, din priviri, izvorul. A fost o 
părere, sau a fost ceva real. Ciţiva soldaţi se îndepărtară de 
masa împodobită cu covoare de mare preţ. Michael Brukenthal, 
trecînd peste acest neînsemnat incident — ţăranii erau aduşi la 
ascultare, căpitanii arestaţi, sub pază severă — chemă, pe rînd, 
pe ceilalţi premiaţi, strigîndu-i pe nume, ca şi cum i-ar fi 
cunoscut de cînd lumea. Trădătorii se apropiară unul cîte unul, 
întideau mina, li se numărau galbenii, primeau diploma şi, 
zimbind tîmp, priveau mulţimea din faţa lor care-i blestema greu 
şi pentru totdeauna. Trompetele au vestit trădarea de şapte ori. 
Pentru fiecare ins în parte. Mulțimea trebuia să fie cu luare 
aminte. 

„Auzi, mă, că ar fi pierit tot poporul nostru, dacă n-ar fi fost 
Adamovici ăsta, străinul ăsta de neamul nostru!" zise un ţăran. 


Îl auzi un preot şi-i făcu semn să tacă. Nu era, atunci şi 
acolo, primejdie mai mare decit să vorbeşti împotriva 
împăratului. Şi cine altul decit losif a poruncit ca trădătorii să fie 
premiaţi? Trădătorii care — în faţa autorităţilor — erau oameni 
nepreţuiţi. 

După festivitate ţăranii au fost invitaţi la biserică. Şi-n timp 
ce cortegiul preoţilor se îndrepta către sfîntul 

lăcaş, urmat de ţărani, tunurile bubuiau, soldaţii strigau din 
răsputeri: „Vivat Josephus secundus!" Zlatna intrase în istorie. 

XXVII 

Ţăranii aduşi aproape cu sila să asiste la executarea lui 
Horea şi Cloşca, pe dealul Furcilor, la Alba lulia, au plecat spre 
casele lor trişti, mai trişti cum nu fuseseră niciodată pînă atunci. 
Le-a fost dat să vadă cum se jucase puterea cu vieţile lor şi 
cum, în sentinţa citită în limbile germană, maghiară şi română 
de ajutorul contelui Jankovich, Friedrich Eckhard, nu se spunea 
nimic la adresa nobililor, nici despre asuprirea crincenă pe care 
ei, iobagii, trebuiau s-o suporte. Nimic despre graţia împăratului 
faţă de plingerile lor şi nici despre soarta celor aflaţi încă în 
închisorile comitatelor. 

Ajuns acasă, unul din numeroşii'iobagi cu numele de 
Mătieş, din Albac, luptător în oastea cea mare a lui Horea, 
rămas singur pe lume, după ce nevasta şi cei doi prunci 
muriseră din pricina sărăciei, se aşeză pe prag şi privi o vreme 
munţii din jur, apoi casele semănate la întîmplare pe dealuri şi 
începu să plingă. 

„S-a dus Horea, s-au dus şi nădejdiile noastre. Biciul a 
rămas tot în mîna lor. Doamne, şi ce urme lasă pe spinările 
încovoiate. Cît vor mai putea răbda aceste spinări de acum 
înainte? Pînă se va naşte un alt Crăişor? O fi mult, o fi puţin pînă 
atunci?" 

Calul cu care fusese şi venise de la Alba lulia mînca liniştit 
cu botul înfipt într-o claie cu fin. Țăranul îi scoase zăbala din 
gură şi animalul aştepta să-i fie omului de ajutor. Se lăsase 
noaptea peste sat, o noapte tulbure. Cerul se acoperise de nori. 

„Să nu mai poată vedea Dumnezeu cîte se petrec, în 
numele lui, pe pămînt", gîndi ţăranul. 

15 — Roata fără stfirşit 

Nu-i venea să intre în casă. 

„Fără Horea, nu mai am nici un rost în lume. Măcar dacă 
mi-ar mai fi trăit muierea şi pruncii!" Sări în picioare. 

„Horea a murit fără ca cineva să aprindă o luminare la 
căpătiiul său. Nici măcar popa Raţiu care stătea aşa aproape de 
el. Crişan măcar şi-a pus capăt zilelor cu mîna lui. Dar Horea şi 
Cloşca? La ce-au mai trimis oare judecătorii popa în calea lor? 
Să-i dezlege de păcate? Cum să dezlegi de păcate oameni care- 
au făcut numai bine, oameni care-au murit pentru ţară?" 

Intinse mîna sub grindă şi luă securea. Mîngiie cu palma 
tăişul securii cum făcuse de atitea ori pînă atunci cind pleca la 
pădure după lemne. îi bine ascuţită! se linişti el. îşi pipăi brîul de 
piele pe care i-l lăsase moştenire taică-său. lasca şi amnarul şi 
cremenea erau acolo. Dădu să intre în casă, dar se răzgiîndi. Se 
opri în faţa uşii şi-şi făcu semnul crucii. Măcar de-ar mai fi cineva 
cu mine. Să ne plingem unul altuia. Calul necheză. Simţi că 
stăpînul lui este neliniştit şi se solidariza cu omul. 

„în noaptea asta îl omor pe Nuţu Mătieş! hotărî ţăranul care 
purta acelaşi nume cu al primului trâd?.'or. Şi-mi schimb 
numele. îl omor şi plec unde m-or duce ochii. Mare-i lumea, 
scurtă-i viaţa. îl omor, să rămînă galbenii ăia mînjiţi cu sînge 
fără stăpîn. Să-i pustiască vintul şi ploile şi hoţii. Şi sămiînţa lui 
să piară din neamul numelui meu!" 

Scoase din şerpar cremenea, amnarul şi iasca. Se ascunse 
din calea vîntului şi scapără. Capătul de iască se înroşi. Cu mîna 
întinsă, ţinînd iasca între degete, iasca pe care vintul o înroşea 
tot mai tare, omul se apropie de marginea acoperişului casei 
sale. Acoperiş din paie, uscate de soarele verilor prin care a 
trecut. Paiele împrumutară de la capătul de iască culoarea roşie. 
Şi după o vreme, casa începu să ardă ca o făclie. 

„Asta-i luminarea lui Horea şi-a lui Cloşca şi-a lui Crişan!" 
zise omul privind mulţumit cum îi arde casa. Auzi pe dealurile 
învecinate strigăte. 

„Pînă ajung ei aici, nici eu nici casa n-om mai fi!" rise omul. 

210 

Chemă calul, îi puse zăbala în gură, luă securea şi porni 
către casa lui Nuţu Mătieş. „îl omor. Cum omori fiara!" 

Uitase sau nici nu-l interesa faptul că Nuţu Mătieş este 
gornic, că-i slobod, că are puşcă. La vreo sută de paşi de casa 
trădătorului opri calul. Cobori. Scoase zăbala din gura animalului 


şi-l îndemnă lîngă o claie de fin, să se sature. lar el, cu paşi de 
hoţ, se apropie de casa lui Mătieş. Bătu în uşă. 

„Cine-i?" strigă stăpînul casei. 

„Te omor!" răspunse ţăranul Mătieş. 

Gornicul tresări. Recunoscu vocea omului care-l ameninţa 
cu moartea. Şi, gîndindu-se nu numai să se apere, ci şi la un nou 
cîştig, la alţi galbeni, deschise încet fereastra, se aplecă, întinse 
puşca şi trase. Calul necheză. Omul căzu jos, ca trăsnit. Nuţu 
Mătieş descuie uşa, ieşi afară şi chemă satul să-i fie martor, lui 
care se afla în graţia împăratului. 

În jurul mortului se adunară femei şi bărbaţi. O bă-trînă 
aprinse o luminare şi o ţinu la căpătiiul mortului. Văzură 
securea. Nuţu Mătieş o luă de jos şi-i mîngiie tăişul cu palma. 

„îmi tăia grumazul dintr-o lovitură", zise el. Şi-apoi, ca un 
fel de stăpîn, porunci: „îngropaţi-l. Fără popă că-i tîlhar. Calul lui 
rămîne la mine, plată pentru glontele pe care l-am stricat. 
îngropaţi-l!" 

Oamenilor aflaţi în noaptea aceea lîngă casa lui Nuţu Mătieş 
li se păru că satul se mută, cu ei cu tot, de lingă cel care-l 
trădase pe Horea, lăsîndu-l singur, cu galbenii, cu diploma de 
graţie a împăratului. Calul necheză iarăşi şi-i trezi ca dintr-un 
somn adînc. Nuţu Mătieş nu mai era printre ei. Uşa casei lui era 
închisă. Luară mortul, îl aşezară pe o scară şi porniră către 
cimitir. Pînă a doua zi dimineaţa, neaua acoperi cenuşa care-a 
mai rămas din casa mortului. Calul dispăruse, iar în cimitir apăru 
un mormiînt fără cruce. 

„Unde-i crucea, că eu cu mîna mea am pus-o?" 

El o punea cu mina lui în fiecare dimineaţă, Nuţu Mătieş o 
lua cu mîna lui în fiecare noapte. Pînă-ntr-o zi... 

15% 

XXVIII 

Discuţia purtată la Viena cu contele Jankovich avu darul să-l 
liniştească definitiv pe împărat. Contele îşi făcuse astfel datoria 
încît el, losif al Il-lea, putea trăi fără să aibă vreo remuşcare. 
Ordinul său privind pedepsirea căpitanilor avea acoperire 
juridică. 

„De altminteri, susţinea contele, faptele lor i-au condamnat 
la moarte. Ordinul Maiestăţii Voastre n-a fost decît o sugestie 
care, spre marea mea bucurie, s-a putut împlini aievea." 


Propuse şi cîteva măsuri de uşurare a vieţii iobagilor. Nu 
ceru nimic împotriva nobililor. Răsplata pentru truda depusă în 
slujba dreptăţii şi adevărului — cum îl măgulea losif — a fost 
mare. Fusese numit comandor al ordinului Sfîntul Ştefan. Marea 
obsesie a împăratului era însă scrisoarea francezului. Trebuia 
să-i răspundă. Şi nu orice şi nu oricum. Ideea salvatoare i-a venit 
în minte după discuţia purtată cu contele Jankovich, după ce a 
citit şi raportul acestuia. 

„li voi da o palmă filozofului cum n-a primit de la nimeni, în 
viaţa lui!" jubilă împăratul hotărind să decreteze desfiinţarea 
iobăgiei. Şi, la 22 august 1785: 

„Noi, losif al II-lea, din graţia lui Dumnezeu împărat ales al 
Romanilor, totdeauna August, Rege al Germaniei, lerusalimului, 
Ungariei etc, Mare Principe al Transilvaniei, prin aceasta facem 
cunoscut tuturor cărora se cuvine: încă de la începutul domniei 
noastre, intenţiunea noastră binevoitoare, solicitudinea noastră 
părintească, grija noastră neobosită şi toate stăruinţele noastre 
au fost îndreptate ca, pe Cit ne perrnit puterile, să promovăm şi 
să stabilim fericirea popoarelor supuse domniei noastre, fără 
deosebire de stat şi de condiţiune şi fără nici o distinc-ţiune între 
naţiuni şi religiuni. Şi ca să putem ajunge la acest scop, 
recunoaştem că în privinţa aceasta mai mult contribuie 
îmbunătăţirea agriculturii şi dezvoltarea industriei şi lucrurile 
acestea nu se pot dobiîndi altminteri decit dacă se va stabili şi 
pentru ţărani, într-un mod general, libertatea personală lăsată 
fiecărui om de la natură 

şI care trebuie să i-o dea şi statul şi dacă se va asigura şi 
stabili într-un mod durabil pentru dînşii proprietatea averii..." 

Filozoful francez nu-i trimise împăratului nici o scrisoare de 
mulţumire. în schimb, losif primi destule proteste din partea 
nobililor care, ba nu înțelegeau, ba nu erau de acord, ba nu 
voiau să aplice patenta de desființare a iobăgiei. 

„Trebuie să le daţi şi lor o satisfacţie", îl îndemnă 
Eszterhăzy. 

„Dar am condamnat la moarte corifeii. Am permis pe- 
depsirea altor sute sau poate mii de foşti răsculați. Ce mai vor 
oare presupuşii şi precredincioşii mei nobili din Transilvania?" 


„Deportarea unor foşti sceleraţi, strămutarea lor în Banat, 
lîngă Pancevo", răspunse Eszterhâzy, hotărît să nu cedeze un 
pas în faţa împăratului. 

„Este legal aşa ceva?" 

„De ce să nu fie? Maiestatea Sa poate face cu supuşii săi 
orice vrea între marginile Împărăției." , 

Şi losif decretă în octombrie 1785 patenta pentru ex- 
pulzarea unor foşti răsculați. Drama acestora nu avea să se 
sfirşească aşa de curînd. Şi-a tot mocnit în inimile oamenilor şi 
cei care mureau o lăsau moştenire copiilor lor şi, dintr-o urmă a 
lui Horea, flacăra a reizbucnit cu şi mai multă furie şi putere în 
1848, cînd umbra Crăişorului străbătea fiecare sat, în fiecare 
noapte îndemniînd la neuitare. 


POSTFAŢA 

Mama a fost cea dinţii care m-a condus pe drumurile 
răscoalei lui Horea, Cloşca şi Crişan. Apoi ţăranii care, în fiecare 
săptămînă, joia, se adunau, ca de obicei, de cine ştie cînd, la 
Brad, la tîrg. Ţăranii veniţi din aproape toate satele prin care a 
trecut văpaia, atunci în iarna anului 1784. La şcoală, Horea a 
lipsit din lecţiile de istorie. Nu cu desăvirşire, dar era pomenit în 
treacăt, ca din întîmplare, asemenea unui anonim. Nicolae 
Densuşianu, în a sa măiastră carte: Revoluţiunea lui Horea, 
tipărită în 1884, la Bucureşti, mi-a descoperit întregul fast al 
evenimentului, marea dramă a celor care s-au răsculat atunci, în 
1784, conduşi de Horea, Cloşca şi Crişan. Căci, în Ţara Motilor, 
Horea este întiiul, dar este nedespărţit de Cloşca şi Crişan, 
credincioşii săi tovarăşi de idealuri şi de luptă. loan Fruma în 
Horea, procesul şi martiriul, mi-a întărit convingerea în tăria de 
caracter a acestor oameni. Cele două lucrări pomenite mai sus 
m-am ajutat să scriu această carte care, sper, cititorul o va 
lectura deopotrivă cu interes şi plăcere. Este o carte-document, 
un roman document în care pot fi întîlnite multe întîmplări 
relatate de N. Densuşianu, precum şi interogatoriul celor trei co- 
rifei ai răscoalei. 


Fireşte, aş fi putut romanţa acest episod din istoria noastră, 
din crincena şi, nu o dată, trasă pe roată, istorie a neamului 
nostru. Dar convins fiind că răscoala aceasta n-a fost o romanţă, 
că dimpotrivă, a fost dovada bărbăţiei unui neara puternic şi 
înzestrat, am evitat să inventez scene care poate s-au petrecut 
aievea sau nu s-au petrecut, scene care In asemenea 
împrejurări devin ridicole. 

Aducînd încă o dată omagiul meu umil memoriei lui Nicolae 
Densuşianu, deschizătorul de drumuri în cercetarea răscoalei de 
la 1784, închei această carte, mulţumindu-i cititorului pentru 
înţelegere. 


